PRITARTA

 Vilniaus miesto savivaldybės

 administracijos direktoriaus

 2017 m. rugpjūčio 28 d.

 įsakymu Nr. 30-2109

 PATVIRTINTA

 Vilniaus lopšelio-darželio „Smalsučiai“

 direktoriaus

 2017 m. rugsėjo 28 d.

 įsakymu Nr. V-41



***IKIMOKYKLINIO UGDYMO(SI)***

 ***PROGRAMA***

***2017***

***Vilnius***

# TURINYS

# 1. Bendrosios nuostatos...............................................................................................................................................3 2. Ikimokyklinio ugdymo principai......................................................................................................................11

3. Ikimokyklinio ugdymo tikslas ir uždaviniai ................................................................................................12

# 4. Ugdymo turinys, metodai ir priemonės ........................................................................................................13

#  4.1. Kasdienio gyvenimo įgūdžiai ...................................................................................................................18

#  4.2. Fizinis aktyvumas .........................................................................................................................................24

#  4.3. Emocijų suvokimas ir raiška ....................................................................................................................29

#  4.4. Savivoka ir savigarba ...................................................................................................................................33

#  4.5. Savireguliacija ir savikontrolė .................................................................................................................38

#  4.6. Santykiai su suaugusiais .............................................................................................................................43

#  4.7. Santykiai su bendraamžiais ......................................................................................................................49

#  4.8. Sakytinė kalba .................................................................................................................................................53

#  4.9. Rašytinė kalba .................................................................................................................................................63

#  4.10. Aplinkos pažinimas ....................................................................................................................................69

#  4.11. Skaičiavimas ir matavimas .....................................................................................................................75

#  4.12. Meninė raiška ...............................................................................................................................................84

#  4.13. Estetinis suvokimas ................................................................................................................................104

#  4.14. Iniciatyvumas ir atkaklumas ...............................................................................................................118

#  4.15. Tyrinėjimas .................................................................................................................................................123

#  4.16. Problemų sprendimas ............................................................................................................................128

#  4.17. Kūrybiškumas ...........................................................................................................................................132

#  4.18. Mokėjimas mokytis .................................................................................................................................140

# 5. Vaiko ugdymo(si) pasiekimai ir jų vertinimas ........................................................................................145

# 6. Literatūra ................................................................................................................................................................148

# 7. Priedai ......................................................................................................................................................................149

**I.**  **BENDROSIOS NUOSTATOS**

**Švietimo teikėjo pavadinimas:** Vilniaus lopšelis-darželis „Smalsučiai“

**Teisinė forma:**  Juridinis asmuo, pelno nesiekianti, Vilniaus

 miesto savivaldybės institucija

**Tipas, grupė** Lopšelis-darželis, neformaliojo švietimo mokykla

**Adresas**: Minties g. 40, Vilnius, LT-09221.

**Telefonai:** (8-5) 2752004, (8-5) 2752119.

**Svetainė:** [www.vilniaussmalsuciai.lt](http://www.vilniaussmalsuciai.lt)

**El. paštas:**  rastine@smalsuciai.vilnius.lm.lt

**UGDYMO PROGRAMOS ATNAUJINIMO NUOSTATOS**

Atsižvelgiant į vis augančius globalizacijos procesus, sparčiai besikeičiančias informacines technologijas kinta požiūris į patį vaiką ir jo ugdymą. Tai skatina nuolat peržiūrėti ugdymosi turinį ir jį pritaikyti prie kintančių vaikų ugdymosi poreikių.

Programa atnaujinta, atsižvelgiant į pakitusius vaikų ugdymosi poreikius, tėvų lūkesčius ir naujus ikimokyklinį ugdymą reglamentuojančius bei metodinė pagalbą teikiančius dokumentus: Švietimo įstatymo nauja redakcija (2011), Ikimokyklinio ugdymo metodinės rekomendacijos (2015), Ikimokyklinio amžiaus vaikų pasiekimų aprašas (2014) ir kt.

Atsižvelgiant į teiktus tėvelių bei įstaigos bendruomenės siūlymus yra numatytos esminės ugdymo programos kryptys. Vieni svarbiausių ikimokyklinio ugdymo programos siekių – padėti vaikams perimti bendrąsias ir tautos kultūrines vertybes bei padėti pamatą vaiko asmenybės tapsmui. Vaiko ugdymo sėkmė priklauso nuo to, kiek ugdymo turinys yra patrauklus vaikui, atliepia vaikų kultūrą ir skatina vaiką būti aktyviu ugdymo proceso dalyviu. Todėl labai svarbu personalizuoti ugdymo turinį kiekvieno vaiko galioms ir poreikiams. Ugdymo programa yra peržiūrima kas 2-3 metus ir esant poreikiui koreguojama, atsižvelgiant į esamą situaciją, vaiko ir bendruomenės poreikius.

**POŽIŪRIS Į VAIKĄ IR JO UGDYMĄ**

Ikimokyklinis amžiaus tarpsnisyra vertingas pats savaime. Šiame amžiuje vyksta intensyvus biologinis vaiko smegenų brendimas, sąlygojantis vaiko prigimtinių galių sklaidą, fizinę, kognityvinę, emocinę, socialinę jo raidą bei lemiantis vaiko mokymosi mokykloje ir tolesnio gyvenimo sėkmę. Vaiko smegenų brendimą ir prigimtinių galių plėtrą skatina kokybiškas ugdymas ir ugdymasis, grindžiamas sąveika ir dialogiškumu. Kokybiškas ikimokyklinis ugdymas mažina atskirtį tarp vaikų, augančių palankiose ir nepalankiose sąlygose (skurdas, socialinės rizikos šeima, migracija), didina ugdymo prieinamumą, yra vertinga prevencinė ankstyvo iškritimo iš švietimo sistemos, saviraiškos sunkumų mažinimo priemonė.

Ikimokyklinio ugdymo dėmesio centre yra vaikas ir jo ugdymasis**.** Remiantis Jungtinių tautų vaiko teisių konvencija, kiekvienas vaikas pripažįstamas kaip unikali, besikeičianti, aktyvi individualybė. Jis žaidžia, kaupia patirtį, greitai mokosi, turi savitą pasaulio matymą, kuria savo vertybes. Ikimokyklinio ugdymo grupėse puoselėjamas vaiko orumas, pripažįstama vaiko nuomonė, jo teisė rinktis, spręsti, tartis. Ugdymo ir ugdymosi procesas grindžiamas socialinio teisingumo, lygiavertiškumo, tolerancijos vertybėmis. Laikomasi nuostatos, kad vaikas ugdomas ir ugdosi per visą buvimo ikimokyklinio ugdymo įstaigoje ar grupėje dieną.

Vaiko ugdymas prasideda šeimoje, tačiau tėvams pageidaujant jis tęsiamas ikimokyklinio ugdymo įstaigoje. Vaikų darželis yra pirmasis organizuoto švietimo laiptelis, kurio paskirtis talkinti šeimai užtikrinant vaiko socialinį saugumą, tenkinti jo individualius poreikius, sudaryti sąlygas raiškai, kūrybiškumui, socializacijai, padėti perimti tautos kultūros pagrindus. Tačiau siekiant užtikrinti kokybišką vaiko ugdymą pirmiausiai reikia įvertinti tai, jog šiuolaikiniai vaikai yra kitokie, nei buvo jų tėvai ar seneliai. Jie labiau pasitiki savimi, yra drąsesni, nebijo reikšti savo nuomonės, rizikuoti. Šiuolaikiniai vaikai, augantys sparčiai besivystančių informacinių technologijų amžiuje dar vadinami Z karta arba interneto vaikais. Šios kartos vaikai nori patys ieškoti informacijos, pamatyti, išgirsti, veikti, kurti realioje aplinkoje, o ne žiūrinėti paveikslėlius ar klausytis pasakojimų. Jiems patinka kelti klausimus, spręsti problemas, jie jau pasirengę kurti santykius su kitais pasinaudodami informacinėmis technologijomis. Šiuolaikiniai vaikai greičiau ir lengviau priima vaizdinę informaciją bei siekia dalintis savo patirtimi su kitais.

Ikimokyklinio ugdymo turinys remiasi humanistinės, egzistencinės, fenomenologinės, progresyvinės filosofijos idėjomis ir laiduoja įvairiapusę vaiko galių sklaidą. Programoje siūlomas ugdymo turinys atliepia šiandienos visuomenės poreikius, kurie siejasi su vaiko interesais, prasminga kasdiene veikla, padeda atsiskleisti vaiko intelektui, jausmams, kūrybiškumui, pasaulėžiūrai ir t.t.

Remiantis holistine ugdymo teorija, kuri išryškina įvairių vaiko raidos sričių harmoningo skleidimosi būtinybę, vaikas ugdomas įvairiapusiškai. Bendruomenės santykiuose ir ugdymo procese pabrėžiama demokratija.

**MOKYTOJŲ IR KITŲ SPECIALISTŲ PASIRENGIMAS**

Lopšelis-darželis „Smalsučiai“ - bendrosios paskirties ikimokyklinio ugdymo įstaiga. Visos čia dirbančios pedagogės įgijusios aukštesnįjį arba aukštąjį ikimokyklinį išsilavinimą bei kvalifikacines kategorijas, gebančios laiduoti kokybišką vaikų ugdymą(si).

Darželio pedagogai nuolat dalyvauja miesto ir šalies renginiuose bei mokslinėse-praktinėse konferencijose, kuriuose kelia savo kvalifikaciją, taip pat rengia seminarus, perteikdami savo patirtį šalies ar miesto pedagogams. Yra parengę metodinių ugdymo priemonių, ugdymo turinio įgyvendinimo rekomendacijų.

 Darželio pedagogai puoselėja etninės kultūros tradicijas daugelį metų į ugdymo turinį integruodami darželio etninės kultūros programos elementus.

Grupių pedagogai ir specialistai glaudžiai bendradarbiauja tarpusavyje: drauge rengia ugdomosios veiklos planus, integruoja veiklas, rengia projektus, akcijas, parodas, šventes.

Įstaigos personalas yra aktyvūs gamtos sergėtojai, dalyvauja gamtos švaros akcijose, jungiasi į gamtosaugines veiklas, dalyvauja projektuose.

 Atsižvelgiant į skirtingus vaikų ugdymosi poreikius, įstaigos pedagogai kuria ir pritaiko ugdymo turinį vaiko galioms, gebėjimas ir polinkiams plėtotis.

Vaikams, turintiems kalbos ir komunikacijos sutrikimų, pagalbą teikia logopedė.

 Vaikų kūrybinei ir meninei raiškai plėtoti įstaigoje dirba meninio ugdymo pedagogas.

**VAIKAI IR JŲ POREIKIAI**

Lopšelį – darželį „Smalsučiai“ lanko vaikai, kurių amžius nuo 1,5 iki 7 metų. Įstaigos struktūra: vaikų lopšelis – 1,5–3 metų vaikams; vaikų darželis – 3–6 metų vaikams; priešmokyklinio ugdymo grupė nuo 6 metų vaikams.

Mūsų įstaigoje vaikai suskirstyti į grupes pagal amžių, todėl aiškinantis vaikų poreikius, atsižvelgiama į amžiaus tarpsnius.

Galime teigti, jog ankstyvojo amžiaus vaikų pagrindinis poreikis – siekti artimo ir glaudaus kontakto su šalia esančiu suaugusiu, tuo kompensuojant tėvų nebuvimą. Mažieji noriai klauso liaudiškų lopšinių, nusiramina žaidinami. Vaikų elgsena daugiau impulsyvi, išryškėja situaciniai jausmai, norai.

Trimečių ir vyresnio amžiaus vaikų išskirtinis noras – judėti, bendrauti su kitais grupės vaikais. Išryškėja ir prieštaringas vaiko elgesys, konfliktinės situacijos, dažnai susijusios su trejų metų krizės problemomis. Vis dėlto vidinis vaiko noras – palaikyti gerus santykius su suaugusiais ir bendraamžiais, tad čia ypatingai svarbu suaugusio pritarimas, švelnumas ir palaikymas. Remiantis liaudies pedagogikos išmintimi, iškilusios bendravimo problemos gana lengvai išsprendžiamos pasitelkiant humorą, šmaikštavimus.

Vaikų ugdymui didelės reikšmės turi grupės aplinka. Vyresnieji vaikai labiau linkę į saviraišką, kūrybiškumą, nori lenktyniauti, būti pastebėti, išsiskirti iš kitų. Jie žingeidūs, daug klausinėja, jų veikla dažnai motyvuojama noru pažinti, tyrinėti. Mėgsta pasakas, smulkiąją tautosaką, atlikdami darbelius panaudoja tautodailės elementus.

Šiuos bendruosius poreikius, žvelgiant iš vaiko vystymosi raidos pozicijos, vainikuoja poreikis žaisti. Kaip žinome, žaidimas - puikiausias būdas atsiskleisti vaiko kūrybiškumui, fiziniams ir kalbos gebėjimams, bendravimo kultūrai. Žaisdami vaikai įgyja įvairiapusės patirties ir įgūdžių.

Pastebėjome, kad mūsų įstaigos ugdytiniai turi ypač ryškų polinkį pažinti, tyrinėti supančią aplinką. Galbūt tai nulemia teritorijos ypatumai. Aplinkoje daug augalijos – medžių, krūmų. Čia ir rudens spalvos ir pavasario žaluma, ir natūralus paukščio čiulbesys.

 Vaikai yra iš socialiai pasiturinčių ir vidutines pajamas turinčių šeimų, užtikrinančių normalų vaiko augimą, ugdymą ir priežiūrą. Darželyje teikiama speciali logopedo pagalba vaikams, turintiems kalbos ir kitų komunikacijos sutrikimų. Įstaigą lanko keli vaikai, turintys negalią. Šie vaikai ugdomi integruojant į bendrojo tipo grupes. Dalis vaikų auga mišriose šeimose ar migrantų šeimose. Visi įstaigą lankantys vaikai yra aktyvūs, komunikabilūs, žingeidūs, drąsūs, siekiantys pažinti naują.

Sukurta jauki ir ugdymąsi skatinanti aplinka darželyje tenkina pagrindinius vaikų saugumo ir pasitikėjimo savimi poreikius. Vaikai iš prigimties yra smalsūs, siekiantys bendrauti, todėl jiems sudaromos sąlygos pažinti juos supančią aplinką, išreikšti save, patenkinti savo aktyvios veiklos poreikį žaidžiant, kasdienės veiklos metu, dalyvaujant įvairiuose projektuose, išvykose.

Lopšelyje-darželyje yra salė, gydomajai mankštai skirta patalpa, logopedo kabinetas, įrengta seklytėlė, kurioje vaikai turi galimybę dirbti, kurti, stebėdami, tyrinėdami autentiškus senovinius daiktus ir aplinką.

|  |  |  |
| --- | --- | --- |
| Vaikai ir jų poreikiai | Vaikas visapusiškai atsiskleidžia kai: | Reikia pritaikyti ugdymo turinį kai: |
| Fizinio aktyvumo ir sveikatos poreikiai | - Geba laisvai judėti, būti fiziškai aktyvus;-išlaiko pusiausvyrą, koordinuoja rankų ir kojų judesius;-išlavėjusi smulkioji motorika;- turi galimybę sveikai ir reguliariai maitintis;-turi pastovią dienotvarkę, -geba instinktyviai prisitaikyti prie darželio ir kiemo erdvių. | -Stebima fizinė negalia;-sumažėjęs ar padidėjęs fizinis aktyvumas;-neišlavėjusi stambioji ir smulkioji motorika;-nuolat pavargęs, nerimaujantis, neatsargus bėgdamas, lipdamas; -išrankus tam tikram maistui arba visai jo netoleruoja. |
| Saugumo ir savisaugos poreikiai |  -Moka saugiai naudotis grupės daiktais ir žaislais, kiemo statiniais žaidimų aikštelėse, sportiniu inventoriumi;-instinktyviai, per asmeninį patyrimą išsiugdo savisaugos įgūdžius;-jaučia ir suvokia artimųjų meilę, draugų ir pedagogų draugiškumą;-sužino ir stengiasi įsisavinti aiškias elgesio ribas ir taisykles santykiuose su vaikais ir suaugusiais;-emocinį stabilumą užtikrina aiški ir pasikartojanti dienotvarkė.  | -Nejaučia savisaugos dėl aplinkinių pavojų;-neturi empatijos, nesupranta savo elgesio pasekmių;-gali sąmoningai arba spontaniškai žaloti save ir kitus;-nekontroliuoja savo emocijų ir pykčio.  |
| Bendravimo ir socialiniai poreikiai |  -Geba socialiai bendrauti su vaikais ir suaugusiais;-trokšta iš aplinkinių dėmesio ir pagarbos;-moka išreikšti savo norus ir pageidavimus;-moka paprašyti pagalbos ir ją suteikti silpnesniam už save;-bando suvokti konfliktinę situaciją, jei pripažįsta savo kaltę, geba atsiprašyti;-geba taisyklingai naudotis gimtosios kalbos normomis: taisyklingai tarti garsus, naudotis žodyno gausa ir gramatinės kalbos gebėjimais pagal amžių ir kt.;-domisi ir įsisavina sakytinės ir rašytinės kalbos ypatumais. | -Nekalba, nebendrauja gestais, socialiai pasyvus;-kalba neaiški, nesuprantama, vėluoja pagal amžių;-netaria daugelio kalbos garsų, nežino ir nesuvokia žodžių ir sakinių reikšmės, nevartoja gramatinių sąvokų, nesidomi paveikslėliais ir simboliais;-sunkiai įsimena net ir aplinkos daiktus;-nenori bendrauti su vaikais, būti kolektyvo nariu, dažnai vengia ir bijo didelių žmonių grupių, besikeičiančių aplinkų.  |
| Savarankiškumo ir savivertės poreikiai | - Geba apsirengti ir nusirengti, užsisegti ir užsirišti;-savarankiškai valgo, geria, naudojasi ne tik šaukštu, bet ir peiliu su šakute;-geba susišukuoti, praustis, įsisavina savitvarkos ir higienos normas;-nori pajusti sėkmę, būti įvertintas už pastangas, pagirtas;-turi išdidumo, savigarbos jausmus;-stengiasi įveikti kliūtis, sunkumus, būti kantrūs (ypač berniukai);-geba suvokti lyties skirtumus;-geba pasinaudoti savo ir kitų grupės dalyvių teikiamomis galimybėmis. |  -Nėra arba menki higienos, valgymo ir savitvarkos įgūdžiai;-daiktus ir aplinkas naudoja ne pagal paskirtį;-nevykdo nurodymų;-negeba veikti ir žaisti savarankiškai;- nenori dalyvauti ir nesukaupia dėmesio veiklai grupėje;-veikia tik su nuolatine pedagogo pagalba;-negeba bendrauti ir bendradarbiauti;-niekuo nesidomi arba tik viena specifine veikla.  |
| Saviraiškos ir savireguliacijos poreikiai | -Geba išreikšti save kurdamas meninėse veiklose, vaidindamas spektakliuose, grupės „teatre“, fantazuodamas;-domisi kūrybinėmis erdvėmis, nori dalyvauti procese;-pats fantazuoja ir kuria be suaugusiųjų nurodymų, be šablonų ir stereotipų;-geba surasti žaidimų partnerį, jį sudominti;-geba suvokti žaidimų taisykles, joms paklūsti per komandinį žaidimą;- geba kurti žaidimą ir sugalvoti savo taisykles, prisitaikyti prie kito vaiko žaidimo, bando jį suvokti.  |  -Vaikas nežaidžia, nesidomi žaidimais, žaislais, vengia jais manipuliuoti;-nesidomi kitų vaikų žaidimu arba tik kartais iš tolo stebi;-nedalyvauja kūrybinėse grupėse;-žaidžia vis tą patį specifinį, rutininį žaidimą;-žaidžia vienas ir neturi poreikio bendrauti su kitais vaikais, o tik piktai reikalauja suaugusiųjų dėmesio;-trukdo kitų vaikų veiklai.  |

**TĖVŲ (GLOBĖJŲ) IR VIETOS BENDRUOMENĖS POREIKIAI**

Ikimokyklinis amžius ypatingas tuo, kad šiame laikotarpyje ugdymas labiausiai veikia vaiko raidą ir turi įtakos sėkmingam mokymuisi visą gyvenimą. Šiame amžiaus tarpsnyje ypatingai svarbu padėti vaikui visapusiškai ugdytis, palaikyti ir skatinti vaiko augimą ir vystymąsi. Vaikui labai svarbu lankyti ikimokyklinio ugdymo įstaigą, nes tai papildo ugdymąsi šeimoje – plečia turimą vaiko bendravimo su bendraamžiais ir suaugusiais patirtį, padeda skleistis gebėjimams ir saviraiškai.

Įstaigą lankančių vaikų tėvų apklausa rodo, kad tėvams svarbus vaikų ugdymas ikimokyklinėje įstaigoje. Didelis tėvų užimtumas įtakoja tai, jog vaikams ir šeimai būtų teikiamos tiek ugdymo, tiek socialinės paslaugos. Dauguma tėvų yra Šnipiškių bendruomenės dalis, todėl jie pageidauja, kad vaikai būtų įtraukiami į bendrus renginius, pramogas, akcijas, kurias organizuoja bendruomenė. Tėvai tikisi, kad vaikai būtų ugdomi įvairiapusiškai, plėstų savo žinias apie juos supančią aplinką ir gamtą, vaikai jaustųsi saugūs, tenkintų savo prigimtinius poreikius (veiktų, žaistų, tyrinėtų), plėstų turimą patirtį, lavintų gebėjimus, pasirengtų tolimesniam mokymuisi mokykloje. Taip pat tėvams labai svarbios ir vaikų akademinės žinios todėl jie tikisi, kad ši ugdymo sritis bus plėtojama vaikui lankant darželį.

**ĮSTAIGOS SAVITUMAS**

Įstaigos prioritetas – etnokultūrinė ugdymo sritis. Čia gaivinamos ir puoselėjamos etnokultūrinės vertybės, vykstant visapusiškam vaikų ugdymui, diegiami tautinės identifikacijos pradmenys. Vyksta įvairios šventės („Rudenėlio“, „Kalėdų“, „Trys karaliai“, „Užgavėnės“, „Vasario 16-oji“, „Velykų“, „Šeimos diena“, „Atsisveikinimas su darželiu“), sportinės pramogos. Kasmet rengiamos Advento vakaronės, kuriose dalyvauja kviestiniai svečiai (etnologė Nijolė Marcinkevičienė, kunigas Saulius). Sukurta jauki ir saugi aplinka, atitinka tradicinės ir etninės kultūros dvasią, etnines vertybes, tautines tradicijas ir papročius. Vaikui pateikiamas ugdymo turinys leidžia natūraliai perimti dorines nuostatas, elgesio normas, skatina įvairių vaiko galių skleidimąsi.

Lopšelio – darželio aplinka išnaudojama visuminiam vaikų ugdymui, tai kuria harmoningą vaiko ir aplinkos santykį. Lauke vaikai turi visas sąlygas tyrinėti aplinką, eksperimentuoti, bendrauti, susipažinti su teritorijoje augančia augmenija, laisvai judėti ir žaisti. Įstaigoje organizuojamos edukacinės valandėlės apie vabzdžius, voragyvius, nariuotakojus ir t.t.

Įstaigoje teikiama parama specialiųjų poreikių turintiems vaikams bei jų tėvams, veikia vaiko gerovės komisija, pagal kompetenciją atliekami specialiųjų poreikių vaikų vertinimai.

Atsižvelgiant į tėvų (globėjų) pageidavimus, teikiamos papildomos ugdymo paslaugos, taikomas lankstus darbo grafikas.

 Priešmokyklinėse grupėse taikoma tarptautinė programa „Zipio draugai“. Vykdomas ilgalaikis projektas „Pažinkime ir atraskime keliaudami“: vaikai lankosi muziejuose, planetariume, Jaunųjų gamtininkų centre, oro uoste, saugaus eismo mokykloje ir t.t. Įstaigoje vyksta edukacinės valandėlės: „Duonos kepaliukas“, „Stiklo pūtimas“.

Bendradarbiaujame su „Saulutės“ vaikų biblioteka kur vyksta susitikimai su rašytojais, su „Tuskulėnų“ gimnazija, su ansmbliu „Lietuva“.

Vaikų ugdymui taikomi projektiniai metodai. Įstaiga dalyvavo „IKI“ prekybos tinklo organizuotame projekte „Sodinčius“. Nemažas dėmesys skiriamas teatrinei veiklai: į darželį atvyksta profesionalūs teatrai, vaikai vežami į „Lėlės“ teatro spektaklius, vaidina pedagogai su vaikais, vieni vaikai, į vaidinimus įtraukiami tėvai.

Pedagogai aktyviai dalyvauja metodinio ratelio „Aidas“ veikloje. Kiekvienoje grupėje sukurta savita, individuali ugdomoji aplinka.

Įstaiga atvira tėvams, kolegoms, odontologijos studentams ir kitiems bendruomenės nariams. Tėvai (globėjai), seneliai bei kiti bendruomenės nariai visuomet laukiami grupėse,  kviečiami dalyvauti kasdieninėje vaikų veikloje, šventėse, sportinėse varžybose, parodose, konkursuose bei  kituose įstaigos renginiuose.

Pedagogai ir specialistai glaudžiai tarpusavyje bendradarbiauja, integruoja veiklas, inicijuoja ir organizuoja renginius, dalyvauja projektų vykdyme. Vykdant patirtinį ugdymą, pedagogams talkina visas įstaigos personalas.



**II. IKIMOKYKLINIO UGDYMO PRINCIPAI**

**Humaniškumo principas**

gerbti ir saugoti vaiko individualybę, sudarant sąlygas įvairių galių plėtojimui, harmoningam asmenybės vystymuisi.

**Integralumo** **principas**

ugdymo turinys kompleksiškas, integralus, orientuotas į visuminį vaiko pasaulio suvokimą ir mąstymo bei veiklos konkretumą.

**Diferencijavimo** ir **individualizavimo principas**

atsižvelgti į kiekvieno vaiko išgales, patirtį, reikmes, poreikius, pomėgius, gabumus, sveikatos, brandos ypatumus; ugdymo procesas pritaikomas atsižvelgiant į vaiko raidą bei individualias jo galimybes bei socialinę patirtį;

**Tęstinumo principas**

Ugdymosi turinys sudarytas atsižvelgiant į vaiko pasiekimus, derinant ankstyvojo, ikimokyklinio, priešmokyklinio ugdymo programas ir tęstinumo ugdymąsi šeimoje.

**Tautiškumo principas**

 Grindžiama etnokultūros vertybių perdavimu ir perėmimu, lietuvių tautos tradicijų, papročių, meno integracija į vaiko kasdieninį gyvenimą.

**Demokratiškumo principas**

Ugdomas kritiškai mąstantis, tolerantiškas, iniciatyvus, mokantis bendrauti su kitais žmogus.

**III. IKIMOKYKLINIO UGDYMO TIKSLAS IR UŽDAVINIAI**

**Ikimokyklinio ugdymo tikslas -** atsižvelgiant į vaiko prigimtines galias, jo individualią patirtį, vadovaujantis raidos dėsningumais, padėti vaikui išsiugdyti savarankiškumo, sveikos gyvensenos, pozityvaus bendravimo su suaugusiaisiais ir vaikais, kūrybiškumo, aplinkos ir savo šalies pažinimo, mokėjimo mokytis pradmenis.

**Ikimokyklinio ugdymo uždaviniai**

Atsižvelgiant į kiekvieno vaiko unikalumą bei poreikius, užtikrinant saugią, ugdymąsi skatinančią aplinką, dialogiška sąveika grindžiamą tikslingą ugdymą ir spontanišką vaiko ugdymąsi, pasiekti, kad vaikas:

1. Plėtotų individualias fizines, socialines, pažinimo, kalbos ir bendravimo, kūrybines galias, pažintų ir išreikštų save.
2. Pozityviai bendrautų ir bendradarbiautų su suaugusiaisiais ir vaikais, mokytųsi spręsti kasdienes problemas, atsižvelgti į savo ir kitų ketinimus, veiksmų pasekmes.
3. Aktyviai dalyvautų ir kūrybiškai išreikštų save šeimos, ugdymo įstaigos ir vietos bendruomenės gyvenime.
4. Mokytųsi pažinti ir veikti: žaistų, keltų klausimus, tyrinėtų, rinktųsi veiklos būdus ir priemones, samprotautų apie tai, ko išmoko, numatytų tolesnės veiklos žingsnius.

**IV. UGDYMO TURINYS, METODAI IR PRIEMONĖS**

**Ugdymo turinio sudarymo principai**

Ikimokyklinio ugdymo turinys suprantamas kaip visuma, kurioje yra numatyti vaikų ugdymo rezultatai, ko siekiama (žinios, vertybinės nuostatos ir įgūdžiai) ir, kaip siekiama (ugdymo metodai, pedagoginės strategijos); ugdymo ir ugdymosi turinys (temos, ugdymo gairės); ugdymo proceso dalyvių sąveika, ugdymosi aplinka ir priemonės bei vaiko pasiekimų ir pažangos vertinimas. Ugdymo turinys išdėstytas sąlyginai numatytose penkiose pasiekimų ugdymosi srityse, kurių visuma laiduoja sėkmingą vaiko asmenybės ugdymąsi. Geri vaiko ugdymosi pasiekimai:

 **fizinio aktyvumo ir kasdieninio gyvenimo įgūdžių srityse**garantuoja vaiko asmens gerovę – stiprina vaiko sveikatą, sveikos gyvensenos įgūdžius, gerina jo emocinę savijautą, tobulina vaiko judesius bei laikyseną, didina jo ištvermingumą;

**savivokos ir savigarbos, emocijų suvokimo ir raiškos, savireguliacijos ir savikontrolės** **srityse** svarbūs vaiko pasitikėjimui savimi, geranoriškumui ir empatijai, didina vaiko veiklos tikslingumą, planingumą, ištvermę, gebėjimą įveikti kliūtis;

**santykių su suaugusiaisiais ir bendraamžiais****srityse** padeda vaikui išmokti būti greta ir kartu su kitais, lengviau prisitaikyti prie besikeičiančios aplinkos, įgyti lyderio savybių;

 **sakytinės ir rašytinės kalbos srityse**padeda vaikui pažinti aplinkinį pasaulį, tenkinti bendravimo ir savirealizacijos poreikį, keistis sumanymais, idėjomis, perimti tautos kultūros paveldą bei gimtosios kalbos modelį, kloja vaiko mokymosi pagrindus;

**aplinkos pažinimo srityje**padeda vaikui orientuotis kasdienio gyvenimo situacijose, suprasti gamtinę ir sociokultūrinę aplinką, žadina pagarbą gyvybei, meilę gimtinei, skatina norą pažinti, mokytis.

 Aprašant numatytas ugdymosi sritis yra iškeliami esminiai tikslai, turinio dėmenys. Dėstant ugdymosi turinį yra išskiriami vaikų pasiekimai (žingsniai) ir ugdymo gairės (pedagogo ar kitų vaiko ugdytojų veiksenos).

Toks ugdymo ir ugdymosi programos dėstymo modelis pasirinktas siekiant atliepti individualius vaiko poreikius. Pedagogas laisvai modeliuoja ir pritaiko ugdymosi turinį kiekvienam vaikui ir vaikų grupei rinkdamasis ugdymo metodus, būdus ir priemones.

**Ugdymosi turinio sritys ir esminiai pasiekimai**

|  |
| --- |
| **Vaikas fiziškai aktyvus, užsigrūdinęs, suvokia sveikos gyvensenos svarbą.** |
| **Vaikas moka saugiai naudotis aplinkos erdvėmis ir daiktais, emociškai stabilus.** |
| **Vaikas geba socialiai bendrauti su vaikais ir suaugusiais, komunikuoti.** |
| **Vaikas įvaldęs savitvarkos įgūdžius, nori pajusti sėkmę, turi išdidumo ir savigarbos jausmus.**  |
| **Vaikas išreiškia save kurdamas, vaidindamas, žaisdamas, fantazuodamas.** |

**Ugdymosi pasiekimų strukt**ū**ra**

|  |  |
| --- | --- |
| **AŠ SVEIKAS IR SAUGUS** | **Fizinis aktyvumas****Kasdienio gyvenimo įgūdžiai** |
| **AŠ TYRĖJAS** | **Tyrinėjimas****Aplinkos pažinimas****Skaičiavimas ir matavimas****Emocijų suvokimas ir raiška****Iniciatyvumas ir atkaklumas** |
| **AŠ KOMUNIKUOJANTIS IR MĄSTANTIS** | **Rašytinė kalba****Sakytinė kalba****Problemų sprendimas** |
| **AŠ SAVARANKIŠKAS IR SĖKMINGAS** | **Savivoka ir savigarba****Savireguliacija ir savikontrolė****Santykiai su suaugusiais****Santykiai su bendraamžiais****Mokėjimas mokytis** |
| **AŠ KŪRĖJAS** | **Estetinis suvokimas****Meninė raiška** |

**Ugdymosi metodai ir būdai**

Ikimokyklinio amžiaus vaikai mokosi žaisdami, bendraudami, tyrinėdami supančią aplinką visais pojūčiais. Žaidybiniai, vaizdiniai, žodiniai, praktiniai, kūrybiniai metodai yra priimtiniausi ugdant ikimokyklinio amžiaus vaikus. Tinkamai parinkti ikimokyklinio amžiaus vaikų ugdymo metodai padeda jiems sėkmingai ugdytis. Pasirinkti metodai turėtų atitikti vaikų amžių, galimybes, individualius poreikius ir polinkius. Ypač svarbu parinkti ir tikslingai taikyti įvairius metodus. Vienas priimtiniausių ir geriausiai atitinkančių ikimokyklinio amžiaus vaikų ugdymosi ypatumus būdų yražaidimas***.*** Žaisdami vaikai įgyja naujų gebėjimų, įgūdžių, patirties, žaisdami žodžiais ir mintimis ugdo savo komunikacinius gebėjimus, lavina mąstymą. Ikimokykliniame amžiuje žaidimas pabrėžiamas kaip pagrindinė ir labiausiai prieinama veikla, atitinkanti šio amžiaus vaiko mąstymą, emocionalumą, aktyvumą, poreikį bendrauti. Žaidimas vadinamas ir ugdymo me­todu, ir universaliausia pasaulio tyrinėjimo priemone.

Ne mažiau prasmingi vaikų ugdymusi yra žodinis metodas, tai pasakojimas, pokalbis, diskusija, aptarimas ir kt., kurie skatina vaikus natūraliai bendrauti, perimti bendravimo kultūrą; vaizdinis – nukreiptas į vaizdinių formavimą apie vaikus supančio pasaulio objektus ir reiškinius; praktinis – skatinantis vaikus aktyviai veikiant pažinti ir suprasti juos supančią aplinką; kūrybinis – suteikiantis galimybę vaikams kelti ir įgyvendinti savo idėjas, ieškoti savitų problemų sprendimo būdų.

Atsižvelgiant į tai, jog šiuolaikinis ikimokyklinukas ne tik gyvena ir auga informacinių technologijų amžiuje, bet ir su jomis susiduria kiekvieną dieną. Informacinių komunikacinių technologijų (interaktyvių lentų, kompiuterinių programų, ugdomųjų filmų, animacinių filmų ir kt.), taikymas ugdant vaikų gebėjimus atliepia jų poreikius. Taip pat yra prasminga papildyti vaikų ugdymąsi per įvairias išvykas (muziejus, planetariumas, teatras, ūkis ir kt.). Ši ugdymosi forma vaikams suteikia naujų įspūdžių, paįvairina ugdymo procesą.

**Ugdymo priemonės**

 Ikimokyklinio amžiaus vaikai ugdosi žaisdami, bendraudami, tyrinėdami aplinką. Sėkmingam vaiko ugdymuisi darželyje yra sudaryta emociškai saugi ir skatinantį vaiko ugdymąsi aplinka. Darželyje esanti ugdymosi priemonių visuma užtikrina sėkmingą vaikų ugdymąsi:

* Atnaujinta lopšelio-darželio ikimokyklinio ugdymo programa.
* Ugdymo procese yra taikomos informacinės ir kompiuterinės technologijos.
* Grupės aprūpintos priemonėmis, skirtomis vaikų žaidybinei, pažintinei ir kūrybinei veiklai plėtoti, bendrauti, bendradarbiauti ir veikti kartu.
* Žaislai, knygos ir kitos priemonės išdėstyti taip, kad vaikams būtų lengvai pasiekiamos ir skatinančios norą žaisti, veikti individualiai ir kartu, tyrinėti, eksperimentuoti, aiškintis, rizikuoti ir bandyti.

Pedagogai kartu su vaikais ir jų tėvais kuria jaukią, patogią, vaikų amžių ir poreikius atitinkančią bei įvairiapusį ugdymą skatinančią aplinką. Siekiama, kad aplinka skatintų vaiko poreikį judėti, veikti, pažinti, būtų jauki ir funkcionali. Suplanuoja erdvę, kur vaikai gali pasidėti savo asmeninius daiktus, pabūti vienumoje, pavyzdžiui, žaisliniai namukai, palapinės, knygų kampeliai. Grupės ugdomoji aplinka nuolat keičiama, kad būtų žadinami įvairiapusiai vaiko gebėjimai, ugdymosi interesas.

Pedagogai siekia, kad mokymo priemonės (daiktai, žaislai, knygos, įvairios medžiagos ir kt.) atitiktų vaikų amžių, individualius gebėjimus, žadintų norą pažinti, lavintų loginį mąstymą, kūrybiškumą, norą žaisti su kitais vaikais.

Pažintinės - edukacinės išvykos, renginiai, akcijos, popietės, tradicinės šventės – vaikų veikla, papildanti ugdymo turinį.

**Šeimos vaidmuo siekiant vaiko pažangos**

Tėvai – svarbiausi vaiko ugdytojai. Darnus ir paremtas abipuse partneryste bendradarbiavimas su šeima užtikrina sėkmingą vaiko ugdymąsi. Tėvai geriausiai pažįsta savo vaikus ir gali suteikti vertingos informacijos pedagogams apie vaiko pomėgius, gabumus, ką mėgsta žaisti, kas gerai sekasi, kas nepatinka ir pan.

Labai svarbu, jog tai ko vaikas išmoko namie būtų palaikoma ir toliau lavinama darželyje ir atvirkščiai, ko ugdosi daželyje būtų tęsiama šeimoje.

Šeimoje vaikas yra drąsinamas, skatinamas, jis išklausomas, suprantams, su juo žaidžiama, jam padedama, dalinamasi patirtais įspūdžiais ir vertinamos vaiko pastangos.

**4.1. KASDIENIO GYVENIMO ĮGŪDŽIAI**

Kasdienio gyvenimo įgūdžių srityje vaikui ugdantis tobulėja:

• vaiko asmeniniai valgymo ir mitybos įgūdžiai,

• kūno švaros ir aplinkos tvarkos palaikymo įgūdžiai,

• saugaus elgesio įgūdžiai,

• taisyklinga kūno laikysena.

***Vertybinė nuostata.*** Noriai ugdosi sveikam kasdieniam gyvenimui reikalingus įgūdžius.

***Esminis gebėjimas***. Tvarkingai valgo, savarankiškai atlieka savitvarkos veiksmus: apsirengia ir nusirengia, naudojasi tualetu, prausiasi, šukuojasi. Saugo savo sveikatą ir saugiai elgiasi aplinkoje.

|  |  |  |
| --- | --- | --- |
| ***Pasiekimai***  | ***Vaiko veiksenos*** | ***Ugdymo gairės*** |
| . **1-asis žingsnis** • Bando savarankiškai valgyti ir gerti iš puodelio. | • Pats laiko šaukštelį, bando juo valgyti. Mažais gabalėliais supjaustytą maistą ima dviem pirštais ar sauja. | • Skatinti valgyti pirštais. Tirštą maistą duoti tik šaukšteliu, skystą iš puoduko, kad jaustų skirtumą tarp to, ką valgo ir ką geria. Žaidžiant mokyti laikyti šaukštelį, puodelį, semti šaukšteliu ir pan. Žaisti žaidimą „Pamaitinkime lėlytę, meškutį“, pratinti būti savarankiškam. |
| **2-asis žingsnis** • Valgo ir geria padedamas arba savarankiškai. | • Valgo sriubą, košę šaukštu, geria iš vaikams pritaikyto puoduko. | • Skatinti vaiką valgyti savarankiškai, pasakant ar parodant, kaip valgo grupės vaikai. Žaisti žaidimus „Su kuo lėlytė valgo?“, „Meškiukas nori valgyti“. |
| • Kartais parodo mimika, ženklais arba pasako, kada nori tuštintis ar šlapintis. Suaugusiojo rengiamas vaikas „jam padeda“. Suaugusiojo padedamas plaunasi, šluostosi rankas, išpučia nosį. Paprašytas padeda žaislą į nurodytą vietą. | • Norėdamas tuštintis ar šlapintis rodo į tualeto duris, atsineša puoduką ar savais ženklais pasako.• Rengiamas kiša koją į batuką, ranką į rankovę, deda kepurę ant galvos.• Tiesia nešvarias rankas tikėdamasis, kad suaugusysis jas nuplaus ar nušluostys. Padedamas pučia nosį į nosinę.• Nuneša žaislą (lėlę, meškiuką, kiškutį, mašinytę, kamuoliuką) į jam skirtą vietą. | • Atsižvelgiant į vaiko tuštinimosi ir šlapinimosi įgūdžius sodinti ant puoduko ar klozeto. • Grupėje turėti didelę lėlę su drabužių rinkiniu, siūlyti vaikui ją rengti žaidžiant žaidimą „Lėlytė eina į lauką“. Žaisti žaidimus imituojant rengimosi veiksmus. Rengiant vaiką, pratinti apsirengti ir nusirengti drabužėlius tam tikra tvarka, rengti žaidinant „Šmurkšt kojytę į kojinytę (batuką)“ir t.t. • Kurti žaidybines situacijas, skatinančias vaiką panaudoti savo mokėjimus ir įgūdžius: „Parodykime meškučiui, kaip plauname rankeles, išpučiame nosį.“• Kurti siužetines situacijas, skatinančias vaiką padėti žaislą į jam skirtą vietą. „Mašinytė grįžta į garažą“, „Lėlytė sėdasi prie stalo, gulasi į lovą". |
| **3-iasis žingsnis** • Savarankiškai valgo ir geria. Pradeda naudoti stalo įrankius. Pasako, ko nori ir ko nenori valgyti. | • Valgo šaukštu, šaukšteliu, šakute. Pasako, kokius patiekalus mėgsta. | • Skatinti ragauti ir valgyti įvairų maistą. Pratinti gerai sukramtyti maistą, neskubinti valgančio vaiko, mokyti valgyti ramiai. Pratinti keltis nuo stalo tik baigus valgyti. Siūlyti žaisti žaidimus, mokant naudotis stalo įrankiais. Prižiūrėti, kad vaikas valgytų su įrankiais taip, kaip jis gali, pagirti vaiką už pastangas. Turėti grupėje indelių, skatinti vaiką jais žaisti. |
| • Pats eina į tualetą, suaugusiojo padedamas susitvarko. Suaugusiojo padedamas nusirengia ir apsirengia, bando praustis, nusišluostyti veidą, rankas. Padeda į vietą vieną kitą daiktą. | • Priminus arba pats savarankiškai eina į tualetą.• Mėgina apsiauti batukus, apsivilkti, bando sagstyti sagas, varstyti batų raištelius.• Prieš valgį, pasinaudojęs, tualetu susitepęs pats plaunasi rankas. Susitepęs prausiasi ir šluostosi veidą.• Sudėlioja žaislus į jiems skirtas vietas. | • Mokyti taisyklingai naudotis tualetu. • Žaisti žaidimus „Kuo aš apsirengsiu, eidamas į lauką?“, „Aprenk draugą“. Skatinti klausytis ir (ar) imituoti eilėraštukus: R. Kašausko „Batukai pyksta“, R. Skučaitės „Močiutės spinta“. • Naudoti įvairias spalvotas, kvepiančias vaikiškas higienos priemones. Kalbėtis su vaikais apie švarą. Skaityti kūrinėlius (pvz., K. Binkio „Jonas pas čigonus“). Skatinti pažaidus sudėti žaislus ir priemones į vietą. • Tvarkyti žaislus, dainuojant dainelę: „Visi žaisliukai turi savo vietą, turi savo vietą, vietą numylėtą.“ |
| **4-asis žingsnis**• Valgo gana tvarkingai. Primenamas po valgio skalauja burną. Pasako, kodėl reikia plauti vaisius, uogas, daržoves. Padeda suaugusiajam serviruoti ir po valgio sutvarkyti stalą. | • Valgo nedideliais gabaliukais, gerai sukramto, valgydamas nekalba, neužsiima pašaliniais darbais, nežaidžia; taisyklingai naudojasi šaukštu, šakute, pradeda naudotis peiliu, pavalgęs nusivalo servetėle. Pavalgęs padėkoja. Žino, kad galima apsinuodyti valgant nepažįstamas uogas, vaisius. | • Priminti, kad vaikai valgytų neskubėdami. Su vaikais kalbėti apie tai, kad labai svarbu pusryčius, pietus, vakarienę valgyti tuo pačiu metu. Žaisti žaidimus, kuriuose formuojasi maitinimosi ritmo suvokimas. Žaidžiant vaikai mokomi atskirti pagrindines produktų grupes – pieną, mėsą, vaisius, daržoves. Kiekvieną kartą prieš valgant įtraukti vaikus į stalo padengimo veiklą, siekti, kad stalai būtų serviruojami pagal taisykles, patiekalus atitinkančiais indais. Kalbėtis su vaikais, kodėl reikia plauti vaisius, daržoves, uogas, sudaryti sąlygas mokytis praktiškai juos nuplauti. |
| • Dažniausiai savarankiškai naudojasi tualetu ir susitvarko juo pasinaudojęs. Šiek tiek padedamas apsirengia ir nusirengia, apsiauna ir nusiauna batus. Šiek tiek padedamas plaunasi rankas ir veidą. Priminus čiaudėdamas ar kosėdamas prisidengia burną ir nosį. Gali sutvarkyti dalį žaislų, su kuriais žaidė. | • Maunasi (nusimauna) kelnes, aunasi (nusiauna) batus, šlepetes, velkasi (nusivelka) megztinį, užsideda (nusiima) kepurę.* Pastebi, kada yra nešvarus, ir savarankiškai prausiasi, šluostosi rankšluosčiu.
* Priminus šukuojasi plaukus šukomis.
* Čiaudėdamas ar kosėdamas prisidengia burną ir nosį, pasitraukia nuo kitų vaikų.
* Sudėlioja žaislus į jiems skirtas vietas.
 | • Rekomenduoti tėvams aprengti vaikus patogiais ir lengvai aprengiamais drabužiais. Primenant eiliškumą, skatinti vaikus savarankiškai apsirengti ir nusirengti, tvarkingai susidėti drabužius. • Mokyti vaikus taisyklingai plautis ir šluostytis rankas, praustis ir šluostytis veidą. • Priminti, kad čiaudint ar kosint būtina prisidengti burną ir nosį. Priminti, kad naudotųsi nosinaite. • Skatinti susitvarkyti žaislus, su kuriais žaidė, įvairiai motyvuojant, padedant. |
| • Pasako, kad negalima imti degtukų, vaistų, aštrių ir kitų pavojingų daiktų. | • Pats neragauja jokių vaistų, neima degtukų. | • Pasiruošti ir naudoti vaizdines priemones apie saugų elgesį. Rodyti mokomuosius filmus. Žiūrinėjant paveikslėlius, vartant žurnalus, pastebėti ir parodyti dvejopas situacijas, pvz.: tas, kuriose saugu vaikui, ir tas, kuriose gali įvykti nelaimė. Skaityti, kurti kūrinėlius apie saugų elgesį. • Organizuoti saugaus elgesio savaites, kviesti medicinos darbuotojus, gaisrininkus. |
| **5-asis žingsnis** • Valgo tvarkingai, dažniausiai taisyklingai naudojasi stalo įrankiais. Domisi, koks maistas sveikas ir naudingas. Serviruoja ir tvarko stalą, vadovaujamas suaugusiojo. | • Išmano, kuriems patiekalams valgyti skirti įvairūs stalo įrankiai. Valgo įvairų maistą (penkių pagrindinių maisto produktų grupių). Įvardija kelis sveikus maisto produktus (morką, obuolį, pieną ir t. t.) bei kelis nenaudingus sveikatai (traškučius, kokakolą, guminukus). Pasako, kad pieną, mėsą, vaisius, daržoves valgyti naudingiau nei saldumynus. Pasako, kad saldžiuosius gėrimus gerti nesveika.• Pratinasi pasiteirauti suaugusiųjų apie neįprasto skonio ar nemalonaus kvapo maistą. | • Savo pavyzdžiu rodyti, kaip taisyklingai naudotis stalo įrankiais. Patraukliomis formomis paaiškinti pieno, mėsos, vaisių ir daržovių naudą. Papasakoti apie per didelio saldumynų kiekio žalą organizmui. • Kviesti vaikus į talką dengiant stalą gimtadieniui, šventei. |
| • Savarankiškai apsirengia ir nusirengia, apsiauna ir nusiauna batus. Priminus plaunasi rankas, prausiasi, nusišluosto rankas ir veidą. Priminus tvarkosi žaislus ir veiklos vietą. | • Pasako, kaip reikia apsirengti šiltu ir šaltu oru. Stengiasi būti tvarkingas, nesutepti drabužių, tvarkingai juos padėti, sulankstyti. Priminus savarankiškai pasikeičia savo sušlapusius rūbus, avalynę. Suaugusiojo padedamas kloja lovą. • Sudeda žaislus, šluosto dulkes, valo stalą, surenka šiukšles aikštelėje. | • Priminti, kad sudėtų ne tik gerai matomus žaislus, bet ir tuos, kurie yra po stalu, lova, spintele ir kt. • Skatinti vaikų savarankiškumą. • Pasiūlyti vaikams tvarkantis apsirengti specialiais vaikiškais darbo drabužiais – prijuostėlėmis, kepurėlėmis. |
| • Žaisdamas, ką nors veikdamas stengiasi saugoti save ir kitus. | •Saugiai elgiasi grupėje, lauko aikštelėje (stengiasi bėgti nekliudydamas kitų, nelipti ant tvoros). | • Organizuoti viktorinas, projektus apie saugų vaikų elgesį.• Diskutuoti, kaip konfliktus spręsti taikiai. • Žaidimas „Saugių žodžių piramidė“: kiekvienas vaikas „stato“ saugių žodžių piramidę, aukščiausia piramidė tampa saugaus elgesio nuostatomis. |
| • Priminus stengiasi sėdėti, stovėti, vaikščioti taisyklingai. | • Taisyklingai sėdi (nesikūprina) ant kilimo, prie stalo. Atlieka pratimus, stiprinančius nugaros ir pilvo raumenis. | • Savo pavyzdžiu rodyti, kaip taisyklingai sėdėti, stovėti, vaikščioti. Stebėti ir priminti, kad taisyklingai sėdėtų. |
| **6-asis žingsnis** • Valgo tvarkingai. Pasako, jog maistas reikalingas, kad augtume, būtume sveiki. Įvardija vieną kitą maisto produktą, kurį valgyti sveika, vieną kitą – kurio vartojimą reikėtų riboti. Savarankiškai serviruoja ir tvarko stalą. | • Taisyklingai naudojasi peiliu. Valgydamas laiko šakutę kairiąja, peilį – dešiniąja ranka, šaukštą ir šaukštelį – tarp pirštų | • Aptarti, kodėl žmogus valgo. Paprašyti vaikų pasakoti, ką jie dažniausiai valgo pusryčiams, pietums ir vakarienei, diskutuoti, kurie iš jų vartojamų produktų, patiekalų yra naudingiausi jų augimui ir gerai savijautai. Rodyti paveikslėlius su įvairiais maisto produktais ir patiekalais, jais žaidžiant mokytis atskirti naudingą ir bevertį maistą. Organizuoti įvairių kūrybinių darbelių kūrimą, jais skatinti pasirinkti sveikus produktus ir patiekalus. Klausytis skaitomų knygelių, vaidinti, žaisti loto, žiūrėti filmukus apie žmogui naudingus maisto produktus. Žaidžiant su lėlėmis ar kitus žaidimus rūšiuoti maisto produktus į naudingus. |
| • Savarankiškai apsirengia ir nusirengia, apsiauna ir nusiauna batus. Suaugusiųjų padedamas pasirenka drabužius ir avalynę pagal orą. Priminus ar savarankiškai plaunasi rankas, prausiasi, nusišluosto rankas ir veidą. Dažniausiai savarankiškai tvarkosi žaislus ir veiklos vietą. | • Jaučia, kada sušilo arba sušalo, ir savarankiškai apsirengia arba nusirengia megztinį, striukę, pasikeičia savo sušlapusius rūbus, avalynę.• Plaunasi rankas, prausiasi, tvarkosi. | • Pasiūlyti apsirengti lengvesniais ar šiltesniais drabužėliais. Sušlapusius rūbus, avalynę pasidžiauti. • Parūpinti skysto muilo su dozatoriumi, parodyti, kaip ir kiek dozuoti, kad rankos būtų švarios. Priminti, kad reikia taupyti vandenį, paaiškinti, kodėl, pasiūlyti vandens čiaupą atsukti tiek, kiek reikia, kad muilas nusiplautų. • Pasiūlyti „Rankų plovimo dienoraštį“ 5–8 metų vaikams: • Žaidimas „Išmanieji pirštukai“. Kartu su vaikais piešti didelę plaštaką ir ant kiekvieno pirštuko užrašyti vaikų mintis, kodėl reikia plautis rankas. |
| • Savarankiškai ar priminus laikosi susitartų saugaus elgesio taisyklių. Stebint suaugusiajam saugiai naudojasi veiklai skirtais aštriais įrankiais. Žino, kaip saugiai elgtis gatvėje, kur kreiptis iškilus pavojui, pasiklydus. • Priminus stengiasi vaikščioti, stovėti, sėdėti taisyklingai. | • Pjausto daržoves, vaisius.• Kala vinis į lentą.• Siuva, siuvinėja. | • Parūpinti priemonių kalimo, siuvimo, dygsniavimo žaidimams. • Apsilankyti su vaikais gaisrinėje, policijoje, ligoninėje, autoservise ir t. t. • Auklėtojas pasiūlo, kad vaikai pasakytų, kai pastebės jį (ją) vaikštantį ar sėdintį susikūprinus. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * pamiršta paprašyti į tualetą;
* negeba palaukti savo eilės;
* pernelyg prisiriša prie kasdienės rutinos, daiktų ir sielvartauja dėl nereikšmingų aplinkos permainų;
* greičiau nei bendraamžiai nuvargsta;
* negeba prisitaikyti prie aplinkybių, kurias sunku pakeisti (bendra dienotvarkė, bendra išvyka, gydytojo patikra, pan.);
* rėksmingai arba judesiais reikalauja dėmesio arba savo poreikių tenkinimo.
 | * supranta kylančius sunkumus ir juos įvardija: „aš negaliu“, „nemoku užsisegti“, ir pan.;
* prašo pagalbos ir ją priima.
 |

**REKOMENDACIJOS IKIMOKYKLINIO UGDYMO**

**AUKLĖTOJAMS IR TĖVAMS**

• Mokykite vaiką suprasti kasdienės veiklos tvarką, reikšmę (kodėl reikia pamiegoti, prieš valgį plauti rankas ir pan.).

• Mokydami savitvarkos ar savižiūros, suderinkite tikslus ir metodus – geriausia, kai tą patį gebėjimą tuo pat metu ir tokiu pat būdu ugdo ir tėveliai, ir pedagogai.

• Jeigu vaikui sunku išmokti kokį nors veiksmą, neverskite kartoti, kol nusimins – vietoj to leiskite tą veiksmą tik užbaigti (tai yra, padarykite viską iki paskutinės pakopos, o vaikas tegu užbaigia – taip patirs sėkmę).

• Kitas būdas – leiskite vaikui pradėti veiksmą arba atlikti jo dalį (kurią pajėgia), girkite už tai, kad dalyvavo, prisidėjo.

• Mokykite apsirengti, apsiauti, susitvarkyti aplinką.

• Mokykite pastebėti ženklus, kad nori į tualetą, priminkite, kad tai pasakytų.

• Skatinkite atidumą savijautai, tai yra: mokykite pasakyti, kad skauda, pavargo ir pan.

• Pratinkite padėti jums namų ruošoje, girkite, džiaukitės vaiko pagalba.

• Surimuokite paprastas instrukcijas (pvz., ,,jei padengsime kartu, tuoj ant stalo bus saldu“).

**4.2. FIZINIS AKTYVUMAS**

Fizinio aktyvumo srityje vaikui ugdantis tobulėja:

• stambiosios motorikos įgūdžiai ir fizinės vaiko savybės;

• smulkiosios motorikos įgūdžiai, akių-rankos koordinacija.

***Vertybinė nuostata.*** Noriai, džiaugsmingai juda, mėgsta judrią veiklą ir žaidimus.

***Esminis gebėjimas.*** Eina, bėga, šliaužia, ropoja, lipa, šokinėja koordinuotai, išlaikydamas pusiausvyrą, spontaniškai ir tikslingai atlieka veiksmus, kuriems būtina akių-rankos koordinacija bei išlavėjusi smulkioji motorika.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Sėdi, šliaužia, ropoja pirmyn ir atgal, įkalnėn ir nuokalnėn, laiptais aukštyn, ko nors įsitvėręs atsistoja, stovi laikydamasis ar savarankiškai, žingsniuoja laikydamasis, vedamas arba savarankiškai, išlaiko pusiausvyrą. | • Vaikas atsispiria kojomis nuo suaugusiojo delnų. Vaikas ropoja per pagalvėles, per į ritinį susuktą takelį ar laiptais aukštyn. Vaikšto laikydamasis įvairiu atstumu sustatytų baldų. | • Vaiko regėjimo lauke padėti žaislų ir skatinti ropoti iki jų; pasiūlyti ropoti peršviečiamu tuneliu, po stalu. Svarbu nepalikti vaiko vieno. Žaisti žaidimą „Eikš pas mane“. Atsistokite arba atsiklaupkite prieš vaiką, ištieskite rankas ir kvieskite į savo glėbį. Kviesti susipažinti su nauju žaislu: apžiūrėti, liesti, purtyti, gniaužyti ir kt. |
| • Tikslingai siekia daikto, rankos judėjimą seka akimis, pačiumpa ir laiko daiktą saujoje, paglosto žaislą jo nečiupdamas, kiša jį į burną, mojuoja, stuksena, dviem pirštais – nykščiu ir smiliumi – suima smulkų daiktą, perima daiktus iš vienos rankos į kitą. | • Vaikas laiko rankoje žaisliuką, juo suduoda per matomus daiktus, siekia ir čiumpa žaislus, perima juos iš vienos rankos į kitą. | • Siūlyti dėlioti žaislą ar kokį nors daiktą iš vienos rankos į kitą. Lengvais sukamaisiais judesiais masažuoti vaiko delniukus. Žaisti su įvairaus dydžio kamuoliukais, balionais. |
| **2-asis žingsnis**  •Savarankiškai atsistoja, stovi, atsitupia, pasilenkia, eina į priekį, šoną ir atgal, eina stumdamas ar tempdamas daiktą, bėga tiesiomis kojomis, atsisėdęs ant riedančio žaislo stumiasi kojomis, pralenda per kliūtis keturpėsčia, padedamas lipa laiptais aukštyn pristatomuoju žingsniu, spiria kamuolį išlaikydamas pusiausvyrą. | • Vaikas vaikšto pasiėmęs žaislą, eidamas sustoja, vėl pradeda eiti ir keičia ėjimo kryptį. Žaidžia su judėjimą skatinančiais žaislais. Vaikas užlipa kelių pakopų laipteliais, laikydamasis laiptų turėklų. Užlipa ir nulipa nuo kėdės. | • Siūlyti žaidimus, lavinančius ir įtvirtinančius vaiko judėjimą (pvz., „Atnešk žaisliuką takeliu“, „Ištaškyk balutę“, „Skrenda paukšteliai“ ir kt.). Sudaryti vaikui galimybę nešioti žaislus „takeliu“ tarp dviejų virvių, stumdyti žaislinį vežimėlį, prikrautą kubelių, vaikytis ir ridenti kamuolį, joti ant linguojančių žaislų, važiuoti pasispiriant kojomis, pakviesti eiti „tilteliu“ paskui save. Turėti žaislų, kuriuos galima stumdyti, sėdėti ar jais važinėti. |
| • Pasuka riešą, apverčia plaštaką delnu žemyn, pasuka delnu aukštyn, mosteli plaštaka, paima daiktą iš viršaus apimdamas jį pirštais, išmeta daiktus iš rankos atleisdamas pirštus, ploja rankomis. Ridena, meta, gaudo kamuolį. | • Vaikas sudeda 4–6 kaladėles vieną ant kitos, varto knygelę po vieną puslapį, atsuka, užsuka dangtelius. | • Siūlyti statyti bokštelį, užsukti ir atsukti dangtelius. Pasiūlyti padaryti kamuoliuką: paimti popieriaus lapą ir suglamžyti taip, kad būtų panašus į kamuoliuką. Žaisti žaidimą „Takelis“. Iš popieriaus juostelių padaryti apie 3–5 cm takelį. Duoti vaikui kruopų, tegu beria ant takelio ir kviečia paukštelius lesti. Duoti lipdyti iš minkšto plastilino. |
| **3-iasis žingsnis** • Pastovi ant vienos kojos (3–4 sekundes). Tikslingai, skirtingu ritmu eina ten, kur nori, vaikščiodamas apeina arba peržengia kliūtis, eina plačia (25–30 cm) linija. Bėga keisdamas kryptį, greitį. Lipa ir nulipa laiptais pakaitiniu žingsniu, laikydamasis suaugusiojo rankos ar turėklų. Atsispirdamas abiem kojomis pašoka nuo žemės, nušoka nuo laiptelio, peršoka liniją, spiria kamuolį. | • Vaikas stovi ant vienos kojos (apie 3–4 sekundes), po to pakeičia koją. Vaikas vaikšto, bėgioja aplink pagalvėlę, gulinčią ant grindų, jos neužkliudydamas. Vaikas vaikšto keturiomis, kaip šuniukas, nerangiai kaip dramblys, tyliai kaip pelė, ištiesęs kaklą kuo aukščiau kaip žirafa. Ant grindų išdėstytos pėdos – vaikas jomis eina paprastai, po to ant pirštų galų. Vaikas laikomas už rankos šokinėja abiem kojomis, ant vienos kojos, paskui ant kitos. | • Naudoti priemonę ,,Kempinėlių takelis“ (tai nebereikalinga parketo lenta, ant kurios užklijuota minkšta kempinėlė). Sudaryti sąlygas vaikui vaikščioti įvairiu atstumu, neužkliudant padėtų daiktų (žaidimas „Neužkliudyk“). Organizuoti siužetinių pratimų, kurie skatintų vaiką peržengti kliūtis, eiti plačia linija. Leisti laipioti kopėtėlėmis siekiant tikslo – pauostyti, pasiekti, nukabinti. Žaisti žaidimą „Pašto dėžutė“. Kartu su vaikais imituoti šuoliuojančius gyvūnus. Žaisti žaidimą „Vienas, du, trys-pasiruošęs-šok!“ |
| • Geriau derina akies-rankos, abiejų rankų, rankų ir kojų judesius, todėl tiksliau konstruoja, veria ant virvutės sagas, ridena, mėto, gaudo, spiria kamuolį, įkerpa popieriaus kraštą. | • Vaikas įmeta sagą, kaštoną, gilę į dėžutę, kurioje padaryta tinkamo dydžio anga. Į išvirkščią pusę išverčia savo kojines. Ridendamas ar mesdamas kamuolį vaikas taiko į kėglius, išdėliotus ant žemės, vartelius. Atsuka ir užsuka įvairaus dydžio dangtelius; sudeda daiktus vieną ant kito (pastato 5–6 kubų bokštą); ant siūlo suveria sagas. Vaikas gaudo suaugusiojo metamą kamuolį, kai tik pagauna, kamuolys metamas iš naujo, vis labiau nuo jo tolstant. Įkerpa žirklėmis popieriaus kraštą. | • Pasiūlyti vedžioti labirintą. Tegu vaikas veda pieštuku arba piršteliu. Kad būtų įdomiau, sugalvokite pasakojimų, pasakų: kur veda šis kelias, pas ką. Sudaryti galimybes vaikui ridenti, gaudyti, mėtyti, spardyti kamuolius. Pasidarykite vėrinį, verkite makaronus, sagas, karoliukus ir t. t. Pradėti nuo didesnių skylučių, taip mažyliui bus įdomiau, po to verti vis smulkesnius daiktus. Siūlyti žaidimus ir žaislus, kuriuose atliekami sukamieji plaštakos judesiai (pvz., žaidimas kėgliais ir kt.). Mokyti žirklėmis įkirpti popierinės saulutės spindulėlį. |
| **4-asis žingsnis** • Stovėdamas pasistiebia, atsistoja ant kulnų, stovėdamas ir sėdėdamas atlieka įvairius judesius kojomis bei rankomis. Eina ant pirštų galų, eina siaura (5 cm) linija, gimnastikos suoleliu, lipa laiptais aukštyn ir žemyn nesilaikydamas už turėklų, šokinėja abiem ir ant vienos kojos, nušoka nuo paaukštinimo. Mina ir vairuoja triratuką. | • Vaikas eina lyg čiuoždamas, o kai suplojama rankomis, jis eina aukštai keldamas kelius. Žaisdamas juda įvairiais būdais (pvz., vaikšto kaip gandras, šokinėja kaip varlytė ir kt.). Atsigula ant nugaros ir „mina dviratį“. Iš pradžių lėtai, paskui vis greičiau ir greičiau. Vaikas suglaustomis kojomis šoka į apskritimo vidų, paskui į išorę, po to šokinėja viena koja. | • Siūlyti vaikui įvairių žaidybinių situacijų, skatinančių vaikščioti ant pirštų, kulnų. Iš laikraščio ant grindų suformuoti tiesią, maždaug trijų metrų ilgio ir penkių centimetrų pločio liniją. Vaikas eina šia linija, nenukrypdamas nuo jos, paskui grįžta atbulas. Sudaryti sąlygas vaikui važinėti triratukais, paspirtukais. |
| • Pieštuką laiko tarp nykščio ir kitų pirštų, tiksliau atlieka judesius plaštaka ir pirštais (ima, atgnybia, suspaudžia dviem pirštais, kočioja tarp delnų) bei ranka (mojuoja, plasnoja). Ištiestomis rankomis pagauna didelį kamuolį. Judesius tiksliau atlieka kaire arba dešine ranka, koja. | • Pieštuku, teptuku piešia, braižo nesudėtingas geometrines figūras. Iš plastilino lipdo įvairius daiktus, kerpa tiesiai, taisyklingai laikydamas žirkles ir klijuoja paveikslėlius. Vieną ant kito dėlioja daiktus (pastato 8–10 kubų bokštą); glamžo popierių ir formuoja įvairaus dydžio gumuliukus; išvarsto batų raištelius ir iš naujo suveria; atsega ir užsega sagas. Vaikas ranka, paskui visais pirštais liečia stalą. | • Paprašyti surinkti pagaliukus po vieną ir dėti į dėžutę, kai juos netyčia išberiate. Parūpinti pagaliukų kaišiojimui. Sudaryti sąlygas minkyti tešlą, lipdyti iš modelino, plastilino. Leisti kirpti nesudėtingas formas, po to priklijuoti jas ant popieriaus. Žaisti pirštukų žaidimus. Žaisti „vonelėse“ su pupomis, grikiais ar šiaip įvairiomis kruopomis. Į didelį dubenį galima įberti gilių, kaštonų ir paslėpti ten kokį nors smulkų daiktą, vaikas jų ieško. Pasiūlyti pabūti vaistininku – įvairius daiktus imti žnyplėmis, pincetu, perdėti iš vieno indo į kitą įvairaus dydžio karoliukus. |
| **5-asis žingsnis.** • Eina pristatydamas pėdą prie pėdos, pakaitiniu ir pristatomuoju žingsniu, aukštai keldamas kelius, atlikdamas judesius rankomis, judėdamas vingiais. Greitas, vikrus, bėgioja vingiais, greitėdamas ir lėtėdamas, išsisukinėdamas, bėga ant pirštų galų. Šokinėja abiem kojomis vietoje ir judėdamas pirmyn, ant vienos kojos, šokinėja per virvutę, peršoka žemas kliūtis, pašoka siekdamas daikto. Laipioja lauko įrenginiais. Spiria kamuolį į taikinį iš įvairių padėčių. | • Vaikas eina „tip-top“ žingsneliais. Šoka į šoną, greitai laksto, sustoja ir pajuda iš vietos. Vaikas užlipa ant bet kokio paaukštinimo ir nušoka ant žemės. Meta kamuolį, sniego gniūžtę į taikinį. Mėto kamuolį vienas kitam ir gaudo, meta į žemę viena ranka, o kita ranka jį pagauna. Laipioja kopėtėlėmis, bokšteliais. | • Organizuoti veiklą, kad vaikas eidamas atliktų ritminius judesius pečiais, galva, muštų kamuolį, mestų į viršų, ėjimą keistų bėgimu. Žaisti žaidimą „Raganėle pamotėle“. Sugalvoti maršrutą, kad vaikas turėtų eiti, bėgti, perlipti suolą, pralįsti po kėde. Organizuoti bėgimo estafetes, įvairių šuolių žaidimus, panaudojant įvairias priemones. Žaisti žaidimus su išsisukinėjimais, kurių tikslas – ilgiau likti nepagautam. Siūlyti vaikams šokinėti per šokdynę, lanką. |
| • Pieštuką ir žirkles laiko beveik taisyklingai. Tiksliai atlieka sudėtingesnius judesius pirštais ir ranka (veria ant virvelės smulkius daiktus, užsega ir atsega sagas). Iš įvairių padėčių meta kamuolį į taikinį, tiksliau gaudo, mušinėja. Įsisupa ir supasi sūpynėmis. | • Vaikas piešia ar rašo pieštuku, bando piešti statinius, gyvūnėlius, pieštuką laiko taisyklingai, veria ant virvelės smulkius daiktus, apsirengia ir nusirengia, riša kilpas. Sprigtu svaido rutuliukus. Iš storų siūlų pina kasą, veja virveles. Meta kamuolį į žemę viena ranka, o kita ranka jį pagauna. | • Pasiūlyti piešti įvairių linijų, pieštuku apvesti daiktus: stiklinę, apverstą lėkštutę, puoduką; po truputį duoti sudėtingesnes užduotis. Sudaryti sąlygas vaikui žaisti su pipete. Parinkti įvairių priemonių, kad vaikas galėtų jas verti ant siūlo. Duoti vaikui krepšį su skalbinių segtukais, paimti segtuką trimis pirštais, prisegti, paprašyti, kad ir jis taip pat padarytų. |
| **6-asis žingsnis.** • Eina ratu, poroje, prasilenkdamas, gyvatėle, atbulomis, šonu. Ištvermingas, bėga ilgesnius atstumus. Bėga pristatomuoju ar pakaitiniu žingsniu, aukštai keldamas kelius, įkalnėn, nuokalnėn. Šokinėja ant vienos kojos judėdamas pirmyn, šoka į tolį. Važiuoja dviračiu. | • Juda greta kito vaiko poroje, ratu, rikiuotėje, sutartinai su kitais vaikais. Važiuoja dviračiu plačiu ir siauru takeliu, ratu. | • Organizuoti vaikams įvairias estafetes, kurių metu vaikai galėtų judėti poroje, ratu, sutartinai su kitais vaikais. Sudaryti sąlygas žaisti žaidimą „Klasės“, šokinėti per gumytę. |
| • Rankos ir pirštų judesius atlieka vikriau, greičiau, tiksliau, kruopščiau. Tiksliau valdo pieštuką bei žirkles ką nors piešdamas, kirpdamas. Su kamuoliu atlieka sportinių žaidimų elementus, žaidžia komandomis, derindamas veiksmus. | • Savarankiškai įveria siūlą, dygsniuoja, neria vąšeliu. Kerpa įvairias formas taisyklingai naudodamasis žirklėmis. Žaidžia komandinius žaidimus. | • Pasiūlyti įverti siūlą į adatą, siuvinėti pagal trafaretą; ant kartono išdurti skylutes ir duoti didelę adatą su ryškios spalvos siūlu, tegu lopo, kuria įvairius ornamentus, siuvinėja, sudygsniuoja rūbelius lėlėms, maišelius, neria vąšeliu, daro kutus. Parūpinti priemonių, tinkančių sportiniams žaidimams. Organizuoti sportinius žaidimus, kad vaikai galėtų varžytis tarpusavyje. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * ilgai nepradeda vaikščioti;
* nerangus, jo stambiosios motorikos judesiai (ėjimas, bėgimas, lipimas ir kt.) nekoordinuoti;
* nemėgdžioja judesių;
* vengia su judėjimu susijusių žaidimų;
* nesuspėja kartu su kitais atlikti judesių;
* judėdamas nuolat užkliūna už daiktų;
* netaisyklingai artikuliuoja garsus;
* negeba atlikti tikslių judesių vykdydamas žodines instrukcijas;
* nerangiai manipuliuoja smulkiais daiktais (pieštukais, dėlione ir kt.);
* vengia piešti, dėlioti, atlikti smulkius darbelius rankomis.
 | * eina atsargiai, liesdamasis ar remdamasis į aplinkos daiktus;
* veiksmus atlieka lengviau judančiomis galūnėmis ar kūno dalimis;
* supranta, kad negali dalyvauti kai kuriuose žaidimuose, ir sutinka su pasiūlyta kita veikla arba pats ją susiranda.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Mokykite vaiką orientuotis aplinkoje – pradžioje padedant suaugusiajam, vėliau savarankiškai.

• Išsiaiškinkite, kokių judesių vaikas negali atlikti dėl objektyvių priežasčių, ir neverskite jų daryti, siūlykite veiklą, kuri leis patirti sėkmę, skatinkite pasitikėti savimi.

• Tinkamai sutvarkykite aplinką, kad joje būtų mažiau daiktų, už kurių galima užkliūti ir susižeisti.

• Jei vaikui sunku veikti su smulkiais daiktais, pasiūlykite analogišką veiklą su stambesniais objektais.

• Tuo atveju, kai vaikas priešinasi aktyviems žaidimams, sugalvokite jam vaidmenį, kad jis galėtų dalyvauti netiesiogiai, pvz., stebėti varžybas ir įteikti prizą greitai atbėgusiems vaikams.

• Venkite ilgų užsiėmimų, kad vaikas nepervargtų, ir stebėkite jo savijautą po fizinio aktyvumo. Ištikus nesėkmei neakcentuokite to, stenkitės atkreipti dėmesį į tai, kas pavyko.

• Jei vaikas turi klausos sutrikimą, pamažu pratinkite vaiką nešioti klausos aparatą.

• Užtikrinkite tokį fizinį aktyvumą, kuris garantuotų saugų klausos aparato nešiojimą.

**4.3. EMOCIJŲ SUVOKIMAS IR RAIŠKA**

Emocijų suvokimo ir raiškos srityje vaikui ugdantis tobulėja:

• savo jausmų raiška, suvokimas ir pavadinimas,

• kitų žmonių jausmų atpažinimas ir tinkamas reagavimas į juos,

• savo bei kitų nuotaikų ir jausmų apmąstymas.

 ***Vertybinė nuostata.*** Domisi savo ir kitų emocijomis bei jausmais

***Esminis gebėjimas***. Atpažįsta bei įvardina savo ir kitų emocijas ar jausmus, jų priežastis, įprastose situacijose, emocijas ir jausmus išreiškia tinkamais, kitiems priimtinais būdais,žodžiais ir elgesiu atliepia kito jausmus (užjaučia, padeda).

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis** • Mimika, kūno judesiais ir garsais išreiškia džiaugsmą, liūdesį, baimę, pyktį. Patiria išsiskyrimo su tėvais nerimą ir džiaugsmą jiems sugrįžus. Išreiškia nerimą, pamatęs nepažįstamą žmogų. | • Verkia, kai yra alkanas, šlapias ar ilgesniam laikui paliktas vienas.• Kai vaiku besirūpinantis suaugusysis greta, vaikas nuo jo atsiskiria ir drąsiai tyrinėja aplinką, rizikuoja. Ko nors išsigandęs, bėga pas suaugusįjį ir jo raminamas greitai nurimsta. Atsiskyręs liūdi, verkia, vėl susitikęs – džiaugiasi, leidžiasi, nori būti jo raminamas.• Krykštauja, kai suaugusieji su juo žaidžia. | • Stengtis suprasti kūdikio emocijų reiškimo ženklus ir pasirūpinti juo, kai mažylis yra liūdnas, piktas.• Pasirūpinti, kad kūdikis matytų save veidrodyje, kai yra linksmas, liūdnas, piktas. Kalbinti kūdikį ir įvardyti jo emocijas. • Paimti, priglausti, pamyluoti kūdikį, kai jis atsiskiria nuo tėvų, užimti jį įdomia veikla, suteikti džiugių, malonių potyrių, nukreipti dėmesį nuo liūdesį keliančių situacijų. Užtikrinti vaiko saugumą. |
| • Atspindi kitų vaikų emocijų raišką ( juokiasi, jei juokiasi kitas, nusimena, jei kitas verkia). | • Kai grupėje verkia kitas vaikas, kūdikis irgi gali pravirkti. | • Paguldyti, pasodinti kūdikį šalia kitų vaikų, duoti žaisliukų, skatinti pabendrauti. |
| **2-asis žingsnis**• Džiaugsmą, liūdesį, baimę, pyktį reiškia skirtingu intensyvumu. Emocijos pastovesnės, tačiau dar būdinga greita nuotaikų kaita. | • Vaikas džiaugsmą išreiškia ir ramiai šypsodamasis, ir kvatodamas balsu. Ilgesnį laiką pabūna linksmas arba ramus, lengviau įžvelgiamos pasikeitusių nuotaikų priežastys – pavargo, kitas vaikas atėmė žaislą ir pan.• Meta žaislą ant grindų ir, jeigu auklėtojas šypsodamasis jį paduoda, šis juokdamasis jį vėl meta ant grindų. | • Grupėje įtaisyti vaikų ūgio veidrodinę sieną, kad vaikai matytų save ir savo veido išraišką. Kalbinti vaiką ir pavadinti jo reiškiamas emocijas. Visada pasirūpinti vaiku, kai jis jaučiasi blogai. • Vartyti knygeles, kuriose veikėjai yra skirtingos nuotaikos. Dainuoti skirtingų nuotaikų daineles. |
| • Atpažįsta kito vaiko ar suaugusiojo džiaugsmo, liūdesio, pykčio emocijų išraiškas. | **•** Paklaustas „Kuris verkia?“, vaikas parodo paveikslėlį su verkiančiu kiškiuku, paklaustas „Kuris juokiasi?“, rodo paveikslėlį su besijuokiančiu vaiku. Žiūri į verkiantį vaiką ir užjausdamas jam duoda savo žaislą, paglosto. | • Įvardyti vaikų bei savo emocijas. Pasakyti, kad vaikas liūdnas, pačiam jį paglostyti ir paskatinti kitą vaiką jį paglostyti.• Su lėlėmis žaisti žaidimus, kuriuose jie skirtingai jaučiasi ir elgiasi. |
| **3-iasis žingsnis**• Pradeda atpažinti, ką jaučia, turi savus emocijų raiškos būdus. Pradeda vartoti emocijų raiškos žodelius ir emocijų pavadinimus. | **•** Ant suaugusiojo supykęs vaikas atpažįsta šį jausmą ir gali pareikšti: „Aš piktas!“ | • Jautriai reaguoti į vaiko rodomus emocijų ženklus – veido mimika susitapatinti su jo nuotaika, komentuoti emocijas ar jausmus, juos pavadinti. Pastebėti, kai vaiko emocijų ir jausmų raiška išsiplečia ir skirtingai į ją reaguoti, padėti atrasti naujų emocijų raiškos būdų. |
| • Pastebi kitų žmonių emocijų išraišką, atpažįsta aiškiausiai reiškiamas emocijas ir į jas skirtingai reaguoja (pasitraukia šalin, jei kitas piktas; glosto, jei kitas nuliūdęs). | **•** Jei kitas vaikas šypsodamasis jam tiesia žaislą – pats nusišypso ir pradeda su juo žaisti. Kai kitas vaikas atima žaislą, verkia ir laukia auklėtojo pagalbos. Nuščiūva, jei auklėtoja išsigąsta paliejusi vandenį. | • Vartyti ir skaityti „nuotaikų knygeles“. Būti vaikui pavyzdžiu, kaip reikia reaguoti į kito vaiko emocijas: jei jis džiaugiasi, pasijuokti kartu su juo, jei liūdi, verkia – paglostyti, duoti žaislą. • Mokyti atsiprašymo ir susitaikymo ritualų. Žaisti žaidimą „Veidelis“.  |
| **4-asis žingsnis**• Pradeda suprasti, kad skirtingose situacijose (per gimimo dieną, susipykus su draugu) jaučia skirtingas emocijas, kad jas išreiškia mimika, balsu, veiksmais, poza. Pavadina pagrindines emocijas. | **•** Pasako, kad švenčiant gimimo dieną buvo linksma, kad supyko, kai draugas su juo nežaidė. Stovėdamas prieš veidrodį paprašytas gali nutaisyti linksmą, liūdną, piktą veido išraišką. Nuotaikų veideliais pažymi savo nuotaiką. | • Paskatinti kasdien po kelis kartus žymėti savo nuotaiką, parenkant ją atitinkantį nuotaikų veidelį. Skatinti reikšti visus jausmus, kad būtų galima pastebėti, kada vaikui reikia pagalbos, jam padėti. Pasiūlyti idėjų nuotaikoms ir jausmams tyrinėti. Skaityti knygeles apie jausmus. |
| • Atpažįsta kitų emocijas pagal veido išraišką, elgesį, veiksmus. Geriau supranta kitų emocijas ir jausmus, dažnai tinkamai į juos reaguoja. | **•** Pažiūrėjęs į bendraamžį pasako, ar jis linksmas, ar rimtas, ar liūdnas.• Jei pastebi supykusį bendraamžį, pasitraukia nuo jo, prieina prie auklėtojos. | • Pasiūlyti žaidimų, skatinančių tyrinėti ar imituoti kitų žmonių nuotaiką. Skatinti pastebėti bendraamžių savijautą. |
| • Pradeda suprasti, kad jo ir kitų emocijos gali skirtis. | • Pasako, kad jam linksma, o draugui nelinksma. | • Skatinti pasakyti, kaip jaučiasi jis ir kiti. |
| **5-asis žingsnis** • Atpažįsta bei pavadina savo jausmus ir įvardija situacijas, kuriose jie kilo. | **•** Rodo piešinį ir sako: „Čia aš. O čia mano šuniukas. Man linksma su juo žaisti.“ | • Pasiūlyti žaidimų, kuriuose vaikas būtų skatinamas išreikšti savo jausmus: emocijas reikšti dainuojant, piešiant, šokant, komentuoti jausmų paveikslėlius. |
| • Vis geriau supranta ne tik kitų jausmus, bet ir situacijas, kuriose jie kyla. | **•** Pastebi, kad draugė taip pat nori būti mama vaidmenų žaidime ir dėl to yra nuliūdusi. Tada sugalvoja: „Aš būsiu mama. Ir tu būk mama. Mes eisim pasivaikščioti su vaikeliais.“ | • Kalbėtis apie savijautą „Ryto rate“, skaityti „Jausmų knygeles“, žaisti vaidmenų žaidimus, įsijaučiant į kito savijautą. |
| • Pradeda kalbėtis apie jausmus su kitais – pasako ar paklausia, kodėl pyksta, kodėl verkia. | • Susipeša su draugu dėl žaislo. Auklėtojo sustabdytas pasako, kad nori to paties žaislo, kaip ir draugas. Auklėtojo padedamas susitaria su draugu žaisti žaislu paeiliui. | • Paskatinti vaikus žodžiais išreikšti įvairius jausmus, kilusius skirtingose situacijose. Tarpininkauti, kai vaikai išreiškia sunkius jausmus. Skaitant kuo ryškiau intonuoti, išryškinant veikėjų veiksmus, jų nuotaikas. |
| **6-asis žingsnis** • Apibūdina savo jausmus, pakomentuoja juos sukėlusias situacijas bei priežastis. | • Vaikas sako: „Aš myliu savo broliuką. Bet truputį pykau, kai jis suplėšė mano knygą.“• Tėvams pasakoja apie dienos nuotaikų kaitą. | • Kalbėtis apie tai, kada buvo linksmas, kada – liūdnas ar piktas. Paskatinti samprotauti, kas pradžiugino, kas nuliūdino ar papiktino, kodėl? |
| • Beveik neklysdamas iš veido mimikos, balso, kūno pozos nustato, kaip jaučiasi kitas, pastebi nusiminusį ir geranoriškai stengiasi jam padėti. | **•** Draugiškai pakviečia kitą žaisti kartu, jei šis atrodo draugiškai nusiteikęs.• Auklėtojai praneša, jei kitas vaikas liūdi ar reikia pagalbos. | • Kalbėtis su vaikais, kaip jaučiasi jų draugai, artimieji, kas gali juos pradžiuginti, kaip galima juos paguosti. Paskatinti bendrus žaidimus, kuriuose reikia suprasti kitą ir geranoriškai bendradarbiauti |
| • Pradeda kalbėtis apie tai, kas gali padėti pasijusti geriau, jei esi nusiminęs, piktas. | • Žino keletą išeičių, ką galima daryti, kai kas nors erzina, atima žaislus, suduoda. Erzinamas nepuola muštis, bet ateina ir pasako auklėtojai. | • Skatinti vaikus nesivelti į muštynes, pranešti auklėtojai apie konfliktą. Aptarti su vaikais, ką galima daryti, kai kas nors erzina kitą, atima žaislus, suduoda. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * dėmesys lengvai išblaškomas, nesulaukia savo eilės;
* negeba atidėti apdovanojimų, išlaukti pagyrimo (įkyriai reikalauja pagyrimų ar paskatinimų);
* pamiršta pasiprašyti į tualetą;
* lyginant su bendraamžiais dėmesį koncentruoja 3–4 kartus trumpesnį laiką, yra labai judrus;
* negeba palaukti savo eilės;
* nesilaiko žaidimų taisyklių;
* užsispyręs labiau nei jo bendraamžiai;
* rėksmingai arba judesiais reikalauja dėmesio arba savo poreikių tenkinimo.
 | * geba atkreipti į save dėmesį savitais būdais;
* nežinodamas ką daryti, klausia suaugusiųjų apie veiksmų eigą;
* susijaudinęs, supykęs pasitraukia į šalį nusiraminti;
* pavargęs paprašo, nueina pailsėti arba kitais būdais siekia nutraukti veiklą.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Jei vaikas trumpai išlaiko dėmesį, užduotį pateikite etapais, pvz., „Pirma pastatyk bokštą.“ Kai pastatys – „Dabar pastatyk sieną!“

• Grupės bendrų veiklų metu sukurkite vaikui sąlygas dažniau pakeisti padėtį (pvz., atnešti iš kito kampo daiktą), pajudėti, pagulėti ant kilimo (pagal poreikį).

• Jei netikėtai tenka keisti dienotvarkę, iš anksto paaiškinkite, kas pasikeis įprastoje dienos rutinoje ir pagal galimybes parodykite būsimą dienos įvykių seką vaizdžiai.

• Girkite vaiką, bet pamažu ilginkite laiką tarp paskatinimų.

• Mokykite palaukti savo eilės pasitelkdami kamuoliuką ar simbolį – kieno rankose (lipdukas ant drabužėlio ar pan.) jis yra, tas ir kalba, atlieka judesį ar pan.

• Keldami vaikui reikalavimus, stenkitės nesukelti vaiko neigiamų emocijų.

• Leiskite vaikui pabūti vienam ir nusiraminti.

• Prisiminkite, kad atsiradęs neadekvatus vaiko elgesys gali reikšti, kad vaikas nesupranta užduoties ar dėl ko nors yra pernelyg susijaudinęs.

* 1. **SAVIVOKA IR SAVIGARBA**

Ugdantis savivoką ir savigarbą stiprėja:

• vaiko asmeninio tapatumo jausmas,

• bendrumo su šeima, grupe jausmas, tautinio tapatumo jausmas,

• pozityvus savęs vertinimas.

 ***Vertybinė nuostata***. Save vertina teigiamai.

***Esminis gebėjimas*** Supranta savo asmens tapatumą („aš esu, buvau, būsiu”), pasako, kad yra berniukas/mergaitė, priskiria save savo šeimai, grupei, bendruomenei, pasitiki savimi ir savo gebėjimais, palankiai kalba apie save, tikisi, kad kitiems jis patinka, supranta ir gina savo teises būti ir žaisti kartu su kitais.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Reaguoja į pasakytą savo vardą. Pradeda jausti savo kūno buvimą – apžiūrinėja, tyrinėja savo rankas, kojas, stebi jų judėjimą. Apžiūrinėja, liečia kitą vaiką, tyrinėja jo kūną. | • Pamatęs žaislą, su kuriuo žaidė vakar, prisimena save su žaislu ir kartoja veiksmus su juo, kitą dieną pamatęs tą žaislą vėl prisimins save žaidžiantį su tuo žaislu ir kartos veiksmus. Vaikas tarsi jaučia, kad „su manimi tai jau vyko“ ir tai stiprina „aš“ jausmą. | • Laikytis pastovaus dienos ritmo ir ritualų, su tais pačiais žaislais žaisti tuos pačius žaidimus. • Dažnai kreiptis į vaiką vardu, įvardijant jo jausmus ir veiksmus. |
| • Pašauktas vardu, pasuka galvą, žiūri į akis. • Žaidžia savo rankytėmis (suneria, viena liečia kitą), susitelkdamas patiriamiems pojūčiams. Liečia kitų plaukus, ausis, nosį, akis. Bando suduoti per barškutį. | • Žaisti lietuvių liaudies žaidinimus. Žaisti žaidinimus su vaiko kūno dalimis, jas įvardijant. Ploti katučių vaiko rankomis. Žaisti darant pauzes, kad vaikas pakartotų judesius, garsus. |
| • Jaučiasi svarbus kitiems – šypsosi, krykštauja, kai aplinkiniai maloniai bendrauja su juo. | • Pamatęs ateinančią mamą, šypsosi, tiesia rankas. | • Pasitikti ir išlydėti vaiką šiltai, su šypsena, panešioti, pagirti. |
| **2-asis žingsnis** • Turi savo kūno išorės vaizdinius – atpažįsta save neseniai darytose nuotraukose, savo atvaizdą veidrodyje, pavadina kelias kūno dalis. Supranta, ką ir kaip gali padaryti pats, išreiškia savo norus, pyksta, kai suaugusysis neleidžia to daryti. | • Parodo save neseniai darytose šeimos, vaikų grupės nuotraukose ir pasako savo vardą.• Žiūrėdamas į savo atvaizdą veidrodyje pastebi dažus ant kaktos ir valo savo kaktą, o ne atvaizdą veidrodyje. | • Žaisti su vaiku žaidinimus, judinant rankeles, kojeles, liečiant nugarytę, pilvuką. Parūpinti dėžę su kamuoliukais, kad vaikas galėtų joje vartytis. Vartoti kūno dalių pavadinimus. Pasiūlyti žaislų su veidrodėliais, žaidimų su drabužių detalėmis, stebint save nedūžtančiame veidrodyje. Supranta, ką ir kaip gali padaryti pats, išreiškia savo norus, pyksta, kai suaugusysis prašo to nedaryti. |
| • Sulaikius bėgantį, veržiasi iš rankų, įnirtingai reiškia protestą. | • Vaiko protestą suprasti kaip jo poreikių ir norų išraišką, o ne kaprizus. Sudaryti vaikui pasirinkimo situacijas, naudoti tik būtinus draudimus. Demonstruojant ir aiškinant įtraukti vaiką į diskusiją, kas jam patinka, o kas ne. |
| • Džiaugiasi didėjančiomis savo galimybėmis judėti, atlikti veiksmus, kalbėti, tikisi juo besirūpinančio suaugusiojo pritarimo, palaikymo, pagyrimo. | • Prieina prie suaugusiojo, kad parodytų, ko išmoko. Krykštauja, kai jam paplojama, jis pagiriamas. | • Vaikui skirti pakankamai individualaus dėmesio – domėtis, ką jis veikia, pritarti žvilgsniu, šypsena, pagirti, pasidžiaugti pasiekimais. |
| **3-iasis žingsnis** • Kalba pirmuoju asmeniu: „aš noriu“, „mano“. Savo „aš“ sieja su savo veikla ir daiktų turėjimu–pasako, ką daro, ką turi. Pasako, kas jis yra–berniukas ar mergaitė, atskiria berniukus nuo mergaičių, pavadina 5–6 kūno dalis. | • Pasako savo vardą. Nebesako „Gustė eina“, sako „Aš einu.“ Tarp kitų daiktų atpažįsta savo atsineštą žaislą ir jį parodo. Atpažįsta savo pėdkelnes, megztinį, suknelę. Jei mano, kad kitas ketina atimti jo žaislą, sako „Čia mano“ ir eina prie suaugusiojo.  | • Bendrauti su vaiku taip, kad šiam reikėtų sakyti: „aš dedu, tu dedi, jis deda“ ir pan. Dažnai įvardyti daiktus, kurie priklauso vaikui, paminint jo vardą. Komentuojant vaiko veiklą, būtinai paminėti vaiko vardą. Pasiūlyti žaidimų „mano – tavo“, „Mano kūnas“, „Mano žaidimai“ ir kt. |
| • Paklaustas, „Kas tu esi – berniukas ar mergaitė?“, teisingai atsako: „Berniukas“ arba „Mergaitė“. „Kodėl taip manai?“ – „Mamytė sakė“, „Nes aš esu mergaitė“. | • Bendraujant su vaikais tinkamose situacijose paminėti vaiko vardą ir lytį. Kalbėtis su vaikais, ką mėgsta žaisti berniukai ir mergaitės. |
| • Didžiuojasi tuo, ką turi ir ką gali daryti, tikisi, kad suaugusieji ir kiti vaikai jį mėgsta ir priima. | • Prašo, kad suaugusysis stebėtų tai, ką jis daro ir kaip daro, rodo suaugusiajam savo žaislą, reikalauja, kad jo darbelis būtų matomas. | • Pasidžiaugti jei vaikas deklamuoja, dainuoja. Pagirti vaiko pasiekimus atėjusiems tėvams, kad vaikas tai girdėtų. Pakabinti vaiko darbelius taip, kad jis galėtų juos matyti. |
| **4-asis žingsnis**• Supranta, kad turi nuo kitų atskirą savo norų, ketinimų, jausmų pasaulį. Pasako, kaip jaučiasi, ko nori. Supranta, kad suaugęs žmogus negalėjo matyti to, ką jis matė, ką darė arba kas atsitiko, jeigu nebuvo kartu. | • Supranta, kad jam neskani sriuba gali būti skani kitam vaikui. Pats būdamas linksmas arba ramus, gali suprasti ir paaiškinti, ką jaučia nuskriaustas bendraamžis. | • Pasiūlyti veiklos tyrinėjimams: „Kas aš esu?“, „Mano kūnas“, „Žmonių panašumai ir skirtumai“, „Mano ir kitų pomėgiai“, „Mano ir kitų jausmai“. |
|  | • Pasakoja auklėtojui, ką veikė per išeigines dienas, o šeimos nariams – ką veikė darželyje. Bando nutylėti savo prasižengimus. | • Paskatinti vaikus kalbėti apie tai, ko auklėtojas nematė, nuoširdžiai domėtis ir klausinėti apie jų įspūdžius, jausmus. Papasakoti vaikams apie save tai, ko jie nematė. |
| • Mano, kad yra geras, todėl kiti jį mėgsta, palankiai vertina. | • Giriasi, kad turi daug draugų, kad auklėtoja yra jo draugė. | • Stebėti, ar neatsiranda nepakankamo savęs vertinimo ženklų, ir pasidomėti, kas atsitiko? Dažnai kartoti, kad vaikas yra ypatingas ir svarbus kitiems.  |
| **5-asis žingsnis**• Supranta, kad jis buvo, yra ir visada bus tas pats asmuo: atpažįsta save kūdikystės nuotraukose, apibūdina savo išvaizdą, teisingai pasako, kad suaugęs bus vyras (moteris), tėvelis,(mamytė). | • Parodo save kūdikį iš namų atsineštose nuotraukose. Pasako, kad jo vardas, akių spalva, mama ir tėtis niekada nepasikeis. | • Kalbėti su vaiku apie jo praeitį, dabartį, ateitį. Pasiūlyti veiklos tyrinėjimams: „Mano kūnas, pomėgiai, norai, gebėjimai praeityje, dabar, ateityje“. Žaisti žaidimus, kuriuose vaikas vaizduoja tai save, tai ką nors kitą, save praeityje arba ateityje. |
| • Jaučiasi esąs šeimos, vaikų grupės narys, kalba apie šeimą, draugus. | • Dažnai pasakoja, ką veikė namuose su mama, tėčiu ar kitais šeimos nariais. Į grupę atėjusiems tėvams noriai aprodo grupę, pasakoja apie tai, ką joje veikė, apie draugus, auklėtoją. | • Dažnai kalbėtis su vaikais apie jų šeimas, tėvelių darbus, šventes, organizuoti šeimos dienas darželyje, išvykas į darbovietes. Turėti vaiko šeimos, grupės nuotraukų albumėlius. Rengti grupės šventes, prisistatymus tėvams, kitoms darželio grupėms. |
| • Savęs vertinimas nepastovus, priklauso nuo tuo metu išsakyto suaugusiojo vertinimo, siekia kitų dėmesio, palankių vertinimų. | • Vaikas sako, kad jis yra blogas, nes auklėtoja ant jo supyko. Kitą dieną jis sako, kad yra geras, nes auklėtoja jį pagyrė. Vaikas nenori eiti į darželį, nes kiti su juo nežaidžia (nors iš tiesų su juo nežaidžia tik vienas vaikas, su kuriuo jis nori žaisti). | • Kalbėtis apie tai, kas yra gerai, o kas blogai. Skatinti ir girti vaiką, tai siejant su jo asmeniu, išsakyti pastabas konkrečiam jo poelgiui ar veiksmui, nesiejant su jo asmenybe. Paskatinti vaikus dažniau keisti žaidimo partnerius, įtraukti į savo žaidimus mažiau populiarius vaikus, paskatinti sakyti komplimentus vienas kitam. Įžeidus, nuskriaudus draugą paskatinti atsiprašyti ir jam pasakyti 3– 5 malonius dalykus. Dažniau kreiptis į vaiką vardu, pagiriant ir jį, ir jo gebėjimus. |
| **6-asis žingsnis**• Vis geriau suvokia savo norus, jausmus, savybes, gebėjimus, šeimą, bendruomenę, Tėvynę. Ima suvokti save, kaip galintį daryti įtaką kitam ir atsakingai pasirinkti (ką veikti, kaip elgtis, aktyviai dalyvauti priimant su jo gyvenimu ir veikla susijusius sprendimus). Juokiasi iš savo klaidų ar mažų nelaimių, jeigu jos nesukėlė rimtų pasekmių. | • Nupiešia save ir pakomentuoja, kaip atrodo, ką turi, ką veikia, pasako ką nors apie šeimą, bendruomenę, Tėvynę.• Vaikas atsisako suduoti kitam, suprasdamas, kad jam skaudės. Vaikas sako, kad prieš pietus nevalgys atsineštų sausainių, juos suvalgys po pietų.• Juokiasi pamatęs, kad supainiojo batus. Juokiasi netyčia auklėtoją pavadinęs mama. | • Paskatinti samprotauti apie save, savo pomėgius, veiklą: „Kas? Kada? Ką? Kur? Kaip? Su kuo?“ („Kur buvai? Su kuo buvai? Ką mėgsti veikti?“). Pasiūlyti idėjų savęs, šeimos, kitų žmonių, jų grupių, Tėvynės tyrinėjimams. Pristatyti vaiko ir tėvų pomėgius vakaronėse, parodose ir kt. • Leisti vaikui vis daugiau rinktis pačiam, nepažeidžiant savo ir kitų saugumo bei nustatytų elgesio taisyklių. • Paskatinti pastebėti juokingą pusę savo klaidose. Skatinti juos pozityviai reaguoti į savo klaidas. Sąmoningai suklysti, demonstruojant, kaip galima juoktis iš savo apsirikimų. |
| • Save apibūdina, nusakydamas fizines ir elgesio savybes, priklausymą šeimai, grupei, gali pasakyti savo tautybę. | • Vaikas sako: „Aš Laura. Mano ilgi plaukai. Aš mėgstu piešti. Mano tėtis Grybauskas ir taip pat broliukas Grybauskas. Man mama nupirko naują lėlę. Aš gyvenu Lietuvoje.“ • „Aš darželinukė ir naminukė. Darželyje būnu su grupės vaikais. Namuose gyvenu su tėčiu, mama ir broliu. Broliui esu sesė, mamai ir tėčiui – dukra.“ | • Skatinti pokalbius, diskusijas apie fizines savybes, pomėgius ir elgesio savybes, šeimą, grupę, Tėvynę. |
| • Save ir savo gebėjimus vertina teigiamai. Stebi ir atpažįsta kitų palankumo ir nepalankumo jam ženklus. | • Iš intonacijų, žodžių, veido išraiškos, pozos supranta, kada kitas palankiai ar nepalankiai nusiteikęs jo atžvilgiu. | • Pasiūlyti idėjų veiklai, skatinančiai tyrinėti kitų palankumo ir nepalankumo vaikui ženklus, aiškintis palankumo ir nepalankumo priežastis. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * suvokia save tik esamuoju momentu (nesupranta raidos nuoseklumo: „aš esu, buvau, būsiu“);
* prasčiau suvokia save kaip grupės narį;
* nesupranta santykio tarp savęs ir aplinkos;
* nepasitiki savimi net tose veiklose, kurios jam (jai) gerai pavyksta;
* pernelyg įkyriai siekia dėmesio.
 | * ieško savito būdo prisijungti prie kitų veiklos;
* veiksmus (veiklą) atlieka savitais būdais;
* geba įvardyti savo sunkumus.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Ugdykite vaiko pasitikėjimą savimi.

• Neakcentuokite nesėkmių, didinkite vaiko autoritetą tarp grupės draugų.

• Priimkite vaiką tokį, koks jis yra, atraskite, už ką jį girti.

• Pasitelkite vaiko nuotraukas (praeityje, dabartyje), kalbėkite apie tai, kas buvo ir yra, padėdami suvokti savo gyvenimo tęstinumą.

• Jei vaikas perdėtai nepasitiki savimi ar, priešingai, įkyriai siekia dėmesio, gali būti, kad šeimoje gauna mažai dėmesio arba yra nuolat baramas, arba, priešingai, jam neleidžiama būti savarankiškam (išsiugdo ,,išmoktą bejėgiškumą“). Kantriai išklausykite vaiką, nuoširdžiai džiaukitės jo darbu, dažnai paskatinkite. Pamažu ilginkite laiko tarpą tarp paskatinimų, kad vaikas mokytųsi toleruoti pagyrimo nebuvimą.

• Sudarykite sąlygas išbandyti įvairią veiklą, kad geriau suprastų savo galimybes.

* 1. **SAVIREGULIACIJA IR SAVIKONTROLĖ**

Savireguliacijos ir savikontrolės srityje vaikui ugdantis tobulėja:

• gebėjimas nusiraminti, atsipalaiduoti,

• savo jausmų raiška tinkamais būdais, jausmų raiškos kontrolė,

• gebėjimas laikytis susitarimų, taisyklių.

***Vertybinė nuostata***. Nusiteikęs valdyti emocijų raišką ir elgesį

***Esminis gebėjimas***. Laikosi susitarimų, elgiasi mandagiai, taikiai, bendraudamas su kitais bando kontroliuoti savo žodžius ir veiksmus (suvaldo pyktį, neskaudina kito), įsiaudrinęs geba nusiraminti.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Gerai jaučiasi įprastoje aplinkoje. Nusiramina kalbinamas, nešiojamas, supamas. | **•** Sutelkia žvilgsnį į žaislus, seka juos akimis, pats ieško žaislo akimis.• Įprastoje aplinkoje užmiega vienas. Nustoja verkti, kai mama arba tėtis paima ant rankų ir priglaudžia. | • Žaisti su vaiku, parūpinti spalvingų, skambančių, judančių žaislų, nedūžtančių veidrodėlių. • Sukurti mažai kintančią, saugią aplinką. • Kiekvieną kartą vaikui sunerimus reaguoti švelniai ir suteikti fizinį komfortą. Pagal galimybes dažniau paimti vaiką ant rankų. Mokytis atpažinti vaikų poreikių raiškos ženklus (kai skauda, kai nori valgyti, nori bendrauti...). |
| • Tapatinasi su suaugusiojo, prie kurio yra prisirišęs, emocijomis. | • Kai suaugusysis kalba linksmai, gyvai, kūdikis pradeda šypsotis. | • Kalbinti kūdikį, dainuoti jam įvairia intonacija – linksmai, ramiai, liūdnai. Juokinti, džiuginti kūdikį, kad kuo daugiau laiko būtų linksmas, smagus. |
| **2-asis žingsnis** • Išsigandęs, užsigavęs, išalkęs nusiramina suaugusiojo kalbinamas, glaudžiamas, maitinamas. Pats ieško nusiraminimo: apsikabina minkštą žaislą arba čiulpia čiulptuką, šaukia suaugusįjį, ropščiasi ant kelių. | • Pargriuvęs bėga pas juo besirūpinantį suaugusįjį ir rodo, kur skauda. Raminamas nustoja verkti.• Pavargęs migdosi apkabinęs savo mėgstamą minkštą žaislą. | • Į vaiko išreikštus poreikius reaguoti nuosekliais, pastoviais veiksmais, intonacijomis, žodžiais. Nustatyti vaikui ir jo veiklai būtinus apribojimus ir nuosekliai jų laikytis. Suteikti vaikui galimybę išreikšti savo emocijas.• Padėti vaikams nusiraminti, pasiūlant minkštus, švelnius daiktus, leisti miegoti, apsikabinus iš namų atsineštą mėgstamą žaislą. |
| • Pradeda valdyti savo emocijų raišką ir veiksmus, reaguodamas į suaugusiojo veido išraišką, balso intonaciją, žodžius. | • Pakelia ranką suduoti kitam vaikui, bet išgirdęs auklėtojo „Ne!“ ir pamatęs griežtą veido išraišką, susilaiko. | • Vaiko elgesiui reguliuoti taikyti veido mimiką ir balso intonacijas. Vaikams parodyti, kaip reikėtų elgtis vienoje ar kitoje situacijoje. |
| **3-iasis žingsnis** • Yra ramus ir rodo pasitenkinimą kasdiene tvarka bei ritualais. Jeigu kas nepatinka, nueina šalin, atsisako bendros veiklos. | • Pats pasirenka žaislus, susiranda žaidimo draugų ir žaidžia. Noriai sėdasi prie stalo atėjus pietų metui. Ramiai sutinka eiti miegoti.• Prašo maisto arba norimo žaislo, o ne atima jį iš kito vaiko. Sutinka su suaugusiojo nuomone, kad nuskriaudė kitą vaiką.• Pasitraukia iš žaidimo, kai negauna norimo žaislo. Atsisako dalytis žaislu, laikosi jo įsitvėręs, jeigu su juo dar nori žaisti. Sako „aš pats“, kai suaugusysis nori jam padėti. | • Žinoti ir taikyti kiekvienam vaikui priimtiną dienos ritmą, priimtinus nusiraminimo būdus. • Pasiūlyti vaikams žaislų ar priemonių, padedančių išreikšti jausmus. Žaidimui pasiūlyti lėles su emocija veide. • Skatinti vaikus vartoti žodžius, pasakant, ko jie nori, o ne fizinę jėgą. Paaiškinti ar suvaidinti, kaip vaiko elgesys įskaudino kitus. Dažnai klausti vaikų, ar jiems nereikia pagalbos. • Pasiūlyti vaikams būdų, kaip spręsti kylančius konfliktus. Įrengti grupėje nusiraminimo, gerų emocijų kampelį. Leisti vaikui pačiam pasirinkti, nuspręsti, ką darys, kaip pasielgs toje veikloje, kurioje sugeba priimti sprendimą. |
| • Geriau valdo savo emocijų raišką ir veiksmus, reaguodamas į suaugusiojo veido išraišką, balso intonaciją, žodžius. Žaisdamas kalba su savimi, nes kalba padeda sutelkti dėmesį, kontroliuoti savo elgesį. Išbando įvairius konfliktų sprendimo ar savo interesų gynimo būdus (rėkia, neduoda žaislo, pasako suaugusiajam ir kt.). | • Neskaudžiai užsigavęs bando sulaikyti ašaras, jei auklėtoja šypsosi ir raminamai šneka.• Pats susiranda žaislų, žaidžia greta kitų ir su kitais. Vaikas sako: „Mašinytė važiuoja. Brrbrr!“ | • Savo veido išraiška ir kalbos intonacijomis padėti vaikui valdyti savo emocijas ir spontaniškus impulsus. Padrąsinti vaikus reikšti visas emocijas. Vaikui žaidžiant su lėlėmis, parodyti daugiau, nei vaikas vartoja, emocijų ir jausmų raiškos būdų. |
| • Bando laikytis suaugusiojo prašymų ir susitarimų. | • Suaugusiojo paprašytas priima atstumtą vaiką į žaidimą.• Suaugusiajam pasakius „Žaislas ne tavo, Ritos“, atiduoda jai žaislą. | • Pagirti vaiką, kai jis atsižvelgia į suaugusiojo prašymą ir nepažeidžia susitarimų. Pakomentuoti, kodėl buvo svarbu atsižvelgti į prašymą, kodėl svarbi viena ar kita elgesio taisyklė. |
| **4-asis žingsnis** • Nusiramina, kalbėdamas apie tai, kas jį įskaudino, ir girdėdamas suaugusiojo komentarus. | • Vaikas sako: „Aš pykstu. Dovilė su manim nežaidė.“ Ir laukia auklėtojo komentarų. | • Susitarti su vaikais, kad atbėgtų pasitarti su auklėtoju, kai jaučiasi įskaudinti ar nežino išeities sudėtingoje situacijoje. |
| • Pradeda valdyti savo emocijų raiškos intensyvumą priklausomai nuo situacijos. Paklaustas ramioje situacijoje pasako galimas savo ar kito asmens netinkamo elgesio pasekmes. | **•** Bando tartis dėl norimo žaislo: „Dabar aš pažaisiu, po to duosiu tau, gerai?“• Paprašytas netrukdyti kitiems, audringas džiaugsmo emocijas gali reikšti santūriau. | • Paskatinti vaikų vaidmenų žaidimus, kuriuose jie prisiima bendraamžio vaidmenį įvykusioje konfliktinėje situacijoje ir kartu ieško išeities. Siūlyti žaidimus, padedančius mokytis spręsti konfliktines situacijas ir rasti tinkamą išeitį. • Taikyti paskatinimo, pagyrimo, loginių pasekmių metodus, padedant mokytis kontroliuoti emocijų raišką. Kalbėtis apie tinkamus emocijų raiškos būdus. |
| • Nuolat primenant laikosi grupėje numatytos tvarkos, susitarimų ir taisyklių. Žaisdamas stengiasi laikytis žaidimo taisyklių. | • Priminus ir padedant sutvarko žaislus, su kuriais žaidė. Paragintas iššluosto vandenį, kurį pats išpylė.• Kreipiasi į suaugusįjį, norėdamas pasitikslinti taisyklių pažeidimo pasekmes: „Ar galime išeiti į lauką dabar? O kas bus, jei išeisime?“ | • Kartu su vaikais nustatyti paprastas kasdienes elgesio grupėje taisykles, kuriose matytųsi ir vaikų atsakomybė. Paskatinti, pagirti vaikus už taisyklių ir tvarkos laikymąsi, pagalbą auklėtojui. |
| **5-asis žingsnis** • Nusiramina, atsipalaiduoja, klausydamasis ramios muzikos, pabuvęs vienas, kalbėdamasis su kitais. | • Pavargęs ar nusiminęs nueina pažaisti „Ramybės kampelyje“, nusiramina kalbėdamasis su auklėtoja. | • Įkurti grupėje ramybės erdves, judančių švieselių įrenginius, muzikos klausymosi per ausines vietas su minkštais žaislais. • Pasirūpinti, kad būtų žaislų, kurie padeda vaikui suvaldyti emocijas: muzikinių dėžučių, grojančių, švilpiančių vilkelių ir pan. |
| • Vis dažniau jausmus išreiškia mimika ir žodžiais, o ne veiksmais. Ramioje situacijoje sugalvoja kelis konflikto sprendimo būdus, numato jų taikymo pasekmes. | • Siekia norimo žaislo, siūlydamas savo žaislą kitam: „Gal nori mano mašinytės? Aš pažaisiu su tavo lėktuvėliu.“ | • Skatinti vaiko pastangas pačiam spręsti problemas ir nesutarimus, ieškoti taikių išeičių, keliant problemų sprendimą skatinančius klausimus: „Kaip galima išspręsti šią problemą? Leisti vaikui pačiam spręsti problemas, neskubėti patarinėti, nurodinėti. Pasakoti istorijas arba žaisti žaidimus, kurių veikėjai pozityviai sprendžia konfliktus. Padėti vaikui, kuriam reikalinga pagalba.  |
| • Retkarčiais primenamas laikosi grupėje numatytos tvarkos, susitarimų ir taisyklių. Pats primena kitiems tinkamo elgesio taisykles ir bando jų laikytis be suaugusiųjų priežiūros. | • Pats sutvarko žaidimų vietą po žaidimų.• Pasakęs auklėtojai, ką ne taip daro kitas vaikas, stebi auklėtojo reakciją ir iš jos nusprendžia, koks elgesys priimtinas grupėje.• Pats bando sudrausminti išdykaujančius bendraamžius. | • Pastebėti vaiko pastangas laikytis tvarkos ir susitarimų, pagirti vaiką, padrąsinti. |
| **6-asis žingsnis** • Pats taiko įvairesnius nusiraminimo, atsipalaidavimo būdus (pastovi prie akvariumo su žuvytėmis ar kt.). | • Supykęs ant draugo, nueina prie akvariumo pažiūrėti žuvyčių, bibliotekėlėje varto knygeles, piešia. | • Padėti vaikui išreikšti savo jausmus bei nusiraminti, jį išklausant, su juo žaidžiant. |
| • Bando susilaikyti nuo netinkamo elgesio jį provokuojančiose situacijose, ieško taikių išeičių, kad neskaudintų kitų. Stengiasi suvaldyti savo pyktį, įniršį. | • Bendraamžio erzinamas nusisuka ir nueina šalin, susilaikydamas nuo konflikto. Žaisdamas agresyvius kovos žaidimus, susivaldo ir neužgauna kitų.• Nepasidalinus vaidmenimis žaidime, bando tartis ir rasti sprendimą be auklėtojo pagalbos.• Paprašytas tvarko kitų išmėtytus žaislus, nors ir pyksta bei mano, jog tai neteisinga. | • Skaityti M. Molickos „Terapines pasakas“ ir kalbėtis apie tinkamas išeitis konfliktinėse situacijose. • Padėti įvardyti sudėtingus jausmus: nusivylimą, nerimą, pavydą. |
| • Supranta susitarimų, taisyklių prasmę bei naudingumą ir dažniausiai savarankiškai jų laikosi. Lengvai priima dienos ritmo pasikeitimus. | • Laikosi susitarimo paprašyti draugo, jei nori pažaisti su jo žaislu, ir paaiškina, kodėl svarbu paprašyti: „Nes žaislas Motiejaus, ir jis išsigąs, jei neras savo mašinytės.“• Džiaugsmingai ruošiasi šventei. | • Leisti vaikams žaisti kovos žaidimus, bet stebėti, ar nėra ribų peržengimo ženklų. • Nustatyti ribas, kurias per žengus žaidimai gali tapti pavojingi, aiškintis su vaikais skirtumus tarp kovinių žaidimų ir peštynių tikrovėje. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * dėmesys lengvai išblaškomas, organizuojamoje veikloje neišklauso informacijos, nesulaukia savo eilės;
* negeba atidėti apdovanojimų, išlaukti pagyrimo (įkyriai reikalauja pagyrimų ar paskatinimų);
* pamiršta pasiprašyti į tualetą;
* lyginant su bendraamžiais dėmesį koncentruoja 3–4 kartus trumpesnį laiką, yra labai judrus;
* negeba palaukti savo eilės;
* nesilaiko žaidimų taisyklių;
* užsispyręs labiau nei jo bendraamžiai;
* rėksmingai arba judesiais reikalauja dėmesio arba savo poreikių tenkinimo.
 | * geba atkreipti į save dėmesį savitais būdais;
* nežinodamas ką daryti, klausia suaugusiųjų apie veiksmų eigą;
* susijaudinęs, supykęs pasitraukia į šalį nusiraminti;
* pavargęs paprašo, nueina pailsėti arba kitais būdais siekia nutraukti veiklą
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Jei vaikas trumpai išlaiko dėmesį, užduotį pateikite etapais, pvz., „Pirma pastatyk bokštą.“ Kai pastatys – „Dabar pastatyk sieną!“

• Grupės bendrų veiklų metu (klausantis pasakos, žaidžiant) sukurkite vaikui sąlygas dažniau pakeisti padėtį (pvz., atnešti iš kito kampo daiktą), pajudėti, pagulėti ant kilimo (pagal poreikį).

• Jei netikėtai tenka keisti dienotvarkę, iš anksto paaiškinkite, kas pasikeis įprastoje dienos rutinoje ir pagal galimybes parodykite būsimą dienos įvykių seką vaizdžiai (pakeisdami įvykius vaizduojančių paveikslėlių tvarką ir pan.).

* 1. **SANTYKIAI SU SUAUGUSIAIS**

Santykių su suaugusiais srityje vaikui augant tobulėja:

• gebėjimas atsiskirti nuo tėvų ir pasitikėti pedagogais, abipusė pagarba,

• gebėjimas mokytis palaikyti partneriškus santykius su pedagogais,

• žinojimas, kaip saugiai elgtis su nepažįstamais suaugusiaisiais.

***Vertybinė nuostata***. Nusiteikęs geranoriškai bendrauti ir bendradarbiauti su suaugusiais.

***Esminis gebėjimas.*** Pasitiki pedagogais, juos gerbia, ramiai jaučiasi su jais kasdieninėje ir neįprastoje aplinkoje, iš jų mokosi, drąsiai reiškia jiems savo nuomonę, tariasi, derasi; žino, kaip reikia elgtis su nepažįstamais suaugusiaisiais.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Verkia atsiskirdamas nuo tėvų, tačiau padedamas pedagogo pamažu nurimsta ir įsitraukia į veiklą. | **•** Atsiskirdamas nuo tėvų, kai auklėtojas jį paima ant rankų, atsisuka į tėvus, tiesia į juos rankas, pravirksta, tačiau nešiojamas nurimsta, susidomi jam rodomais žaislais. | • Padėti vaikui pajusti prieraišumą prie juo besirūpinančio auklėtojo, t. y.: palaikyti akių kontaktą su vaiku, jam nusišypsoti, jį paglostyti, panešioti, pažaisti su juo veidas prieš veidą, parūpinti vaikui įdomių žaislų, užtikrinti vienodą dienos ritmą grupėje ir namuose, sužinoti iš tėvų ir taikyti tokius pačius, kaip ir namuose vaiko raminimo būdus.  |
| • Atpažįsta juo besirūpinantįsuaugusįjį, džiaugiasi jį pamatęs, atsako jam kalbinamas, žaidinamas, siekia būti greta. | **•** Šypsosi, čiauška ir džiaugsmingai juda, kai jį kalbina juo besirūpinantis auklėtojas. Šliaužia, ropoja, eina prie juo besirūpinančio auklėtojo, tiesia rankas, kad šis jį paimtų, kai į grupę įeina nepažįstamas žmogus. | • Rodyti asmeninį dėmesį vaikui – pažiūrėti į akis, nusišypsoti, pakalbinti, panešioti, pažaisti su juo. Bendraujant prisitaikyti prie vaiko bendravimo ritmo – atsakyti šypsena į vaiko šypseną, pakartoti vaiko sakomus žodžius ir, atvirkščiai, nusišypsoti ir palaukti, kol vaikas atsakys šypsena, kalbėti ir palaukti vaiko atsako. Stebėti ir reaguoti į vaiko rodomus ženklus apie norą būti paimtam ant rankų, pažaisti. |
| **2-asis žingsnis**• Sunkiai atsiskiria nuo mamos, tėčio ar globėjo. | • Verkia ar sunerimsta, atsiskirdamas nuo tėvų, tačiau raminamas glaudžiasi prie auklėtojo, susidomi kitais vaikais ir žaidimais. | •Sukurti ir laikytis atsisveikinimo su tėvais ritualų: apsikabinti, palinkėti smagių žaidimų, pasakyti, kada ateis pasiimti,susitarti, kad dar galės pamojuoti per langą, palikti savo nuotraukėlę, žaislą iš namų irkt. Grupėje turėti įdomių žaislų, žaidimų ir kurį laiką pažaisti su vaiku, kol nusiramins ir įsitrauks į grupės veiklą. |
| • Akivaizdžiai parodo prieraišumą prie juo besirūpinančio suaugusiojo. Mėgsta žaisti kartu su juo, stebi ir mėgdžioja jo žodžius, veiksmus. Prieš ką nors darydamas pažiūri į suaugusiojo veidą, laukdamas pritarimo ar nepritarimo, atpažįsta suaugusiojo emocijas, jausmus. Dažniausiai vykdo jam suprantamus suaugusiojo prašymus, kreipiasi į jį pagalbos. | • Vaikas rodo suaugusiajam stiprius jausmus: apkabina arba nusisuka, myluoja arba atstumia. Išprašo iš suaugusiojo to, ko nori – panešioti, padainuoti, paskaityti. Mėgsta, kai jo žaidimą stebi, juo žavisi, jam pritaria juo besirūpinantis suaugęs žmogus. Nori lipti laiptais, palipa ant pirmos pakopos ir pažiūri į suaugusiojo veidą. Pamatęs šypseną, lipa toliau, o griežtą veido išraišką – sustoja ir laukia. Pargriuvęs žvilgteri į suaugusiojo veidą, pamatęs išgąsčio išraišką, pravirksta, pamatęs šypseną – atsistoja. | • Pastebėti, kada vaikui reikia auklėtojo dėmesio, ir padrąsinti, paskatinti jį. Stengtis, kad auklėtojo bendravimas suvaiku būtų pozityvus. Vaikui supykus, užsispyrus, reaguoti pozityviai – jautriai aiškintis pykčio priežastis, padėti vaikuitaikyti vis daugiau būdų išreikšti savo poreikiams ir nuotaikai. Žaisti su vaiku taip, kad šis lyderiautų, tampant trūkstamosinformacijos teikėju, elgesio modeliu, pagalbininku. Raiškia pritariančia ar nepritariančia veido mimika reaguoti įtinkamus ar netinkamus vaiko veiksmus, poelgius. |
| • Bijo nepažįstamų žmonių, nežinomos aplinkos, neįprastų žaislų. | • Vaikas bijo eiti iš grupės į salę, bet vedamas už rankos ten eiti sutinka. Vaikas traukiasi nuo naujo, didelio, tamsaus, gauruoto meškino; šalinasi judančių ir neįprastai skambančių žaislų. Stebėdamas spektaklį darželyje, išsigąsta scenoje pamatęs nepatrauklų personažą. | • Pirmiausia parodyti vaikams naują aplinką, joje pažaisti ką nors smagaus, malonaus. Pristatyti vaikams naujus žaislus, supažindinant, kaip jie atrodo, juda, kokius garsus skleidžia, kelis kartus pakartoti veiksmus su žaislais, pakviesti vaikus pabandyti su jais pažaisti kartu su auklėtoju. Tik po to skatinti vaikus su nauju žaislu žaisti savarankiškai. Prieš einant į salę stebėti spektaklio, nuteikti vaiką teigiamai, kalbėti apie personažus. |
| **3-iasis žingsnis** • Lengviau nei antraisiais metais atsiskiria nuo tėvų. | • Dažniau išlieka ramus, kai artimieji atsisveikina ir išeina. | • Bendradarbiauti su vaiko tėvais, sužinant naujus jo pasiekimus, įpročius, interesus bei informuojant tėvus apie įstaigoje praleistą dieną. |
| • Drąsiai veikia, rizikuoja, išbando ką nors nauja, kaišalia yra juo besirūpinantissuaugusysis. Mėgdžioja, tačiau žaidime savaip pertvarko suaugusiųjų veiksmus, žodžius, intonacijas. Nori veikti savarankiškai ir tikisi suaugusiojo palaikymo, pagyrimo. Ne visada priima suaugusiojo pagalbą, kartais užsispiria. | • Bėgiodamas kieme nutolsta nuo auklėtojo, apžiūrinėja aplinką, kitus vaikus, tačiau stengiasi auklėtojo neišleisti iš akių. Jei užėjęs už čiuožyklos auklėtojo nemato, tuoj pat grįžta atgal.• Siužetiniame žaidime mėgdžioja mamos, auklėtojo padėjėjos ir auklėtojos buitinius veiksmus, savaip juos sudėliodamas į siužetą ir palydėdamas girdėtais žodžiais bei intonacijomis: maitina lėlę, valo stalą, šluoja grindis, tvarko žaislus. Pats susiranda žaislus, naudoja žaislus pakaitalus, nemėgsta, kad suaugusysis siūlytų žaidimo veiksmų seką, bet džiaugiasi pagyrimu.• Dažnai kartoja „Aš pats“, nesileidžia nurengiamas, aprengiamas, bando tai padaryti pats. Gali atkakliai reikalauti, kad suaugusysis paduotų aukštai padėtą greit dūžtantį ar žaidimui nesaugų daiktą. Iš draugo atima žaislą, jei tokį turi namie, ir sako „Mano“, prašo jam žaislą grąžinti. | • Pritarti vaiko iniciatyvai, tačiau visuomet atskubėti į pagalbą, kai jam reikia suaugusiojo, būti vaiko saugumo garantu.• Žaidžiant su vaiku skatinti jo savarankiškumą, veikimą tarsi, tariamai, daiktų pakaitalų naudojimą, persikūnijimą, tapimą kuo nors: klausti, ko reikės žaidimui; paduotą kubelį „suvalgyti“ lyg bandelę; vadinti vaiką prisiimto vaidmens vardu – mama, tėveliu, pardavėju; parūpinti vaidmens atributų, žaislų komplektų (pvz., lėlė, indai, vonelė, sunkvežimis, kubeliai); įsitraukus į žaidimą ką nors pirkti, ko nors pageidauti, kad vaikas galėtų praturtinti žaidimą; kalbėtis su vaiku apie tai, kas žaidžiama.• Kai vaikas sako „Ne“, priešgyniauja arba užsispiria, parinkti tinkamus bendravimo su juo būdus – pasiūlyti jam rinktis vieną iš dviejų: „Ką pirmiau valgysi – sriubą ar mėsytę?“; pasiūlyti išspręsti problemą: „Dabar aš dėsiu žaislus į dėžutę. O kas man juos padavinės?“; paskirstyti vaidmenis ir veiklą: „Aš nuplausiu stalą, o tu gali jį nušluostyti.“ Jei vaikas užsispyrė, tikslinga nukreipti jo dėmesį į kitą įdomią veiklą. |
| • Ramiai stebi nepažįstamus žmones, kai auklėtojas yra šalia jo arba matomas netoliese. | • Smalsiai apžiūrinėja į grupę atėjusius svečius, paima jų duodamą žaislą, jeigu šalia yra auklėtojas. | • Į grupę retsykiais pasikviesti svečių, kviesti tėvus ar senelius, dalyvauti vaikų ugdymo procese, kad vaikai pratintųsi bendrauti su nepažįstamais žmonėmis. |
| **4-asis žingsnis** • Lengvai atsiskiria nuo tėvų ar globėjų. Grupėje jaučiasi saugus, rodo pasitikėjimą grupėsauklėtojais, supranta jų jausmus, bendradarbiauja su jais: guodžiasi, kalbasi, klausia, tariasi. Paklaustas suaugusiajam pasako savo nuomonę. Dažniausiai stengiasi laikytis suaugusiųjų nustatytos tvarkos, priima jų pagalbą, pasiūlymus bei vykdo individualiai pasakytus prašymus. Mėgsta ką nors daryti kartu su suaugusiuoju. | • Vaikas atsisveikina su tėvais ir pats bėga į grupę, dairosi, ką ir su kuo žaisti. | • Pasiūlyti vaikams veiklos, per kurią reikia kalbėti apie šeimą. Pakabinti vaiko ir šeimos fotografijas vaiko akių lygyje. Organizuoti šeimos dienas grupėje. Kviesti tėvus dalyvauti grupės veikloje. Dėl vaikų ugdymo, išvykų, švenčių ir kt. tartis su vaikais bei jų tėvais.• Organizuoti stalo žaidimų vakarus su tėveliais.• Klausytis vaikų, skatinti pasakyti savo norus, sumanymus, idėjas, padėti juos įgyvendinti.• Padėti vaikams laikytis tvarkos,kontroliuoti savo elgesį. Vaikui supykus, paskatinti kalbėti apie tai, kas jį supykdė, padėti rasti tinkamą išeitį, nusiraminti. |
| • Vaikas įsitraukia į auklėtojo pasiūlytą veiklą, tačiau ją plėtoja savitai, kalbasi su auklėtoju, ką ir kaip daro, klausia patarimų, prašo priemonių, rodo, ką padarė. Vaikas paklauso auklėtojo patarimo užsidėti kepurę ir apsirišti šaliką, kadangi lauke pučia vėjas. | • Klausytis vaikų, skatinti pasakyti savo norus, sumanymus, idėjas, padėti juos įgyvendinti.• Padėti vaikams laikytis tvarkos, kontroliuoti savo elgesį. Vaikui supykus, paskatinti kalbėti apie tai, kas jį supykdė, padėti rasti tinkamą išeitį, nusiraminti. |
| • Kalbasi, ką nors veikia su nepažįstamais žmonėmis, kai auklėtojas yra šalia jo arba matomas netoliese. | • Vaikas kalbasi su į grupę pakviesta tautodailininke, stebėdamas jos veiklą ir pats bando tapyti, piešti. | • Kviesti į grupę vaikams įdomius žmones ir skatinti vaikus ką nors veikti drauge. |
| **5-asis žingsnis** • Rodo, prašo, siūlo, aiškina, įtraukdamas suaugusįjį į savo žaidimus, bendrą veiklą, pokalbius apie savijautą ir elgesį. Priima su veikla susijusius suaugusiojo pasiūlymus. Tikrina suaugusiojo išsakytas leistino elgesio ribas - atsiklausia, derasi,pasako, kaip pasielgė kitas, ir laukia komentarų. Dažniausiai laikosi sutartų taisyklių, suaugusiojo prašymų, tačiau stipriai supykęs, išsigandęs, susijaudinęs gali priešintis suaugusiajam. | • Paprašo auklėtojo pabūti ligoniu ir jį „gydo“: paklauso širdies ritmo, matuoja temperatūrą, „išrašo“ receptą. Auklėtojui paprašius, paguldo jį į „ligoninę“.• Prieina prie auklėtojo ir sako: „Tomas ima žaislus iš lentynos ir mėto.“ Ir laukiaauklėtojo atsakymo. Patvirtinus, kad žaislų mėtyti negalima, nubėga.• Susijaudinęs atsisako deklamuoti eilėraštį per šventę, nors auklėtojas to ir prašo. | • Vaikams prašant įsitraukti į jų žaidimus, atlikti antraeilius vaidmenis, palaikyti jų sumanymus, užduoti klausimų, padedančių plėtoti žaidimą.• Kalbėtis su vaikais apie tai, kuo naudingos elgesio taisyklės, kodėl būtina jų laikytis, kas nutinka, kai jos pažeidžiamos. Būti tinkamo elgesio modeliu vaikams. Kalbėti su jais apie tinkamą bendravimą su tėvais, broliais ir seserimis.• Suprasti vaiko priešinimosi priežastį ir padėti jam įveikti kylančias problemas. Grupės vakaronėse skatinti deklamuotieilėraštį kartu su šeimos nariais. |
| • Drąsiai bendrauja su mažiau pažįstamais ar nepažįstamais žmonėmis grupėje, salėje ar kieme. | • Į grupę atėjusiems svečiams aprodo savo žaislus, darbelius, atsako į jų klausimus. | • Paskatinti vaikus bendrauti su grupės svečiais, papasakoti apie juos daugiau, kad vaikai turėtų apie ką kalbėtis, kartu su vaikais sugalvoti jiems klausimų. |
| **6-asis žingsnis**• Nusiteikęs geranoriškai, pagarbiai, mandagiai bendrauti su suaugusiaisiais. Tariasi, diskutuoja su jais dėl dienotvarkės ir elgesio taisyklių, teikia pasiūlymus, stengiasi laikytis susitarimų, nors kartais su suaugusiuoju bendrauja priešiškai. Kasdienėse situacijose bando tinkamu būdu išsakyti priešingą nei suaugusiojo nuomonę. | • Atėjęs iš namų auklėtojui pasipasakoja savo rūpesčius ir džiaugsmus.• Vaikas pasako, kokio elgesio norėtų grupėje ir kartu su auklėtoju suformuluoja taisyklę.• Vaikas paaiškina auklėtojui, kad dabar nenori piešti piešinio, pasako, kad nori žaisti statybų kampelyje. | • Padėti vaikams keisti netinkamus bendravimo su suaugusiaisiais būdus, siekiant geranoriškai bendrauti.• Kartu su vaikais sudaryti dienotvarkę, tartis dėl jos pakeitimų. Kartu kurti elgesio grupėje taisykles.• Sudaryti galimybes vaikams išsakyti savo nuomonę visais aktualiais gyvenimo grupėje klausimais.• Padėti vaikams išmokti būdų, kaip pasakyti savo nuomonę, neįžeidžiant kitų (tėvų, senelių, draugų). |
| • Paprašytas paaiškina, kodėl negalima bendrauti su nepažįstamais žmonėmis, kai šalia nėra juo besirūpinančiosuaugusiojo. Žino, į ką galima kreiptis pagalbos pasimetus, nutikus nelaimei. | • Vaikas pasako, kad nepažįstamas suaugęs žmogus gali būti negeras: gali ką nors pavogti, kur nors nusivežti vaiką, ką nors blogo jam padaryti. Pamokytas vaikas pasako, kad pasiklydęs pagalbos kreiptųsi į policininką, pardavėją ar kitą žmogų. | • Aiškintis bendravimo su nepažįstamais žmonėmis taisykles ir galimus pavojus. Išklausyti vaikų pasakojamus atsitikimus su suaugusiaisiais ir pasvarstyti, kaip kitą kartą panašiose situacijose jie galėtų elgtis. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * sunkiai atsiskiria nuo tėvų ar globėjų;
* aktyviai priešinasi tėvų ir ugdytojų prašymams, nurodymams;
* neprašo pagalbos (nesuvokia, kad galima jos paprašyti);
* nedemonstruoja šiltų jausmų ir prisirišimo prie artimųjų;
* vengia akių kontakto;
* tempia už rankos, norėdamas parodyti ar paprašyti;
* pasakoja pernelyg garsiai;
* mažai pasakoja apie savo potyrius;
* neprašo pasakėlių ar pokalbių.
 | * siekia bendrauti su kitais asmenimis savitais būdais;
* kviečia žaisti tokius žaidimus, kurie jam yra suprantami.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Atidžiai stebėkite vaiko elgesį, siekdami geriau suprasti jos (jo) bendravimo būdą. Iš pradžių gali tekti priimti vaiko žaidimo (bendravimo) taisykles, pamažu mokant tinkamesnių bendravimo formų.

• Mokykite suprasti užuominas, kurias siunčia suaugusieji, pvz., kai vaikas per daug ir neadekvačiai kalba, suaugusysis gali pasakyti: „Na, aš nebeturiu laiko, man reikia plauti indus...“ (užuot pasakius: „Tu per daug kalbi!“).

• Mokykite, kaip reikia atkreipti į save aplinkinių dėmesį, kaip paprašyti pagalbos (ar daikto), kokio garsumo balsu kalbėti.

• Bendraudami su vaiku, žiūrėkite į jį, kalbėdami su juo stenkitės, kad jis matytų jūsų veido išraišką.

• Kalbėkite su vaiku aiškiai, paprastais, trumpais sakiniais. Su neprigirdinčiu vaiku kalbėkite garsiau.



* 1. **SANTYKIAI SU BENDRAAMŽIAIS**

Santykių su bendraamžiais srityje vaikui augant tobulėja:

• gebėjimai užmegzti geranoriškus santykius su kitais vaikais;

• gebėjimai mokytis bendrauti ir bendradarbiauti, spręsti tarpusavio nesutarimus;

• gebėjimai užmegzti ir palaikyti artimesnius asmeninius santykius su vienu ar keliais vaikais.

***Vertybinė nuostata***. Nusiteikęs geranoriškai bendrauti ir bendradarbiauti su bendraamžiais.

***Esminis gebėjimas***. Supranta, kas yra gerai, kas blogai, draugauja bent su vienu vaiku, palankiai bendrauja su visais (supranta kitų norus, dalijasi žaislais, tariasi, užjaučia, padeda), suaugusiojo padedamas supranta savo žodžių ir veiksmų pasekmes sau ir kitiems.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Patinka žiūrėti į kitus kūdikius, būti šalia kitų vaikų, juos liesti, mėgdžioti jų veido išraišką, veiksmus. | • Pamatęs kitą kūdikį, žiūri jam į veidą, bando paliesti akį, nosį, tempia už plaukų. Pravirksta, jeigu verkia kitas kūdikis, nusišypso, jei kitas kūdikis juokiasi. | • Pasodinti kūdikius vieną šalia kito, duoti tokių pačių žaislų, skatinti bendrauti, tačiau stebėti, kad jie neužgautų vienas kito. |
| **2-asis žingsnis**• Mėgsta žaisti greta kitų vaikų, stebėti jų veiklą. Jiems šypsosi, mėgdžioja jų judesius, veiksmus, ką nors pasako. Gali duoti žaislą kitam, jį imti iš kito, tačiau supykęs gali atimti žaislą iš kito, jam suduoti. | • Atsistoja prieš kitą vaiką veidas į veidą, žiūri į akis, nusišypso. Paima žaislą ir meta, jeigu kitas jį paėmė ir metė. Būtinai nori raudonos mašinytės, jei kitas su tokia žaidžia.• Ramiai žaidžia greta nepažįstamo vaiko, tačiau pastebėjęs, kad auklėtojo nėra šalia, sunerimsta ir bėga jo ieškoti. Bando atimti žaislą iš kito vaiko, kai šis jo neatiduoda, suduoda jam kastuvėliu. | • Paskatinti vaikus žaisti greta. Komentuoti vieno ir kito norus, emocijas, veiksmus. Pagal galimybes parūpinti pageidaujamų žaislų. Paskatinti būti geranoriškiems vienas kitam.• Padėti vaikams pažinti grupės naujoką. Pristatyti jį kitiems. Skatinti pažaisti greta, kol auklėtojas yra šalia ir vaikai jaučiasi saugūs. Stebėti vaikus, stabdyti netinkamus veiksmus ir paaiškinti, kodėl negalima taip elgtis. |
| **3-iasis žingsnis**• Ieško bendraamžių draugijos. Žaidžia greta, trumpai pažaidžia su kitu vaiku, trumpam įsitraukia į kito vaiko žaidimą. | • Vaikas stebi, ką daro kitas, pakartoja jo veiksmus. | • Organizuoti žaidimus, kuriuose vaikams ką nors reikėtų daryti paeiliui arba keliems vienu metu. |
| • Bendrauja mimika, judesiais, veiksmais, dažniau kalbasi su kitu vaiku, pakaitomis atlieka veiksmus su tuo pačiu žaislu. Audringai reiškia teises į savo daiktus, žaislus, nori kito vaiko jam patinkančio žaislo. | • Vaikas ima tą patį arba tokį patį žaislą ir mėgdžioja kito veiksmus; tiesia žaislą kitam, nors ne visada jį atiduoda; rodo žaislą kitam; ima žaislą, su kuriuo žaidė ir jį paliko kitas; pakaitomis atlieka veiksmus su kitu, kiekvienas su savo žaislu arba tuo pačiu žaislu.• Jei kitas nori atimti žaislą, jo nepaleidžia, bėga šalin, rėkia. Išmoksta pasakyti: „Nesimušk, man skauda.“ Graso piršteliu: „Nu, nu, nu“, jeigu mato kurį nors vaiką atimant kito žaislą. | • Grupėje turėti po kelis tokius pačius žaislus. Pakomentuoti draugiškus vaikų veiksmus ir jausmus, pritarti ketinimui žaisti kartu, padėti įsitraukti į bendro žaidimo epizodus.• Užtikrinti vaiko saugumą. Paskatinti vaiką išreikšti nepasitenkinimą, kai kiti vaikai daro ką nors ne taip. Atsiliepti į vaikų pagalbos prašymus. Padėti vaikui įgyvendinti ketinimus, atsižvelgiant į kitų vaikų norus. |
| • Gali simpatizuoti kuriam nors vaikui. | • Dažniau nei su kitais žaidžia su vienu vaiku. | • Skatinti vaikus žaisti kartu, greta. Sukurti žaidimo vietas, kuriose vaikai žaistų vienas greta kito. |
| **4-asis žingsnis**• Kartu su bendraamžiais žaidžia bendrus žaidimus (kviečia žaisti, priima, prašosi priimamas į žaidimą). | • Vaikai supranta kito norą žaisti kartu. Žaidžia Giedrė su Akvile:* Ar nori būti mano vaikelis?
* klausia Giedrė Akvilės. Ši linkteli galva. Prie jų prieina Matas. Stebi.
* Matai, būk mano vyras. – siūlo Giedrė.
* Gerai, – sutinka Matas.
 | • Skirti pakankamai laiko ir vietos vaikų bendriems žaidimams. Naudoti smėlio laikrodį, susitarimus ir kitus būdus, padedančius vaikams palaukti savo eilės. Paskatinti paprašyti žaislo, tartis dėl žaislo, žaisti juo kartu. |
| • Žaisdamas mėgdžioja kitus vaikus, supranta jų norus, stengiasi suprasti kita kalba nei jis kalbančio vaiko sumanymus. Tariasi dėl vaidmenų, siužeto, žaislų. Padedamassuaugusiojo, palaukia savo eilės, dalijasi žaislais, priima kompromisinį pasiūlymą. | • Vaikas duoda žaislą kitam, jei šis labai jo nori. Sako:– Gerai, jei taip nori, imk raudoną mašinėlę. Aš paimsiu mėlyną.• Vaikas palaukia savo eilės. Mergaitė supyksta:* Aš norėjau būti mama.

Jos žaidimo draugė sutinka:* Gerai, tu dabar pabūk mama. Po to aš būsiu mama.
 | • Komentuoti priimtinus ir nepriimtinus vaiko veiksmus, primenant elgesio taisykles. Mokyti pasakyti sau „ne“, kai norisi pasielgti netinkamai.• Atkreipti dėmesį ir pagirti vaiko norą pasidalyti, ypač tose situacijose, kai tenka trumpam atidėti savo norų patenkinimą.• Įvairiose situacijose atkreipti vaiko dėmesį į jo veiksmų pasekmes kitam.• Vengti lyginti vaikus, vartojant žodžius „geresnis“, „blogesnis“*.* |
| • Gali turėti vieną ar kelis nenuolatinius žaidimų partnerius. Su jais lengvai susipyksta ir susitaiko. | • Akvilė kasdien laukia savo draugės, kol ši ateis į darželį, ir žaidžia su ja lėlių kampelyje. | • Skatinti ir palaikyti vaikų draugystes. |
| **5-asis žingsnis**• Sėkmingai įsitraukia į vaikų grupę ir nuolat kartu žaidžia. | * Pamatęs žaidžiančius vaikus, pasiprašo į žaidimą.
* Pats sugalvoja žaidimą ir pakviečia kitus žaisti.
 | • Jei grupėje yra vaikų, kurių kiti nepriima į žaidimus, išsiaiškinti to priežastis ir padėti atstumtiesiems įsitraukti į žaidimus. |
| • Geranoriškai veikia kartu su kitais, siūlydamas sumanymą ar priimdamas kitų sumanymą, fantazuodamas. Tikslingai atsineša žaislą iš namų bendram žaidimui su žaidimo draugu. Paprašius kitam vaikui, duoda pažaisti savo žaislu arba žaidžia juo paeiliui. Noriai žaidžia su vaikais iš kitos kultūrinės ar socialinės aplinkos, natūraliai priima vaikų skirtumus. Gali padėti kitam vaikui. Pats randa nesutarimo, konflikto sprendimo būdą arba prašo suaugusiojo pagalbos. | • Vaikai palaiko vienas kito fantazavimą:* Pyp pyp, kur tu eini? Tuoj suvažinėsiu! – šaukia Motiejus.
* Nesuvažinėsi, aš nematomas! – atšauna Matas.

• Vaikai stengiasi užjausti, suprasti kitą. Pamatęs, kad Saulius sudavė Motiejui, Tomas susirūpinęs stebi, kaip šis jaučiasi.• Modestas dėmesingai klausosi, ką sako kitakalbis vaikas, norėdamas su juo pažaisti. | • Siūlyti įvairių veiklų, turtinančių vaiko patirtį apie bendruomenę, žmones, jų veiklą, panašumus ir skirtumus. Pagiriant pastiprinti tinkamą, draugišką vaikų elgesį.• Tarpininkauti vaikams ieškant išeičių konfliktinėje situacijoje. |
| • Gali turėti draugą arba kelis kurį laiką nesikeičiančius žaidimų partnerius. | • Vaikai nuolat grupėje žaidžia po du ar kelis. | • Pasiūlyti veiklos, kurioje keliems vaikams reikia siekti vieno tikslo, skatinti bendradarbiavimą. |
| **6-asis žingsnis**• Rodo iniciatyvą bendrauti ir bendradarbiauti su kitais vaikais, palaikyti su jais gerus santykius, domisi skirtumais tarp vaikų ir juos toleruoja. | • Į grupę kasdien atsineša vis kitą žaislą, kad galėtų su juo žaisti kartu su kitais. Leidžia kitiems pažaisti su savo žaislu.• Po trumpo filmo, kuriame mama maudė kūdikį, vaikai tariasi dėl žaidimo veiksmų. Rūta sako: „Mums reikia vaiko odelę po maudymo patepti aliejumi. Mano mama taip daro.“ | • Sudaryti galimybes vaikams gauti naujų įspūdžių, galinčių praturtinti jų žaidimus. |
| • Taikiai diskutuoja, tariasi, derasi su kitais vaikais dėl žaidimų sumanymų ir veiklos. Dalijasi žaislais ir kovoja už kitų teisę žaisti paeiliui. Siekdamas rasti kompromisą, įsitraukia į derybų procesą. Supranta, kad grupė vaikų, norėdama veikti sutartinai, turi susitarti dėl visiems priimtino elgesio. Supranta, koks elgesys yra geras ar blogas ir kodėl. Suvokia savo veiksmų pasekmes sau ir kitiems. | • Vaikai derasi. Liana žaidžia su lėlyte. Prie jos prieina Eglė ir sako: * Liana, gal nori apsikeisti lėlių drabužiais? Aš tau duosiu savo, o tu man – savo.
* Nežinau, mano gražesni.
* Ir mano gražūs!
* Nu, gerai, aš dar pažaisiu su savo drabužiais biškį.
* Bet vėliau jau apsikeisim, gerai?
* Gerai, bet labai vėliau.
* Nu, nelabai, tik biškį.
* Gerai.

• Pasako, koks elgesys yra tinkamas, o koks – ne. | • Atkreipti vaikų dėmesį į tinkamus jų poelgius bei santykius su kitais, pabrėžiant, kad tai padeda visiems pasijusti laimingesniems. Paskatinti vaikus aiškintis, kas yra gerai, o kas blogai. Kartu su vaikais kurti taisykles, susitarimus, pasiryžtant jųlaikytis. |
| • Turi draugą arba kelis nuolatinius žaidimų partnerius. Palaiko ilgalaikę draugystęmažiausiai su vienu vaiku. | • Pasako, kuris vaikas yra jo draugas. | • Pasiūlyti veiklų, kuriose reikėtų ką nors daryti drauge.• Kalbėtis apie draugus ir draugystę. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * įkyriai ar neadekvačiai siekia bendravimo;
* agresyviai elgiasi su bendraamžiais;
* reaguoja pernelyg impulsyviai, supyksta arba verkia;
* nesidomi kitais vaikais ir (ar) žaidimais su jais;
* nežaidžia siužetinių žaidimų.
 | * savitais, jam prieinamais būdais įsitraukia į vaikų žaidimus;
* savitais, jam prieinamais būdais išreiškia draugystę;
* žinodamas, kad pats ko nors nepajėgs, leidžiasi kitų vaikų vadovaujamas.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Neįkyriai sudarykite galimybes užmegzti santykį su kitais vaikais. Galite paprašyti, kad kitas vaikas ką nors paduotų, palaikytų, pasakytų ir pan.

• Mokykite vaikus neįkyriai rodyti savo draugystę, toleruoti nesuprantamą elgesį.

• Mokykite vaiką suvokti kitų neverbalinę kalbą (mimiką, judesius, kt.).

**4.8. SAKYTINĖ KALBA**

Sakytinės kalbos srityje vaikui ugdantis tobulėja:

**•** aplinkinių kalbėjimo, skaitymo klausymasis;

**•** kalbėjimo atpažinimas ir supratimas;

**•** natūralus vaiko kalbėjimas su suaugusiaisiais ir vaikais apie savo patirtį ir išgyvenimus;

**•** vaiko kalbėjimas su suaugusiaisiais ir vaikais apie supančią aplinką, jos objektus, įvykius;

**•** kalbėjimas laikantis perprastų kalbos taisyklių;

**•** tautosakos ir grožinės literatūros kūrinėlių deklamavimas, sekimas, pasakojimas.

***Vertybinė nuostata***. Nusiteikęs išklausyti kitą ir išreikšti save bei savo patirtį kalba.

***Esminis gebėjimas.*** Klausosi ir supranta kitų kalbėjimą, kalba su suaugusiaisiais ir vaikais, natūraliai, laisvai išreikšdamas savo išgyvenimus, patirtį, mintis, intuityviai junta kalbos grožį.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis****Klausymas**• Įdėmiai klausosi suaugusiojo. Skiria griežtą ir malonų kalbinančio suaugusiojo toną. | • Gestais parodo, kad klausosi ir supranta (purto galvą, ploja delniukais, pradeda verkšlenti), parodo mimika (nukreipia akis, sukiojasi, ieškodamas pavadinto daikto), visu kūnu (prieina, nueina, atsisėda, gulasi). | • Tiesiog kalbėti su vaiku. Kalbėti apie tai, ką tuo metu darote ir matote, kai keičiatesauskelnes, maudote, maitinate ar rengiate, guldote miegoti. |
| • Supranta elementarius kalbinančiojo klausimus ir prašymus. Atpažįsta aplinkos garsus. Džiaugiasi įvairiais garsais ir ritmais. Supranta savo ir artimųjų vardus, aplinkos daiktų ir reiškinių pavadinimus, geba atsakyti į klausimus. | • Pašaukus vardu, atsisuka. Pavadinus daiktą ar reiškinį, jų ieško, kartoja siūlomus judesius.• Auklėtojai pasiūlius paploti katutes, mergaitė ištiesia prieš save rankutes ir delniukais kelis kartus suploja. | • Kasdien grupės aplinką papildyti naujais daiktais, žaislais, juos vaikui nuolat įvardijant. Žaidinti, juokinti, kykuoti vaiką, sakant trumpus eilėraštukus, pvz., „Virė virė košę“. Žaisti žaidimus: „Kas pasislėpė?“, „Ko neliko?“, „Kur pasislėpė?“ ir kt. |
| **Kalbėjimas**• Komunikavimui vartoja įvairius garsus ir judesius: daug čiauška, kartoja, mėgdžioja jam tariamus garsus ir skiemenis. | • Čiauška garsų junginius, savo kalba kartoja paprastus jam sakomus žodžius: „ačiū“, „nėra“, „noriu“, „duok“ ir kt. | • Skatinti vaiką tarti jo čiauškėjimo garsus, garsų junginius, jo netariamus garsus irgarsų junginius.• Skatinti vaiką mėgdžioti trumpus žodelius. |
| • Vartoja kelis trumpus žodelius objektams, veiksmams įvardyti, norams išsakyti, palydėti juos judesiu. | • Vaikas kelia rankas į viršų ir sako: „Nio apa!“ Vaikas atsisveikina: „Ate ate!“ Nukritus žaislui sako: „Ba!“ | • Kalbėtis su vaiku taisyklingai tariant garsus ir žodžius. Kad susidarytų ryšys tarp daikto ir žodžio, veiksmo, judesio ir žodžio, intonacija pabrėžto žodžio ir daikto ar veiksmo, rodymas turi sutapti daug sykių. |
| **2-asis žingsnis****Klausymas**• Klausosi ir kalba, mimika, gestais reaguoja į suaugusiųjų ir vaikų kalbėjimą. | • Mimika, gestais, trumpais žodeliais atsako į kitų klausimus, prašymus. Mimika, gestais, kalba reaguoja į vaikų kalbą. | • Nuolat kalbėti apie artimiausios aplinkos daiktus, reiškinius, santykius, tą patį dalyką nusakyti kuo įvairesniais žodžiais. |
| • Supranta vaikų ir suaugusiųjų kalbą apie artimiausios aplinkos objektus, reiškinius,santykius, nesudėtingustrumpus tekstukus: žaidinimus, eilėraštukus, pasakas, pasakojimus, su dienotvarke susijusius paaiškinimus, prašymus,paprastus klausimus.• Supranta ir greitai mokosi paprastų naujų žodžių. Išklauso ir supranta du vienas po kito išsakomus prašymus, kvietimus. | • Kūno judesiais, garsais, trumpais žodeliais atliepia jam skaitomą trumpą tekstuką. Teigiamai arba neigiamai reaguoja į prašymus, siūlymus. Auklėtojai pasiteiravus, kur jo šuniukas, paskatinus surasti šuniuką, mažylis ieško šuniuko pats sau sakydamas: „Kū au au? Nė au au.“ | • Taisyklingai vadinti su juo bendraujančius suaugusiuosius, įvardyti kūno dalis, aplinkoje esančius daiktus ir žaislus. Skatinti vaiko klausinėjimą. Kalbant su vaiku sudaryti ryšį tarp daikto ir žodžio, veiksmo, judesio ir žodžio. Sutapatinti žodžio tarimą su daikto ar veiksmo rodymu. Kasdien raiškiai deklamuoti, pasakoti trumpus tekstukus. |
| **Kalbėjimas**• Noriai dalyvauja pokalbiuose. Mėgdžiojimu, žodelių pakartojimais, veiksmais, mimika ir pantomimika dalyvauja paprastuose žodiniuose žaidimuose. | • Auklėtoja myluodama vaiką sako:– Mylu mylu, spust spust. Prie širdelės glust glust. Vaikas atkartoja atskirus žodelius: – Mylu mylu. | • Palaikyti vaiko norą tarti, kartoti žodžius. |
| • Dviejų trijų žodžių sakiniais kalba apie tai, ką mato ir girdi, kas atsitiko, ko nori. | • Vaikas, matydamas, kaip ploja rankomis mergaitė, sako: „Mergaitė va teip dajo.“ | • Pastebėti, kuo vaikas domisi, į ką žiūri, ką rodo, ko klausia, ką bando pasakyti, išreikšti. Paskatinti vaiką kalbėti jam padedant pasakyti žodžius. |
| • Suaugusiojo padedamas kartoja girdėtus trumpus kūrinėlius. | • Išgirdęs deklamuojamą eilėraštuką: „Ci ku ca ku, tu ku tu ku, Daug lietučio sviedinukų“, kartoja: „Ti ku te ku, tiu ku tiu ku, Deuk letutio pedinukų“. | • Skatinti vaiką kartoti dainelių, eilėraštukų, žaidinimų, pasakėlių tekstų garsus, žodžius, frazes, juos papildant kūno kalba. Žaisti su vaiku žaidimus, kurių metu vaikui reikėtų šokinėti, pliaukšėti delnais, šokti. |
| **3-iasis žingsnis****Klausymas**• Klausosi skaitomų ir pasakojamų kūrinėlių, naujų žodžių.• Išklauso, supranta ir reaguoja į kelis vienas paskui kitą sekančius prašymus, siūlymus,patarimus. | • Mėgsta klausytis jau žinomų kūrinėlių, suklūsta išgirdęs jau girdėtą pasakojimą, aiškinasi nesuprastą žodį. Auklėtoja:* Sauliuk, tavo batų raišteliai atsirišę.
* Mano bata dizūkai? – pasitikslina vaikas.

Auklėtoja: * Lukai, dabar čiuoši tu. Po tavęs čiuoš Simas.

Simas teiraujas:* Dabal Lukas cios? As paskui? As dabal noliu ciosti.
 | • Skaityti ir pasakoti vaikams apie kitus vaikus, artimiausios aplinkos gyvūnėlius, vaikams skirtų televizijos laidų veikėjus, siejant tai su jo gyvenimiška patirtimi. Skaityti atsižvelgiant į kūrinį – garsiai arba tyliai, greitai arba lėtai, perteikiant teksto emocijas. Kalbėjimą su vaikunuolat įvairinti naujais žodžiais, nusakančiais artimiausią aplinką.• Mokyti suprasti suaugusiojo prašymus. |
| **Kalbėjimas**• 3–4 žodžių sakiniais kalba ir klausinėja apie save, savo norus, poreikius, išgyvenimus. Pradeda mėgdžioti suaugusiųjų kalbėseną. Sako „ačiū“, „prašau“. | • Vaikas sako: „Žiūrėk, kaip aš vairuoju. Aš geras vairuotojas. Kai užaugsiu, pirksiu mašiną. Bus didelė ir graži.“ | • Skatinti vaiką nuolat pasakoti apie save, savo norus, rūpesčius, šeimos narius.• Kalbinėmis užduotimis keliant klausimus: „Koks?“ „Kodėl?“ „Kur?“ skatinti vaiką nusakyti aplinkos reiškinių savybes, ieškoti įvykių priežasčių ir pasekmių, pasakoti apie tai, kas vyksta ar vyko aplink vaiką. Kalbant skatinti vaiką vartoti mandagumo žodelius. |
| • Kalba ir klausinėja apie tai, ką matė ir girdėjo, apie aplinkos objektus, jų savybes, įvykius, net jei jų dabar ir nemato. Domisi laidomis, animaciniais filmais vaikams, kalba apie juos. Vienu ar keliais žodžiais atsako į klausimus. | • Vaikas kalba:– Nu, parduotuvėj didelėj tai yra įėjimas toks... Va čia... Kur sukasi durys... Gestikuliuoja rankomis, rodydamas, kaip sukasi. | • Įvairiose bendravimo situacijose nuolat klausinėti vaiko apie jį patį, apie tai, ką jisveikia, ko nori, ką mėgsta, skatinti apie tai pasakoti. |
| • Kalba kelių žodžių sakiniais, žodžius derina pagal giminę, skaičių, linksnį. | • Vaikas komentuoja filmuką „Traukinukas iš ramunių pievos“:– Traukinukas labai linksmas, jam patinka gėlės. Jo dainelė graži. | • Skatinti vaiko kalbėjimą, pateikiant taisyklingo kalbėjimo modelius. |
| • Kartu su suaugusiuoju deklamuoja eilėraštukus, užbaigia žinomas pasakas, eilėraščius. | • Auklėtoja:* Gale lauko kamarėlė,

 Ita ita itata,  Stovi pieno puodynėlė  Ita ita itata.Vaikas:* Ma itata, ma citata.
 | • Deklamuoti eilėraštukus, užbaigti žinomų pasakų, eilėraštukų frazes. Kartu su vaiku žiūrint vaikiškus filmukus, skatinti jį pasakoti apie tai, ką matė ir girdėjo žodžiais ir gestais. Kartoti girdėtus eilėraštukus, dainuoti daineles, žaisti žaidimus. |
| **4-asis žingsnis****Klausymas**• Klausosi aplinkinių pokalbių, sekamų, pasakojamų, skaitomų,deklamuojamų kūriniųliteratūrine kalba, tarmiškai. | • Domisi aplinkinių pokalbiais, pasakojimais – „viską girdi“. | • Skaityti vaikui tekstus ne tik literatūrine kalba, bet ir tarmiškai. |
| • Pradeda išklausyti, suprasti ir reaguoti į tai, ką jam sako, aiškina suaugusysis ar vaikas.Stengiasi suprasti kitakalba kalbančių vaikų norus, pasiūlymus. | • Vaikas išklauso draugą ir reaguoja į jo kalbą. Andrius kalba Samantai:* Mano tai didžiulis paukštis bus. Iš to kartono padarysiu. Juo net žmogus galės skraidyti. Prie uodegos priklijuosiu daug siūlų.

 Kad gražu būtų.Samanta:* Nesąmonė. Nepakels jis to žmogaus!
 | • Atkreipti vaiko dėmesį į kita kalba kalbančius aplinkinius. |
| **Kalbėjimas**• Kalba pats sau, kalba kitam, klausinėja, užkalbina, prašo, pašaukia, kartais laikydamasis elementarių kalbinio etiketo normų. Kalba, pasakoja apie tai, ką jaučia ir jautė, veikia ir veikė. Žaidžia garsais iržodžiais, kuria naujus žodžius. | • Gabija aiškina vaikams:* Aš tai žinau, kad negalima iš dėdžių svetimų imti saldainių, nes jie apnuodyti. Aaa, aš tai žinau, kad nepažįstamas dėdė net pavogti vaiką gali, jei eisi su juo.
 | • Skatinti vaiką įvairiose bendravimo situacijose gyvai kalbėtis su draugais. Bendraujant su suaugusiaisiais, vartoti elementarius mandagumo žodžius. |
| • Kalba, pasakoja apie tai, ką mato ir matė, girdi ir girdėjo, ką sužinojo, suprato, vartodamaselementarius terminus,girdėtus naujus žodžius. | • Vaikas pasakoja, ką girdėjęs:– Paskui nuvažiavo į ligoninę, nes skaudėjo pilvuką. Sirgo ir gėrė arbatą. Brolis nustebo, kas čia yra. Tėtis atnešė gėlių. Padarė arbatą su medum, kad pasveiktų. Davė biotikų. | • Skatinti vaiką kalbėti apie dabartinę ir buvusią veiklą, esamus ir buvusius išgyvenimus, vartojant girdėtus naujus žodžius. |
| • Kalbėdamas vartoja paprastos konstrukcijos gramatiškai taisyklingus sakinius. Taisyklingai taria daugumą gimtosios kalbos žodžių garsų. Padedant atpažįsta žodyje kelis atskirus garsus. | • Urtė klausia:* Auklėtoja, prašom pasakyti, kaip užrašyti „Colgate“? Nes aš tai valau dantis tokia pasta, tik užrašyti nemoku.
 | • Su vaiku kalbėti taisyklingų konstrukcijų sakiniais, taisyklingai tariant gimtosios kalbos garsus, skatinant įvairiuose žodžiuose juos atpažinti. |
| • Deklamuoja trumpus eilėraščius, atkartoja trumpas pasakas ar apsakymus, pridėdamassavo žodžių, pasakojimąpalydėdamas gestaisir mimika. | • Deklamuoja savo kūrybos eilėraštuką:* Lapė gaidelį pagriebs, Batelis išsigąs.

 Ir vilkas ateis,  Lapė uodegą sudraskė,  Ir bėgo kraujas. | • Džiaugtis kiekvienu vaiko žodinės kūrybos bandymu, neprieštarauti, nesišaipyti iš jo.• Vaiko kalbos jausmą žadinti emocinga, ekspresyvia ir vaizdinga kalba. |
| **5-asis žingsnis****Klausymas**• Klausosi įvairaus turiniotekstų (grožinių, publicistinių, enciklopedinių, informacinių),apie aplinką, įvairius įvykius, reiškinius klausosi gyvai, įrašų. | • Supranta, kad skirtingo turinio tekstai suteikia specifinę informaciją, kad juos galima skaityti, galima klausyti įrašų. Vaikas, paklausęs auklėtojos skaitomo lakštingalos pamėgdžiojimo, sako:– Auklėtoja, įsijunkim paukščių garsų pamėgdžiojimo kompaktą ir kitų paukščių paklausysim. | • Sudaryti galimybes vaikui susipažinti su įvairių žanrų tekstais. Padėti vaikui pajaustitekstų stilistinę įvairovę. |
| • Supranta sudėtingesnio turinio tekstus. Supranta, kad į jį kreipiamasi ar kalbama ne gimtąja kalba. | • Jonukas, išeidamas iš grupės atsisveikina:* Bai bai!

Vilius atsako:* Bai bai, viso gero, laukim karo!
 | • Skaityti įvairių žanrų tekstus (pvz., skelbimus, reklamines skrajutes, įvairių enciklopedijųtekstus, autorines pasakas ir pan.). |
| **Kalbėjimas**• Natūraliai kitiems kalba apie tai, ką žino, veikia, ko nori, tikisi, nesupratus paaiškina, pakartoja. Kalbėdamas žiūri į akis. | • Vaikas vartydamas nuotraukų albumą sako:– Čia gi Obeliai. Čia Obelių bažnyčia. O čia kunigas gyvena. Čia kur seniūnas dirba. Ar nematai? | • Palaikyti kiekvieno vaiko kalbėjimą, rodant susidomėjimą tuo, ką jis kalba, užduodantvaikui atvirus klausimus. Skatinti vaiką kalbėti apie savo norus, išgyventus įspūdžius, vidinį pasaulį. Plečiant jo žodyną, turtinti jį įvairiais techniniais terminais. Sužinojus naują žodį, skatinti išsakyti savo įspūdžius. |
| • Kalba, pasakoja apie tai, kas buvo nutikę, įvykę, tai siedami su žmonėmis, tautos gyvenimu, gamtos reiškiniais. Vartoja įvairią techniką, transporto priemones bei prietaisus įvardijančius žodžius.Pasakoja, kalbasi apiematytus animacinius filmus, televizijos laidas, žaistuskompiuterinius žaidimus.Bando susikalbėti su kitakalbiu vaiku, pakartodamas jo kalbos vieną kitą žodį. | • Vaikas pasakoja apie tai, kas buvo:* Mano brolį, kai parvežė mama iš ligoninės, tai jis buvo užsimerkęs ir toks raudonas. Paskui gėrė pieną ir pabalo. O paskui valgė košę ir užaugo dabar.

 Jau jis vaikšto. • Vaikas kalba apie matytą filmuką:* Filmukas „Kempiniukas“ man patinka, jis labai juokingas. Jis linksmas ir gamina mėsainius.

• Marius:* Mindaugai, ateik, žaisim karą. Va, aš jau pūškas pastačiau. Kai klius, tai tu nugriūsi.

 Mindaugas:* Nebojse, aš už tvoros pasislėpsiu.
 | • Skatinti vaiką kalbėti apie nutikimą, patirtį prisimenant kuo daugiau įvykio aplinkybių,detalių, pateikiant vaikui įvairių klausimų, padedančių įvairinti kalbėjimą: kur tai nutiko, ką ten girdėjai, ką tada jautei ir kt. Būti dėmesingu pasakojimo klausytoju. |
| • Laisvai kalba sudėtiniais sakiniais, žodžius į sakinius jungia laikydamasis perprastų kalbos taisyklių. Vartoja daugumą kalbos dalių (daiktavardžius, veiksmažodžius, būdvardžius, prieveiksmius,prielinksnius ir kt.). Išgirsta pirmą ir paskutinį garsą jo paties, tėvų, draugų vardažodžiuose, trumpuose žodžiuose.  | • Vaikas pasakoja:* Lietuva – tai vėliava. Ir žmonės. Ir cepelinai. Cepelinai – tai bulvės, grietinė, skanumėlis. O bulvės – tai močiutės daržas.
* Vaikas piešia Lietuvos žemėlapį:
* Robertas įvardija savo vardo bei kito žodžio pirmus garsus:
* Mano pirma raidelė r. Dar r yra raktas, orkestras. Oi ne, čia iš o prasideda.
 | • Kalbant su vaiku vartoti įvairias kalbos dalis (dalyvius, veiksmažodžių laikų įvairovę, įvairius būdvardžių laipsnius, ištiktukus, jaustukus ir pan.).• Skatinti vaiką išgirsti pirmą ir paskutinį garsą jo paties, tėvų, draugų vardažodžiuose,trumpuose žodžiuose. Su atpažintu garsu sugalvoti naujų žodžių. Žaisti žodžiais juos trumpinant, įvairiai jungiant. |
| • Seka girdėtas ir savo sukurtas pasakas, kuria įvairias istorijas, eilėraštukus, inscenizuoja.Deklamuoja skaitomųpasakų eiliuotus intarpus. | • Vaikai sukūrė eilėraštukus: Tindi rindi riuška,  Kas ten miške triuška? Ar ne dindiliantė  Ruda bimbiliantė?  Vilkas mieną pjauna, Meška kuzdiniana. O kiškelis bekepuris  Ant kelmelio šoka.   Jei nešviestų saulė,  Būtų liūdna pasauly, Būtų baisu man,  Būtų baisu tėvam. Verktų vaikai,  Kaip blogai.  Verktų visi,  Dideli ir maži. | • Žaisti klausimų-atsakymų rimavimo reikalaujančius žaidimus (pvz., „Kas ten triuška? Tindiriuška.“). Skaitant kūrinėlius, nutylėti frazę ar žodį, skatinant vaiką juos pasakyti. Įvairiai inicijuoti eilėraščių, istorijų, pasakų kūrimą, pvz., kitaip sugalvoti pasakos pradžią ar pabaigą, atvirkštinę pasaką. |
| **6-asis žingsnis****Klausymas**• Klausosi draugų ir savo kalbos įrašų, įvairių stilių tekstų, mįslių, erzinimų, pajuokavimų bendrine kalba ir tarme. | • Mėgdžioja įrašytos pasakos personažų kalbėjimą, rodo įvairias grimasas. | • Ugdymo veikloje klausytis įvairios stilistikos tekstų. |
| • Supranta knygelės, pasakojimo, pokalbio turinį, įvykių eigą. Supranta pajuokavimus, dviprasmybes, frazeologizmus, perkeltinę žodžių prasmę. Supranta artimiausioje aplinkoje vartojamus kitos kalbos žodžius. | • Perskaičius pasaką „Brėmeno muzikantai“, vaikai samprotauja. Rugilė:* Man tai patiko, kai plėšikai pabėgo iš namų. Labiausiai katinas patiko, kai jo akys sublizgėjo.

 Lukas:* Man tai gaila tų gyvūnų. Jų niekas nemyli. Aš tai savo katiną myliu ir jo neišmesiu. Gerai, kad išgąsdino plėšikus. Jie tai negeri.

Vaikas, išgirdęs sakant „hello!“, atsako „labas!“. | • Padedant vaikui suvokti pasakojimo turinį, išskirti ir aptarti su vaiku pasakojimo eigą. Žaisti žaidimus, susijusius su pasakojimo tekstu, jį iliustruoti, inscenizuoti. |
| **Kalbėjimas**• Kalba natūraliai, atsižvelgdamas į bendravimo situaciją,išsakydamas savo patirtį,norus, svajones, svarstymus,kalba apie problemų sprendimą, vartoja mandagumo bei vaizdingus žodžius (sinonimus, antonimus ir kt.), technologinius terminus (mikrofonas, pelė, klaviatūra ir kt.).Bando susikalbėti su kitakalbiu vaiku, suaugusiuoju. Garsiaisvarsto savo planuojamosveiklos eigą, praneša apie tai draugui, grupelei draugų, visai grupei. Klausinėja apie tai, kas išgirsta, matyta, sugalvota, pajausta. | • Goda:* Man patinka tyloje būti. O grupėje vaikai šaukia visada.

• Galva tada skauda visada. Norėčiau, kad būtų tylu. Vaikas žaidimo metu sako kitam:* Netrukdyk tu mums. Ir iš viso eik iš čia. Čia ne tavo žaidimas, ir mes tavęs nenorim. Tu ne daktaras...

• Auklėtoja klausia vaiko:* Ką reikia nulipdyti, kad paukštelis matytų?

 Artūras:* Glazki.

 Auklėtoja:* Taip, akutes.

• Vaikas garsiai svarsto:* O aš darau knygutę apie Vilnių. Jei mano draugė iš Amerikos atvažiuos, aš jai parodysiu. Štai prezidentūra, o čia dar Gedimino bokštą nupiešiu.
 | • Sudaryti kuo daugiau ir įvairesnių bendravimo situacijų, kurios inicijuotų turiningus vaikų pokalbius apie jiems įdomius daiktus, poelgius, reiškinius, nutikimus, vartojant jiems mažiau girdimus, sudėtingesnės sandaros žodžius. Skatinti vaikus klausinėti apie tai, kas jiemsįdomu, negirdėta, diskutuoti apie tai tarpusavyje ir su auklėtoja. Pratinti vaiką reikiamą informaciją perduoti kitiems. |
| • Pasakoja, kalba apie aplinką, gamtos reiškinius, techniką, įvardydamas įvairias detales, savybes, būsenas, vartodamas naujai išgirstus sudėtingesnėssandaros žodžius. | • Kalba vaikai. Vanesa:* Aš tai va liūdną žmogų nupiešiau. Jam liūdna, nes jam nedavė su žaislais pažaist arba nes mama išėjo.

 Deividas:* O mano linksmas žmogeliukas, nes jam nupirko ledų, transformerį ir todėl, kad jis turi draugų ir dar važiuos žaisti dažasvydį.
 | • Pasakoti vaikams apie jiems nepažįstamą patirtį, skatinant juos kurti pasakojimus apie nekasdienius, fantastinius nuotykius, personažus, vartojant išgalvotus žodžius, kalbą. |
| • Kalba taisyklingais sudėtingais sakiniais, vartoja pagrindines kalbos dalis. Išgirsta žodžius, kurie panašiai skamba, bet turi skirtingą reikšmę. Išgirsta pirmą, paskutinį ir žodžio viduryje esančius garsus. Skiria gimtosios kalbos žodžius nuo išgirstų kitos kalbos žodžių. | • Andrius:* O kam čia tos raidelės kabo? Galiu paskaityti: MKO. Ai, supratau. Reikia surasti žodžius su tom raidelėm. O! Mikas, kaka, namo.

• Ryte Janui atėjus į grupę auklėtoja sveikinasi:* Dzien dobry!

 Berniukas atsako:* Tu nekalbėk lenkiškai, nes tu kalbi lietuviškai.
 | • Žaisti įvairius garsų keitimo žodžiuose žaidimus (pvz., „kur – mur, mė – bė, zė – žė“ ir kt.), dainuoti ritmines daineles, ieškoti aplinkoje daiktų, kurių pavadinimai prasideda arba baigiasi nurodytu garsu.• Išmėginti kalbinės raiškos priemones kuriant dialogus, inscenizuojant, vaidinant. |
| • Komentuoja meno kūrinius, atpasakoja pasakas, apsakymus, matytus ir girdėtus per įvairias skaitmenines laikmenas. Kuria ir pasakoja įvairius tekstus, mįsles, humoristines istorijas, deklamuojasavo sukurtus kūrinėlius,žaidžia prasmingais irbeprasmiais žodžiais, bando juokauti, kalba „ateivių“ kalbomis, „užsienio“ kalbomis. Keičia balso stiprumą, kalbėjimo tempą, intonacijas ir kt. | • Vaikas komentuoja matomą paveikslą:* Čia nupieštas rutulys su daug spalvotų spalvų. Va, čia žalias rutulys, o aplinkui geltonas, o aplinkui dar žalias.

• Vaiko sukurta pasaka be galo: „Gyveno kartą senelė ir senelis. Jie turėjo anūkėlę. Anūkėlė išėjo į mišką grybų parauti. Beeidama pasiklydo ir pamatė dar vieną trobelę. Ten gyveno senelis ir senelė. Ir jie turėjo anūkėlę.Anūkėlė išėjo į mišką grybų parauti...“ • Vaiko sukurtos pasakos pradžia: „Gyveno kartą senelis ir senelė. Ir jie turėjo du žiogus ir tarakoną.“ • Vaikai užmena mįsles: „Daktarė žolė, kuri stabdo kraują. Kas?“ (Trauklapis) „Be kojų, be sparnų įskrido į medį.“ (Sniegas) Vaikai juokauja:* Paduok man knygą, – prašo auklėtoja.
* Aš pats esu knyga,– sako vaikas.

• Vaikas sako:* Ei, tu būsi mano sesuo. O tu būsi sena bobutė be septyniolikos dantų.

• Vaikai žaidžia žodžiais:* Labą dieną su uogiene. – Pusantro pieno rūgščios lėkštės.

• Vaikai kalba „angliškai“. Aistė:* Dabar aš būsiu pakviesta ant scenos. Šokam – hans ap, beibi, hand ap. Šokam, šokam, valio! O, jes, okei, o mai got.
 | • Inicijuoti įvairius vaikų žodžių žaidimus, pasakojimų būdus: spontaniškus, atkuriamuosius, kūrybinius, fantastinius, ir kt.• Išmėginti kalbinės raiškos priemones, kuriant dialogus, inscenizuojant, vaidinant. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * trejų metų nekalba;
* negeba išsakyti savo poreikių bendraamžiams ir (ar) ugdytojams;
* būdamas penkerių metų netaisyklingai taria kalbos garsus (švepluoja);
* prastai suvokia kitų kalbą (prašymus, nurodymus), ypač sudėtingesnes frazes;
* negeba rišliai papasakoti įvykių; nusakyti savo jausmų, išgyvenimų;
* nejuokauja ir nesuvokia kitų humoro;
* dažnai reikia kartoti prašymus;
* negali arba neaiškiai išreiškia susidomėjimą kalba;
* kalba gramatiškai netaisyklinga (daro kaitymo, derinimo, prielinksnių vartojimo ir kt. klaidų);
* kalba skurdi, menkas žodynas, vartoja mažai būdvardžių;
* klausydamasis blogai suvokia tekstą;
* nemėgsta deklamuoti eilėraščių, sunkiai juos išmoksta;
* nemėgsta klausytis pasakojimų, pasakėlių;
* kalba nesklandžiai, susijaudinęs mikčioja;
* sunkiai įsimena žodžių reikšmes;
* kalba per lėtai arba per greitai;
* nuolat prašo pakartoti, įdėmiai stebi kalbančiojo veidą;
* neišgirsta, kai į jį kreipiamasi.
 | * atidžiau stebi aplinką ir aplinkinius, kartoja kitų vaikų elgesį;
* komunikuoja neverbaliniu būdu (gestais, mimika, akimis, judesiais);
* derina žodinę ir nežodinę kalbą;
* apžiūrinėja jau pažįstamus paveikslėlius, bet neprisimindamas pavadinimo klausinėja: „Kas čia?“ „Ką daro?“ ir pan.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Mokykite įsiklausyti į aplinkos garsus. Padėkite vaikui juos suvokti ir įvardykite juos. Sudarykite

situacijas, kurios padėtų vaikui suprasti, iš kur sklinda garsas.

• Jei būtina, užduotis, nurodymus pateikite vaizdžiai (paveikslėliais ar jų serija).

• Norėdami atkreipti į save dėmesį, naudokite ryškius simbolius (spalvotą skritulį, pan.).

• Jei vaikas kalba, bet kalba netaisyklinga, modeliuokite taisyklingas frazes, pvz., kaip paprašyti,

išreikšti savo jausmus ir pan.

• Stebėkite, kaip vaikas išsako poreikius, mokykitės suprasti neverbalinę jo kalbą.

• Jei vaikas stengiasi kalbėti, būkite kantrus, netaisykite kiekvienos jo klaidos.

• Jei blogai suvokia tekstą, rodykite jam paveikslėlius.

• Jei kalba neišlavėjusi, bet vaikas gerai taria, skatinkite žaisti žodžių žaidimus – sugalvoti įdomių

vardų, pavadinimų veikėjams, žaislams, rimuoti žodžius ir pan.

• Išnaudokite spontaniškas, ypač problemines, kalbai ugdyti palankias situacijas, pvz., jei vaikas

rodo „ten“ (prašydamas daikto), modeliuokite frazę, pvz., „prašau duoti“ (arba „lėlė“) ir pan.

Padėkite suprasti, kad kalbėdamas vaikas gali pakeisti situaciją.

• Iš pradžių vartokite vaikui gerai suprantamus žodžius, pamažu įveskite naujų žodžių.

• Draugiškai pataisykite blogai tariamą žodį, tačiau tai darykite neįkyriai.

|  |
| --- |
|  |

**4.9. RAŠYTINĖ KALBA**

Rašytinės kalbos srityje vaikui ugdantis tobulėja:

**•** domėjimasis skaitymu, raidėmis, žodžiais bei įvairiais simboliais ir jų reikšmėmis;

**•** domėjimasis rašymu, raidžių bei žodžių rašinėjimas, įvairių simbolių braižymas ar piešimas;

**•** trumpų žodelių skaitymas.

***Vertybinė nuostata***. Domisi rašytiniais ženklais, simboliais, skaitomu tekstu.

***Esminis gebėjimas***. Atpažįsta ir rašinėja raides, žodžius bei kitokius simbolius, pradeda skaitinėti.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis** **Skaitymas**• Vartinėja, žiūrinėja paveikslėlių knygeles, žiūrinėja paveikslėlius. Palankiai reaguoja į knygelių skaitymą (vartymą) kartu su suaugusiaisiais. | • Manipuliuoja su įvairaus formato, įvairios medžiagos žaislinėmis paveikslėlių knygelėmis. Manipuliuodamas su žaislinėmis knygelėmis, rodo teigiamas emocijas. | • Sukurti vaikui knygų aplinką, kad jis galėtų pačiais įvairiausiais būdais pažinti knygutes: vartinėti, čiupinėti, plėšyti, kramtyti, žaisti.• Pasisodinus kūdikį ant kelių, kartu vartyti, žiūrinėti paveikslėlius. Kalbėti vaikui apie tai, ką mato kiekviename puslapyje. |
| **Rašymas**• Stebi rašančiuosius, domisi įvairiomis rašymo priemonėmis, brauko jomis įvairias linijas. | • Domisi įvairiais rašikliais kaip ir kitais jam naujais daiktais. | • Sudaryti situacijas, kuriose mažylis galėtų matyti, kaip rašote. |
| **2-asis žingsnis****Skaitymas**• Varto knygeles, žiūrinėjapaveikslėlius, piršteliu juosrodo. Pradeda atpažinti jo mėgstamas knygeles, nori,kad jas jam paskaitytų.Kartais knygelę laiko taisyklingai. Reaguoja į skaitomą tekstą. Kreipia dėmesį į aplinkoje esančias raides, žodžius, simbolius. | • Vaikas atsivertė knygą, palietė pirštais paveikslėlį, pasilenkė, pastukseno pirštu į lapą, nusišypsojo: „Au, au, au“. Atsivertė kitą lapą su katyte: „Mau, mau, mau“. Pastukseno pirštu paveikslą.• Pamatęs aplinkoje parašytas raides, nupieštus simbolius, klausia: „Kas čia?“ | • Laikant vaiką ant kelių, skaityti knygutę. Leisti vaikui pačiam laikyti knygutę, versti lapus. Rodyti vaikui knygelių paveikslėlius, kalbėti apie juos. Vartant ir skaitant knygeles skatinti vaikų žodinę ir kūno kalbą. Skaitomų kūrinėlių tekstą sieti su jo gyvenimu. |
| **Rašymas**• Įvairiomis rašymo priemonėmis spontaniškai brauko popieriaus lape. | • Vaikas spontaniškai brauko popieriaus lape. | • Papildyti vaiko rašytinę aplinką.• Parūpinti vaiko rašinėjimams popieriaus ir jo amžiui tinkančių įvairių rašiklių. |
| **3-iasis žingsnis****Skaitymas**• Varto knygeles, dėmesį skirdamas ne tik paveikslėliams, bet ir tekstui, prašydamas paskaityti. Geba sieti paveikslėlius su juose vaizduojamais konkrečiais daiktais, juos pavadina. Pradeda pažinti aplinkoje esančius simbolius. | • Reikalauja, kad knygelė būtų skaitoma po kelis kartus, nekeičiant teksto. • Martynas, žiūrėdamas į paveikslėlį, aiškina:* Mergaitė turi burnytę ir suknelę. Berniukai neturi.

• Kotryna pasakoja:* Berniukas rengiasi. Va kojinės, batai. Kur sudėti? Kur kėdutė?

• Skiria grupėje esančius simbolinius ženklus: įvairius žaidimų kampelius, patalpas žyminčius ženklus ir kt. | • Skaityti vaikui kelis kartus per dieną, parinkus trumpus tekstukus, kuriuose kartojasi tie patys žodžiai. Skaityti normaliai, vengti vaikiškų intonacijų, teatrališkumo. Skirtingai perteikti atskirų personažų kalbą.• Skatinti vaiką pavadinti kiekvieną paveikslėlį. Kalbėti su vaiku apie iliustraciją, kad jis susietų vaizdą su konkrečiu daiktu. Skaitymo metu leisti vaikui liesti ar laikyti su tekstu susietus daiktus.• Nuolat atkreipti vaikų dėmesį į jų artimoje aplinkoje esančius simbolius, aiškinti jų reikšmę. |
| **Rašymas**• Įvairiomis rašymo priemonėmis kraigalioja vertikalias ir horizontalias linijas. | • Vaikas keverzoja popieriaus lape. | • Pozityviai vertinti vaiko keverzones. Džiaugtis jo pasiekimais. Nuolat skatintikeverzonėmis reikšti savo mintis. |
| **4-asis žingsnis****Skaitymas**• Domisi skaitymu. Vaizduoja, kad skaito knygą, kuri jam buvo skaityta. „Skaito“knygelių paveikslėlius, įvardija įvairių objektų ir veikėjų bruožus, veiksmus. Atkreipia dėmesį į raides, simbolius (grafinius vaizdus) aplinkoje, pradeda jais manipuliuoti įvairioje veikloje. | • Vaikas pasiėmė knygą „Grybų karas“, pradėjo vartyti:* Dabar skaitysiu grybus.

 Labas, grybai, – juokiasi. – Grybas, baravykas, buvo baravykų mūšis ir visi žuvo. Liko tik musmirė. Grybus renka negeri vaikučiai, oi nu nu. Atia, atia, pasaka, – užverčia ir nubėga. | • Įvairioje bendravimo aplinkoje vartyti žurnalą, knygą, bukletą ar skrajutę. Skatinti vaiką domėtis suaugusiojo skaitomu tekstu suteikiant jam informacijos apie skaitymą.• Vaikui užduoti klausimus apie tai, ką „perskaitė.“ Atsakymus užrašyti ir jam paskaityti. Vaiko „perskaitytą“ tekstą pasiūlyti iliustruoti.• Žiūrint paveikslėlį skatinti apie jį pasakoti, kas ką daro, ką kalba ir pan. |
| **Rašymas**• Domisi ne tik įvairiomis rašymo priemonėmis, bet irgalimybe rašyti (planšetiniukompiuteriu ir kt.). Kraigalionėse ir piešiniuose pasirodo realių raidžių elementai ir raidės. Raidėmis ir simboliais(grafiniais vaizdais) pradeda manipuliuoti įvairioje veikloje. | • Vaiko kraigalionėse matomos raidės „o“, „i“ ir raidės „a“ elementai.• Vitalijus surado šaką ir sako: * Žiūrėkit, ši šaka panaši į mano raidę V.

• Vaikas paveikslėlyje įrašo savo vardą: | • Turtinti vaiko aplinką įvairiais rašikliais, sudaryti galimybę pažinti kompiuterį.• Skatinti keverzonėmis užrašyti savo vardą, pavardę, norus, pasirašinėti po dailės darbeliais, grupės ar viešoje bibliotekoje atsiimant knygas ir kt.• Verti vardo, pavardės raidžių karolius. Ieškoti aplinkoje žodžių, kuriuose yra vaiko vardo raidės. |
| **5-ais žingsnis****Skaitymas**• Domisi abėcėlės raidėmis.Pastebi žodžius, prasidedančiusta pačia raide. Supranta,kad kai kurios raidės turisavo pavadinimą ir specifinę grafinę raišką. Supranta aplinkoje matomų kai kurių spausdintų žodžių prasmę. | • Vaikas sako:* Pažiūrėkit, kai Vanesa ir Mija susikibo rankomis, turime M raidę. Robertai, pabandom ir mes kokią raidę padaryti.
 | • Grupėje kurti kuo įvairesnę raidžių aplinką. Skaityti tekstukus, kuriuose žaidžiama su kalbos garsais, kurie atspindi vaiko pažįstamas raides. Raidėms sugalvoti smagius pavadinimus: A – stogelis, H – kopėtėlės, sudarant žodinius vaizdinius. Skatinti vaiką apie raides, jų charakterį kurti istorijas, pasakas.• Nuolat kreipti vaiko dėmesį į aplinkoje esančius užrašus, simbolius, reklaminius užrašus ir pan. |
| • Sugalvoja pavadinimus paveikslėliams, knygelėms.Įvardija specifinius skaitomo teksto veikėjų bruožus. | • „Ropė“ – vaiko sugalvotas knygelės pavadinimas.• Vartydami knygutę, Mija kalbasi su Robertu:* Žiūrėk, čia berniukas šypsosi, nes valgo sveiką maistą. O čia liūdnas, nes jam skauda pilvą.
* Ne, jis liūdnas, nes storas.

 Pažiūrėk koks.* Nestoras, jo pilvas išsipūtęs. Nes privalgė ko nors negero.
 | • Skatinti vaiką pavadinti savo sukurtas knygeles, nupieštus piešinius, atliktus darbelius.• Skatinti nusakyti veikėjų, daiktų, veiksmų savybes būdvardžiais, veiksmažodžiais, jaustukais, ištiktukais, dalyviais, prieveiksmiais.• Skatinti vaikus kurti rankų darbo knygeles su paslaptingomis durelėmis, langeliais, uždengtais paveikslėliais ir kt. Padėti pajusti vaikams ryšį tarp vaizdo ir žodžio „skaitant“ iliustracijas. Skatinti vaiką sugalvoti rankų darbo knygelėms pavadinimus, tekstukus. |
| **Rašymas**• Domisi ir supranta skirtingų spaudinių funkcijas (kalendorius,valgiaraštis, reklama,bukletas ir pan.). | • Vaikas kuria reklamą, informacinę laikraščio skiltį, atvirukus, skelbimus. | • Praturtinant vaiko aplinką skirtingo turinio spaudiniais, skatinti savarankiškai kurtireklamas, skelbimus, sveikinimus, kvietimus, dienotvarkę, orų prognozes suvestines ir kt. |
| • Kopijuoja raides, paprastus žodžius. „Iliustruoja“ pasakas,pasakojimus, istorijas,filmukus, iliustracijose parašydamas nukopijuotasraides, žodžius. Kuria ir gamina rankų darbo knygeles su elementariais nukopijuotais sakiniais, žodžiais, raidėmis. Braižo ir aiškina planus, schemas, grafikus. Bando rašytiraides, pradėdamas savovardo raidėmis. (Planšetiniame kompiuteryje rašo savovardą, trumpus žodelius.) | • Vaikas iliustruoja pasakas, kuria knygeles, braižo transporto važiavimo planą, rašo savo ir kitų vardus,  | • Skatinti vaiką įvairioje veikloje kopijuoti atskiras raides, žodžius. Skatinti rašyti savo vardą įvairiais rašikliais, kompiuteriu.• Skatinti vaiką savo veikloje skaitytas pasakas atvaizduoti įvairiomis schemomis, grafikais,juos komentuoti.• Skatinti vaiką pasirašyti savo piešinius, darbelius pirmąja vardo raide, visu vardu. |
| **6-asis žingsnis****Skaitymas**• Domisi knygomis, įvairiaisrašytiniais tekstais, suprantanesudėtingą jų siužetą, klausinėja. Pradeda suprasti ryšį tarp knygos teksto, iliustracijų ir asmeninės patirties. Žino keliolika abėcėlės raidžių. Supranta, kad garsas siejamas su raide, o raidės sudaro žodį. Pradeda skirti žodžius sudarančius garsus, skiemenis. Pažįsta parašytąžodį kaip atskirų raidžių junginį. | • Knygų kampelyje kalba vaikai. Justas:* Atėjau, kad išsirinkčiau knygelę.

 Eglė:* Man tai patinka knygos apie gyvūnus, drugelius.

 Greta:* Aš tai noriu tik pavartyti knygelių.

 Tadas:* Aš tai pažįstu jau keturias raides: T, A, D ir S. Tai mano vardo

 raidės. | • Grupės knygų kampelį nuolat papildyti įvairių žanrų knygomis, rašytiniais tekstais.• Kartu su vaiku kasdien skaityti knygas.• Pakalbėti apie skaitomo teksto veiksmą, kokie įvykiai aprašyti. Susieti perskaitytą tekstą su vaiko patirtimi.• Organizuoti vaiko vardo raidžių dieną. Skaitant knygeles, atkreipti vaiko dėmesį į atskiras raides, žodžius, teksto dėstymą įvairaus žanro knygose.• Sudaryti vaiko vardo, jo artimųjų vardų raidžių abėcėles (t. y., asmeninį vaiko raidžiųžodynėlį). |
| • Gali perskaityti užrašus, kuriuos mato gatvėse, pavyzdžiui, parduotuvių, kavinių pavadinimus. | • Vaikas eidamas gatve skaito gatvės pavadinimą: „Gabijos“. | • Skatinti vaiką atpažinti artimiausioje aplinkoje esančius įvairius simbolinius ženklus,skaitinėti įvairias trumpas iškabas. |
| **Rašymas**• Spausdintomis raidėmisrašo savo vardą, kopijuojaaplinkoje matomus žodžius. Piešiniuose užrašo atskirų objektų pavadinimus. Įvairiais simboliais bando perteikti informaciją. Planšetiniu kompiuteriu rašo raides, žodžius. Supranta rašymo tikslus. | • Vaikas parašo savo vardą, kopijuoja aplinkos daiktų pavadinimus, užrašo piešinio veikėjų pavadinimus, piešia kelio ženklus, kompiuteriu parašo raides, žodžius. | • Skatinti vaiką kuo dažniau kurti žodinius laiškus, telegramas, pranešimus, žinutes. Sukurtą tekstą pasiūlyti perteikti įvairiais simboliais.• Skatinti vaiką kopijuoti reikiamus žodžius, raides, simbolius nuo pavyzdžių įvairiuose raidynuose, knygose, žurnaluose, laikraščiuose.• Skatinti vaiką įvairiais simboliais perteikti informaciją apie save, kitus, aplinką. Pasiūlyti veiklos, kurioje vaikui kiltų poreikis užrašyti įvairių objektų pavadinimus, simbolius.• Pasiūlyti vaikams atskiras raides, žodžius, simbolius ar šiaip įdomią informaciją perrašyti ar savarankiškai užrašyti kompiuteriu. |

|  |
| --- |
|  |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * vengia žaidimų, susijusių su piešimo, spalvinimo užduotimis;
* sunkiai apvedžioja kontūrus, sujungia taškus;
* negeba atlikti tikslių judesių rankomis; negrabiai laiko pieštuką, rašiklį;
* neskiria panašios formos ženklų, simbolių;
* negali nukopijuoti paprastų formų;
* negeba sudėlioti dėlionės;
* blogai orientuojasi popieriaus lape;
* netinkamai išdėsto jame piešinį;
* sunkiai atlieka žodinius nurodymus, susijusius su ženklų seka.
 | * prašo pagalbos ir ją priima;
* reikalaujamas užduotis (atpažinimo, taškų sujungimo ir pan.) geriau atlieka kompiuteriu; noriau dainuoja, klausosi pasakų ir atlieka kitą veiklą, susijusią su girdimuoju suvokimu.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Leiskite vaikui atlikti rašymo užduotis smėlyje, kreidele ant šaligatvio ir pan. Skatinkite popieriaus lape braižyti stambesnes linijas.

• Papuoškite grupę raidėmis, paprastais esminiais žodžiais, siekite juos su metų laikais, vaikų vardais ir kt.

• Duokite dėlionę iš 2–3 dalių, priešais padėkite užbaigto daikto (dėlionės) pavyzdį.

• Duokite skaityti ne tik knygą, bet spalvotą plakatą, reklamą, nuotraukų albumą ir pan. Prašykite,

kad vaikas įvardytų, ką mato.

• Skaityti rinkitės paprastus tekstus su pasikartojančiais įvykiais (pasakas „Raudonkepuraitė“,

„Vilkas ir ožiukai“ ir kt.).

• Mokykite iš storų raidžių sudėlioti savo vardą. Prašykite tas raides nuspalvinti.

• Jei prašote vaiko spalvinti, braižyti, piešti, pritaikykite vaiko galimybėms popierių ir priemones.

Kartais vaikui lengviau, kai popierius standus, pritvirtintas prie stalo, pieštukas stambus ir kt.

• Jei vaikui, priešingai, lengviau atlikti smulkius judesius, duokite štrichuoti, taškuoti, taikyti kitus

rašymo (spalvinimo) būdus.

**4.10. APLINKOS PAINIMAS**

Aplinkos pažinimo srityje vaikui ugdantis tobulėja:

• socialinės aplinkos pažinimas,

• gamtinės aplinkos pažinimas,

• pagarba gyvybei ir aplinkai.

***Vertybinė nuostata***. Nori pažinti bei suprasti save ir aplinkinį pasaulį, džiaugiasi sužinojęs ką nors nauja.

***Esminis gebėjimas***. Įvardija ir bando paaiškinti socialinius bei gamtos reiškinius, apibūdinti save, savo gyvenamąją vietą, šeimą, kaimynus, gyvosios ir negyvosios gamtos objektus, domisi technika ir noriai moksi ja naudotis.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Domisi aplinka, sutelkia dėmesį į arti esančius veidus, daiktus. | • Apžiūrinėja naują aplinką, savo rankas, paduotus daiktus, trumpam atkreipia dėmesį į save veidrodyje. | • Aplinkoje turėti žaislų, spalvotų, kontrastingo dizaino daiktų, su kuriais kūdikiai gali pradėti susipažinti, atpažinti, išbandyti.• Vaikui rodyti jo atvaizdą veidrodyje. |
| • Reaguoja į skirtingus vaizdus, paviršius, kvapus, garsus, skonius. | • Liečia, ragauja, uodžia, krato, daužo daiktus, žaislus. | • Vaikui padėti pamatyti daiktus iš skirtingų perspektyvų, pvz., iš arti ar toli, iš priekio, iš šono, tyrinėti juos visais pojūčiais (matyti spalvas, liesti skirtingus paviršius, girdėti skleidžiamą garsą). |
| • Atpažįsta artimus žmones, žaislus, daiktus. | • Bando pasiekti, paimti, paliesti, paragauti, pauostyti, pajudinti, sudėti vienas prie (ant) kito žaislus ar kitus daiktus. | • Liesti vaiką, švelniai, saugiai imti ant rankų. Parodyti, kad dalijatės su kūdikiu malonumu ir atradimais. |
| **2-asis žingsnis**• Stebi ir atpažįsta artimiausią savo aplinką, orientuojasi joje.• Pažįsta ir pavadina kai kuriuos gyvūnus, žmones, daiktus, jų atvaizdus.• Žino kai kurių daiktų paskirtį ir jais naudojasi (šukos, šaukštas, nosinaitė). | • Pamėgdžiodami suaugusiuosius bando šukuotis, valgyti su įrankiais, valytis dantis, šluostyti stalą, pašerti naminį gyvūną, palaistyti augalą ir pan. | • Skatinti vaikus išbandyti daiktus kaip įrankius, juos pavadinti. Parodyti, kaip tai daryti, įvardyti, kas daroma, taip mokant pavadinti veiksmą.• Skatinti vaikus ir jiems padėti pavadinti įvairius daiktus, galvoti ir kalbėti apie tai, ką jie daro su žaislais ar daiktais. Inicijuoti klausimus apie tai, kodėl kas nors vyksta, atsitinka, ir atsakyti į juos.• Sudaryti galimybę tyrinėti, kaip dviejų ir trijų dimensijų daiktai tinka vienas prie kito, pvz., dėlionės, kaladėlės.• Suteikti progą dalyvauti prižiūrint tam tinkamus augalus, gyvūnėlius. Pratinami plautis rankas, naudotis dantų šepetuku ir pan. |
| **3-iasis žingsnis** • Atpažįsta ir pavadina vis daugiau artimiausioje aplinkoje esančių augalų (sodo, daržo, lauko), gyvūnų, daiktų, domisi jais.• Skiria atskirus gamtos reiškinius.• Orientuojasi savo grupės, darželio, namų aplinkoje.• Pasako savo ir savo šeimos narių vardus.• Dalyvauja prižiūrint augalus ar gyvūnus. | • Kalbėdami taisyklingai pavadina kai kuriuos dažniau sutinkamus augalus ar gyvūnus, savo kūno dalis. Atkreipia dėmesį į nematytus daiktus, klausinėja, kaip vadinasi, kas tai yra, ar galima pasiimti ir pan.• Pasako, kai šalta ar šilta.• Padeda prižiūrėti naminius augalus ar gyvūnus, klausia, ką jie mėgsta, kodėl, kitaip rodo susidomėjimą.• Džiaugiasi pamatę savo pažįstamą aplinką (darželį, namą, kuriame gyvena), orientuojasi darželyje. Vardija šeimos narius, pasako savo vardą ir pavardę, parodo ir pasako, kiek turi metų. | • Skatinti vaikus stebėti ir pavadinti augalus ir gyvūnus, esančius artimiausioje aplinkoje, patalpose ir išėjus į lauką, rodyti paveikslėlius skatinant apie juos kalbėti. Sudaryti galimybę prisidėti prižiūrint kambarinį augalą, naminį gyvūnėlį. Skatinti kalbėti apie tai, ką gyvūnėlis ėda, kokius vaikus veda, ko reikia augalui, kad jis augtų ir pan. Padėti vaikams, tačiau netrukdyti išsakyti savo supratimą.• Mokyti savo kūno dalių pavadinimų, aptarti jų paskirtį ir priežiūrą.• Rodyti kiekvienam vaikui, kad juo rūpinamasi, bendrauti su kiekvieno vaiko artimaisiais. |
| **4-asis žingsnis**• Pažįsta gyvenamosios vietovės objektus (namai, automobiliai, keliai, parduotuvės ir pan.).• Pasako miesto, gatvės, kurioje gyvena, pavadinimus, savo vardą ir pavardę.• Pastebi pasikeitimus savo aplinkoje.• Pastebi ir nusako aiškiausiai pastebimus gyvūnų ir augalų požymius.• Atpažįsta gamtoje ar paveiksluose dažniausiai sutinkamus gyvūnus, medžius, gėles, daržoves, grybus, pasako jų pavadinimus.• Pasako metų laikų pavadinimus ir būdingus jiems požymius, skiria daugiau gamtos reiškinių (rūkas, pūga, šlapdriba). | • Pastebi gyvūnus, jų išskirtinius bruožus (kailis, uodega, nagai, spalva ir pan.), klausia vardo, ką valgo ir pan. Bando paliesti augalo lapus, medžio žievę, pauostyti žiedą, paragauti.• Stebi, kas atsitiks judinant daiktus (pučiant, traukiant, stumiant, sukant, supant, skandinant). Tyrinėja medžiagų savybes: sušlapina, plėšia, minko ir pan.• Žiūri filmus apie gamtą, gyvūnus, paveikslėlius knygose, nuotraukas, patys aiškina, ką mato, klausia. | • Sudaryti galimybę stebėti augalus ir gyvūnus gamtoje ir namų (ūkio) aplinkoje, žiūrėtipaveikslėlius ir klausyti skaitymo apie naminius ir laukinius gyvūnus, patiems dalyvauti juos prižiūrint. Skatinti vaikus kalbėti apie stebimų gyvūnų ar augalų kūno dalis, išvaizdą, apie tai, ko jiems reikia, kad augtų, kaip juos saugoti, prižiūrėti. Paaiškinti, kad ne visus augalus galima ragauti, yra nuodingų arba dilginančių.• Skatinti stebėti dienos orus, metų laiką ir gamtos pokyčius, kurie tuo metu vyksta. Sudaryti galimybę ne tik apie tai kalbėti, bet ir pavaizduoti piešiniu, vaidinimu, dainele, surasti paveikslus knygose ir kt.• Sudaryti galimybę tyrinėti, kaip daiktai juda ir kaip juos pajudinti, pvz., pučiant, traukiant, stumiant, sukant, supant, skandinant. |
| **5-asis žingsnis**• Atpažįsta ir įvardija ne tik naminius, bet ir kai kuriuoslaukinius gyvūnus. Samprotauja apie naminių ir laukinių gyvūnų gyvenimo skirtumus.• Skiria daržoves, vaisius, uogas, nusako, kaip naudotimaistui.• Domisi dangaus kūnais, gamtos reiškiniais, kurių negali pamatyti (pvz., ugnikalnių išsiveržimas, žemės drebėjimas, smėlio audra).• Pasakoja apie savo šeimą, jos buitį, tradicijas.• Moka papasakoti apie savo gimtąjį miestą ar gyvenvietę. Pasako savo gatvės pavadinimą. Įvardija kelis žinomus gimtojo miesto objektus.• Gali savarankiškai nueiti į darželio salę, biblioteką, valgyklą ar, pvz., dailės studiją.• Atranda buities prietaisų,skaitmeninių technologijųpanaudojimo galimybes, noriai mokosi jais naudotis. | • Tyrinėdami gamtoje stengiasi elgtis atsargiai. Domisi gyvūnų jaunikliais, jų panašumu į tėvus, elgsena. Sako, kad nori turėti globotinį.• Mėgsta išvykas į gamtą, muziejų, ūkį ar į tėvų darbovietes. Išvykose rodo susidomėjimą, stengiasi nepamiršti atlikti mažas užduotis, aktyviai dalyvauja aptariant, ką patyrė, išsiaiškino.• Ne tik dalyvauja pokalbiuose apie orą, stebi metų laikų kaitos požymius, bet klausia apie mums neįprastus gamtos reiškinius, katastrofas, kurios vyksta pasaulyje.• Dalyvauja mažos grupelės veikloje, dalijasi žaislais, pareigomis, idėjomis, tariasi dėl jų įgyvendinimo.• Naudojasi skaitmeninėmis priemonėmis, susiranda norimus žaidimus, muziką, nesudėtingą vaizdinę informaciją.• Kalba apie tai, kuo bus suaugę.• Stebėdami fotografijas, aiškinasi, kuo panašūs į savo artimuosius.  | • Organizuoti vaikų išvykas į gamtą (gyvūnai, augalai, grybai,), muziejus (daiktai ir jų istorija), ūkius (naminių gyvūnų priežiūra, kultūrinių augalų auginimas), tėvų darbovietes (profesijos), skiriant jiems nedideles užduotis, ką turėtų pastebėti, ko paklausti. Grįžus padėti vaikams sudėlioti parodėlę grupėje iš rastų įdomių daiktų, gamtinės medžiagos (akmenukai, plunksnos, sėklos, lapai ir t.t.), piešinių, paveiksliukų, bukletukų ir pan. Parsineštą gamtinę medžiagą galima mokytis grupuoti pagal požymius.• Vaikams sukurti situacijas aiškintis (ragauti), kaip daržovės, vaisiai, uogos vartojami maistui, kuo jie naudingi, diskutuoti apie tai, kuriuos jie mėgsta ir kurių – nelabai.• Vaikams suteikti progą išbandyti techniką, kuri padeda tyrinėti judėjimą, pvz., ratai, skridiniai, magnetai, sūpynės.• Skatinti domėtis šeimos tradicijomis ir apie jas kalbėti. Parodyti, kad ir darželyjelaikomasi tradicijų, švenčiamos šventės. Įtraukti į pasiruošimą joms visus vaikus, sudaryti jiems sąlygas dalyvauti, klausytis vaikų idėjų ir padėti jas įgyvendinti, stengtis, kad tai būtų tikra šventė, o ne koncertinis pasirodymas. |
| **6-asis žingsnis**• Pastebi aiškiai matomusskirtumus ir panašumus tarp gyvūnų ir augalų. Samprotauja apie tai, kur gyvena, kuo minta naminiai ir laukiniai gyvūnai.• Moka prižiūrėti kambarinius augalus, daržoves, stebi jų augimą.• Papasakoja apie naminių gyvūnų naudą žmonėms ir augalų naudojimą maistui.• Pradeda suprasti Žemės,Saulės, Mėnulio ir kitų dangaus kūnų ryšius.• Pasako tėvų profesijas, įvardija savo giminaičius, žino savo namų adresą.• Pasako savo šalies ir sostinės pavadinimą.• Skiria ir pavadina suaugusiųjų profesijas, darbus ir buitį palengvinančią techniką(prietaisai, transportas,įrenginiai). Samprotaujaapie tai, kad gamindamidaiktus žmonės įdeda daugdarbo, kokių savybių žmogui reikia darbe, kokios yra profesijos.• Domisi, kokie daiktai buvo naudojami seniau, kaip jie pasikeitė.• Papasakoja apie tradicinesšventes.• Pradeda jausti prieraišumą prie artimiausios gamtinėsaplinkos, dalyvauja ją prižiūrint ir puošiant, suvokia savo vietą joje, pažįsta ir įvardija gyvenamosios vietovėsobjektus (upę, kalvą, miškąir pan.), gyvūnus ir augalus.• Rodo pagarbą gyvajai ir negyvajai aplinkai ir besiformuojančiąatsakomybę už jos išsaugojimą.• Mokosi rūšiuoti atliekas. | • Skirsto gyvūnus ir augalus pagal aiškiai matomus išorinius požymius (pvz., kūno dangą, galūnių, snapo, lapų, žiedų, kamienų formą, spalvą). Kalba apie tai, kur gyvena laukiniai ir naminiai gyvūnai (tvartas, miškas, zoologijos sodas, vanduo).• Mėgsta ruošti daržovių, vaisių salotas.• Moka nusakyti daikto pagaminimo seką (pvz., iš avių gaunama vilna, verpiami siūlai, mezgamos pirštinės).• Klausinėja apie dangaus kūnus, ieško informacijos apie juos knygose, internete.• Rūšiuoja atliekas, žino šiukšlių konteinerių spalvas, skiria, kokios atliekos į kurį metamos. • Pasakoja, kur dirba tėveliai, apie giminę, šeimos šventes. Randa žemėlapyje gimtąjį miestą, kur gyvena seneliai, pusseserė ar pusbrolis.• Moka parodyti žemėlapyje Lietuvą, Vilnių, savo miestą ar rajono centrą, pažįsta Lietuvos vėliavą, herbą.• Noriai išbando senovinius daiktus (pvz., lygina kočėlu, muša sviestą ir kt.). Moka palyginti ir įvardyti dabartinės buities technikos pranašumus.• Žino tradicines šventes, noriai joms ruošiasi. | • Sudaryti vaikams galimybes pažinti gamtinę ir socialinę aplinką stebint artimiausius objektus, t. y. kraštovaizdžius, augalus, gyvūnus, statinius, paminklus ir kt.• Organizuoti netolimas išvykas. Pagal galimybes keliauti pėsčiomis ir autobusais.• Kartu su vaikais atlikti nesudėtingus bandymus, pvz., tirpinti medžiagas, daigintisėklas, išardyti nebereikalingus prietaisus ir pan.• Siūlyti vaikams tyrinėti žemėlapius, gaublį.• Supažindinti su giminės medžiu.• Ekskursijos į tėvelių darbovietes. Kviesti tėvelius papasakoti apie savo profesiją.• Turėti grupėje kampelį su Lietuvos atributika.• Pagal galimybes supažindinti vaikus su senoviniais rakandais, leisti juos išbandyti, lyginti juos su dabartine technika.• Švęsti tradicines šventes.• Naudoti vaizdo įrašus apie Respublikoje švenčiamas tradicines šventes (pvz., Užgavėnės Rumšiškėse, žirgų lenktynės Dusetose ir kt.)fotoalbumus apie gamtą, kalbėtis apie tai, ką juose pamatė.• Skirti užduotėles vaikui stebėti žvaigždes žiemą ryte einant į darželį ir pasakoti.• Stebėti su vaikais įvairius gamtos reiškinius.• Supažindinti su atliekų panaudojimo galimybėmis ir siūlyti daryti įvairius darbeliusiš jų.• Siūlyti stalo žaidimų, įvairių loto.• Siūlyti vartyti žurnalus. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * turi mažai žinių apie aplinkinį pasaulį;
* nežino svarbiausios informacijos apie save;
* nežino svarbiausių amžiaus reikalavimus atitinkančių sąvokų;
* nežino esminių metų laikų požymių;
* negeba naudotis būtiniausiais prietaisais, priemonėmis;
* blogai skiria, kas tikra, o kas išgalvota;
* nesugeba žaisti su jo amžiui pritaikytais didaktiniais žaislais;
* veikdamas sutelkia dėmesį į detales, nesuvokia esmės;
* nepasakoja arba pasakoja labai skurdžiai apie aplinkos vaizdus;
* smulkmeniškai klausinėja apie aplinkos vaizdus;
* aplinkos daiktus tyrinėja liesdamas;
* nemėgdžioja aplinkos garsų;
* nekreipia dėmesio į garsinius aplinkos signalus;
* nesidomi paukščių, gyvūnų skleidžiamais garsais.
 | * dažniau klausia: „Kas čia?“ „Ką šitas daro?“ ir pan.;
* dažniau kopijuoja kitų vaikų elgesį, ypač žaidimo metu;
* žino apie kai kuriuos daiktus, reiškinius daugiau negu bendraamžiai (pvz., apie dinozaurus);
* vaizduotėje susikuria draugų, apie juos pasakoja;
* paklaustas tikslios informacijos (pvz., kur dirba tėvelis), jos nežinodamas mėgina atsakyti aptakiai: „Jis važiuoja

 ilgai į darbą, ten yra daug darbininkų, daug uždirba, man nupirko riedučius...“ ir pan.;* aplinką tyrinėja įsiklausydamas, gilinasi

į tai, ką apie aplinką kalba aplinkiniai. |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Įvardykite, apibūdinkite naujus daiktus, reiškinius vaiko aplinkoje.

• Lankykitės naujose vietose, komentuokite, kas vyksta, kaip vadinasi daiktai, ką veikia žmonės ir pan.

• Žaiskite žaidimus, kuriuose vaikas turėtų prisiminti ir pakartoti informaciją apie save (vardą,

adresą, tėvelių darbą, kt.), savo šalį (Lietuvą).

• Skatinkite eksperimentuoti su daiktais, mokykite suprasti jų veikimo būdą, požymius.

• Supažindindami su aplinkos daiktais pagal galimybes remkitės visais įmanomais pojūčiais: skoniu, lytėjimu, rega, klausa, uosle.

• Vaikui, kuris blogai mato, kiek galima daugiau komentuokite aplinką, jos daiktus, daiktų detales,

spalvas ir pan.

• Vaikui, kuris blogai girdi, jei tik įmanoma, demonstruokite aplinkos garsų skambėjimą.

• Padėkite suprasti veiksmų seką vaizdžiais paveikslais ar nuotraukomis (pvz., kaip į lentynas sudėti

žaislus).

• Rodydami aplinkos daiktus, supažindindami su reiškiniais, formuokite vaikui juos apibūdinančias

sąvokas.



**4.11. SKAIČIAVIMAS IR MATAVIMAS**

Skaičiavimo srityje vaikui ugdantis tobulėja:

**•** gebėjimas vartoti skaičius ir matematinius simbolius daiktų kiekiui žymėti, daiktų grupėms palyginti pagal kiekį;

**•** gebėjimas suprasti daikto vietą eilėje, pastebėti dėsningumus, sudaryti įvairias sekas.

Matavimo srityje vaikui ugdantis tobulėja:

**•** gebėjimas tapatinti, grupuoti, klasifikuoti daiktus pagal formą, dydį, spalvą;

**•** gebėjimas matuoti;

**•** daikto vietos ir padėties erdvėje suvokimas;

**•** laiko tėkmės suvokimas.

***Vertybinė nuostata***. Nusiteikęs pažinti pasaulį skaičiuodamas ir matuodamas.

***Esminis gebėjimas.*** Geba skaičiuoti daiktus, palyginti daiktų grupes pagal kiekį, naudoti skaitmenis, apibūdinti daikto vietą eilėje, sudaryti sekas. Geba grupuoti daiktus pagal spalvą, formą, dydį. Jaučia dydžių skirtumus, daikto vietą ir padėtį erdvėje. Supranta ir vartoja žodžius, kuriais apibūdinamas atstumas, ilgis, masė, tūris, laikas. Pradeda suvokti laiko tėkmę ir trukmę.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis****Skaičiavimas**• Gestais, mimika parodo, jog suvokia, ką reiškia yra (nėra), dar, taip (ne). | • Noriai įsitraukia į žaidimą „Slėpynės“. Žaislui pasislėpus, atidžiai stebi vietą, kur žaislas ką tik buvo. Kalbinamas gestais, mimika parodo, kad žaislo nėra (pasislėpė). Žaislui pasirodžius, džiaugiasi, krykštauja. Norą dar pažaisti išreiškia ir veiksmais (ima suaugusįjį už rankos ir tempia ar pats šliaužia ten, kur žaislas prieš tai jau buvo pasirodęs). | • Žaisti tą patį žaidimą (pvz., „Slėpynes“) su tuo pačiu žaislu. Žaidimo metu kalbinti vaiką, vartojant žodžius „yra“, „nėra“, „dar“, „taip“, „ne“ bei juos palydint atitinkamais gestais, mimika (pvz., pritariant – palinksėti galva, nusišypsoti, nepritariant – papurtyti galvą, susiraukti). |
| **Matavimas**• Susidomi, kai parodomas kitokios formos, dydžio, spalvos daiktas: siekia jį paimti, tyrinėja. Atkreipia dėmesį į judančius daiktus, daug kartų kartoja matytus veiksmus su daiktais. | • Siekia netoliese padėtų žaislų; pirštais ima smulkius daiktus, išskėstomis rankomis – didelius daiktus; valgo šaukštu; stebi, kas atsitinka, kai ką nors sugriauna, išardo. Paprašytas parodyti, kaip rieda kamuoliukas, bando jį paridenti. Iš dviejų spalvų kamuoliukų atneša prašomos spalvos kamuoliuką. | • Žaisti tuos pačius žaidimus su skirtingų spalvų, dydžių, formų daiktais: priartinti – nutolinti, paslėpti – parodyti, sugretinti.• Įvardijant daikto spalvą, dydį, formą, daryti pauzes, vis pakartoti žodžius, jei norime, kad vaikas juos įsidėmėtų. |
| **2-asis žingsnis****Skaičiavimas**• Supranta, ką reiškia vienas, dar vienas, du, daug (parodo pirštukais kiek turi metukų). | • Paklaustas, kiek turi metukų, parodo pirštukais. Norėdamas pasakyti ar parodyti, kad ko nors yra daug, ištiesia rankytes į šonus. | • Klausytis ir teatralizuoti žaidinimus, daineles, skaičiuotes, pasakėles, eilėraštukus ar žaisti žaidimus, kuriuose kas nors skaičiuojama, kartojama, randama dar ir dar... (pvz., eilėraštukai „Mano batai buvo du“, „Du gaideliai“, kopūsto lapų lupimas po vieną). |
| **Matavimas**• Žaisdamas stengiasi rasti reikiamos formos, dydžio ar spalvos daiktą. Nuotraukoje, piešinyje atpažįsta anksčiau matytą daiktą. Supranta visdaugiau žodžių, kuriais nusakoma daikto forma, dydis, spalva, judėjimas erdvėje: paimti didelį, nueiti iki, pažiūrėti į viršų ir pan. | • Žaidžia su vienas į kitą įdedamais indeliais: paima indelį, kelis kartus kantriai bando įdėti jį į pasirinktąjį; nepavykus indelį padeda, paima kitą ir vėl bando įdėti į turimą indelį. Iš kelių dėžutės skylių suranda tą, pro kurią pralįstų paimta kaladėlė. Tokios pat spalvos ar formos daiktus sudeda į atskiras dėžutes. Prisimena, kas paslėpta knygelės puslapio langelyje ir sava kalba tai išreiškia. Atneša prašomo dydžio (didelį arba mažą) kamuolį. | • Sukurti aplinką, kurioje vaikas galėtų vartyti tas pačias knygeles kietais viršeliais, nevaržomai ardyti ir surinkti daiktus, tyrinėti jų dydžių santykius, visaip eksperimentuoti su spalvomis, dydžiais ir formomis, įvairiai judėti. Domėtis, ką veikia vaikas, jį kalbinti. Darant pauzes, pakartojant žodžius, judesius, skatinti vaiką juos įsidėmėti. |
| **3-iasis žingsnis****Skaičiavimas**• Skiria žodžius: mažai (vienas, du) ir daug. Paprašytas duoda kitiems po vieną žaislą, daiktą. | • Pasako, kiek turi metukų. Pastebi, jei kas suklysta, paprašytas paimti vieną daiktą. | • Duoti vienodo dydžio ir formos daiktų ir mokyti paimti vieną (du) daiktus, padalyti daiktus po vieną (pvz., kitiems vaikams), sudėlioti juos į dvi, tris krūveles. Klausti, kurioje iš dviejų grupių yra vienas daiktas ir kur jų yra daug ir pan. |
| • Geba išrikiuoti daiktus į vieną eilę. | • Žaislus, daiktus sudėlioja, surikiuoja į eilę (pvz., iš kėdučių sustato traukinuką). Nudažo juostelę kaitaliodamas dvi spalvas. | • Teatralizuoti daineles, pasakas, žaisti žaidimus, kuriuose kas nors paeiliui daroma, rikiuojama (pvz., pasaka „Ropė“, lietuvių liaudies daina „Išėjo tėvelis į mišką“). |
| **Matavimas**• Tapatina daiktus pagal formą, dydį. Suranda tokios pat spalvos (raudonos, mėlynos, geltonos, žalios) daiktus. | • Kaladėlių krūvelėje randa tos pačios spalvos, formos ar dydžio detalę. Parodo, kurie du iš 4–5 paveiksliukų yra tokie patys. Dviejuose paveikslėliuose randa 3–4 slypinčius skirtumus. Visaip bandydamas suranda reikiamą dėlionės detalę. | • Vartyti knygeles, kuriose pavaizduoti objektai leidžia samprotauti apie dydžius,formas, spalvas. Skatinti vaiką pakartoti paveikslėliuose pavaizduotų objektų dydį, formą, spalvą nusakančius žodžius. Sudaryti galimybes rūšiuoti daiktus. |
| • Supranta, kad bokštas, kurio viršuje bus didesnės, o apačioje mažesnės kaladėlės, nebus tvirtas. Supranta ir pradeda vartoti daiktų palyginimui skirtus žodžius: didelis – mažas, ilgas – trumpas, sunkus – lengvas, storas – plonas, toks pat, kitoks, vienodi – skirtingi. | • Bando pastatyti bokštą iš skirtingo dydžio kaladėlių: bokštui sugriuvus, daro bokšto pagrindą iš daugiau (didesnių) kaladėlių, viršuje esančias kaladėles dėlioja atsargiau. | • Leisti eksperimentuoti su įvairių formų ir dydžių daiktais, kaladėlėmis, kai iš jų norima pastatyti kuo aukštesnį bokštą, nutiesti ilgesnį kelią ir pan. |
| **4-asis žingsnis****Skaičiavimas**• Pradeda skaičiuoti daiktus, palygina dvi daiktų grupes pagal daiktų kiekį grupėje. Padalina daiktus į grupes po lygiai (po du, po tris). Supranta, kad prie daiktų pridedant po vieną jų skaičius grupėje didėja, o paimant po vieną – mažėja. | • Atsakydamas į klausimą „Kiek?“, vartoja žodžius „daug“, „vienas“, „nė vieno“. Randa dvi korteles, kuriose pavaizduota po tiek pat daiktų. Paveikslėlyje suranda trims meškiukams po puodynėlę medaus. Dėliojant dėlionę pasižiūri, ar kitas žaidėjas turi tiek pat detalių, kiek ir jis. | • Naudoti paveikslėlius, kuriuose pavaizduoti 1–3 daiktai ar dvi trys 1–3 daiktų grupės. Atkreipti dėmesį, koks daiktų skaičius grupėje, klausti „Kiek?“ „Ar daiktų yra po lygiai?“ ir pan. Žaisti su vaiku domino. |
| • Pradeda vartoti kelintinius skaitvardžius (pirmas, antras...). | • Žaisdami vartoja sąvokas „pirmas“, „antras“ (pvz., sako: „Aš bėgsiu pirmas, tu bėgsi antras. Aš atėjau į darželį pirmas, o tu – po manęs!“). | • Teatralizuoti daineles, pasakas, kuriose veikėjai ką nors dalijasi (pvz., meškučiai iš pasakos „Du godūs meškučiai“ gali dalytis iš popieriaus iškirptą sūrį). |
| **Matavimas**• Atpažįsta ir atrenka apskritos (skritulio), keturkampės (keturkampio), kvadratinės (kvadrato) formos daiktus, vienodo dydžio ar spalvos daiktus. Statydamas, konstruodamas,komponuodamas,grupuodamas pradedaatsižvelgti į daikto formą,dydį, spalvą. | • Paveikslėlyje randa visus vienos formos daiktus. Iš krūvelėje padėtų trijų spalvų kaladėlių pastato tris skirtingų spalvų bokštelius. Iš skritulio, kvadrato, trikampio formos popieriaus gabaliukų sukomponuoja įvairius daiktus (pvz., mašiną, namą ir pan.). Randa reikiamą dėlionės detalę; iš kaladėlių, molio, smėlio ir pan. padaro stebėto daikto modelį. | • Mokyti apibūdinti erdvės objektus, nurodant į juos panašius iš kasdienės aplinkos ir vartojant tokius palyginimus kaip: „panašus į Rubiko kubą“, „apvalus kaip kamuolys“, „tokios pat formos kaip skardinė“ ir pan. Formuoti supratimą, kad figūros forma nepriklauso nuo jos spalvos ir dydžio (pvz., paprašyti atrinkti vienodos spalvos, bet skirtingos formos ar dydžio daiktus). Leisti vaikui manipuliuoti daiktais (juos vartyti, padėti šalia uždėti ant, įdėti į ir pan.), stebėti kitus, kaip jie komponuoja įvairius daiktus, eksperimentuoti.  |
| • Labai skirtingus ir vienodus daiktus palygina pagal ilgį, storį, aukštį, masę ir pan. Dydžių skirtumams apibūdinti pradeda vartoti žodžius: didesnis – mažesnis, ilgesnis – trumpesnis, storesnis – plonesnis, aukštesnis – žemesnis ir pan. Už save didesnius daiktus vadina dideliais, o mažesnius – mažais. | • Pridėdamas vieną šiaudelį prie kito, nustato, kuris šiaudelis iš trijų yra vidutinio dydžio ir jį padeda tarp trumpiausio ir ilgiausio. Paklaustas apie kambario ilgį, išmatuoja jį žingsniais; išrikiuoja kamuolius nuo mažiausio iki didžiausio. Pasako, kad katinėlis yra mažesnis už šuniuką. | • Prašyti palyginti kasdienėje aplinkoje pasitaikančių daiktų ilgį, aukštį, masę, storį, plotį ir t. t., juos dedant vieną prie kito, kilnojant. Formuoti supratimą, kad daikto (pvz., virvutės) ilgis, masė nesikeičia, daiktą (virvutę) suraičius ar sulenkus. |
| • Pradeda skirti dešinę ir kairę savo kūno puses, kūno priekį, nugarą. Nurodydamas kryptį (savo kūno atžvilgiu) vartoja žodžius: pirmyn – atgal, kairėn – dešinėn, aukštyn – žemyn. | • Parodo, kur jo kūno priekis, nugara. Paprašytas paeina tris žingsnius į priekį. | • Žaisti judrius žaidimus, kai reikia pasirinkti teisingą kryptį savo kūno atžvilgiu (pvz., žaidimas „Diena – naktis“, „Šilta – šalta“). |
| • Paros dalis sieja su savo gyvenimo ritmu. Žino metų laikus ir būdingus jiems požymius. | • Žino, kad naktį jis miega, dieną būna darželyje. Pasako, kad žiema ateis po to, kai nuo medžių nukris lapai. | • Kalbėtis apie tai, ką vaikas kasdien daro ryte, dieną, vakare, naktį. Vaikščiojant gamtoje, atkreipti dėmesį į metų laikams būdingus požymius. |
| **5-asis žingsnis****Skaičiavimas**• Supranta, kad daiktų skaičius nepriklauso nuo daiktų formos, dydžio ir kitų savybių bei jų padėties erdvėje. Skaičiuoja bent iki 5. Dėliodamas kelis daiktus, sugeba atsakyti klausimus: „Kiek iš viso?“ „Kiek daugiau?“ „Kiek mažiau?“ | • Suskaičiuoja, kurių paukščių paveikslėlyje yra daugiau: skrendančių į kairę ar į dešinę. Paima prašomą (reikiamą) kortelių skaičių. Skaičiuodamas ir vedžiodamas pirštu įsitikina, ar žaidimo pradžioje visi žaidėjai paėmė po tiek pat kortelių. Geba žodžiais paaiškinti, ką reikėtų daryti, kad visi turėtų po lygiai. | • Prieš pradedant žaisti stalo žaidimą, paklausti vaikų, ar visi žaidėjai paėmė reikiamą kortelių skaičių. Skatinti vaikus ne veiksmu, o žodžiu pasakyti, kaip turėtų pasielgti ne tokį kortelių skaičių paėmęs žaidėjas, vartojant tokius posakius, kaip „atiduok man“, „paimk iš manęs“, „padėk į šoną“, „paimk dar“ ir pan. |
| • Pastebi, kaip sudaryta daiktų (elementų) seka, geba pratęsti ją 1–2 daiktais (elementais). Pratęsdamas pasikartojančių daiktų (elementų) seką, nebūtinai laikosi tos pačios sudarymo logikos (pvz., iš pradžių gali imti daiktus (elementus) pagal vieną požymį, vėliau – pagal kitą). Skiria kelintinius skaitvardžius. | • Nuspalvina dryžiukais paveikslėlyje pavaizduotą zebrą. Serviruoja stalą. Suveria pakaitomis dviejų spalvų karoliukus. Paeiliui dėlioja trikampius ir kvadratus. Išklausęs pasakos, kurioje du– trys veikėjai paeiliui ką nors atlieka, geba atsakyti į tokius klausimus, kaip: „Ką atsakė trečiasis veikėjas?“, „Kas atėjo pirmas?“ | • Pasiūlyti vaikui dalyvauti žaidimuose, kuriuose kas nors skaičiuojama, kartojami du trys skirtingi judesių ar garsų elementai, kur vaikas turėtų keisti savo ar daikto padėtį erdvėje ar daryti ką nors tam tikra seka (pvz., žaidimai „Trečias bėga“, „Daryk taip, kaip Jonelis daro“; žaidimas, kai nutilus muzikai ar suplojus kaskart pasakoma, kaip kitaip vaikai turi pasielgti: susigrupuoti – sustoti po du, susėsti į du ratukus, parodyti 4 pirštukus ir pan.). Kalbėtis su vaikais apie tai, kiek veikėjų buvo pasakoje, kokia buvo įvykių pasakoje eilė, ką darė pirmasis, antrasis ir t. t. veikėjai (pvz., pasaka „Trys paršiukai“, „Mergaitė ir lokys“, „Pagrandukas“). |
| **Matavimas**• Skiria trikampę, stačiakampę formas. Randa mažai besiskiriančius daiktus. Kalbėdamas apie spalvą, vartoja žodžius „vienos spalvos“, „dvispalvis“. Grupuoja, komponuoja daiktus, atsižvelgdamas į jų spalvą, formą, dydį. | • Žaisdamas daiktų loto, randa reikiamos spalvos kortelę. Nuspalvina trikampius viena, o stačiakampius – kita spalva. Serviruoja stalą. | • Žaisti stalo žaidimus. Karpyti, paišyti, spalvinti trikampius, stačiakampius. Iš įvairių formų detalių ar piešiant (spalvinant) figūras kurti aplikacijas, ornamentus, šventinę atributiką, įvairius daiktus, kuriais galima papuošti aplinką. |
| • Palygindamas daiktų dydžius, naudojasi sąlyginiu matu (trečiu daiktu). Kalbėdamas apie atstumą, daiktų ilgį, plotį, aukštį, storį, masę, vartoja žodžius: ilgesnis – trumpesnis, siauresnis – platesnis, aukštesnis – žemesnis, lengvesnis – sunkesnis. Supranta, ką reiškia sudėlioti nuo mažiausio iki didžiausio ir atvirkščiai. | • Surikiuoja vaikus nuo mažiausio iki didžiausio. Balsu samprotauja, kad tėtis yra aukštesnis už vaiką, du obuoliai yra beveik tokios pat masės (tiek pat sveria) ir pan. | • Skatinti vaiką naudoti sąlyginį matą (trečią daiktą) daiktų dydžiams palyginti (pvz., matuoti pėdomis, žingsniais). Kaupti tvermės dėsniui suvokti reikalingą patyrimą (pvz., plastilino gabaliukui suteikti vis kitą formą). |
| • Supranta, kad knygos skaitomos iš kairės į dešinę ir iš viršaus į apačią. Juda nurodyta kryptimi. Skiria ir žodžiais išreiškia erdvinius daikto santykius su savimi: priešais mane, už manęs, šalia manęs, mano kairėje ir pan. | • „Rašo“ laišką Kalėdų seneliui iš kairės į dešinę ir iš viršaus į apačią. Paprašytas paima priešais save esantį daiktą, palenda po stalu, įropoja į kalniuką, užlipa ant suoliuko. | • Kartu skaityti knygeles, „rašyti“ laiškus. Žaisti judrius žaidimus, kuriuose vaikams tenka vartoti vietą ir padėtį nusakančius įvairius žodžius (pvz., žaidimas „Lobio ieškojimas“). |
| • Pradeda suvokti praeitį, dabartį, ateitį. Skiria sąvokas šiandien, vakar, rytoj. | • Pasakodamas, ką veikė vakar, kalba būtuoju laiku, o ką veiks rytoj – būsimuoju laiku. | • Domėtis, ką vaikai veikė vakar, kalbėtis apie tai, kas bus rytoj. Žaisti žaidimus, padedančius suvokti laiko trukmę (pvz., auklėtojai garsiai skaičiuojant iki 10, vaikai turi sustoti į ratą). |
| **6-asis žingsnis****Skaičiavimas**• Susieja daiktų (realių ar pavaizduotų) kiekį su atitinkamu daiktų skaičių žyminčiu simboliu. Skaičiuoja bent iki 10. Palygina mažai daiktų turinčias grupes pagal kiekį. Supranta ir vartoja žodžius: daugiau (mažiau) vienu, dviem, po lygiai, pusiau, į 2 dalis, į 4 dalis. | • Suskaičiuoja, kiek daiktų yra vienoje ir dviejose daiktų grupėse, kiek jų liks, jei kelis paimsime. Pavaizduoja, sukomplektuoja, atrenka prašomą (užrašytą) objektų skaičių. Pasako, kuriame iš dviejų rinkinių yra daugiau (mažiau) elementų. Objektų kiekį nuo 0 iki 10 susieja su atitinkamu skaičiaus simboliu. Naudodamasis abiejų rankų pirštais parodo, koks skaičius yra užrašytas. | • Skatinti vaiko norą sužinoti, pažinti, kuo daugiau išmokti. Leisti pasirinkti vaikui įdomius ir suprantamus stalo žaidimus, dalomąją medžiagą, taip pat veiklą, kurioje dalyvaudamas jis galėtų lavinti savo mąstymo ir skaičiavimo įgūdžius, formuotis svarbius tolimesniam matematikos mokymuisi vaizdinius. Skatinti vaiką aiškinti kitiems savo mintis, idėjas apie atliekamus skaičiavimus. Kalbėdamas vaikas geriau pajunta skirtumą tarp to, ką jis mano, ir to, ką jis sako (tai labai svarbu vystantis vaiko mąstymui). |
| • Atpažįsta, atkuria, pratęsia, sukuria skirtingų garsų, dydžių, formų, spalvų sekas su 2–3 pasikartojančiais elementais. | • Randa garsų, judesių, spalvų ir kt. sekoje pasikartojančius elementus ir pratęsia seką dviem trimis elementais. Piešia smulkius ornamentus iš kairės į dešinę. | • Mokyti vaiką kuo įvairesnėse aplinkose pastebėti įvairius sekų sudarymo būdus ir pasiūlyti kuo įvairesnės veiklos, kuria vaikas galėtų išbandyti matytus ir paties sugalvotus sekų sudarymo būdus. |
| **Matavimas**• Skiria plokštumos ir erdvės figūras: skritulį ir rutulį, kvadratą ir kubą. Klasifikuoja daiktus pagal dydį, formą arba spalvą. | • Pasako, kad mamos karoliai suverti iš rutuliukų, langas yra stačiakampio formos, saulė – apvali. Atrenka vienodas lego detales. Randa daiktą, kuris dydžiu, forma arba spalva skiriasi nuo kitų padėtų ar pavaizduotų daiktų. | • Skatinti vaiką aplinkoje ieškoti daiktų ir jų dalių, savo forma primenančių pažįstamas, matytas geometrines figūras. |
| • Matuodamas atstumą, ilgį, tūrį, masę, naudojasi vienu ar keliais sąlyginiais matais (savo pėda, sprindžiu, trečiu daiktu). Atranda, kad į skirtingos formos daiktus galima sutalpinti tą patį skystų ar birių medžiagų (vandens, smėlio ir kt.) kiekį. Lygindamas dydžius, vartoja jų skirtumo didumą pabrėžiančius žodžius (šiek tiek didesnis, truputį mažesnis, didžiausias,mažiausias ir kt.) | • Norėdamas sužinoti, kuriai lazdelei – ilgai ir plonai ar trumpai ir storai – buvo sunaudota daugiau plastilino, abi lazdeles ar vieną jų transformuoja į formą, kuri leistų jas kaip nors palyginti. Pasiūlo būdą atstumui išmatuoti. | • Matuoti pėdomis, sprindžiais, piršto storiu, lazdele ir pan. Pasiūlyti veiklą, formuojančią supratimą apie tvermės dėsnį (pvz., sudaryti sąlygas eksperimentuojant atrasti, kad toks pat medžiagos ar produkto kiekis gali būti supakuotas skirtingų formų pakuotėse). Sudaryti sąlygas atrasti, kad skirtingos formos daiktai gali būti tos pačios talpos ar masės. Siūlyti žaidimus, veiklą, kurioje dalyvaudamas vaikas įgytų supratimą apie ilgio, tūrio, masės matavimo priemones ir būdus. Formuoti ir plėsti vaiko žodyną, reikalingą dalinantis idėjomis apie daiktų dydžių santykius („šiek tiek didesnis“, „truputį mažesnis“, „didžiausias“, „mažiausias“ ir kt.). |
| • Apibūdina daiktų vietą ir padėtį kitų daiktų ar vienas kito atžvilgiu, sakydamas: į kairę – į dešinę, aukščiau – žemiau, virš – po; šalia, greta, viduryje, tarp, priešais, prie, prieš, paskui, šalia vienas kito, už, prieš, tarp, viduje, išorėje ir kt. | • Keičia judėjimo kryptį pagal žodinį nurodymą arba simbolius (pvz., randa kelią, kai maršrutas žymimas rodyklėmis). Sudaro maršruto planą. Papasakoja, kaip daiktai išsidėstę nuotraukoje. | • Pasiūlyti veiklą, kurioje aktyviai dalyvaudamas vaikas galėtų plėsti žodyną, reikalingą judėjimo krypčiai, daiktų vietai nusakyti. |
| • Žino, jog gamtoje esamaįvairios trukmės pasikartojančių ciklų (kartojasi savaitės dienos, metų laikai ir pan.). | • Žino savaitės trukmę, jos dienų seką; apibūdina metų laikus pagal pokyčius gamtoje, atliekamus darbus; pasako, ką galima nuveikti per minutę, 10 minučių, dieną, savaitę, metus. | • Žaisti žaidimus su smėlio laikrodžiu, žadintuvu. Atkreipti vaiko dėmesį į tai, ką galima nuveikti per minutę, dieną, savaitę. Skatinti dažniau vartoti savaitės dienų pavadinimus. Kalbėtis apie metų laikų kaitą. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * neprisimena daiktų eiliškumo;
* nesuvokia, kad pakeitus daiktų išdėstymą eilėje, jų skaičius nepasikeičia;
* nesuvokia paprastų skaičiaus, laiko erdvės
* sąvokų: „daug“, „mažai“, „pasidarė daugiau“, „pasidarė mažiau“, „dabar“, „paskui“, „didelis“, „mažas“;
* nesuvokia laiko trukmės, nuolat vėluoja;
* negeba atlikti praktinių veiksmų, susijusių su daiktų pridėjimu, atėmimu ir išdalijimu;
* prastai suvokia kryptį (pvz., „į kairę“, „į dešinę“, „pirmyn“, „atgal“);
* blogai skiria, kas tikra, o kas išgalvota;
* nežino svarbiausios informacijos apie save;
* negeba rūšiuoti daiktų į grupes;
* nesupranta, kaip žaisti su jo amžiui pritaikytais didaktiniais žaislais;
* sutelkia dėmesį į detales, nesuvokia esmės;
* prastai skiria kairę ir dešinę puses;
* painioja svarbiausias erdvines sąvokas „už“, „prieš“, „viduje“, „ant“, kt.;
* sunkiai sudėlioja mozaiką, dėlionę;
* nesupranta, kaip žaisti žaidimus, kur reikia rūšiuoti, grupuoti;
* susiduria su sunkumais lygindamas daiktus
* pagal dydį, formą;
* lėtai vykdo žodinius nurodymus, susijusius su sekos nustatymu.
 | * dažniau klausia apie dienotvarkę, pvz., „ar jau valgysim?“ ir pan.;
* dažniau kopijuoja kitų vaikų elgesį, žaisdamas žaidimus, susijusius su kiekio ar skaičiaus suvokimu;
* labiau mėgsta žaidimus, kur reikia atspėti, pavaizduoti;
* supranta, kad dažnai praranda laiko pojūtį, todėl klausinėja: „Ar jau?“ „Kada?“
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Mokykite pasakyti, kiek apytikriai yra daiktų („daug“, „mažai“), vėliau pridėkite sąvokas: „mažiau“, „daugiau“ ir pan.

• Mokydami klasifikuoti daiktus, pasitelkite spalvas.

• Laiko suvokimui palengvinti naudokite ritmą ir muziką.

• Pratinkite girdėti ir vartoti paprastas (praktiškas) matematines sąvokas („kiek iš viso pasidarė“,

„iš viso buvo, liko“, „kiti nuskrido, atidavė, pasidalijo“ ir kt.).

• Dažniau leiskite atlikti praktinius matematinius veiksmus: „pastatyk prie kiekvienos lėkštės po

puodelį“; „padalink obuolius, kad kiekvienas gautų po obuolį“ ir pan.

• Papuoškite grupę spalvingais skaitmenimis, susietais su kokiais nors daiktais ar vaikų gimtadieniais.

• Mokydami skirti erdvines sąvokas („už“, „ant“, „po“ ir kt.) pasitelkite spalvas, simbolius, paveikslėlius (pvz., „Žalius skrituliukus dėsime ant stalo, geltonus – po stalu.“)

• Laiko suvokimui palengvinti pasitelkite muzikinius signalus, simbolius (pvz., pasigirdus tam

tikrai melodijai, laikas ruoštis valgyti).

• Pratinkite kalboje vartoti erdvines ir laiko sąvokas („rytoj“, „šiandien“, „toliau“, „arčiau“ ir kt.).

• Muzikos instrumentu mokykite pavaizduoti erdvines sąvokas (ilgai skamba – ilgas, trumpai –

trumpas ir kt.).

• Žymėkite skirtingų formų, dydžių simboliais aplinkos daiktus, žaiskite (pvz., „Prašau paduoti

didelį daiktą su užklijuotu dideliu trikampiu“)*.*



**4.12. MENINĖ RAIŠKA**

Meninės raiškos srityje vaikui ugdantis tobulėja:

**•** emocijų, patirties, minčių, įspūdžių raiška meninėmis priemonėmis ir būdais,

**•** meninės raiškos priemonių tyrinėjimas ir eksperimentavimas,

**•** meninė kūryba ir improvizacija.

***Vertybinė nuostata***. Jaučia meninės raiškos džiaugsmą, rodo norą aktyviai dalyvauti meninėje veikloje.

***Esminis gebėjimas.*** Spontaniškai ir savitai reiškia įspūdžius, išgyvenimus, mintis, patirtas emocijas muzikuodamas, šokdamas, vaidindamas, vizualinėje kūryboje.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis****Muzika, šokis**• Reaguoja į muzikos garsus, melodijas, balso intonacijas, judesius, išraiškingą mimiką,suklusdamas, sutelkdamasžvilgsnį, nutildamas, nustodamas arba pradėdamas judėti, krykštaudamas, judėdamas,žaisdamas balso intonacijomis, garsais. | • Girdėdamas garsus, muziką, krykščia, spygauja iš malonumo, šnekasi su savimi, gurgia, ulba, imituoja girdimus garsus guguodamas, veblendamas „ba-ba-ba“, „mama-ma“, „tete-te“, judina rankas (jomis mojuoja, iškelia aukštyn) ir kojas (sėdėdamas tapšnoja pėda į grindis).• Bando eksperimentuoti muzikos garsais (pvz., barškina barškutį, maigo cypiantį žaisliuką, judina varpelį ir pan.), atkartoti suaugusiojo judesius (pvz., atsisėda, supasi, ropoja, kelia ir nuleidžia rankas, sustoja ir nejuda, vėl pradeda judėti, atsistojęs ir įsikibęs į atramą spyruokliuoja kojomis). Džiaugiasi naujais gebėjimais išgauti garsus balsu (čepsi lūpomis, kvykia, tyčia cypauja) bei skleisti garsus, imituojančius gyvūnus („au-au“, „miau-miau“, „i-haha“), mėgina skaityti knygas, padedančias įtvirtinti šiuos kalbinius gebėjimus. | • Dainuoti trumpas, vaiko pasauliui artimas dainas, lopšines vaikui ir su vaiku (pvz., „A-a a-a, pupą“, „Užmik, užmik, mažute“, „Učia lylia tu, mažoji“ ir kt.). Žaidinti, supti, kutenti, myluoti, jodinti, linksminti vaiką specialiai šiems tikslams skirtais žaidinimais ir liaudies dainelėmis (pvz., „Mylu mylu spust“, „Katutės“, „Grūdu grūdu čiulkinėlį“, „Kėkū kėkū“ ir kt.). Išraiškingai ir džiugiai bendrauti su vaiku, siekiant sukelti jam teigiamas emocijas.• Į vaiko skleidžiamus garsus atsakyti balsu, perteikiant įvairias vokalines galimybes (pvz., dainuoti, niūniuoti, kalbėti vieno aukščio tonu), o judesius atkartoti, palaukiant kol vaikas atsakys judesiu. Taip skatinamos pirmosios vaiko kūrybinės iniciatyvos. Reikėtų vaiką nešioti, ritmingai sūpuojant, kilnoti, judinti jo rankas ir kojas. |
| **Žaidinimai ir vaidyba**• Kalbinamas, žaidinamasreiškia emocijas, norus įvairiomis balso intonacijomis, veido mimika, lingavimu,plojimu, mojuodamas žaislu, daiktu. | • Vaikui ėmus pliaukšėti delniukais, suaugusysis, paėmęs jo delniukus, ploja kartu linksmai sakydamas: „Gydu gydu katutes“. Vaikas krykštauja, juokiasi, pamėgdžiodamas guguoja – intonuoja, pliaukši.• Kai suaugusysis pasislepia už pagalvės ir ištaria: „Nėra mamytės, nėra“, o po to vėl pasirodo, vaikas krykščia iš pasitenkinimo, pats slepiasi bei pasirodo panašiu būdu. Laikydamas rankoje žaislą, jį judina, barškina, burzgia. | • Vaikui pradėjus kaip nors intonuoti, veikti, bandyti jam pritarti, veikti kartu. Drąsintivaiką rodyti iniciatyvą, veikti, tyrinėti.• Žaidinti su žaislu ir be jo, kalbėtis įvairiomis emocingomis intonacijomis (švelniai, linksmai, meiliai, paguodžiančiai), naudoti įvairų tempą (greitą, lėtą).• Teigiamas emocijas reikšti kiek pabrėžtinai, kad vaikas įsimintų. Tuos pačius žaidinimus,pokštavimus kartoti keletą kartų. |
| **Vizualinė raiška**• Storu pieštuku, teptuku,kreidele baksnoja, brauko,tepinėja, spaudinėja palikdamas pėdsakus (taškus, įvairių krypčių linijų brėžius, dėmes). Domisi ir džiaugiasi dailės priemonėmis, jas apžiūrinėja, ragauja, varto. | • Kartu su suaugusiuoju maišydami ant kartono dažus žaidžia „Viru, viru košę“. Stebėdamas suaugusiojo judesius tapšnoja delnais dažus, tepinėja, brauko pirštais. Pažiūri į dažuotus pirštus, juos palaižo ir vėl ima tepinėti. | • Sudaryti sąlygas vaikams pamatyti žaismingą, elementarių pasikartojančių veiksmųsuaugusiojo piešimą, lipdymą, kad vaikas pats panorėtų išbandyti vienokius ar kitokiusveiksmus. • Pasiūlyti vaikui saugių, geros kokybės, minkštų, ryškių dailės priemonių ir medžiagų(vaškinių kreidelių, storų teptukų, ryškių spalvų dažų, lipdymo tešlos ir kt.), kad jomis ką nors veikdamas patirtų džiaugsmą. |
| **2-asis žingsnis****Muzika, šokis**• Įdėmiai klausosi muzikos ir aplinkos garsų, spontaniškai žaidžia balso intonacijomis, rankų ir kojų judesiais mėgdžioja žaidinimų judesius, suaugusiųjų balso intonacijas, muzikos garsus, dviejų– trijų garsų melodijas ar daineles. Skambant muzikai ritmiškai ploja, trepsi, tūpčioja, barškina, stuksena kokiu nors daiktu. | • Suklūsta girdėdamas muziką bei aplinkos garsus. Kartoja, mėgdžioja suaugusiųjų padainuotas nesudėtingas dainas (pvz., lietuvių liaudies dainos „Virė virė košę“, „Į Šakius“, G. Vanagaitės „Du ožiukai“ ir kt.), judesius ir spontaniškai atlieka natūralius judesius (ploja, eina pirmyn, atgal, trepsi, spyruokliuoja, susikabinęs dviem rankomis su suaugusiuoju šokinėja ant dviejų kojų). Spontaniškai taria, intonuoja garsus, atskirus dainelių žodžius (pvz., „Katytė“, „Pelytė“, „Pyragėlis“).• Vaikas balsu imituoja aplinkos garsus (pvz., mašinos, traukinio, durų skambučio, gyvūno ar kt.). Ploja, trepsi, barškina, ritmiškai stuksena kokiu nors daiktu (pvz., kaladėle, žaislu ar kuo kitu). | • Su vaikais klausytis įvairių stilių muzikos (etninės, klasikinės, džiazo, roko ir kt.) bei sudaryti muzikinę aplinką, kurioje vaikas galėtų išgirsti įvairius aplinkinio pasaulio garsus.• Dainuoti su vaiku trumpas, nesudėtingas, pasikartojančio teksto daineles, niūniuoti,kalbėti vieno aukščio tonu atskirus garsus ar žodžius.• Parinkti įvairios muzikos ir garsų, skatinant vaikus judėti – klasikinę, gamtos garsus(lietaus, jūros, upelio čiurlenimo, paukščių balsų, ugnies traškėjimo), tylą. Judant su vaikais išgauti kūno perkusijos garsus (plekšnoti per šlaunis, pilvą, skruostus, barbenti pirštais į grindis ar kt.).• Suteikti vaikams pakankamai laiko tyrinėti įvairius judesius, žaidinti juos, naudojantplaštakų, galvos judesius, kykavimus.• Sudaryti galimybes kartu su vaiku groti vaikiškais skambančiais žaislais, barškučiais, parūpinti medinių, plastmasinių žaislų, su kuriais vaikas galėtų veikti. |
| **Žaidinimai ir vaidyba**• Žaidžiant sūpavimo, kykavimo, jodinimo, kutenimo, pirštukų žaidimus bei žaidinimus mėgdžioja įvairias išgirstas intonacijas, parodytus veiksmus. Įvairius jausmus, norus rodo judesiais ir veiksmais (pamojuoja, apkabina). | • Suaugusiajam išeinant, pamojuoja, grįžus – nusišypso, apkabina. Suaugusiajam sekant pasakėlę ir vaiko arba savo delne maišant įsivaizduojamą košę, vaikas taip pat maišo, dalija, jai pasibaigus, vaizduoja, kaip pelytė bėga slėptis. Linksmai juokiasi.• Suaugusiajam sekant pasakėlę, vaikas parodo, kaip šuniukas amsi, kiškutis striksi.• Kalba žaisliniu telefonu arba naudodamas kitą daiktą: pasakoja, paklausia, atsako. | • Žaidžiant su vaikais reikšti savo jausmus, norus, rodyti judesius ir veiksmus („Viru viru košę“, „Eisim eisim į turgelį“). Kalbėti maloniomis, linksmomis intonacijomis, skatinti mėgdžioti veiksmus ir intonacijas.• Vedžiojant žaislą, kartoninę figūrėlę, parodyti, kaip galima veikti, skatinti vaiką pamėgdžioti ir atrasti savų veikimo būdų.• Kartoti tuos pačius veiksmus, žodžius, balso intonacijas: – Kiškis atsikėlė, nusiprausė,sėdo valgyti košės. Ar sotus kiškis? – Sotus. Tada kiškis apsiavė batus ir išstriksėjo į lauką. |
| **Vizualinė raiška**• Spontaniškai keverzoja rankų judesių piešinius, juos apžiūrinėja. Džiaugiasi (šūkčioja, krykštauja, mojuoja rankomis) dailės priemonės (tirštais dažais, minkšta tešla) paliekamu pėdsaku ir patiriamais jutimais, siekia pakartoti ir pratęsti įdomią patirtį. | • Minkštomis kreidelėmis taškuodamas, keverzodamas linijas vieną po kito sparčiai pribrauko popieriaus lapus. Pakalbintas suaugusiojo pasižiūri į linijų raizginius ir sako: „Nė au au, cia py py...“ Pažiūri į piešiantį suaugusįjį ir sako: „Noniu da.“ | • Matant, kad vaikas nori tęsti veiklą, pasiūlyti pasirinkti kitą popieriaus lapą, jau pažįstamųarba naujų piešimo priemonių bei medžiagos. Vaiko veiklai skirti daug dėmesio, pritarti žvilgsniu, šypsena, pagirti, pasidžiaugtipasiekimais. |
| • Tyrinėdamas dailės medžiagas ir priemones, intuityviai atranda skirtingus veikimosu jomis būdus (brauko pirštais, varvina dažus, maigo tešlą). | • Radęs kelių spalvų dažus, tai į vieną, tai į kitą indelį įmerkia teptuką, ištraukęs pasižiūri, kaip jie varva, per nukritusius lašus braukia teptuku, patrina pirštais.• Eksperimentuoja tapymą kempine: pradžioje brauko lyg teptuku, po to nudžiunga, atradęs, kad baksnojant pasidaro daug dėmių. | • Sudaryti galimybes žaisti, tepinėti dažais, paišelioti, dėti spaudus kempinėle (pvz., atsisėdus prie stalo ar ant grindų, stovint prie mažo molberto ar dažant kartoninio namelio sienas), ant įvairaus dydžio, ilgio, formos ar spalvos, paviršiaus popieriaus, daiktų (pvz., ant slidaus plastiko ir šiurkštaus akmens). |
| **3-iasis žingsnis****Muzika**• Emocingai atliepia klausomus kūrinius (vaikiškas dainas,instrumentinius kūrinius)– šypsosi, džiaugiasi, ploja, trepsi ar pan. | • Klausosi vaikiškų dainelių, trumpų instrumentinių kūrinėlių ir, jei muzika patinka, ploja, trepsi, šypsosi ir kt. | • Klausyti su vaikais dainelių apie paukščius, žvėris, gamtos reiškinius ar trumpų instrumentinės muzikos kūrinėlių. |
| • Vienas ir kartu su kitais dainuoja 2–4 garsų daineles, palydėdamas jas judesiais. | • Dainuoja trumpas, nesudėtingas, siauro diapazono dainas (pvz., lietuvių liaudies dainos „Dvi vištytės“, „Tupi katins ant tvoros“, „Pupa“, autorinės – G. Vanagaitės „Avelė“, „Trejų metų“, A. Katinienės „Gaidelis“ ir kt.) ir kartu su suaugusiuoju jas imituoja rankų ir kūno judesiais (rodo saulutę, lietų, ploja, trepsi ar kt.). | • Dainuoti su vaikais įvairaus turinio dainas, imituojant jų tekstą judesiais. |
| • Drauge su pedagogu žaidžia muzikinius žaidimus, jų tekstą imituoja rankų, kūno judesiais (žingsniuoja, bėga, apsisuka). | • Drauge su pedagogu žaidžia muzikinius žaidimus, eina ratelius, jų tekstą imituoja rankų, kūno judesiais (pvz., lietuvių liaudies rateliai „Katinėlis“, „Grybs, grybs, baravyks“, „Raina katytė“ ar pan.). | • Žaisti muzikinius žaidimus, eiti ratelius, tekstą imituojant judesiais. Skatinti judėti pagal muziką einant, bėgant, apsisukant. |
| • Apžiūrinėja, tyrinėja ritminius muzikos instrumentus ir jais ritmiškai groja kartu su pedagogu. | • Apžiūri instrumentus, kuriais groja, klausosi jų skambėjimo, tyrinėja garsus, muša nesudėtingos struktūros ritmą (pvz., „ta-ta“). Pritaria suaugusiojo grojimui vaikiškais ritminiais muzikos instrumentais (barškučiais, pagaliukais, būgneliais). | • Aprūpinti vaikus nesudėtingais vaikiškais muzikos instrumentais (ritminėmis lazdelėmis,būgneliais, barškučiais, varpeliais, mediniais šaukštais ir kt.), daiktais ir kartu su vaikaisgroti ritminiais muzikos instrumentais, klausytis jų skleidžiamų garsų. Tyrinėti instrumentų ir daiktų garsines galimybes, duodant vaikams laiko tyrinėti. |
| • Kuria, dainuoja vieno aukščio tonu savitus žodžius, ritmuoja vaikiškais instrumentais ir daiktais. | • Kuria savo sugalvotus žodžius, garsus, intonacijas, improvizuoja ritminiais muzikos instrumentais ir garsais. | • Sudaryti sąlygas ir skatinti vaikus kurti, dainuojant apie tai, ką jie veikia, žaidžia, mato, girdi. |
| **Šokis**• Mėgdžioja žaidinimų, gyvūnų, augalų judesius. | • Šliaužia vaizduodamas gyvatę, ropoja perteikdamas šuniuką, katytę ar kitą keturkojį, šokinėja ant dviejų kojų susiedamas judesį su kiškio judėjimu, mojuoja rankomis perteikdamas paukščio ar drugelio sparnų mostus, stovi ant vienos kojos kaip gandras, vaikšto pasistiebęs, pritūpęs pašoka į aukštį kaip varlė. Mojuoja rankomis kaip medžio šakos. Šiuos judesius sujungia į seką. Visa tai daro įsivaizduodamas nupasakotą, piešinyje ar nuotraukoje pavaizduotą objektą. | • Visas šokio veiklos rūšis stengtis atlikti kartu su vaikais tyrinėjant įvairius judesius, kartais atiduodant iniciatyvą vaikams ir kartojant jų atliekamus judesius. Vengti prašyti, kad vaikai kartotų jiems rodomus judesius. |
| • Šoka spontaniškai kurdamas dviejų–trijų natūralių judesių (eina, pritūpia, pasisuka ir kt.) seką. | • Paprašytas greitai eiti, lėtai atsitūpti, aukštai pašokti ir apsidairyti, šiuos judesius atlieka savo pasirinkta tvarka. Įterpia judesių, kurių nebuvo prašomas, pvz., apsisuka, iškelia rankas ir kt. | • Skatinti vaikus šokti tyloje, kad atsiskleistų jų ritmo suvokimas. Sudaryti sąlygas judesių sekas atlikti pagal įvairią muziką (greitą, lėtą).• Kviesti vaikus, kurie norėtų parodyti sujungtas judesių sekas grupės draugams, aptarti jų pasirodymą, išryškinant teigiamas puses. Tokios šokėjo-žiūrovo situacijos padeda vaikams vėliau įveikti scenos baimę. |
| **Žaidimai ir vaidyba**• Žaisdamas su daiktu ar žaislu atlieka matytus veiksmus, judesius. Įvairiai intonuodamas kalba apie tai, ką daro. Mėgdžioja šeimos narių kalbą, veiksmus. Muzikiniuose rateliuose judesiais, veiksmais vaizduoja siužeto elementus, reiškia savaime kilusias emocijas. | • Pagal savo norą ir pasirinkimą atsineša žaislus ir kitus daiktus. Žaisdamas vaizduoja, kaip mama, tėtis, vaikas važiuoja automobiliu, išlipa, ieško gedimo, remontuoja. Skambindamas menamu telefonu, praneša, kada grįš, nuramina. Vystydamas lėlę, pasakoja, ką daro. | • Parūpinti įvairių žaislų, leisti jais naudotis. Gėrėtis vaikų žaidimu. Žaidžiant drauge,reikšti įvairias emocijas, skatinti vaikus pasakoti, ką jie daro: važiuodami mašina linksmai kalba, pasakoja, ką mato, kur važiuoja, kas atsitinka. |
|  | **•** Muzikiniuose rateliuose savaip vaizduoja judesiais, veiksmais: iškeldamas kumštelius ir juos sukinėdamas parodo, kaip žydi aguonėlė, apibėgdamas apie tupintį draugą, pavaizduoja, kad tai – ropė. | • Skatinti vaikus įsijausti į veikėjus, siužetą: pabūti kaip aguonėlės, augti drąsiai, linksmai, gražiai. Rodyti vaikams veiksmus ir leisti improvizuoti, reikšti tokias emocijas, kokios tuo metu kyla. |
| **Vizualinė raiška**• Spontaniškai reiškia emocijas, įspūdžius dailės priemonėmis ir medžiagomis. Piešiaįvairias linijas, jas jungia į formas vis labiau koordinuodamas rankų judesius. Bando ką nors pavaizduoti (mamą, mašiną). Savo abstrakcijoseįžvelgia daiktus ar įvykius. . | **•** Tapydamas staiga vienoje vietoje ima tepti įvairių spalvų dažus, šūkčioti, trinti, kol pratrina skylę. Kišdamas pirštą į skylutę sako:* Pabėgsiu nuo vilko.

• Nupiešęs popieriaus lape ratukų, pribraukęs įvairių linijų, aiškina:* Mamytę nupiešiau, čia sesė, tėtis, o čia katytė bėga.

• Žiūrėdamas į teptuku nutapytas spalvines dėmes, suprato, kad jos ką nors pasakoja:* Čia mamytė žiūri, o čia blynų iškepė.
 | • Skatinti pasakoti apie savo piešinį. Nestabdyti vaiko, jei jis su savo kūrybos darbeliu ima žaisti, bėgioti, vaizduoti tai, ką nupiešė. Tai padės vaikui suprasti, kad savo sumanymą galima įkūnyti piešinyje.• Stebėti vaiko raiškos procesą, paprašyti papasakoti apie savo piešinį ar lipdinį, stengtis suprasti, kaip vaikas reiškia savo potyrius ir emocijas, kokią paramą ir pagalbą reikėtų teikti, kad vaikas pajustų džiaugsmą ir pasitenkinimą. Svarbu, kad jo darbelis būtų matomas, juo pasidžiaugta. |
| • Eksperimentuoja dailės medžiagomis ir priemonėmis, tyrinėja įvairius veikimo jomisbūdus. Piešdamas, spauduodamas, tapydamas, lipdydamas, konstruodamaslabiau mėgaujasi procesu, one rezultatu.  |  | • Pasiūlyti eksperimentuoti įvairesnėmis priemonėmis ir medžiagomis (pvz., su spalvųpalete, vilnos kamuoliuku,  šlapiu popieriumi ir kt.). Kalbėti apie tai, ką vaikas daro, skatinti išbandyti kitus būdus: * Tu žalios spalvos pieštuku nupiešei daug linijų, pabandyk dar, kaip teptukas moka.
 |
| **4-asis žingsnis****Muzika**• Klausydamasis ir tyrinėdamas gamtos garsus, trumpus vokalinius ir instrumentinius kūrinius, judesiais emocingai atliepia jų nuotaiką, tempą bei keliais žodžiais juos apibūdina. | • Klausosi muzikos ir gamtos garsų (pvz., klausydamas maršo, žygiuoja rateliu, polkos – šoka, ploja, trepsi kojomis, lopšinės – supa lėlytę ir pan.). Klausydamas garsios muzikos garsiai trepsi, tylios – tyliai tipena. | • Klausytis su vaikais muzikos kūrinių, gamtos garsų ir juos tyrinėti pasikalbant, pasakojant,aptariant. |
| • Kartu su kitais dainuojatrumpas, aiškaus ritmo,siauro diapazono, laipsniškos melodinės slinkties autorines ir liaudies dainas. Dainavimą palydi ritmiškais judesiais. Tyrinėja savo balsogalimybes (dainuoja garsiai, tyliai, aukštai, žemai, greičiau, lėčiau). | • Dainuoja lietuvių liaudies (pvz., „Oi tu, kiški žvairy“, „Čip čipo“, „Tas žvirblelis“ ir kt.) ir autorines (pvz., V. Barkausko „Ežys“, A. Katinienės „Gaidys“, V. Bagdono „Mamytei“ ar kt.) dainas bei imituoja jas judesiais. Dainuoja garsiai, tyliai, aukštai, žemai, greičiau, lėčiau ir klausosi savo balso skambėjimo. | • Dainuoti su vaikais trumpas, aiškaus ritmo, siauro diapazono liaudies bei originalios kūrybos dainas, jas imituoti judesiais. (Pvz., padainavus dainą apie kiškį, užduoti vaikams klausimus „Kaip dainuoja kiškis?“, „Koks jo balsas?“ ir kt. Kiekvienas vaikas padainuoja savaip ir visi aptaria kiškio dainas.). |
| • Žaidžia įvairių tautų muzikinius žaidimus, atlikdamas kelis nesudėtingus judesius:eina, bėga rateliu, trepsi, ploja, mojuoja, sukasi po vieną ir už parankių. Tyrinėja garso išgavimo būdus kūno, gamtos,įvairiais muzikos instrumentais, jais ritmiškai pritaria suaugusiojo grojimui. | • Eina ratelius, žaidžia muzikinius žaidimus (pvz., „Kac, kac kačiukai“, „Siūlai, siūlai“, „Bulvienė“ ir kt.), atlikdami imitacinius judesius pagal žaidimo turinį (pvz., kačiuko glostymo, jo kūno dalių rodymo) ar eina rateliu, sukasi vietoje po vieną, už parankių, vejasi į kamuolį ir atlieka kitus judesius. | • Sudaryti galimybę vaikams žaisti muzikinius žaidimus, eiti ratelius atliekant nesudėtingusjudesius – eiti, bėgti rateliu, suktis po vieną ir už parankių, mojuoti, ploti ir t. t. |
| • Improvizuoja skanduodamas,plodamas, trepsėdamas,stuksendamas, spontaniškaikuria ritminius, melodiniusmotyvus savo vardui,žodžiams. | • Ritmiškai pritaria suaugusiojo grojimui barškučiais, lazdelėmis, marakais, akmenukais, buitiniais rakandais. Tyrinėja, kaip instrumentais groti, klausosi jų skambėjimo. | • Pasirūpinti, kad vaikams netrūktų įvairių vaikiškų muzikos instrumentų groti bei jųgarsams tyrinėti. Padedant tėvams, atnešti į grupę įvairių medžiagų iš gamtos (pvz.,akmenukų, kankorėžių, gilių, šakelių ir kt.) ar buities atliekų daiktų (pvz., tuščių buteliukų,dėžučių, ričių, tūtelių ir kt.) ir kartu su vaikais pasigaminti namų darbo muzikos instrumentų. |
|  | • Skanduoja, ploja, trepsi, kuria melodijas ir ritmus savo vardui (pvz., Ieva, Jonas, Rūta), žodžiams (pvz., lėlė, meška, lapė, kiškis ar kt.), judesius muzikai (pvz., svajingai muzikai – sukasi kaip lapai, snaigės, nutupia, pakyla ir vėl sukasi, judesių kūrybai pasirenka atitinkamas priemones: kaspinus, lengvas, spalvotas skareles, medžiagos atraižas, juosteles ar kita). | • Skatinti vaikus improvizuoti, kurti balsu ir judesiais melodinius motyvus savo vardui,žodžiams. Pastebėti ir įvertinti vaikų bandymus kurti savo dainas, ritmus, melodijas, pasiūlyti spontaniškai kurti patiems. |
| **Šokis**• Žaidžia vaizduojamuosius(darbo proceso, augalų vegetacijos, gyvūnų) šokamuosius žaidimus, šoka trijų– keturių natūralių judesių (bėga, sukasi, ritasi ir kt.) šokius. | • Žaidžia vaizduojamuosius (darbo proceso, augalų vegetacijos, gyvūnų) šokamuosius žaidimus, pvz., „Ar jūs norite matyti“, „Šiaudų batai“, „Žvirbli žvirbli“, „Skrido uodas“ ir kt. | • Drauge su vaikais žaisti vaizduojamuosius (darbo proceso, augalų vegetacijos, gyvūnų) šokamuosius žaidimus, skatinti juos interpretuoti, t. y. sugalvoti savo judesių vietoj žinomų. |
| • Šoka spontaniškai kurdamas trijų–keturių natūralių judesių seką. | • Kartu su auklėtoja veikdamas sugalvoja, improvizuotai sujungia judesius perteikdamas trumpą istoriją, pvz., gėlės gyvenimas nuo sėklos (guli susirietęs, klūpi užsidengęs rankomis galvą), daigo (suglaudęs delnus rankas kelia aukštyn), iki žiedo (atsistoja ir išskleidęs rankas į šonus sukasi) ir nuvytimo (leidžia rankas per šoną, pasilenkia ir vėl atsiklaupia). Arba šokinėja ant dviejų kojų, viena koja perteikdamas lietaus lašelius, ritasi perteikdamas upelio tekėjimą, sustingsta ledo gabaliuko poza, vėl atsigula ant žemės rodydamas, kad ištirpo. | • Kuriantį vaiką skatinti naudoti natūralius, su jokiu šokio žanru nesusijusius judesius. Šokdamas vaikas perteikia istoriją, tačiau iš esmės jis tyrinėja šokio elementus – erdvę (aukštyn, žemyn, pirmyn, atgal), tempą (greitai, lėtai), ritmą, energiją (kampuotai, plaukiančiai, didelis, mažas judesys). |
| **Žaidimai ir vaidyba**• Žaisdamas atkuria matytųsituacijų fragmentus, panaudoja tikrus daiktus, reikmenis, drabužius. Kuriadialogą tarp veikėjų, išraiškingai intonuoja. Žaisdamas atsipalaiduoja. Muzikiniuose rateliuose kuria ar savaip perteikia kelis veikėją vaizduojančiusjudesius, veiksmus,spontaniškai reiškiaemocijas. |  | • Parūpinti žaidimams tikrų daiktų: virtuvės, kirpyklos, statybų reikmenų. Parodyti, kur yra ir kaip galima žaisti su stalo teatro pirštininėmis lėlėmis. Paskatinti aprengti lėles savo sumanytais veikėjais, kurti situacijas pagal girdėtas pasakas, matytus filmukus. Pamačius aktorių parodytą spektaklį darželyje, siūlytivaikams patiems pažaisti teatrą.• Drauge su vaiku eiti ratelius, parodyti judesių, veiksmų, paaiškinti, kas jais vaizduojama,skatinti juos kartoti laisvai, savaip. Nekoreguotivaiko emocinės raiškos (nereikalauti iš vaiko tam tikros emocinės išraiškos). Nelyginti vaiko išraiškos su kito vaiko ar vaikų. Džiaugtiskiekvieno vaiko pastangomis, atradimais. Mokyti pabaigus žaisti nusilenkti. |
| **Vizualinė raiška**• Patirtį išreiškia įvairiomis linijomis, jų deriniais, dėmėmis, geometrinėmis ir laisvomis formomis, spalvomis, išgaudamasšiek tiek atpažįstamusvaizdus, objektus, juos įvardija. Kuria spontaniškai, kartais pagal išankstinį sumanymą, kuris darbo eigoje dažnai kinta, „pasimeta”. Kūrybos procesą palydi pasakojimu, komentavimu, gestikuliavimu, mimika. | • Atsineša ir susideda reikalingus kirpyklai daiktus, žaislus – įsirengia kirpyklą. Kerpa vieną veikėją, po to kitą, išraiškingai, perteikdamas emocija pasakoja apie tai, ar bijo kirptis, ramina, kad neskaudės ir t. t.• Žaisdamas pagal pasaką „Batuotas katinas“, pasakoja, kur keliavo katinas, ką matė, ką sutiko. Pabaigia savaip: „Dabar katinas nebegaudo pelių, nes išėjo žaisti.“ Muzikiniuose rateliuose savaip parodo matytus judesius, sukuria naujų: „Žilvitis išdygo“ – atsitupia ir stojasi tiesiai arba krypuodamas į šonus; „užaugo“ – iškelia rankas į viršų arba stiebiasi ant kojų pirštų galų. Spontaniškai reiškia emocijas: susimąsto, stengdamasis prisiminti, kaip pavaizduoti, netrukus šypsosi, džiaugdamasis, kad pavyko. Pabaigęs kartu su visais nusilenkia. | • Laikytis nuostatos, kad ikimokyklinio amžiaus vaikas ne pirmiau išmoksta, o paskuikuria, bet kurdamas mokosi. Vaikas pats atras kūrybos ir vaizdavimo ypatumus veikdamas taip, kaip nori, kaip jam patinka. Pedagogo vaidmuo – turtinti vaiko patirtį, gausinti įspūdžių ir emocijų, stebėti vaiko raiškąir kūrybą, padėti realizuoti idėjas ir sumanymus, aprūpinti priemonėmis ir medžiagomis, stiprinti vaiko pasitikėjimą,palankiai vertinti kūrybos savitumą, išradingumą, įdėtas pastangas ir kt. |
| • Eksperimentuoja dailės medžiagomis ir priemonėmis atrasdamas spalvų, linijų, formų, faktūrų įvairovę, turimėgstamas spalvas. Kuriakoliažus, spauduoja įvairiomis priemonėmis, konstruoja, lipdo nesudėtingas formas. | • Atranda, kad štrichuojant galima ką nors pavaizduoti, pvz., energingai brauko mėlynos spalvos pieštuku ir sako:– Nuvažiavo mažina, o čia dūmai. • Piešia linijas ant smėlio, sniege.• Mėgina piešti flomasteriu abiem rankom.• Kuria koliažą ant kartono gabalo klijuodamas audinio, tapetų, laikraščio skiauteles. Tarpus papildo tapydami, piešdami flomasteriu. Pasakoja, ką primena sukurtas darbelis. | • Skatinti žaismingai eksperimentuoti linijomis, spalvomis, formomis (pvz., klausant išraiškingo auklėtojo pasakojimo ant smėlio ar dažais padengto plastiko bandyti taip, kaip pavyksta, pavaizduoti piktą, šokančią, šokinėjančią liniją; lašinant skirtingų spalvų ir skirtingą kiekį dažų į vandenį, sukurti šviesių ir tamsių, šiltų ir šaltų spalvų labirintą.• Padėti vaikams suprasti, kad iš įvairių medžiagų, buities ir gamybos atliekų galima sukurti originalių, gražių darbelių. |
| **5-asis žingsnis****Muzika**• Balsu, judesiais, pasirinktu muzikos instrumentu spontaniškai improvizuoja, pritaria klausomam vokalinės, instrumentinės muzikos įrašui ar gyvai skambančios muzikos kūriniui. Savais žodžiais išsako kilusius įspūdžius. Atpažįsta kai kurių instrumentų tembrus, girdėtus kūrinius. | • Klausosi vokalinės ir instrumentinės muzikos įrašų, gyvos muzikos, papasakoja kokia ji buvo, kokius instrumentus girdėjo. | • Sudaryti sąlygas vaikams klausytis ne tik vokalinės ir instrumentinės muzikos įrašų, bet ir gyvos muzikos, pakviečiant į darželį profesionalius muzikantus. Skatinti vaikus išsakyti savo nuomonę po matyto koncerto, muzikinio spektaklio, pramogos ar vakaronės. |
| • Dainuoja vienbalses, dialoginio pobūdžio dainas, jaučia ritmą. Dainuodamas išbando balso skambesį, išmėgina jį įvairioje aplinkoje. Stengiasi tiksliauintonuoti, taisyklingiau artikuliuoti (aiškiai tarti balsius, priebalsius, dvibalsius), taisyklingiau stovėti, kvėpuoti. | • Dainuoja išraiškingai, mimika, kūno judesiais imituodamas dainuojamos dainos tekstą (pvz., lietuvių liaudies dainos: „Šokinėjo trepinėjo pempelė“, „Graži ponia pelėda“, „Lietuvos šalelėj“, autorinės dainos V. Barkausko „Lietučio pasaka“, A. Kuprio „Godūs meškučiai“ ar kt.). Balsu perteikia kai kurių personažų charakterius (pvz., piktas vilkas, gudri, meili lapė, greitas, bailus kiškis ir t. t.), nuotaikas (džiaugsminga, liūdna, pikta ir kt.). Tyrinėja savo ir draugų balso skambėjimo galimybes (pvz., pasako garsiai ar tyliai dainavo, greitai ar lėtai, kaip skambėjo balsas – švelniai, ramiai, skubiai ar kt.). | • Dainuoti su vaikais vienbalses ir dialogines dainas. Skatinti dainuoti individualiaiišmėginant, kaip skamba balsas grupėje, salėje, lauke ir kitur. Skatinti dainuoti atliekant įvairius darbus (pvz., piešiant, stebint augalus, gyvūnus, einant pasivaikščioti ir t. t.). |
| • Ritminiais, melodiniais,gamtos, savo gamybos vaikiškais muzikos instrumentais pritaria dainoms, šokiams,tyrinėja jų skambėjimotembrus. | • Įvairiais ritminiais (lazdelėmis, trikampiu, šaukštais ir kt.), melodiniais (ksilofonu, triola, molinukais, varpeliais ar kt.) ar savo gamybos vaikiškais muzikos instrumentais pritaria dainoms, šokiams. Tyrinėja jų skambėjimo tembrus. | • Pasirūpinti, kad vaikams netrūktų muzikos instrumentų, žaislų, buities daiktų, savo gamybos instrumentų, su kuriais jie galėtų groti, pritarti dainoms, šokiams, muzikiniams žaidimams. Kartu su vaikais apžiūrėti įvairius instrumentus, juos išmėginti, pasigamintisavo instrumentų ir tyrinėti jų skambėjimo galimybes, tembrus. |
| • Improvizuodamas balsu, vaikišku muzikos instrumentu kuria ritmus, melodijas ketureiliams,mįslėms, patarlėms. | • Balsu ar vaikiškais muzikos instrumentais kuria ritmus ir melodijas eilėraščiams (pvz., Z. Gaižauskaitės „Skėtis“, A. Matučio „Cirkas“, M. Vainilaičio „Cha cha cha“ ir kt.), mįslėms („Akys“, „Agurkas“, „Bitė“, „Šaltis“ ir t. t.), patarlėms („Verkia duona tinginio valgoma“, „Tinginys ir kelią koja rodo“, „Melagis melavo per tiltą važiavo, ratelis užkliuvo, melagis įgriuvo“ ir kt.), judesius rateliui, žaidimui. | • Drauge su vaikais kurti ritmus, melodijas ketureiliams, mįslėms, patarlėms balsu ar muzikos instrumentu. Paskatinti vaikus kurti judesius rateliui, žaidimui. Pasidžiaugti, pagirti vaikus už jų originalumą, drąsą, norą kurti. |
| **Šokis**• Šoka sukamuosius (kai sukamasi poroje) ratelius, paprastų žingsnių (paprastasis, aukštas paprastasis, stangrus,pritupiamasis) autoriniusir penkių–šešių natūraliųjudesių (bėga, sukasi, pašoka ir kt.) šokius. | • Šoka sukamuosius ratelius, pvz., „Pučia vėjas“, „Aviža prašė“, „Ieva“, „Šiaudų kūlis“ ir kt. | • Drauge su vaikais šokti paprastus savo forma, t. y. sukamuosius ratelius. (Dėl klasifikacijos ir ratelių aprašymo žr. L. Kisielienės knygą„Lietuvių etninės choreografijos klasifikacija: rateliai“, 2011). |
| • Šoka improvizuotai kurdamas penkių–šešių natūralių judesių seką, reaguodamas į muziką, išreikšdamas aplinkosvaizdus (gamtos reiškinius,gyvūnus). | • Su auklėtoja aptarus įvairius galimus judesių jungimo variantus, susietus su, pvz., drugelio gyvenimu, savarankiškai pasirenka lėtus šliaužimo, vertimosi judesius ir greitus skraidymo judesius, bėgiojimą, sukimąsi, kurie perteikia drugelio skrydį, juos sieja tarpusavyje atlikdamas „žemai“ ant grindų arba „aukštai“ atsistojęs. Šias judesių sekas gali šokti pagal muziką arba be muzikos. Parenka judesius šokio pradžiai (susirietęs guli ant žemės) ir pabaigai (stovi nuleidęs rankas ir galvą), aiškiai parodo, kad užbaigė šokį – sustodamas ar nusilenkdamas žiūrovams. | • Vaikų sugalvotas judesių sekas rodyti visiems ir klausti vaikų, ką jie matė. Padėti vaikams sieti pamatytą personažą su atliekamais judesiais, vartoti frazes, pvz.: „bėgo greitai kaip vilkas“, „šokinėjo aukštai kaip varlė“, „šliaužė lėtai kaip vėžlys“. |
| **Vaidyba**• Vaidindamas stalo, lėlių teatre, vaizduoja realistinį ir fantastinį siužetą, išplėtoja vyksmą dialogu, monologu, keisdamas balso intonacijas. Išreiškia savo norus, jausmus, mintis, baimes. Susikuria ištisą žaidimo aplinką, panaudodamas daiktus, drabužius, reikmenis. Muzikiniuose žaidimuose ir rateliuose kuria ar savaip perteikia 3–4 veiksmų seką, vaizduojančią augimą, darbus, veikėjų judėjimą, stengiasi perteikti veikėjo nuotaiką. | • Vaidindamas vaizduoja, kaip Batuotas katinas žygiuoja ir dainuoja, sustoja, pašoka, sukinėdamasis į visas puses apžiūri karaliaus pievas, kaip iškėlęs kardą kovoja su žmogėdra. Sukuria savo pabaigą – dabar katinas nebegaudo pelių, o valgo kačių maistą. Vaidindamas Batuotą katiną kalba pasitikinčiu balsu, veikia drąsiai, ryžtingai. Stebi, ar kiti vaikai, suaugęs domisi jo vaidinimu. Jei žiūri, dar ryškiau vaidina. | • Pasekus ar paskaičius pasaką, pažiūrėjus vaidinimą, paskatinti patiems vaidinti.• Parodyti, kaip galima judėti ir kalbėti-intonuoti pagal tipiškus veikėjo bruožus, tempo ritmą: katinas juda ryžtingai, meškinas – lėčiau, nerangiau, zuikis – greičiau, emocionaliau. Klausti, kaip galėtų judėti ir kalbėti-intonuoti fantastinis veikėjas – ateivis iš kosmoso? |
|  | • Muzikiniame ratelyje „Kaip aguonėlės auga“ atkartoja veiksmų seką ir laisviau, drąsiau sukuria savų: vaizduodamas, kaip aguonėlė išdygo, stojasi rangydamasis į šonus, kaip užaugo – ne tik iškelia rankas į viršų, bet ir jomis pamosuoja, kaip pražydo – sukioja kumštelius, galvą, pajuda visu kūnu. • Pasiūlo dekoracijas, kostiumus. Kartu su suaugusiuoju piešia, spalvina, klijuoja, dekoracijų detales išdėsto, apsirengia kostiumu. | • Stebėti vaikų vaidinimus stengiantis suprasti, palankiai vertinti. Jei kas nors neaišku, paklausti, pvz., „Ką atsakė šienpjoviai?“ Parodyti, kaip galima keisti kostiumus, dekoracijas.• Drauge žaisti muzikinius žaidimus ir ratelius, parodyti ir skatinti laisvai, savaip kartotiveiksmus. Aiškinant siužetą, padaryti pauzes, kad vaikas galėtų sutelkti mintis, sumanymus ir pagal juos veikti.• Pasidžiaugti vaiko sukurtais veiksmais, jų emocionalumu, išraiškingumu. Įtraukti vaiką į dekoracijų, kostiumų kūrimą ir išdėstymą. Klausti jo nuomonės, atsižvelgti į sumanymus. |
| **Vizualinė raiška**• Savo emocijas, patirtį, įspūdžius išreiškia kitiems atpažįstamais vaizdais. Išryškina vaizduojamų objektų bruožus, reikšmingas detales.Objektus vaizduoja ne tokius, kokius mato, o tokius, ką apie juos žino. Kuria pagal išankstinį sumanymą, kuris procese gali kisti. | • Piešia išryškindamas reikšmingas detales. Nupiešęs ant kalnelio stovintį berniuką plačiai atverta burna ir ilgomis iškeltomis rankomis, vaikas sako:* Čia berniukas šaukia: „Ei, visi ateikite čia, pas mane, greičiau!“

• Norėdami pasakyti viską, ką žino apie vaizduojamą objektą, piešia „permatomus“ piešinius (nupiešto daugiaaukščio namo kambariuose detaliai vaizduoja tai, ką nori papasakoti).• Pavaizdavo, kas vyksta skrendančiame lėktuve: permatomame lėktuvo salone sėdi žmonės su ausinėmis, jie klauso muzikos.• Vaizduoja žmogaus judesį (sulenktas einančio žmogaus kojas, iškeltas rankas). | • Svarbu turtinti vaiko patirtį, gausinti įspūdžius, kad vaiko kūrybinė raiška nebūtų skurdi, pvz.: skatinti juos tyrinėti artimiausią aplinką, dalyvauti renginiuose, stebėti meno kūrinius, žmonių ir gyvūnų gyvenimą, klausyti istorijų bei patiems jas pasakoti ir kt. Kuo turtingesnė bus vaiko patirtis, tuo išradingesnė ir įdomesnė bus jo kūryba.• Pradedant vaizduoti žmogaus judesius, svarbu tyrinėti kūno galimybes (gali lankstytis, šokinėti, suktis), stebėti kitų judesius (šokėjų, sportininkų), patiems išbandyti įvairius judesius ir pozas. |
| • Eksperimentuoja tapybos,grafikos, mišriomis dailėspriemonėmis ir medžiagomis, kuria sudėtingesnius koliažus, trimates formas iš įvairių medžiagų, asambliažus,fotografuoja, piešiaskaitmeninėmis priemonėmis(piešimo programomistelefone, kompiuteryje). | •Eksperimentuoja ir kuria naudodami monotipijos, grotažo technikas, piešinius papildydami gamtine medžiaga, popieriaus lankstinukais.• Kuria siužetus, ornamentus iš laisvų bei pagal kontūrą iškirptų, išplėšytų iš popieriaus geometrinių formų, gėlių, lapelių, eglučių ir kt.• Karpo, lanksto, pina, audžia iš popieriaus juostelių, šiaudelių ir kt.• Kuria asambliažus, erdvinius-plastinius paveikslus iš įvairiausių daiktų, jų dalių (žaisliukų, smulkių buities daiktų, kamštelių, vielučių, sulankstytų iš popieriaus figūrėlių ir kt.) ant įrėmintos plokštumos arba kabančioje paverstoje plokščioje dėžutėje, papildo sumanymą tapydamas, nupiešdamas papildomų detalių.• Konstruoja erdvines figūras iš popieriaus, papjė mašė, gamtinių medžiagų, antrinių žaliavų (buteliukų, dėžučių).• Gupelė vaikų interaktyvios lentos kompiuterinės grafikos programomis spontaniškai kuria netikėtų vaizdų variantus, mėgaujasi, gėrisi savo atradimais. | • Kalbėtis su vaiku apie jo kūrinėlį, diskutuoti, ką, kodėl ir kaip jis pavaizdavo. Ką ir kodėl norėjo išreikšti, kodėl pasirinko tokias priemones ir kt. Aiškintis, ką jis dar norėtų papasakoti, sukurti. Gėrėtis jo sumanymais, pagirti už išradingumą ir kt.• Drąsinti kurti smulkesnių detalių, gamtinės medžiagos, mozaikas, mandalas, juostas, kilimėlius, dėlioti vaisių ir daržovių mozaikas Rudenėlio šventei.• Skirti pakankamai laiko, kad vaikai galėtų pasinerti į sumanymų realizavimo procesą,veikti kūrybingoje aplinkoje.• Numatyti vaikų kūrybingumą skatinančių meno projektų (pvz., muzikos ir dailės projektas „Aš piešiu muziką“).• Sudaryti sąlygas kurti, reikšti savo potyrius, įspūdžius neįprastomis sąlygomis ir priemonėmis, (pvz., piešiant gamtoje, ant asfalto, šaligatvio plytelių, smėlio, šlapio sulamdyto popieriaus, laikraščio, piešti plunksna, kitu teptuko galu, pagaliuku, akmenėliu ir kt.)• Padėti vaikui išsaugoti kompiuterine grafika sukurtus vaizdus, skatinti apie juos pasakoti, sugalvoti pavadinimus. |
| **6-asis žingsnis****Muzika**• Klausosi įvairaus stiliaus, žanrų muzikos kūrinių ir spalvomis ar piešiniu spontaniškai perteikiakilusius įspūdžius. Tyrinėjagirdimos muzikos, triukšmo, tylos panašumus ir skirtumus. Įvardija kūrinio nuotaiką, tempą,dinamiką, skiria kai kuriuosinstrumentus. | • Klausosi įvairių stilių muzikos kūrinių. Tyrinėja, kuo jie skiriasi, ar panašūs nuotaikos, tempo, dinamikos atžvilgiu. Muzikos kūrinyje atpažįsta ir skiria kai kuriuos instrumentus (pvz., smuiką, kankles, gitarą ir kt.) Klausosi tylos ir triukšmo bei juos aptaria. | • Sudaryti vaikams sąlygas klausytis įvairių epochų, kultūrų ir stiliaus muzikos. Klausytis tylos, triukšmo, lyginti jų skirtumus. |
| • Dainuoja sudėtingesnio ritmo, melodijos, platesnio diapazono vienbalses dainas, jas gana tiksliai intonuoja. Dainuoja trumpas daineles kanonu, įsiklausydamas į savo ir draugų dainavimą. | • Dainuoja sudėtingesnio ritmo, melodijos vienbalses dainas (pvz., V. Juozapaičio „Lietučio pasaka“, lietuvių liaudies daina „Siuntė senis ožką“ ir kt.) bei pakankamai tiksliai jas intonuoja. Dainuoja trumpas liaudies daineles kanonu (pvz., „Saulele motule“, „Tu, saulute, vakaran“ ir pan.), klausydamiesi savo ir draugų dainavimo. | • Dainuoti su vaikais įvairaus turinio dainas ir skatinti juos dainuoti visur, kur įmanoma:grupėje, lauke, dirbant, bendraujant, žaidžiant. Pamokyti vaikus dvibalsio dainavimo, dainuojant trumputes daineles kanonu. |
| • Melodiniais vaikiškais muzikos instrumentais groja 2– 3 garsų melodijas. Pritaria suaugusiojogrojimui, atlikdamimuzikines pjeses solo ir orkestre, seka dirigento judesius, stengiasi kartu pradėti ir baigti kūrinėlį. | • Melodiniais vaikiškais muzikos instrumentais groja 2–3 garsų melodijas, lietuvių liaudies dainas (pvz., „Du ožiukai“, „Tu, saulute, vakaran“, „Virė virė košę“, „Ganau ganau aveles“ ar kt.). Pritaria suaugusiojo grojimui, atlikdami muzikines pjeses (pvz., lietuvių liaudies melodija, harmonizuota V. Žiliaus, „Žvejų polka“, J. Gaižausko „Mažas valsas“, J. Štrauso „Polka“ ar kt.). Grodami solo ir orkestre, stebi dirigentą, seka muzikos tempą, dinamiką, laiku įstoja ir baigia groti. | • Pasirūpinti, kad grupėje vaikai turėtų muzikos instrumentų, spalvotų natų, „dirigento lazdelę“, muzikos įrašų, klausymosi aparatūrą, video įrašų apie žymius muzikantus ir jų muzikavimą. Groti kartu ir paskatinti vaikus groti melodiniais vaikiškais muzikos instrumentais muzikines pjeses solo ir orkestre. Išsirinkti dirigentą, kuris diriguotų orkestrui. Pamokyti vaikus sekti dirigento judesius, kad jie kartu galėtų pradėti ir baigti kūrinėlį. |
| • Improvizuodamas balsu,muzikos instrumentu kuriamelodiją trumpam tekstui,paveikslui. Žaidžia muzikinius dialogus, kuria judesius kontrastingo pobūdžio muzikai. | • Balsu, muzikos instrumentu kuria melodijas trumpam tekstui (pvz., pasakos be galo „Buvo senis ir senutė“, „Į aukštą kalną aš lipu“), paveikslui (pvz., žiemą, pavasarį, rudenį, gėles, medžius, gyvūnus ar kt. vaizduojantys paveikslai). Vietoj kalbos vietomis dainuoja (kaip operetėje), kuria muzikinius dialogus. Improvizuoja savo ir kitų kurtas dainas, ritmus, šokio judesius. | • Žaisti su vaikais kompozitorius, skatinant kurti melodijas tekstams, knygų iliustracijoms, paveikslams, trumpoms pasakėlėms. Mokytidalį teksto dainuoti, dalį kalbėti, pratinantis dainuoti „kaip operetėje“. Su vaikais žaisti muzikinius dialogus, vietoje kalbos dainuojant. Improvizuoti, kurti judesius kontrastingo pobūdžio muzikai, dainoms, šokiams. |
| **Šokis**• Šoka sudėtingesnius ratelius (tiltelių, grandinėlės), paprastųjųir bėgamųjų (paprastasisbėgamasis, aukštas bėgamasis, liaunas, smulkus bėgamasis) žingsnių autorinius ir natūralių judesių šokius. | • Šoka ratelius, pvz., „Aš dailus bernelis“, „Adatytį pamečiau“, „Kumpu snapu pelėda“, „Kupolio rožė“ ir kt. | • Atlikti parinkti nesudėtingos struktūros folklorinius žaidimus, ratelius. Galima naudoti ir kitų tautų folklorinę medžiagą, ypač jei grupėje yra vaikų iš mišrių šeimų. Jei renkamasi autorinius (profesionalių choreografų ar auklėtojų) sukurtus šokius, atkreipti dėmesį, kad juose nebūtų sudėtinių judesių (pvz., kryžiuoti kojas vieną prieš kitą, peršokti nuo dviejų kojų ant vienos arba nuo vienos ant dviejų), t. y. polkos, valso, ča- ča- ča ir kitų sudėtinių šokio žingsnių. |
| • Šoka improvizuotai kurdamas septynių–aštuonių natūralių judesių seką, perteikdamas trumpą siužetą ar pasirinktą nuotaiką, išreikšdamas erdvės (aukštai – žemai) ir laiko (greitai – lėtai) elementus. | • Sujungia judesius atliekamus įvairiame erdvės lygyje (aukštyje), įvairiu tempu, panaudojant įvairius judesius be konkrečios istorijos, pvz., ridentis žemai ir lėtai, bėgti aukštai ir greitai, suktis per vidurį greitai, lėtinti sukimąsi ir sustoti. Tą patį padaro, šokio elementų raišką siedamas su norima perteikti mintimi, šokio nuotaika, | • Siūlyti vaikams stebėti gamtą (gyvai, pvz., pro langą, arba nuotraukoje ar paveiksle), atkreipti dėmesį, kaip kokie gamtos reiškiniai (lietus, vėjas, ugnis) ir aplinkos objektai (gyvūnai, automobiliai, traukiniai) juda ar nejuda, irieškoti idėjų kuriant savo judesių sekas. |
| **Vaidyba**• Kurdamas lėlių, dramos vaidinimus pagal girdėtą pasaką ar pasiūlytą situaciją, improvizuoja trumpas žodines veikėjų frazes, fizinius veiksmus, atskleidžia jų norus, emocines būsenas. Tikslingai naudoja daiktus, teatro reikmenis, drabužius, aplinką. Žaisdamas muzikinius žaidimus ir ratelius, perteikia veikėjomintis, emocijas. | • Vaidindamas pagal girdėtą pasaką ar pasiūlytą situaciją, pavaizduoja daktarę lapę, kuri gydo miško žvėrelius ir paukštelius, girdo vaikus vaistais, atlieka operacijas; žvirblį, kuris atstraksi ir čirškiančiu balsu ima skųstis, jog jam skauda sparnelį, stirną, kuri atšuoliuoja ir švelniai pasakoja apie savo vaikelį.• Palaiko bendravimą su žiūrovais nuolat į juos dirstelėdamas. Kūrybingai naudojasi aplinkoje esančia kėde kaip akmeniu, lapės nameliu.• Keli vaikai, žaisdami teatrą, aptaria, kad bus žaidžiamas drakonas, kas bus drakonas, kas ir kaip jį nugalės, kaip drakonas vėl atgis. Apsirengia kuo panašiau į veikėjus. Po to spontaniškai žaidžia vaidina. • Žaisdamas muzikinį žaidimą „Šiaudų batai“, laisvai, pagal situaciją reiškia veikėjo norus ir emocijas, atlieka veiksmus: linksmai šokinėja, sukasi aplinkui, po to parodo, kaip skauda galvelę ir t. t. | • Skatinti vaikus žaisti – vaidinti trumpas improvizacijas pagal literatūrinius, muzikinius,pačių vaikų išgalvotus siužetus („Katinėlis ir gaidelis“, „Žvirblis“, „Kelionė“). Reikalui esant, pasiūlyti savo idėjų, tačiau būti jautriems vaiko iniciatyvai, jos neslopinti.• Pasiūlyti naudoti įvairius suneštus butaforinius daiktus, parodyti, kaip tie patys daiktai gali būti panaudoti įvairiems tikslams, pvz.: žaisti, kurti vaidinimą lėlių teatre arba persirengti dramos, taip pat muzikinio ratelio veikėjais, pasipuošti.• Kartais įdomesnį teatrinį rekvizitą (nekasdienišką skrybėlę, didelę dėžę ir pan.)tyčia padėti aiškiai matomoje vietoje, kad vaikai jį patys panaudotų teatrinei kūrybai.• Žaisti muzikinius žaidimus ir eiti ratelius, sudaryti sąlygas vaikams išgyventi pasitenkinimą, reikšti savo norus ir jausmus pagal skirtingas to paties siužeto situacijas. |
| **Vizualinė raiška**• Detalesniais, įtaigiais dailės darbeliais pasakoja realias ir fantastines istorijas, įvykius. Vaizdus papildo grafiniais ženklais (raidėmis, skaičiais, žodžiais ir kt.). Kuria pagališankstinį sumanymą, nuosekliai bando jį įgyvendinti. Kartu su kitais kuria bendrus dailės darbus. | • Keli vaikai sumano vaizduoti kelionę į Afriką. Ilgokai tariasi, kuriame popieriaus krašte kuris vaikas pieš, pasirenka įvairias dailės priemones ir medžiagas. Kūrybos procese bendradarbiauja, vienas kitą taiso, dalijasi idėjomis, ginčijasi:* Taip nebūna! Mašina į Afriką juk nenuvažiuosi, reikia lėktuvu skristi.

Ilgokai piešę ima žaisti: dėlioti žaislines drambliukų, tigrų figūrėles, „važinėti“ Afrikos keliais ir „medžioti“ tigrus.• Piešdamas kuria fantastines istorijas:* Aš gyvenu Raudonojo kardo planetoje. Aš nuskrisiu į kitą planetą, kur vykdysiu slaptą misiją.

• Mergaitė kuria istoriją, žiūrėdama į savo dailės kūrinį:* Gyvybės medis yra labai panašus į tikrą medį. Jis yra pasodintas vazonėlyje. Ant šakų tupi paukšteliai. Jie žiūri vienas į kitą.

Man atrodo, kad vienas yra mergaitė, o kitas berniukas. Jie labai gražiai draugauja. Ant to medžio yra daug uogyčių, vienos žalios, o kitos raudonos. O čia tupi mano šuniukas, jis žiūri į paukščiukus | • Turtinti vaikų patirtį, vaizdinius. Suteikti galimybę pamatyti tautodailės, taikomosios dekoratyvinės ir vaizduojamosios dailės,šiuolaikinio meno (instaliacijų, abstrakčių skulptūrų, fotografijų ir kt.) kūrinius, menininkų kūrybos procesą artimoje aplinkoje, parodose, muziejuose, tradicinėse šventėse.• Ugdyti vaiko vaizduotę, skatinant įsižiūrėti bei apibūdinti, kokia gali būti ir ką gali „kalbėti“ linija (ji gali būti rami, aštri, virpanti, gali šokinėti, suktis, gali tyliai ir garsiai skambėti, gali pasakyti apie skirtingus kvapus – rožės ar česnako), spalva gali skleisti šilumą ar šaltį, ant popieriaus išpūtinėtų į šonus dažų dėmė gali priminti skrendantį paukštį ir pan.• Palaikyti unikalų vaiko gebėjimą vaizdu išreikšti jutiminę patirtį (garsų, kvapų, skonio).• Suteikti galimybę vaikams kurti ornamentus, vaizdus, dekoruoti audinius, daiktus grafiniais ženklais ir simboliais (skaičiais, raidėmis).Paskatinti sukurti savo inicialais išgražintą asmeninę kortelę, atviruką, paveikslėlį. |
| • Skirtingiems sumanymamsįgyvendinti dažniausiai tikslingai pasirenka dailės priemones ir technikas. Eksperimentuojasudėtingesnėmis dailės technikomis, skaitmeninio piešimo ir kitomis kompiuterinėmis technologijomis. | • Stabteli prie tautodailės ornamentikos plakato, ilgo-kai jį apžiūrinėjusi pasirenka įvairių spalvų flomasterius ir nueina piešti.• Kuria erdvines, mobilias kompozicijas. Įvairių spalvų popierinius skritulius kerpa ratuku, išgaudami spirales. Jas pakabina ant sutvirtintų sukryžiuotų pagaliukų. Ant jų sumano priklijuoti gėlyčių, vienur, kitur paspalvinti.• Kuria „gražius vaizdus“ ant šviesos stalo ar grafoprojektoriaus dėliodamas peršviečiamus ir neperšviečiamus daiktus, figūrėles, iškirptas iš popieriaus ar spalvoto skaidraus plastiko lapų. Juos fotografuoja, peržiūri naudodami multimediją. Žaidžia kompiuterinės grafikos programa (Paint, Paintbrush ir kt.), bando piešti įvairių spalvų linijomis, lieti dėmes, keisti spalvas, visiems savo kūrinį rodo ekrane. | • Eksperimentuoti ir atidžiau įsižiūrėti į įvairių medžiagų ir technikų teikiamas galimybes (pvz., priešingose stalo pusėse sėdintys vaikai lėtai rankomis brauko ant jo esančius dažus, stebėti jų maišymąsi, atsiradusius atsitiktinius raštus ir vaizdus.• Sudaryti galimybę netikėčiausiais būdais pažinti dailės medžiagų galimybes: atliekant eksperimentą „Sprogstančios spalvos“ (naudojant maistinius dažus, pieną ir skystą muilą), piešiant stiklo kamuoliukais, bandant spalvų maišymąsi per nutiestus tarp spalvoto vandens indelių popierinio rankšluosčio tiltus,mėgaujantis ebru (tapyba ant vandens) ir t. t.• Jeigu grupė ar darželis turi kompiuterį, šviesos stalą, fotoaparatą, multimediją, interaktyvią lentą, tereikia padrąsinti vaikus įvairiapusei kūrybinei raiškai, kūrybai skaitmeninėmis priemonėmis. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * vengia dalyvauti veikloje, kai yra derinamas klausymasis ir judesys (pvz., šokis);
* atlieka netikslius judesius, kai reikia klausyti muzikos ir ritmiškai ploti;
* nemėgsta klausytis pasakojimų, pasakėlių;
* negali atpasakoti girdėtų pasakojimų;
* nepajėgia pakartoti demonstruojamų judesių;
* nesiseka piešti aplinkos daiktų, kopijuoti, jungti taškelius, žaisti su spalvinimo knygelėmis;
* nesidomi paveikslėliais knygelėse;
* piešdami, lipdydami, aplikuodami daro netikslius judesius pirštais, darbeliai nuolat ištepti, suglamžyti;
* sunkiai pataiko įdėti objektą į reikiamą vietą (pvz., įdėti kaladėlę į jai skirtą išpjovą), varstyti raištelius, tiksliai sujungti dalis ir kt.;
* netiksliai gestikuliuoja rankytėmis šokio, žaidimo metu ir pan.;
* neigiamai reaguoja (dengiasi ausis, rėkia, slepiasi) į tam tikrus garsus (aukštus, žemus ir kt.);
* neigiamai reaguoja į tam tikras spalvas;
* „įklimpsta“ į vieną meninės raiškos būdą (pvz., piešia vienodas formas, naudodamas tą pačią spalvą).
 | * stengiasi piešti, remdamasis vaizduote;
* stebi šokančius vaikus, klausosi muzikos, dalyvauja judriuose žaidimuose, kai nėra muzikos arba žodinių komentarų;
* apžiūrinėja paveikslėlius, jei nereikia jų kopijuoti;
* dainuoja, klausosi pasakų ir atlieka kitą veiklą, susijusią su girdimuoju suvokimu;
* atlieka veiklą, susijusią su regimuoju suvokimu (piešia, kopijuoja ir pan.);
* žaidžia matytus ir išmoktus žaidimus;
* mėgdžioja bendraamžių žaidimus.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Kai vaikui sunkiai sekasi veikla, kur būtinas girdimasis arba regimasis suvokimas (piešti, dainuoti,

ir pan.), reikėtų ne jos atsisakyti, o supaprastinti (pvz., spalvinti vietoj piešimo, skambinti varpeliu

vietoj dainavimo).

• Duokite daugiau laiko meninės veiklos užduočiai atlikti.

• Pastebėję, jog vaikas negali papasakoti girdėtos pasakėlės, pasakokite jam trumpus pasakojimus,

iliustruokite juos paveikslėliais, judesiais – ugdykite girdimąjį suvokimą, kalbos supratimą.

• Pastebėję skurdžią vaizduotę, prašykite, kad papildytų savo sukurtą kūrinėlį kokiu nors netikėtu

personažu ar judesiu, džiugiai pakomentuokite rezultatą.

• Reikėtų jautriai reaguoti į vaiko demonstruojamą nepakantumą tam tikriems garsams, spalvoms

ir stengtis, kad jų nebūtų (būtų mažiau) vaiko aplinkoje.

• Jei vaikas pernelyg įpranta naudoti vieną spalvą, formą, pamažu siūlykite alternatyvą, pvz., prašydami nuspalvinti, suklijuoti kitos spalvos figūras ir pan.

• Jei vaikas vengia šokti pagal muziką, leiskite improvizuoti pagal kitokį garsinį foną, pvz., vaizduoti gyvūnus, kurių skleidžiamus garsus girdi įraše.

• Mokykite pasisveikinimo ir atsisveikinimo dainelių.

• Girdimojo (kai girdi, bet blogai suvokia girdimą informaciją), regimojo (kai mato, bet blogai suvokia regimą informaciją), kinestezinio (kai nesuvokia rankos, kalbos padargų judėjimo krypties) ir kitokio pobūdžio suvokimo nepakankamumas gali lemti vaikui rimtų sunkumų mokykloje, todėl

pastebėjus šių sutrikimų požymių, būtina kryptingai naudoti pratimus, užduotis, lavinančius vaiko

suvokimo funkcijas. Ikimokykliniame mažiuje šiuos sunkumus įveikti yra lengviausia. Užduotis

parinkti jums visada padės specialusis pedagogas ar logopedas.



**4.13. ESTETINIS SUVOKIMAS**

Estetinio suvokimo srityje vaikui ugdantis tobulėja:

**•** nusiteikimas grožio, meninės kūrybos potyriams bei džiaugsmui, aplinkos, žmonių santykių, meno, savo ir kitų kūrybos grožio pajauta;

**•** jautrumas grožiui, meno raiškos priemonėms (spalvai, linijai, formai, judesiui, muzikos garsams ir kt.);

**•** estetinių potyrių refleksija – jutiminių ir emocinių grožio išgyvenimų prisiminimas, apmąstymas ir dalijimasis su kitais.

 ***Vertybinė nuostata***. Domisi, gėrisi, grožisi aplinka, meno kūriniais, menine veikla.

***Esminis gebėjimas.*** Pastebi ir žavisi aplinkos grožiu, meno kūriniais, džiaugiasi savo ir kitų kūryba,jaučia, suvokia ir apibūdina kai kuriuos muzikos, šokio, vaidybos, vizualaus meno estetikos ypatumus, reiškia savo estetinius potyrius, dalijasi išgyvenimais, įspūdžiais.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Susidomi, trumpam sutelkia dėmesį bei rodo pasitenkinimą (krykštauja, siekia paliesti rankomis), kai yra emocingai kalbinamas suaugusiojo, kai mato ryškius, gražių formų daiktus, spalvinguspaveikslėlius, žaislus, girdi ritmiškus muzikos ir kitus garsus, mato šokio judesius. | • Sutelkia dėmesį į klausomą muziką, guguoja ir juokiasi girdėdamas malonius garsus, verkia nuo nemalonių, šiurkščių garsų, ramus, kai dainuojama ar kalbama raminančiu balsu. | • Kurti muzikinę aplinką, kurioje vaikas turėtų galimybę klausytis įvairių garsų ir malonių, švelnių melodijų, atliekamų balsu ar muzikos instrumentais |
| • Girdėdamas kalbą, dainavimą, muziką, judina rankas, kojas, linguoja, įsikibęs į atramą, spyruokliuoja kojomis. | • Emocionaliai kalbėtis, žaidinti, bendrauti, kad vaikas girdėtų intonacijomis ir jaustų veiksmais reiškiamas emocijas. |
| • Trumpam nutyla ir susidomėjęs seka, kaip suaugusysis tyliai arba linksmai slepiasi ir vėl pasirodo arba ant stalo vedžioja kiškučio žaislą. | • Suteikti vaikui galimybę sureaguoti savo tempu, t. y. palaukti tiek laiko, kiek reikiavaikui, o ne kiek atrodo tinkama auklėtojui. |
| • Tepdamas pirštais dažus stabteli, pasižiūri į savo pirštus, pažvelgia į pėdsakus popieriuje ir, supratęs, kad tai daryti smagu, ima kartoti. | • Būti šalia vaiko, kartu su juo džiūgauti, padrąsinti jo bandymus, pamokyti, kaip paimti ir rankoje išlaikyti piešimo priemonę. |
| • Įdėmiai ir su džiaugsmu žiūrinėja spalvingų iliustracijų knygelę, liečia rankutėmis, šūkčioja, kalbina spalvingus paveikslėlius. | • Kurti jaukią, gražią aplinką, kurioje vaikų akių lygyje būtų išdėstyti gražūs daiktai, vaikams prieinami žaislai, paveikslėliai, nuotraukos. |
| **2-asis žingsnis**• Skirtingai reaguoja girdėdamas besikeičiančių intonacijų suaugusiojo kalbinimą, muzikos garsus, matydamas gražius gamtos bei aplinkos daiktus ar vaizdus, spalvingas knygelių iliustracijas, šokančius ir vaidinančius vaikus ar suaugusiuosius.Intuityviai mėgdžioja tai, kas jam patinka. | **•** Aktyviai reiškia emocijas klausydamas linksmos muzikos, dainos: džiaugiasi, šypsosi, kai daina ar muzikinė pjesė linksma, nuliūsta, susimąsto, nusiramina, kartais pravirksta, kai melodija liūdna. | • Dainuoti vaikui, klausytis įvairios nuotaikos dainų, kontrastingos nuotaikos muzikos kūrinių, skatinti teigiamas, džiugias emocijas ir slopinti neigiamų emocijų proveržius. |
| **•** Stebi šokantį vaiką, pedagogą, profesionalų šokėją, sutelkia žvilgsnį, trumpais skiemenimis išreiškia savo susidomėjimą, ploja, jei patinka, suirzta, jei nuobodu. | • Leisti vaikams stebėti šokį gulint ar sėdint ant grindų, kad jie galėtų keisti pozą ir laisvai kūnu reaguoti į stebimo šokio sukeliamus įspūdžius. |
| **•** Ilgiau sutelkdamas dėmesį seka, kaip striksi kiškutis, klausosi, kaip gąsdindamas vilkas sako: „Ū-ū-ū“. Pats mėgdžioja veiksmus, garsus, džiaugiasi laisvu, išraiškingu savo paties intonavimu, veikimu. | • Kartu su vaiku žaisti ir išraiškingai rodyti, kaip galima veikti, tarytum žaislas ar stalo teatro lėlė būtų gyva. Gąsdinimo, pasibaisėjimo emocijas reikšti sąlygiškomis mimikomis ir intonacijomis, leidžiant vaikams pajusti ir suprasti, kad taip elgiamasi ne iš tikrųjų, o tyčia. |
| •Stebi tapantį suaugusįjį, klausosi jo sakomų žodžių: „tap, tap, tap; bėga, bėga, bėga; strikt, strikt, strikt“. Pats ima mėgdžioti tapymo veiksmus. Sulaukęs pagyrimo ir palaikymo, džiaugiasi bei bando dar. | • Išdėlioti piešinius vaikui matomoje vietoje, kad jis galėtų prieiti ir vėl į juos pasižiūrėti. Pagirti, pasikalbėti apie jo kūrinėlį. Suteikti vaikui galimybę pažinti ir išbandyti įvairias dailės medžiagas ir priemones. |
| **•** Džiūgauja, krykštauja, matydamas spalvingas gėles pievoje, gėlyne, nori jas pačiupinėti, nuskinti. | • Sudaryti galimybes vaikui matyti gražius gamtos, aplinkos vaizdus, spalvingas knygeles, dailės kūrinius. |
| **3-iasis žingsnis**• Atpažįsta (suklūsta, rodo) kai kuriuos jau girdėtus muzikos kūrinius, matytus šokius, ratelius, vaidinimo veikėjus, dailės kūrinius. | • Kartais klausydamiesi nuotaikingų vokalinių, instrumentinių muzikos kūrinių šypsosi, mojuoja kojomis į muzikos taktą, kartais susiraukia, nuleidžia galvą, atsistoja ir vaikšto. | • Duoti klausytis įvairios nuotaikos muzikos kūrinių, kad vaikas juos įsimintų ir vėliau juos kartu aptarti. |
| • Stebėdamas šokį klausia:* Ką jis daro?

Komentuoja:* Žiūrėk, jis sukasi! Jis pagavo drugelį!

Nupiešia labiausiai įsiminusį šokio personažą. | • Pažiūrėjus drauge šokį, užduoti mąstymą skatinančius klausimus, pvz., „Ką matėte?“ „Kodėl tau atrodo, kad ragana buvo pikta?“ |
| • Suvokia, kad vaizduoja kitą – maitindamas lėlę, paklaustas paaiškina:* Aš esu mama!
* Aš esu tėtis!
 | • Kartu su vaikais žiūrėti lėlių ir dramos vaidinimus, klausytis jų įrašų. Užduodant klausimus (pvz., „Kas čia?“) skatinti atpažinti vaizduojamą pasaką. |
| • Žiūrėdamas į linijų raizginius ir spalvines dėmes sako: – Čia mamytė žiūri. • Įžiūrėjęs savo piešinyje lėktuvą, ima bėgioti iškėlęs piešinį po grupę, burgzti kaip lėktuvas. | • Skatinti pasakoti apie savo ar kitų piešinį, aplinkoje pamatytus paveikslus ar knygelių iliustracijas. Nestabdyti vaiko, jei jis su savo kūrybos darbeliu ima žaisti, bėgioti, ką nors vaizduoti judesiais, tai padės vaikui turtinti vaizduotę ir skatinti kūrybinės saviraiškos poreikį. |
| • Emocingai reaguoja girdėdamas darnų garsų, intonacijų, žodžių sąskambį, žiūrinėdamas savo ir kitų piešinėlius, spalvingas knygelių iliustracijas, žaislus, džiaugdamasis savo puošnia apranga. | • Džiaugiasi jau girdėtu instrumentinės muzikos įrašu, daina, bando kartu dainuoti. | • Džiuginti vaikus ir padėti jiems kaupti muzikinius įspūdžius, skatinti atidžiai klausytis muzikos, ja gėrėtis. |
| • Linksmų vaidinimo epizodų metu juokiasi, nori bėgioti. | • Kadangi vaikai nuo gausių ryškių įspūdžių greit pavargsta, reikėtų stebėti trumpą vaidinimą (daug kartų tą patį). |
| • Grožisi savo puošniais drabužiais, sako:– Čia mano graži suknelė! | • Stebėti vaiką tomis akimirkomis, kai jis grožisi, džiaugiasi gamtos ir kitos aplinkos daiktais ar reiškiniais, žaislais, savo išvaizda. Tinkamu momentu jį pakalbinti, paklausti, kas jam gražu. |
| • Paklaustas pasako, ar patiko muzikos kūrinėlis, dainelė, šokis, vaidinimas, dailės darbelis. | • Jei šokis patiko, ploja, paklaustas paskirais žodžiais atsako:– Gražiai šoko. Galvos linktelėjimu ar žodžiu „taip“ išreiškia savo nuomonę. | • Pritarti vaiko komentarams, papildyti jo vertinimą kitais žodžiais. |
| • Parodydamas, kad vaidinimas patinka, ploja, šūkčioja. | • Pasidomėti, ar vaikui patiko vaidinimas. Nuraminti, jei vaikas bijo, jog vilkas gali ateiti ir į jo namus. |
| **•**Kiek ilgiau sutelkia dėmesį stebėdamas vaidinimą.Pasirodžius veikėjui, jį įvardija, nusako, komentuoja:* Eina vilkas, jis negeras, sako „Ū-ū-ū!“
 | • Akcentuoti, jog teatre viskas vyksta ne iš tikrųjų, o taip yra sugalvota, pramanyta, sužaista. |
|  | • Priėjęs prie lentynėlės susidomi šiaudiniu paukšteliu, jį apžiūrinėja, brauko per šiaudinę uodegėlę sakydamas: „Man graži uodegėlė, tokia susirietusi...“ ir, bėgiodamas po grupę, ima jį skraidinti. | • Vaikams prieinamoje vietoje, jų akių lygyje, padėti profesionaliosios dailės, tautodailės kūrinių, kad retkarčiais juos būtų galima apžiūrėti, pasikalbėti apie juos. |
| **4-asis žingsnis**• Džiaugiasi menine veikla, nori dainuoti, šokti, vaidinti, pasipuošti, gražiai atrodyti. | • Džiugiai eina į salėje vykstančią muzikinę valandėlę, noriai dainuoja, šoka, žaidžia: * Man labiausiai patinka šokti, noriu būti šokėja kaip televizijoj.
* Noriu į muzikos salę, ten bus teatras.
 | • Sudaryti galimybes vaikams dalyvauti muzikinėje veikloje ir darželyje vykstančiuose renginiuose. |
| • Išreiškia norą gražiai dainuoti, šokti, vaidinti, gražiai sutvarkyti daiktus, žaislus. | • Atkreipti dėmesį, kai vaikas sako, kad nori gražiai ką nors daryti, palaikyti jo norą, pasidžiaugti, pagirti. |
| • Pasako, ką pats šoko, pvz.: „Aš buvau gėlė ir sukausi.“ | • Paprašyti vaiko pasakyti ir parodyti, kaip jis būtų ką nors daręs. |
| • Norėdamas suprasti vaidinimą apie vilką ir ožiukus, klausia („Kas čia?“), spėlioja („Ar vilkas suris ožiukus?“), pats bando paaiškinti („Vilkas ožiukus atris“). | • Įsiklausyti į vaiko klausimus ir, jei vaikas pats nepaaiškina, prieš vaidinimą trumpai papasakoti, apie ką bus vaidinama. Atkreipti vaiko dėmesį į pabaigą, paklausti, kokia ji – laiminga ar liūdna? |
| • Įsijautęs į piešimo procesą, emocingai komentuoja savo piešinį: * Jūroje audra, va, mėlynos bangos. Iš jūros išplaukia slibinas. Bangos tai su akelėmis – žiūri į slibiną.
 | • Padėti pajusti vaizdo, nuotaikų pasikeitimus keičiantis linijai, formai bei spalvai. Pasikalbėti, kokius potyrius pavyko papasakoti piešiniu, naudojant vienokias ar kitokias dailės raiškos priemones, paklausti, kaip jam gražiau. |
| • Skirtingai reaguoja (ramiai ar emocingai) klausydamas ir stebėdamas skirtingo pobūdžio, kontrastingus meno kūrinius, aplinką. | • Skirtingai reaguoja matydami šokant polką ir valsą (ima šokinėti arba ramiai linguoja), linksmo siužeto paveikslėlį ir skulptūrėlę (aktyviai komentuoja arba ramiai apžiūrinėja, glosto). | • Sudaryti sąlygas klausyti, stebėti skirtingus meno kūrinius, paskatinti reikšti savo išgyvenimus, paprašyti pasakyti, kaip jaučiasi, ką pajuto. |
| • Pajunta knygelėje vaizduojamų personažų emocines būsenas: * O ta mergaitė verkia, nes jai liūdna, jos vardas Ašarėlė.

Pastebi formas:* Lapės uodega ilga kaip šluota...
 | • Būti greta vaikui apžiūrinėjant meno kūrinius, daiktus, žaislus, ugdyti estetinį jautrumą– pritarti, papildyti jo išsakytas mintis („Taip, ir man patinka, ir man gražu.“) |
| • Sutelkdamas žvilgsnį pastebi ir emocingai reaguoja į kai kurias meno kūrinių, gamtos, buities daiktų, bendraamžių elgesio, šventiškai pasipuošusios grupės, gatvės, namų estetines savybes, sako: „Graži gėlytė. Gražiai šuniukas šokinėja. Duok kitą gražią knygutę, kur groja.“ | • Kasdienėje veikloje kalbant su vaikais nuolat vartoti žodžius „džiaugiuosi tavo piešinėliu,puikiai atrodai, gražiai pasielgei“, kad vaikai galėtų išgirsti ir pradėti suprasti, kas yra gražu. |
| • Keliais žodžiais ar sakiniais pasako savo įspūdžius apie klausytą muziką, dainelę, eilėraštį,pasaką, matytą šokį,vaidinimą, dailės kūrinį, knygelių iliustracijas, gamtos ir aplinkos daiktus ir reiškinius, pastebi ir apibūdina kai kurias jų detales. Reaguoja į kitų nuomonę. | • Pasako savo nuomonę, kuris meno kūrinys, kuri jo paties ir kitų grupės draugų meninė veikla, rezultatai patiko labiausiai ir kodėl, pvz., apie piešinį: * Man taip patinka. Man taip gražiau.

Apie muzikos kūrinį, koncertą ar muzikinį spektaklį:* Apie mamytę man patiko, gražiai dainavo.
 | • Skatinti klausant, apžiūrint meno kūrinius kalbėti apie savo ir kitų darbelius: kodėl patinka, kuris gražesnis, kokių spalvų ar formų?  |
| • Pasakodamas apie matytą šokį, judesį susieja su personažu ar nuotaika („Bėgo greitai kaip vilkas. Šokinėjo aukštai kaip varlė“). | • Pažiūrėjus šokį, aptarti, atsakyti į klausimus: „Kaip?“ „Kodėl?“ |
| • Apžiūrinėdami draugų nupieštas saulutes, diskutuoja, kuriuose piešinėliuose saulutė linksma, kuriuose – liūdna. | • Kalbėtis su vaiku apie spalvas paletėje, kurios spalvos jiems atrodo linksmos arba liūdnos, tyrinėti spalvų maišymosi efektus. |
| • Pasako savo nuomonę apie savo ir kitų išorės grožį, apie gražų ir negražų bendraamžių poelgį, pvz., „Gražiai pasipuošė, padėjo sutvarkyti žaisliukus. Negražiai pasakė.“ | • Stebėti, kad vertindami neįskaudintų vieni kitų. Dažniau atkreipti vaikų dėmesį į tai, kas gražu, gera, nei į tai, kas kelia pasipiktinimą. |
| • Jautriai reaguoja į kitų vertinimus, piešdamas susijaudinęs sako:* Jis man trukdo, sako, kad makaliūzę nupiešiau, bet aš piešiu snaiges, na viską.
 | • Padėti vaikui ugdytis pasitikėjimą savimi, pritarti, padrąsinti tęsti savo kūrybą. |
| **5-asis žingsnis**• Mėgaujasi muzikavimu, šokiu, vaidyba, dailės veikla. Rodo pasitenkinimą bendra veikla ir kūryba, gėrisi savo ir kitų menine veikla, geru elgesiu, darbais. Grožisi gamtos spalvomis, formomis, garsais. | • Patikusius, sukėlusius daug emocijų kūrinius, daineles, ratelius prašo nuolat kartoti. | • Paprastai ir vaikams suprantamai atskleisti muzikos kūrinių grožį.• Skatinti vaikus savo žaidimuose vaidinti muzikantus, šokėjus, dainininkus, vaizduojant, kad jie yra scenoje, dainuoja su mikrofonu ar groja muzikos instrumentu. |
| • Nusako pasakų, vaidinimų veikėjų balsų intonacijas (pvz., „Lapė labai plonai kalbėjo, o meška – labai storai.“) ir jas pakartoja žaidimuose. | • Kartu su vaikais žiūrėti lėlių ir dramos vaidinimus, klausytis vaidinimų įrašų, žiūrėti animacinius filmukus. Sudaryti sąlygas vaikams dalyvauti ar stebėti įvairius muzikinius, vaidybinius renginius. |
| • Su dideliu susidomėjimu dalyvauja kūrybos procese kartu su tautodailininke, paaiškina apie velykinio kiaušinio marginimo procesą:* Ta teta dažė, pasiėmė pieštuką ir smeigtuką ir dažė. Kai nudažė, dėjo tą kiaušinį į dažus. Piešė ant tų kiaušinukų viską: saules, tvoreles. Aš bandžiau tą tvorelę tokią, bet neišėjo. Mamai reikės parodyti, ji nežino, kaip reikia dažyti.
 | • Skatinti stebėti menininkų kūrybos procesą bei patiems kartu kurti, nes estetinį suvokimąir jautrumą vaikas geriausiai ugdosi veikdamas, kurdamas, apie tai kalbėdamas, aiškindamas. |
| • Džiaugiasi piešimo procesu: „Piešti malonu todėl, kad išimi iš savo galvos namą, žmones, gėlytes ir uždedi juos ant popieriaus.“• Kalbėdamas apie draugo piešinį, šokį, pagiria, kad buvo gražu. | • Sudominti vaikus patrauklia ir malonia veikla paties auklėtojo ir kitų kūrybos pavyzdžiais. Išklausyti vaiką ir pačiam pasakoti apie savo kūrybinius sumanymus. Diskutuoti, ką dailininkas norėjo pasakyti: * Užsimerk ir pasakyk ką, jautei žiūrėdamas į šį paveikslą?
* Ką dailininkas galvojo tapydamas šį paveikslą?
 |
| • Trumpai grožisi gamta, sutelkia dėmesį ir pastebi spalvų ir formų, garsų darną ir įvairumą, pamatęs spalvingą klevą rudenį sako:* Koks gražus medis, kiek daug spalvų!
 | • Gamta yra pats stipriausias estetinio ugdymo šaltinis, todėl reikėtų skatinti vaikus įvairiausiais būdais pamatyti, pajusti kasdien atsiveriantį vis naują grožį. |
| • Džiaugiasi ir gėrisi ornamentais išgražintais drabužiais, aplinkos daiktais. Vaikas sako: „Tokiais ornamentais papuoštas mano tėčio megztinis.“ | • Nuolat ugdyti vaikų estetinį skonį, atkreipiant dėmesį į kasdien vaiko aplinkoje esančius daiktus, drabužių puošybą, kitų bei pačių vaikų sukurtą tvarkingą ir gražią aplinką. |
| • Pastebi kai kuriuos meninės kūrybos proceso ypatumus (siužetą, veikėjų bruožus, nuotaiką, spalvas, veiksmus). Pasako, kaip jautėsi ir ką patyrė dainuodamas, šokdamas, vaidindamas, piešdamas. | • Girdėtus muzikos kūrinėlius elementariai apibūdina (pvz., pelytės muzika – „plona“, tyli, o meškino – „stora“, garsi). Klausomus programinės muzikos kūrinius apibūdina žodžiais: „Polkutė – linksma, lopšinė – švelni, liūliuojanti, maršas smagus ir pan.). | • Skatinti vaikus domėtis muzika ir jos išraiškos priemonėmis, aptarti turinį, nuotaiką ir muzikos instrumentų tembrus.  |
| • Savarankiškai pasakoja matyto šokio siužetą:* Iš pradžių buvo tamsu, paskui pasirodė drugelis, buvo šviesu ir jis skrido, po to susitiko gėlę ir šoko su ja, nes jiems kartu buvo linksma.
 | Sugalvoti įvairių būdų, kaip padėti vaikui suvokti ir papasakoti matyto kūrinio siužetą: žiūrėti pasakojimo videoįrašą, klausyti ausinėmis audio įrašo, pasakoti draugui „telefonu“ ir kt. |
| • Žiūrėdamas vaidinimą apie vilką ir ožiukus, atkreipia dėmesį į veikėjų elgesio, judėjimo, intonacijų ypatybes, jas įvardija: vilkas kalba garsiai, jo balsas storas, turi didelę galvą, aštrius dantis. Ožiukai maži, balti, rageliai riesti. | • Kartu su vaikais žiūrėti lėlių ir dramos vaidinimus, klausytis vaidinimų įrašų, žiūrėti animacinius filmukus. Sudaryti sąlygas vaikams dalyvauti ar stebėti įvairius muzikinius, vaidybinius renginius. |
| • Kartu su auklėtoju apžiūri dailės reprodukcijas, nuotraukas, pažiūri trumpą filmo fragmentą. Diskutuoja, kas ką yra matę, elementariai aiškinasi, kuo skiriasi dailės kūrinys, fotografija, kinas ir kt.:* Čia tai dailininkas nupiešė.
* Mano tėtis yra fotografas, jis gražiai moka fotografuoti.
* Filmą juk sugalvoja ir nufilmuoja.
 | • Sudaryti galimybę vaikams stebėti vaizduojamosios (tapybos, grafikos, skulptūros) ir taikomosios–dekoratyvinės (keramikos, tekstilės, odos, amatų, liaudies meistrų dirbiniųir kt.) dailės kūrinius, reprodukcijas ir kt. ugdymo įstaigoje, parodose, galerijose, mugėse, šventėse, tradiciniuose renginiuose. |
| • Dalijasi įspūdžiais po koncertų, spektaklių, parodų, renginių lankymo. Pasako savo nuomonę apie muzikos kūrinėlį, dainelę, šokį, vaidinimą, dailės darbelį, aplinką, drabužį,tautodailės ornamentaispapuoštus daiktus. | • Padainavęs, pažaidęs muzikinį ratelį ar žaidimą, pasako, kuris labiau patinka, o kuris nelabai:* Šita dainelė man labai patinka, ji linksma.
* Man nepatinka šokti, geriau dainuoti.
 | • Sukurti situacijų, kad vaikas galėtų meno kūrinius, savo ir kitų meninę veiklą vertinti savaip lygindamas. |
| • Išsako savo nuomonę, kodėl patiko ar nepatiko matytas šokis:* Man patiko, nes labai gražiai šoko saulė.– Man nepatiko, nes jis negražiai šokinėjo.

Pasako, kodėl pačiam patiko ar nepatiko šokti:* Man patiko šokti, nes buvo linksmas šokis.
 | • Paskatinti kiekvieną išsakyti savo nuomonę. Paklausti, kaip dar kitaip galėtų apie muziką, šokį, vaidinimą pasakyti, ką dar tai galėtų reikšti ir pan. |
| • Estetinį meno kūrinių ir savo kūrybos vertinimą susieja su doriniais, emociniais išgyvenimais: * Vilkas pilkas negražus, negeras, o ožiukai ir jų mama – gražūs, geri.

Draugystės dieną iškerpa iš popieriaus gėlę ir sako, kad nori padovanoti draugei už tai, kad ji gera ir dalijasi žaislais. | • Kasdienėje veikloje suteikti galimybę suprasti ir pajusti, kad tiesa, gėris ir grožis visada teikia džiaugsmą ir pasitenkinimą. |
| **•** Veido išraiška, judesiais, žodžiais parodo, kas patinka ar nepatinka – meniniai sprendimai, turinys pačių ir kitų dailės kūrinėliuose:* Čia kažkoks tamsiom spalvom nupieštas.
* Nepatinka, nes liūdnos spalvos.
* Patinka, nes mergaitė yra karalaitė.
 | • Prašyti papasakoti apie savo dailės kūrinius, pateikti į meninius sprendimus orientuotų klausimų, pvz.: „Kuriame piešinyje geriausiai pavyko pavaizduoti išvyką į zoologijos sodą?“ „Kuriame piešinyje pavyko nupiešti tamsiai arba šviesiai žalią eglutę?“ „Kodėl tau taip patinka nupiešta karalaitė?“ |
| **6-asis žingsnis**• Stengiasi kuo gražiau šokti, vaidinti, deklamuoti, dainuoti, groti, piešti, konstruoti. Gėrisi ir grožisi savo menine kūryba. | • Emociškai išgyvena meno kūrinius (pvz., klausydamiesi valso, linguoja į šonus, vaizduoja, kad groja fortepijonu, užsimerkia ir pakelia akis į dangų ir kt.), pasakoja apie šokį:* Snieguolė šoko labai gražiai ir lengvai, ji buvo linksma, nes daug sukosi ir šokinėjo, ir jos suknelė buvo labai graži, ji šoko ant pirštų galų.

Aiškina, kad ji pati šoko „kaip Snieguolė, nes aukštai kėlė koją ir moka taip suktis“. Vaidindamas emocingai, išraiškingai pakartoja frazes ir intonacijas:* Lape snape, tu gaidelio nepagausi, niekam durų neatšausiu.

Užtrenkia dureles, liūdi ir nuoširdžiai užjaučia herojų, nori jam padėti. | • Sudaryti sąlygas vaikams dalyvauti ar stebėti kuo daugiau ir įvairesnių muzikinių, vaidybinių renginių, koncertų, lankytis parodose, muziejuose, teatre, miesto šventėse, mugėse, cirke ir kitur.• Pasikalbėti apie patirtus įspūdžius, pasidalyti savo mintimis, emocijomis, pasidžiaugtipastebėtu grožiu.Užduoti atvirų klausimų:* Ką pajutai?
* Kas įsiminė?
* Kas patiko?
* Ko reikia, kad vaidinimas, šokis ar piešinys būtų gražus, įspūdingas?
 |
| • Gana ilgai sutelkia dėmesį ir seka jį sudominusį vaidinimą ar filmuką. Gilindamasis į įvykius, aiškina, kad „Ragana negera, nes pavogė kiškio morkas.“ Pasakodamas parodo, kaip ragana vaidinime skrido, kokiu šiurkščiu balsu ji kalbėjo, prideda ir tai, ko nebuvo rodoma, bet gali taip būti (pvz., sako: „Kiškis augina morkas, nes jis ūkininkas“). | • Žiūrėti lėlių ir dramos vaidinimų, klausytis jų įrašų, žiūrėti animacinių filmukų. Skatinti pastebėti subtilesnes veikėjų kalbos intonacijų, poelgių, veiksmų, kostiumų, lydinčios muzikos, dekoracijų detales. Vaiko apibūdinimus, pvz., „Kiškis greitai bėgo“, vaizdingai papildyti: „Taip, jis skuodė kaip įkirstas.“ (Pasiaiškinti, ką reiškia „kaip įkirstas“). Paskatinti pavaizduoti, kaip kiškis bėga „kaip įkirstas“. |
| • Gėrisi ir grožisi savo menine kūryba, pasako, kas pasisekė, užrašo savo vardą, nori juos eksponuoti, rodyti kitiems:* Pažiūrėk, kaip aš gražiai šoku.
* Matai, kaip aš moku vaidinti lapę gudruolę? Pamatęs auklėtojos padarytus paukščiukus sako:
* Kokie gražūs paukščiukai. Jie gražiai atrodo. O ar aš irgi galiu padaryti tokius paukščiukus? Jūs irgi jį pakabinsite, kad visi matytų?
 | • Sudaryti galimybę vaikui, kitiems girdint ir matant, pasidžiaugti savo ir kitų kūryba bei kasdiene veikla. Demonstruoti jo kūrinėlius, ruošti visų vaikų arba autorines parodėles, sudaryti individualius albumus arba kaupti skenuotų kūrinių elektroninius variantus, juos retkarčiais persiųsti tėveliams, kad vaikas girdėtų ir jų pagyrimą bei atsiliepimus. |
| • Siekia meninės kūrybos grožio, noriai ir su džiaugsmu stengiasi viską atlikti kuo gražiau:* Neskubu padaryti darbelio, nes noriu, kad būtų gražu. Mamytė džiaugsis, kai gaus tokį gražų atviruką.
* Noriu gražiai šokti, kaip televizijoje.
 | • Palaikyti ir skatinti vaiko norą siekti grožio, pagirti už jo pastangas, parodyti kitiems, užrašyti vaiko pasakojimą ir prisegti prie demonstruojamo darbelio, kad pamatytų, kad jo noras siekti grožio yra pastebėtas ir vertinamas. |
| •Pastebi papuoštą aplinką, meno kūrinius ir pasako, kas jam gražu. Palankiai vertina savo ir kitų kūrybinę veiklą, pasako vieną kitą argumentą, kodėl gražu. | • Pateikdami keletą motyvų apibūdina, palygina patikusią ar nepatikusią muziką, šokį, dailės darbelį, vaidinimą:* Vaidinimas apie vilką ir ožiukus patiko labiau nei vaidinimas apie raganą.
 | • Skatinti vaikus aptarti stebėtą ar klausytą meno kūrinį, pagrįsti savo nuomonę, atsakant į klausimą, kodėl patiko ar nepatiko. Jei vienasvaikas sako, kad jam patiko, klausti, ar yra tokių, kuriems nepatiko, leidžiant suprasti, kad visokios nuomonės yra svarbios. Pratinti pastebėti ir atskirti kičą nuo tikrojo meno. |
| • Palankiai vertina patinkančią savo ir kitų kūrybinę veiklą ir kūrinėlius:* Koks gražus namas, norėčiau tokiame gyventi! Pastebi neišraiškingą, nepavykusį kūrinių atlikimą:
* Nepavyko, nupiešiu kitą.
* Jis viską sugadino.
* Neįdomu žiūrėti, nes jis nemoka vaidinti!
* Negražus, mažai spalvų.
 | • Skatinti geranoriškai vertinti kitų saviraiškos ir kūrybos bandymus, išsakyti savo ir gerbti kitų nuomonę. Paprašyti pakomentuoti, kurie kūriniai kelia estetinį pasigėrėjimą (malonu žiūrėti į gražius, grakščius šokio judesius) ir kurie atgraso (baisu žiūrėti žiaurumu ir agresiją perpildytą animacinį filmuką). |
| • Reiškia nuomonę apie grupės aplinkos estetiką, pastebi, kada daiktai tvarkingai ar gražiai išdėlioti, aiškina, kad švara ir tvarka – tai gražu. Saugo ir puoselėja gamtos grožį, noriai tvarko, puošia grupės aplinką. | • Sudaryti sąlygas suprasti aplinkos grožio svarbą ir jį vertinti. Patiems dalyvauti jįpuoselėjant: nelaužyti medelių, neskriausti gyvūnėlių, dalyvauti medelių sodinimo akcijose, atskrendančių paukščių sutiktuvėse ir kt. Gėrėtis gerai atliktu darbu, išsakyti nuomonę apie prastą. |
| • Gėrisi ir palankiai vertina tinkamą bendraamžių elgesį, džiaugiasi pats gavęs pagyrimų:* Man patinka, nes ji gražiai elgiasi prie stalo!
* Auklėtoja pasakė, kad aš gražiai moku vaikščioti koridoriumi, nebėgioju.

Piktinasi netinkamu elgesiu, išsako pastabą valgančiam vaikui:* O jeigu prie svečių taip valgytum, tau būtų negėda?

Mėgdžioja gražaus elgesio pavyzdžius. | • Pastebėti, pagauti momentą, kada vaikas kuo nors gėrisi, džiaugiasi, pritarti jam, padiskutuoti, kodėl taip reikėtų elgtis, kaip kiti jaučiasi, kai mato kitą netinkamai besielgiantį, kokį elgesį pavadintų gražiu ir kt. Pratinti gražiai elgtis viešose vietose (teatre, koncerte, parodoje, prekybos centre). |
| • Gana kritiški savo ir kitų išvaizdai, pastebi, kada kiti netvarkingai ar nešvariai apsirengę, pagiria, atvirai išreiškia savo nepasitenkinimą ar susižavėjimą, pasako komplimentus:* Kaip gražiai, nuostabiai atrodai!

Pastebi, kada mergaitės pasipuošia gražia suknele, plaukų segtukais, patinka tvarkingai ir gražiai rengtis, būti susišukavusiam, derinti drabužių spalvas. | • Skatinti suprasti ir atskirti, kokia išvaizda gali būti pavadinta gražia, akcentuojant tai, ką patys gali padaryti, kad atrodytų gražiai. Siekiant, jog vaikas ugdytųsi gebėjimą pamatyti bei tinkamai vertinti savo ir kitų išorės grožį, ieškoti tinkamiausių būdų (pvz., kurti projektus, plakatus su šūkiais, skaityti istorijas, žiūrėtifilmukus ir kt.). |
| **•** Grožisi ir išraiškingais žodžiais apibūdina labiausiai į akis krentančias gamtos, aplinkos daiktų ir reiškinių bei kasdienio gyvenimo estetines ypatybes (pvz., „ryškios žvaigždės“, „sidabrinis šerkšnas“, „gražiausia lėkštutė su mėlynu paauksuotu krašteliu“, „gražiai apipaišytas troleibusas“). | • Per pasivaikščiojimus lauke ar darželio aplinkoje paskatinti stabtelti ir įsižiūrėti į detales, atrasti gražius daiktus, gamtos ar miesto vaizdus. Jei grupė turi fotoaparatą,fotografuoti ir, jei yra galimybė, kaupti atspausdintus arba elektroninius vaizdus,peržiūrėti naudojant multimediją. Džiaugtis pastabumu, gražiais užfiksuotais vaizdais. |
| • Pastebi grupės aplinkos estetiką ir ja rūpinasi (tvarkingai išdėsto žaislus, daiktus, gražiai padengia stalą, noriai puošia grupę), pastebi savo ir kitų estetinę išvaizdą, pvz., tvarkingus drabužius, švarias rankas. | • Kalbėtis, ką jis pats pakeistų aplinkoje, kad būtų gražiau, kurti ir realizuoti įvairius projektus. |
|  | • Grupelė vaikų kartu su auklėtoja samprotauja apie grožį. Vaikai komentuoja: „Grožis – tai gėlės, krūmai, beržai, jūra, piliakalniai, Gedimino pilis, laivai, tiltai, gražūs tautiniai kostiumai, Čiurlionio paveikslai, skrybėlės gražios juodos (jas nešioja visokie ponai), žiedai, auskarai, gumytės su šuniukais, limuzinai, futbolas, krepšinis, nes visaip gražiai jį žaidžia.“ | • Su grožiu susijusius dalykus įtraukti į kasdienės veiklos pokalbius ir veiklą, atkreiptivaikų dėmesį, diskutuoti, kas gražu ir negražu, išnaudoti visas galimybes vaiko estetinėms vertybėms puoselėti. |
| • Pasakoja įspūdžius apie muzikos, vaidinimo, šokio siužetą, matytus dailės, tautodailės kūrinius, vaizduojamus įvykius, veikėjus, nuotaiką, kilusius vaizdinius. Plačiau papasakoja, ką sukūrė, kaip pats bei kiti dainavo, grojo, šoko, vaidino, piešė. | • Suvokia ir savais žodžiais apibūdina muzikos kūrinius, apie išklausytą lopšinę sako:* Šita muzika labai pūkinė, linguojanti.

O C. Sen-Sanso „Gulbė“ iš „Žvėrių karnavalo“ apibūdinama taip: * Man gulbė labai graži, jos plunksnos baltos ir ji labai gera, aš norėčiau jos ir kitą kartą paklausyti.
 | • Dažnai klausytis įvairių muzikos kūrinių (dainų, šokių, simfoninės muzikos, operos ar baleto ištraukų), paskatinti vaikus susikaupti, išklausius savo mintimis pasidalyti su pedagogu ir draugais. Užduoti klausimų apie skambėjusią muziką, atlikėjus. |
|  | • Savarankiškai pasakoja stebėto šokio siužetą, nusako veikėjus, jų judesius, apibūdina šokio kostiumus:* Senjoro pomidoro buvo toks raudonas kostiumas, jis buvo išsipūtęs, todėl tik vartėsi ant žemės, jis buvo piktas, nes visą laiką trepsėjo.
 | • Skatinti aptarti stebėtą šokį, atkreipti dėmesį į šokėjų judesius, kostiumus, šokio muziką ir pan. Skatinti reikšti įvairią nuomonę leidžiant suprasti, kad visokia nuomonė yra priimtina. |
|  | • Supranta, kur sėdi žiūrovai ir savarankiškai užima jų vietą, parodo, kur vaidins aktoriai, žino, kada vaidinimas prasideda, o kada pasibaigia. | • Pasamprotauti, ką teatre veikia aktorius, suteikti galimybę pasikalbėti, užduoti jiems klausimų apie teatrą. |
|  | • Apžiūrinėdamas dailės kūrinius apibūdina spalvas, medžiagas, išraišką:* Iš molio padaryta mergaitė. Jos žandukai labai raudoni ir gražūs. Joje yra molio spalva, yra mėlyna spalva, joje yra net labai šviesiai mėlyna spalva.
 | • Kalbėtis vaikui suprantama kalba apie vizualaus meno kūrinius ir jų kūrybos raiškospriemones – kompoziciją, spalvą, formą, siluetą, proporcijas, padėtį erdvėje ir plokštumoje. |
|  | • Įvardija skirtingus meno kūrinių sukeliamus potyrius ir kilusias idėjas patiems veikti:* Aš irgi noriu taip vaidinti katytę.
* Aš taip pat moku nupiešti tokią mergaitę, tik ji bus princesė.
 | • Paskatinti realizuoti kilusius sumanymus čia ir dabar, nes praktinė patirtis teikia daugiausiaipeno estetiniam suvokimui ir jausenai. |
|  | • Bando atpažinti ir spėlioti, kokį veikėją vaidina: žaisdamas teatrą persirengia lape arba katinu ir atitinkamai veikia – eina tykodamas kiškio žingsniu arba žygiuoja mojuodamas kardu. | • Stebėti ir padėti vaikams realizuoti kilusius sumanymus: suteikti pakankamai laiko,parūpinti drabužių ir kitos atributikos, reikalui esant įsilieti į vaidinimą ar žaidimą. |
|  | • Įžvelgia kai kuriuos raiškos priemonių ryšius su vaizduojamu objektu:* Jo nupieštas šuniukas piktas, nes juodas, o mano linksmas, nes pakėlęs laiko letenėlę.
 | • Diskutuoti ieškant vienokių ar kitokių meninių sprendimų, pvz., kuriuose piešinėliuose yra tamsiai, kuriuose – šviesiai mėlyna spalva, kas piešinėliuose pavaizduota arti, o kas – toli, kodėl taip atrodo ir kt. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * nesidžiaugia savo ir draugų dailės kūrinėliais, darbeliais;
* nesistebi malonius garsus skleidžiančiais instrumentais, neįprastais šviesos šaltiniais;
* nepastebi grupėje (namie) atsiradusio naujo gražaus daikto;
* nemėgsta puošti grupės ar savo kambario;
* neturi mėgstamos dainelės, spalvos, pan.;
* nekreipia dėmesio į tai, kaip apsirengęs, ar drabužėliai švarūs, gražūs (vaikų supratimu);
* retai kalboje vartoja estetines sąvokas „gražu“, „patinka“ ir pan.
 | * stengiasi darbą atlikti tvarkingai (nesako „Gražu“, bet „Padariau gerai“ ar pan.);
* užbėga už akių įvykiams – žino, kad reikia pagirti draugo darbelį, išgirstą dainą, todėl sako: „Kaip gražu“;
* išgirdęs pastabą, kad kaukė netinka ar pan., paverčia juokais („Aš taip ir norėjau“)*.*
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

 • Padėkite pastebėti kasdienėje aplinkoje ir gamtoje gražius daiktus, reiškinius, komentuokite

juos („Pažiūrėk, koks gražus voratinklis“ ir pan.).

• Mokykite gražiai suderinti lėlės drabužėlius, pastatyti gražų namą iš kaladėlių.

• Prašykite, kad padėtų padengti ir papuošti stalą.

• Žavėkitės, džiaukitės gražiu poelgiu, elgesiu.

• Mokykitės paprastų, bet skambių dainelių, kurkite gražius žodžius.

• Prieš eidami į teatrą, koncertą, paruoškite vaiką suvokti meninę veiklą.

**4.14. INICIATYVUMAS IR ATKAKLUMAS**

Iniciatyvumo ir atkaklumo srityje vaikui ugdantis tobulėja jo gebėjimai:

**•** pačiam susirasti veiklos ir turiningai ją plėtoti;

**•** įsitraukti į suaugusiojo pasiūlytą ugdymąsi skatinančią veiklą, susikoncentruoti ir išradingai

ją plėtoti;

**•** susidoroti su kliūtimis siekiant realizuoti sumanymus.

 ***Vertybinė nuostata***. Didžiuojasi savimi ir didėjančiais savo gebėjimais.

***Esminis gebėjimas***. Savo iniciatyva pagal pomėgius pasirenka veiklą, ilgam įsitraukia ir ją plėtoja, geba pratęsti veiklą po tam tikro laiko tarpo, kreipiasi į suaugusįjį pagalbos, kai pats nepajėgia susidoroti su kilusiais sunkumais.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Pats juda (šliaužia, ropoja, eina) jį sudominusių žaislų, daiktų link. Trumpam sutelkia žvilgsnį, seka judantį daiktą akimis, klausosi, atlieka tikslingus judesius, veiksmus su daiktais. | • Turi mėgstamus žaislus. Laikydamasis sienos nueina prie žybsinčių, skambančių, spalvotų kubelių. Po to per pusę grupės nuropoja prie kamuoliuko. | • Pastebėti vaiko rodomą iniciatyvą ir ją palaikyti. Stebėti ir pasidžiaugti vaiko daug kartų kartojamais veiksmais, rodančiais jo atkaklumą. |
| • Šypsodamasis, žvelgdamas į akis, čiauškėdamas, duodamas žaislą kitam skatina su juo žaisti; išreikšdamas norus parodo „taip“ arba „ne“. | • Tiesia kamuoliuką auklėtojui, žiūri į akis, šypsosi. Žaidžiant žaidinimus „Bėga bėga pelytė“, plodamas katutes tiesia delniuką suaugusiajam, prašydamas jį pakartoti. | • Priimti vaiko siūlomus žaidimus. Žaisti žaidinimus su vaiku tol, kol jis to nori.• Siūlyti žaisti smulkiajai motorikai skirtus žaidimus, reikalaujančius dėmesio, atkaklumo (pvz., sukaišioti detales į atitinkamas ertmes ir kt.). |
| **2-asis žingsnis**• Pats pasirenka daiktus, su jais žaidžia, daug kartų atkakliai bando atlikti naują veiksmą, kartoja tai, kas pavyko. Judesį, veiksmą ar garsą gali pakartoti tuoj pat, po kelių valandų, dienų, todėl savarankiškai modeliuoja kelis judesius ar veiksmus į vieną seką. Trumpam atitraukus dėmesį vėl sugrįžta prie ankstesnės veiklos. | • Atkakliai bando užsegti didelę sagą: pabando, nepavyksta, vėl pabando, pagaliau įspraudžia sagą į kilpą ir apsidžiaugia. Kelis kartus užsega ir vėl atsega sagą.• Prieš kelias dienas matė, kaip kirpėja kirpo sesutę, todėl ima šukas ir šukuoja lėlę. | • Pabūti greta vaiko, kai jis mokosi naujų veiksmų – tai stiprina jo atkaklumą, skatina tęsti bandymus. Neskubėti padėti vaikui – paties atliktas veiksmas turi didesnį poveikį jo raidai. |
| • Pats noriai mokosi iš tų, su kuriais jaučiasi saugus. | • Stebi, kaip auklėtojas stato bokštelį ir pats ima kaladėles, stato panašų bokštelį. | • Žaisti, ką nors veikti vaikų akivaizdoje, kad mažyliai galėtų stebėti atskirus veiksmus, procesą. |
| • Veiksmais ir atskirais žodžiais reiškia norus, veda suaugusįjį prie dominančių daiktų. Protestuoja, reiškia nepasitenkinimą, negalėdamas įveikti kliūties. | • Vaikas veda auklėtoją prie žaisliuko – iššokančios varlytės. Rodo, kad reikia varlytę įdėti į vidų, uždengti dangtelį ir po to jį atidengti, kad varlytė iššoktų. Po daugelio bandymų pats išmoksta įdėti varlytę ir atidaryti dangtelį.• Rodo nepasitenkinimą, kai stumiamos durys neatsidaro, rėkia, reikalaudamas pagalbos. | • Kantriai padėti vaikui mokytis, kai jis rodo iniciatyvą, domisi naujais veiksmais.• Padėti vaikui įveikti kliūtis, jei po daugelio bandymų jam nepavyksta atlikti norimo veiksmo. |
| **3-iasis žingsnis**• Nuolat energingai žaidžia, ką nors veikia, laisvai juda erdvėje, pats keičia veiklą, pasirenka vieną iš kelių daiktų, sugalvoja būdus, kaip pasiekti neprieinamąnorimą daiktą. | • Sudėlioja visas formeles į jų lizdus. Jas išima ir vėl sudėlioja. Pasilipa ant kėdės, kad pasiektų žaislą, padėtą ant palangės. Deda dėlionę nepaisydamas šalia keliamo vaikų triukšmo. | • Pasirūpinti saugia aplinka grupėje, lauke. Auklėtojui pačiam žaisti įvairius sensoriniusžaidimus vaikų akivaizdoje, kad jie galėtų jį stebėti ir mėgdžioti, taip mokydamiesi naujų veiksmų. • Siūlyti vaiko poreikius atitinkančių priemonių veiklai. |
| Mėgsta išbandyti suaugusiojo pasiūlytus naujus žaislus, žaidimus,neįprastą veiklą. | • Ilgai tyrinėja naują žaislą.• Ilgam susitelkia bandydamas užsegti sagas, suvarstyti batų raištelius, dėlioja dėliones, konstruoja.• Užsimerkęs sukasi ratu tol, kol nugriūva. | • Nuolat praturtinti grupę kuo nors nauju, pasiūlyti vaikams naujų žaidimų.• Neišleisti vaikų iš akių. |
| • Ekspresyviai reiškia savo norus, sako „ne“. | • Atkakliai tvirtina, kad nenori miegoti. | • Kai tik įmanoma, palaikyti vaiko norus, pasiūlyti jiems pakeisti neigiamą nuomonę. |
| **4-asis žingsnis**• Dažniausiai pats pasirenka ir kryptingai plėtoja veiklą vienas ir su draugais. | • Rodo iniciatyvą vadovauti sugalvotam žaidimui ir buria kitus vaikus. Mergaitė nueina į lėlių kampelį. Pamato žaidimų draugę ir klausia: „Giedre, ar nori žaisti namus?“ | • Palaikyti vaikų veiklos sumanymus, padėti juos išplėtoti, įgyvendinti. |
| • Kviečiant, sudominant įsitraukia į suaugusiojo pasiūlytą veiklą. | • Motiejus noriai dalyvauja suaugusiojo organizuojamoje „Ryto rato“ veikloje. | • Pasiūlyti vaikams veiklos dviese, grupelėje ar su visa grupe. |
| • Susidūręs su kliūtimi arba nesėkme, bando ką nors daryti kitaip arba laukia suaugusiojo pagalbos. Siekia savarankiškumo, laukia suaugusiųjų paskatinimo, padrąsinimo. | • Valerija randa išeitį, susidūrusi su kliūtimi. Mergaitė piešia. Pasiėmusi teptuką merkia į guašą, tepa ant popieriaus. Dažus sunku tepti ant lapo. Vėl merkia teptuką į guašą – vėl tepa, dar kartą tepa. Teptukas vos slysta lapu. Valerija ima spausti teptuką, dažus vis tiek sunku tepti. Besidairydama pamato, kad ant stalo stovi indelis su vandeniu. Indelį prisitraukia prie savęs. Teptuką pašlapina į vandenį, tada merkia į dažus ir vėl piešia ant lapo. Pastebi, kad dabar teptukas slysta lengvai. | • Palaikyti vaikus, kurie bando iššūkį įveikti savarankiškai, neskubėti teikti pagalbos. Vaikams, kurie greit nusimena, meta veiklą, padėti surasti išeitis. Pastebėti ir palaikyti vaiko iniciatyvą atlikti nesudėtingus darbus. Džiaugtis vaiko iniciatyva padėti kitam – ką nors paduoti, paaiškinti ar pagelbėti užsisegti. |
| **5-asis žingsnis**• Pats pasirenka ir ilgesnį laiką kryptingai plėtoja veiklą vienas ir su draugais. | • Patys sugalvoja žaidimą ir ilgai jį plėtoja. Daiva, Emilija ir Motiejus pačių sugalvotą žaidimą „Ragana gaudo“ žaidžia 13 minučių. Giedrė ir Matas pačių sugalvotą žaidimą „Gaminame maistą“ žaidžia 32 minutes. | • Skatinti vaikus turiningiau išplėtoti jų pačių sumanymą. |
| • Lengviau pereina nuo paties pasirinktos veiklos prie suaugusiojo jam, vaikų grupelei, visai vaikų grupei pasiūlytos veiklos. Suaugusiojo pasiūlytąveiklą atlieka susitelkęs, išradingai, savaip, savarankiškai. | • Auklėtojui pasiūlius veiklą patys pasirenka, kaip, pvz., pieš mamytės portretą: vieni jį piešia spalvotais pieštukais, kiti tapo guašu, treti – kreidelėmis. Kiekvieno mamytė vis kitokia. | • Veiklą vaikams pasiūlyti tik kaip motyvuojančią idėją, kurią jie galėtųsukonkretinti ir savaip įgyvendinti. Nesiūlyti uždarų užduočių, kuriose auklėtojas nurodo vaikui visus veiklos atlikimo žingsnius. |
| • Ilgesnį laiką pats bando įveikti kliūtis savo veikloje, nepavykus kreipiasi pagalbos į suaugusįjį. | • Simonas nori pasidaryti robotą, suklijuodamas dvi dėžutes. Patepa klijais, tačiau jos nesulimpa. Pritepa daugiau klijų – dėžutės nesusiklijuoja. Po kurio laiko vaikas kreipiasi pagalbos į suaugusįjį. | • Pagalbą vaikui teikti ne ką nors darant už jį, bet keliant mąstyti skatinančius klausimus, pateikiant keletą alternatyvių pasiūlymų,skatinant bandyti daug kartų. |
| **6-asis žingsnis**• Turiningai plėtoja paties pasirinktą veiklą, ją tęsia po dienos miego, kitą dieną, kelias dienas. | • Žaidžia ilgą laiką trunkančius kūrybinius žaidimus. Vaikai visą savaitę žaidžia žaidimą apie geručius ir blogiukus. | • Sudaryti sąlygas grupėje vaikų sumanymus ir auklėtojo pasiūlytą veiklą plėtoti po keletą dienų, neardant vaikų susikurtos aplinkos,nebaigtų darbelių. |
| • Susidomėjęs ilgesniam laikui įsitraukia į pasiūlytą veiklą, siūlo vaikams ir suaugusiajam įsitraukti į jo paties sugalvotą veiklą. | • Auklėtojo pasiūlytą veiklą – pasidaryti draugo siluetą ir jį išgražinti – vaikai pradėjo ryte, tęsė po pietų ir baigė tik kitą dieną.• Prie vaikui įdomios auklėtojo pasiūlytos veiklos grįžta, kol ją baigia (pvz., pasidaro Užgavėnių kaukes). | • Pasiūlyti vaikams įdomios veiklos idėjų, sumanymų vaikų grupelių veiklai. Pastebėtivaiko sumanymus, juos palaikyti, padėti išplėtoti. |
| • Savarankiškai bando įveikti kliūtis savo veikloje, nepasisekus bando įtraukti bendraamžius ir tik po to kreipiasi į suaugusįjį. | • Tomas nori sukonstruoti raketą. Tačiau jam neišeina. Tada jis kreipiasi į Nerijų, kuris jam padeda. | • Skatinti vaikus pabaigti pradėtus darbus, padėti vienas kitam įveikti problemas. Siūlyti vaikams kruopštumo, susikaupimo reikalaujančių darbų, pvz.: įverti siūlą, įsiūti sagą ir pan. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * mažai arba visai nesidomi naujais daiktais,

 netyrinėja aplinkos;* neklausinėja;
* pernelyg „įstringa“ toje pačioje veikloje;
* negeba savarankiškai susirasti veiklos;
* su kai kurias daiktais atlieka įkyrius, neadekvačius veiksmus;
* negeba savarankiškai planuoti veiklos;
* negeba perkelti turimų įgūdžių į naujas situacijas.
 | * pageidavimus ir norus išreiškia gestais ir (ar) mimika, garsu arba akimis;
* geba neverbaliniu būdu parodyti aiškų susidomėjimą pasirinktu daiktu arba veikla;
* žinodamas, kad ne visada gali suvokti auklėtojos aiškinimą, instruktavimo metu stebi kitų vaikų elgesį ir jį mėgdžioja.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Leiskite išbandyti įvairią veiklą, padėdami patirti sėkmę, taip skatindami pasitikėjimą savimi.

• Ugdydami savarankiškumą, sudarykite galimybę pasirinkti iš 2, vėliau 3 adekvačių veiklų

(daiktų).

• Paklauskite, ar nereikia pagalbos, primygtinai jos nesiūlykite.

• Tuo atveju, kai vaikas įkyriai atlieka tą pačią veiklą ar manipuliuoja tuo pačiu daiktu, pamėginkite

veiksmui suteikti prasmę. Pvz., jei vaikas mėgsta sukti daiktus, duokite atsukti kamštelius, pripilti vandens, užsukti ir pan.

• Mokykite stebėti kalbančiųjų veidus, aplinką.

• Savarankiškumo įgūdžių mokykite pamažu.

• Jei vaikas nesupranta, parodykite veiksmu, paveikslėliu, simboliu.

• Mokykite pasiklausti, paprašyti pagalbos.



**4.15. TYRINĖJIMAS**

Tyrinėjimo srityje vaikui ugdantis tobulėja:

**•** domėjimasis aplinka;

**•** tyrinėjimas naudojant pojūčius;

**•** atrastų, sužinotų dalykų aptarimas.

***Vertybinė nuostata***. Smalsus, domisi viskuo, kas vyksta aplinkui, noriai stebi, bando, samprotauja.

***Esminis gebėjimas.*** Aktyviai tyrinėja save, socialinę, kultūrinę ir gamtinę aplinką, įvaldo tyrinėjimo būdus (stebėjimą, bandymą, klausinėjimą), mąsto ir samprotauja apie tai, ką pastebėjo, atrado, pajuto, patyrė.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Stengiasi pamatyti, išgirsti, paliesti, paimti, paragauti žaislus ir kitus daiktus.• Reaguoja į tai, kas vyksta aplinkui, bando dalyvauti (mimika, judesiais, garsais). | •Vaikai siekia paimti žaislus ir daiktus, juos liečia, apžiūrinėja, kiša į burną. Tai pirmieji tyrinėjimo žingsniai.• Vaikai juda, kartoja judesius, praktikuojasi. | • Visa, kas yra artimiausioje aplinkoje, laikyti žaidimo priemonėmis. Kūdikiui sudaryti galimybes žaisti su žaislais arba tam tinkamais daiktais, judėti, liesti daiktus, išlaikyti pusiausvyrą, stengtis pajudėti daikto link, jį pasiekti, paragauti.• Vaikus paguldyti ar pasodinti taip, kad jie galėtų plačiai matyti aplinkui – stebėti kitus vaikus ir su jais bendrauti.• Sudaryti sąlygas patirti skirtingas žaidimo erdves, tokias, kaip lygios grindys, kilimas, žolė, smėlis, minkšti ir kieti paviršiai, erdvės viduje ir lauke; pajusti įvairius pojūčius – šviežio oro, įvairių paviršių, kvapų, temperatūrų skirtumo, garsų.• Vaikams pajusti ir tyrinėti duoti įvairių medžiagų, formų, skatinti žaisti su savo kojų pirštais, liesti savo ir pažįstamų žmonių veidą, plaukus, rankų pirštus, kartoti tai kelis kartus. |
| **2-asis žingsnis**• Stengiasi išbandyti žaislus ar daiktus, stebi, kas vyksta aplinkui, rodo kitiems, ką pavyko padaryti.• Mėgsta žaisti slėpynių. Patikusį veiksmą prašo pakartoti daug kartų. | • Vaikai tyrinėja viską, kas yra aplinkui, jie ima, judina, liečia, stebi, klauso, bando sudėti ar išardyti, didžiuojasi, kai pavyksta, noriai bendrauja su artimais žmonėmis ir vaikais.• Kartoja tą patį žaidimą, prašo dar kartą paskaityti tą pačią knygutę, pažiūrėti filmuką ar paveikslėlį. | • Vaikams sudaryti sąlygas aktyviai tyrinėti aplinką, suaugusieji padeda, bet netrukdo, nepertraukia.• Duoti įvairių tinkamų žaisti daiktų ir žaislų, kurie skatina atlikti tiek stambiuosius, tieksmulkiuosius judesius.• Jiems sudaryti sąlygas naudoti ir vystyti įvairius gebėjimus, pvz., klausyti, stebėti, prisiminti, kalbėti, aptarti, kas vyko (reflektuoti), priimti sprendimus.• Jau nuo mažumės mokyti atpažinti spalvas, simetriją ir formas, atkreipti dėmesį, kurios tinka viena prie kitos, yra giminingos. |
| **3-iasis žingsnis**• Atsargiai elgiasi su nepažįstamais daiktais ir medžiagomis, tačiau rodo susidomėjimą, bando aiškintis, kas tai yra, kaip ir kodėl tai veikia, vyksta. | • Skaičiuoja, dėlioja tam tikra tvarka daiktus, bando padėti į vietą, savaip tvarkyti žaislus, mielai padalija ką nors kitiems po lygiai, pasidalina per pusę.• Bando išardyti žaislus, pažiūrėti, kas yra jų viduje.• Varto knygas, vaizduoja, kad skaito, kalba apie tai, ką mato paveikslėliuose | • Skatinti manipuliuoti kiekiais, eiti nuo vientiso prie dalių ir atgal, pvz., padalyti plastilino gabalą ir vėl sulipdyti į vieną, išpilstyti vandenį į mažus buteliukus ir vėlsupilti į didelį indą.• Sudaryti galimybes surinkti, rūšiuoti ir sudėlioti daiktus kokia nors tvarka, įvairiais būdais žaisti su medžiagomis, stiprinti tvarkos jausmą, t. y. grupuoti paprastus daiktus ar padėti juos į jų vietą.• Pateikti knygų ir paveikslėlių apie įvairius jų kasdienio gyvenimo aspektus.• Skirti laiko mokytis apsirengti ir valgyti, padėti vienas kitam. |
| **4-asis žingsnis**• Pats pasirenka žaidimui ar kitai veiklai reikalingus daiktus ir medžiagas, paaiškina, kodėl pasirinko.• Žaisdamas tyrinėja, išbando daiktus bei medžiagas (pvz., plaukia ar skęsta, rieda ar sukasi ratu, tinka daiktai vienas prie kito ar ne ir pan.). | • Žaidimui bando panaudoti įvairius daiktus, kartais mieliau žaidžia su artimiausios aplinkos daiktais nei žaislais ir išradingai juos panaudoja.• Grupuoja daiktus tam tikra tvarka, gali padėti suaugusiesiems tvarkyti kambarius ar dirbti kitus darbus. | • Ugdymo programą ir aplinką kurti taip, kad vaikams būtų prieinamos įvairios medžiagosir priemonės, kuriomis pasinaudodami galėtų inicijuoti kryptingą iškilusios problemos sprendimo veiklą, patys sugalvoti problemų ir su pasitenkinimu ieškoti jų sprendimo būdų.• Skatinti nebijoti bandyti ir klysti ieškant savo iškeltų problemų sprendimų, pasinaudoti ankstesniu patyrimu ir juo remiantis bandyti naujus sprendimo kelius. |
| **5-asis žingsnis**• Geba suvokti ryšį tarp to, kaip daiktas padarytas ir jo paskirties (pvz., ratai yra apvalūs, nes mašinos paskirtis yra judėti).• Domisi medžiagomis, iš kurių padaryti daiktai, ir jų savybėmis. Suvokia medžiagos, iš kurios padarytas daiktas,pasirinkimo tikslingumą(pvz., kodėl mašinos korpusas iš metalo, o padangos iš gumos).• Paaiškina, kad su nežinomais daiktais ir medžiagomis reikia elgtis atsargiai, stengiasi taip daryti.• Išskiria akivaizdžius daiktų, medžiagų, gyvūnų, augalų bruožus, savybes, kalbėdami apie tai kartais susieja skirtingus pastebėjimus. | • Samprotauja apie daiktų naudojimą, bando paaiškinti, kokios jų savybės padaro juos tinkamus.• Dalyvauja, stebi, kai atliekami bandymai, patys bando, pvz., sumaišyti medžiagas, išardyti daiktus.• Pastebi ir pasako, parodo, kaip pasikeitė gamta ir samprotauja su kuo tai susiję, pvz., medžiai pagelto, nes buvo šalna. | • Vaikus skatinti stebėti ir apibūdinti daiktų, medžiagų, gyvosios gamtos objektų savybes ir bruožus, piešti ar konstruoti įsivaizduojamusdaiktus.• Sudaryti galimybę suskaičiuoti, prognozuoti, pvz., į kiek dalių reikės padalyti pyragą, po kiek saldainių imti, kad visi gautų po lygiai.• Skatinti pasitelkti simbolius, palyginti, atkartoti, numatyti situacijas, nukreipti savo dėmesį į ką nors kita ar atkreipti dėmesį dabar. Skatinti paaiškinti savo pasirinkimus ir logiškai juos pagrįsti.• Vaikams pateikti tinkamų knygų, paveikslų, plakatų, žemėlapių, kuriais jie galėtų remtis pagrįsdami savo požiūrį. |
| **6-asis žingsnis**• Domisi aplinka, mėgsta stebėti, kaip auga augalai, kaip elgiasi gyvūnai, noriai atlieka paprastus bandymus, tyrinėja, iš kokių medžiagų padaryti daiktai.• Samprotauja apie tai, ką atrado, sužinojo, kelia tolesnius klausimus, siūlo idėjas, ką dar galima būtų tyrinėti.• Domisi, kaip seniau gyveno žmonės, kaip žmonės gyvena kitose šalyse.• Aktyviai tyrinėdami aplinką demonstruoja vis didėjančią kūno kontrolę, tinkamai pasitelkia visus pojūčius, savo galimybėms išplėsti pasitelkia įrankius ir kitas priemones.• Su suaugusiaisiais ar kitais vaikais aptaria nesudėtingų stebėjimų, bandymų ar konstravimo planus, numato rezultatą, mokosi pavaizduoti nesudėtingose lentelėse, išradingai, kūrybiškai pristato savo tyrinėjimus ir kitus darbus.• Stebėdamas fotografijas aiškinasi, kuo yra panašus į savo artimuosius, kuo skiriasi nuo jų.• Palygina daiktus, medžiagas, gyvūnus ir augalus, atsižvelgdamasį savybes, juos tikslingai grupuoja ir klasifikuoja. | • Stebi ir komentuoja reiškinius, vykstančius gamtoje ir aplinkoje.• Atlieka nesudėtingus bandymus (pvz., stebi, kaip tirpsta ledas, dega žvakė, plaukia ar skęsta įvairūs daiktai, magnetas traukia metalinius daiktus).• Stebimo objekto pasikeitimus fiksuoja lentelėje.• Domisi gamtos reiškiniais, prietaisų veikimu ir kt., aktyviai klausinėja. • Stebėdamas aplinką, atpažįsta akivaizdžius daiktų, gyvūnų, augalų grupių panašumus ir skirtumus, juos aptaria. | • Sudaryti sąlygas ir skatinti tyrinėti gamtos ir socialinės aplinkos objektus, jų kaitą, savybes.• Siūlyti atlikti nesudėtingus bandymus, stebėti prietaisų veikimą.• Vykdyti projektinę veiklą, skirtą ilgalaikiams stebėjimams (pvz., stebėti augalo augimą). Mokyti vaikus fiksuoti pastebėjimus, pildyti lenteles ir pan.• Grupėje turėti mikroskopą ir kitus galimus prietaisus, skirtus tyrinėti, mokyti ir skatinti vaikus jais savarankiškai naudotis.• Skatinti vaikus, kad jie patys ieškotų atsakymų į iškilusius klausimus knygose, internete, jeigu mato, kad nepavyksta,pasiklaustų suaugusiųjų, kurie gali padėti. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * mažai domisi aplinkiniais daiktais, žmonėmis, įvykiais, jų nestebi;
* dėmesį į objektą sutelkia 2–3 kartus trumpesnį laiką nei bendraamžiai;
* pasyviai sutinka su pasiūlyta veikla, pasižymi menka motyvacija veikti;
* neturi išreikštų interesų ar pomėgių arba turi tik vieną, ties kuriuo yra pernelyg įstrigęs;
* nerodo iniciatyvos išardyti daiktą, pažiūrėti, kas viduje, iš ko jis padarytas;
* nesidžiaugia, atradęs ką nors naujo;
* pernelyg laikosi įprastų veiksmų tvarkos, tų pačių daiktų, neeksperimentuoja (pvz., visada geria iš to paties puoduko, piešia ta pačia spalva).
 | * turi vieną pamėgtą daiktą, apie jį žino daug, juo domisi (pvz., apie gaisrines mašinas ar pan.);
* susidomi daiktu, jei šis ryškus, spalvingas, neįprastas;
* kartais pastebi daiktus, jų detales, kurių nepastebi kiti vaikai.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Atkreipkite dėmesį į naujus daiktus, reiškinius vaiko aplinkoje, tai darykite emocingai, džiugiai.

• Mokykite vaiką orientuotis aplinkoje – pradžioje suaugusiajam padedant, vėliau savarankiškai.

• Užtikrinkite saugumą: paslėpkite daiktus, kuriais galima susižaloti, patikrinkite durų, langų

saugumą.

• Stenkitės nusivesti į naujas vietas, kur vaikas dar nebuvo, pvz.: zoologijos sodą, vandens parką,

kt., stebėkite, komentuokite, džiaukitės atradimais.

• Skatinkite eksperimentuoti su daiktais, pvz., įpilti ir išpilti iš lankstaus indo vandenį, stebint,

kaip keisis forma (užtikrinkite saugumą).

• Skatinkite remtis visais pojūčiais – skoniu, lytėjimu, rega, klausa, uosle, žaiskite spėliones (pvz.,

atspėk iš kvapo – kas tai?).

• Nebarkite ir nebauskite, jei tyrinėdamas ką nors sugadino, sulaužė (įspėkite apie saugotinus

daiktus).

• Žaiskite slėpynių žaidimus – slėpkite daiktus, drąsinkite ieškoti, atrasti.

• Girkite už pastangas, paieškas, ne tik už rezultatą.

• Mokykite vaiką atrasti, kas jam patinka ir kuo užsiimti.

* 1. **PROBLEMŲ SPRENDIMAS**

Problemų sprendimo srityje vaikui ugdantis tobulėja:

**•** problemų atpažinimas, įžvelgimas;

**•** sprendimų, išeičių paieška ir tinkamiausio sprendimo pasirinkimas bei įgyvendinimas, pasekmių,

panaudojus sprendimą, stebėjimas ir apmąstymas;

**•** mokymasis įveikti nesėkmes.

***Vertybinė nuostata***. Nusiteikęs ieškoti išeičių kasdieniams iššūkiams bei sunkumams įveikti.

***Esminis gebėjimas.*** Atpažįsta ką nors veikiant kilusius iššūkius bei sunkumus, dažniausiai supranta,kodėl jie kilo, suvokia savo ir kitų ketinimus, ieško tinkamų sprendimų ką nors išbandydamas, tyrinėdamas, aiškindamasis, bendradarbiaudamas, pradeda numatyti priimtų sprendimų pasekmes.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Pakartoja nepasisekusį veiksmą, jį keičia, kad pasiektų laukiamą rezultatą. Mimika, gestais ir žodžiais parodo, kad susidūrė su kliūtimi, tikėdamasissuaugusiojo ar vyresnio vaiko pagalbos. | ***•*** Žaidžia su vienas į kitą įdedamais indeliais. Paima didesnį indelį ir kelis kartus kantriai bando įdėti jį į mažesnį. Nepavykus didesnį indelį padeda, paima mažesnį ir įdeda jį į kitą. • Vaikas bando užlįsti į tarpą tarp spintelės ir sienos. Spraudžiasi, daug kartų bando, tada pradeda rėkti, į pagalbą kviesdamas suaugusįjį. | • Padrąsinti vaiką savarankiškai bandyti įveikti iššūkį ar problemą. Pagirti, kai jam pasiseka susidoroti su kliūtimi. Parodyti vaikui naujų veiksmų sunkumui įveikti.• Kai vaikas bando atlikti tai, ko padaryti dar negali, padėti jam. Jei bando daryti tai, kas pavojinga – aiškinti, kad to daryti negalima, nukreipti dėmesį, nuraminti. |
| **2-asis žingsnis**• Susidūręs su sudėtinga veikla, kliūtimi, išbando jau žinomus veikimo būdus. Stebi, kaip panašioje situacijoje elgiasi kiti ir išbando jų būdus. | • Pamatęs užsuktą buteliuką, deda jį į burną, meta, paima, perdeda iš rankos į ranką, paglosto, sugniaužia. • Stebi, kaip auklėtojas atsuka ir užsuka buteliuko kamštelį. Paima buteliuką ir bando atsukti pats. Pavykus apsidžiaugia. | • Drąsinti vaiką: „Tau pavyks!“ „Pabandyk kitaip!“ „Na, dar kartą!“• Rodyti vaikams būtinus veiksmų su daiktais būdus. Patarti, kaip elgtis įvairiose situacijose.• Komentuoti vaiko veiksmų ir auklėtojo demonstruojamų veiksmų pasekmes. |
| • Nepavykus įveikti kliūties, meta veiklą arba laukia pagalbos. | • Bando sudėti korteles į joms skirtą dėžutę. Išima, įdeda, vėl išima, dalį įdeda. Po 5–6 veiksmų nueina šalin taip ir nepabaigęs sudėti kortelių. | • Šiek tiek padėti vaikui įveikti kliūtį ar sunkumą, atlikti sudėtingą veiklą, kad stiprėtų jo pasitikėjimo savimi jausmas. |
| **3-iasis žingsnis**• Drąsiai imasi sudėtingos veiklos, keisdamas veikimo būdus bando ją atlikti pats, stebi savo veiksmų pasekmes. | • Vaikas bando pastatyti aukštą bokštą iš kaladėlių. Dedant kaladėles ant viršaus, bokštas griūva. Vaikas nenusimena ir bando dar kartą. Dabar padaro tvirtą pagrindą iš didesnių kaladėlių. O viršuje kaladėlę ant kaladėlės deda kol bokšto viršūnė vėl griūva. Vaikas bando dar kartą, kaladėles dėdamas atsargiau. | • Skatinti vaikus imtis pagal jų galimybes sudėtingos veiklos. Jei vaikas sako „negaliu“, „nemoku“, jį drąsinti. |
| • Nepavykus įveikti sudėtingos veiklos ar kliūties, prašo pagalbos arba meta veiklą. | • Meda gaudo jai metamą kamuolį. Mergaitė kamuolio nepagauna vieną, antrą, trečią kartą. Tada sako: – As nenoliu gaudyt. | • Kai vaikui kas nors nepasiseka arba jei jis prašo padėti, klausti paties vaiko, arba pateikti kelis sprendimo būdus, padedančius įveikti kliūtis, kad vaikas pasirinktų vieną iš jų. |
| **4-asis žingsnis**• Supranta, kad susidūrė su sudėtinga veikla, kliūtimi, problema. | • Tomas pažiūri į dėlionę ir sako:* Čia bus sunku. Tokios dar nedariau.
 | • Komentuoti vaikų taikytus problemų sprendimo būdus ir jų pasekmes, kad vaikai geriau suprastų, kodėl pavyko įveikti sunkumus. |
| • Nori ją įveikti, išbando paties taikytus, stebėtus ar naujai sugalvotus būdus. | • Vaikas sako: „Aš tai padarysiu“ ir bando tol, kol pavyksta arba sugalvoja kitaip. | • Vaikams susidūrus su problema, skatinti juos prisiminti, kokius panašios problemos sprendimo būdus jie taikė anksčiau. |
| • Stebi savo veiksmų pasekmes, supranta, kada pavyko įveikti sunkumus. Nepasisekus prašosuaugusiojo pagalbos. | • Mergaitė pripila pilną kibirėlį smėlio ir nori nunešti draugei. Tačiau kibirėlis per sunkus, ji jo nepakelia. Tada mergaitė išpila smėlį ir iš naujo pripila tik trečdalį kibirėlio. Smėlį nuneša draugei.• Vaikams trūksta mašinėlių lenktynėms organizuoti. Jie kreipiasi pagalbos į suaugusįjį. | • Drąsinti vaikus kartu ieškoti išeities iš susidariusios probleminės situacijos.• Padėti vaikams įveikti sunkumus, tariantis kartu su vaikais, padedant jiems apmąstytisvarbiausius problemų sprendimo etapus. |
| **5-asis žingsnis**• Retsykiais pats ieško sunkumų, kliūčių, aktyviai bando įveikti sutiktus sunkumus. | • Imasi kurti darbelį iš popieriaus, kurį reikia tiksliai lankstyti ir kirpti, bet nėra tikras, ar jam pavyks. Nepavykus tinkamai perlenkti, ima kitą lapą ir bando dar kartą. | • Siūlyti vaikams sudėtingos veiklos, drąsinti jos imtis, drąsiai bandyti, eksperimentuoti,tartis su kitais. |
| • Ieško tinkamų sprendimų,tariasi su kitais, mokosi iš nepavykusių veiksmų. | • Susipykęs su draugu, po kurio laiko bando išspręsti nesutarimą – pasiūlo savo atsineštą žaislą, pakviečia žaisti, leidžia pasirinkti norimą vaidmenį. | • Skaityti kūrinių apie įvairius žmonių ketinimus, poelgius ir jų pasekmes. |
| • Nepasisekus samprotauja,ką galima daryti toliau, kitaip arba prašo suaugusiojopagalbos. | • Bandė nutapyti paveikslą, bet pridėjo per daug juodos spalvos, paveikslas pasidarė murzinas. Vaikas samprotauja: „Nieko, nutapysiu kitą.“ | • Kai vaikai susiduria su problema, paprašyti visų pagalvoti, ką galima daryti toje situacijoje.Padėti vaikams geriau suprasti kiekvieno pasiūlyto sprendimo pasekmes. |
| **6-asis žingsnis**• Atpažįsta, su kokiu sunkumu ar problema susidūrė. | • Numatydamas pasekmes, į žaidimą nenori priimti vaiko, kuris dažnai sugriauna kitų statinius arba elgiasi ne pagal žaidimo taisykles. | • Užduoti vaikams atviruosius klausimus, padedančius apmąstyti problemą. |
| • Ieško tinkamų sprendimų, pradeda numatyti priimtųsprendimų pasekmes, tariasi su kitais ir atsižvelgia į jųnuomonę. | • Pasako, kaip jausis kitas vaikas, jei kas nors suplėšys jo piešinį.• Žino ir pasako kelis būdus, kaip galima elgtis, kai niekas su tavimi nedraugauja.• Išvardija kelias savo grupei būdingas problemas. | • Vaikui susidūrus su problema, klausti:* Ką tu darei?
* Ar tai padėjo įveikti problemą?
* Ką dar galima daryti?
* Ar tai padės įveikti problemą?
 |
| • Nepasisekus bando kelis kartus, ieškodamas išeities, arba prašo kito vaiko ar suaugusiojo pagalbos. | • Bando iš popieriaus išlankstyti lėktuvėlį. Iš pradžių lanksto, kiek prisimena. Po to paima draugo padarytą lėktuvėlį, jį apžiūrinėja ir bando išlankstyti. Nepavykus paprašo draugo, kad jam parodytų, kaip lankstyti. | • Siūlyti vaikams probleminių užduočių, kurias įveikti turėtų jie patys. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * neatpažįsta problemos, su kuria susidūrė;
* negeba pasakyti, kas yra ne taip, neveikia, blogai ar pan.;
* nusimena, susidūręs su problema, bet nesistengia jos spręsti;
* nedrįsta imtis nežinomos veiklos;
* iškilus sunkumams neklausia, kaip juos įveikti;
* spręsdama(-s) problemą, nesugeba suplanuoti veiksmų;
* neatpažįsta, kad problema jau išspręsta.
 | * dažnai klausia: „Ar gerai darau?“ „Ar taip?“ „Ką toliau daryti?“ ir pan.;
* susidūręs su sunkumais, prašo pagalbos;
* stebi, ką daro kiti vaikai probleminėse situacijose, kopijuoja elgesį.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Mokykite atpažinti ir įvardyti problemą (sunkumą), rodykite pavyzdį (pvz., „Šis skritulys neprisiklijuoja, reikia sugalvoti, kaip jį priklijuoti.“).

• Skatinkite ieškoti informacijos, įspėti sunkumų priežastį („Kodėl neprisiklijuoja? Gal klijai seni? Gal popierius blogas? Gal ne taip tepu klijus?“).

• Drąsinkite tartis su kitais dėl galimo sprendimo („Ką reikia padaryti?“).

• Mokykite numatyti pasirinkto sprendimo rezultatą („Kas atsitiks, jei tepsiu kitais klijais?“).

• Skatinkite nebijoti nesėkmės, aiškinkite, kad visi daro klaidų, kad klaidos parodo, ko reikia išmokti.

• Žiūrėdami filmukus, klauskite, komentuokite problemos sprendimą – ar teisingai nusprendė

herojai, ar gerai, kad taip padarė, ir pan.

• Girkite už pastangas, paieškas (net ir nesėkmingas), ne tik už rezultatą.

* 1. **KŪRYBIŠKUMAS**

Kūrybiškumo srityje vaikui ugdantis tobulėja:

**•** domėjimasis naujais, nežinomais, sudėtingais dalykais;

**•** gebėjimas įžvelgti problemas, klausinėti, diskutuoti, įsivaizduoti, fantazuoti;

**•** troškimas ieškoti atsakymų, netikėtų idėjų, kurti variantus, savaip pertvarkyti, pritaikyti;

**•** drąsa veikti, daryti savaip.

***Vertybinė nuostata***. Jaučia kūrybinės laisvės, spontaniškos improvizacijos bei kūrybos džiaugsmą.

***Esminis gebėjimas.*** Savitai reiškia savo įspūdžius įvairioje veikloje, ieško nežinomos informacijos, siūlo naujas, netikėtas idėjas ir jas savitai įgyvendina.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Pastebi ir smalsiai, gyvai reaguoja į naujus daiktus, žmones, aplinkos pasikeitimus. | • Veido išraiška, kūno kalba, balsu reaguoja į 5 pojūčiais patiriamą realybę. Pastebi ir gyvai, skirtingai reaguoja į tą patį daiktą, žmones, veidus, garsus, vaizdus, skonius, lytėjimo potyrius, suklusdamas ar aktyviai, kartais triukšmingai, reaguodamas kūno kalba (veido išraiška, judesiais, balsu).• Domisi savo kūnu, atrasdamas vis ką nors naujo. | • Pasirūpinti, kad vaikas nuolat patirtų vis naujų įspūdžių. Aplinkoje turėtų atsirasti smalsumą žadinančių dalykų – garsų, spalvų, žaislų, meno kūrinių – kurie keltų smalsumą ir atkreiptų dėmesį.• Reikėtų išnaudoti visus 5 pojūčius (uoslės, skonio, regos, klausos, lytėjimo), suteikiant galimybę apžiūrinėti aplinką, klausytis, skonėtis, uosti, paliesti ir pajusti įvairių žaislų medžiagų paviršius (tekstūras).• Duoti žaisti su įvairių spalvų, tekstūros, formų žaislais, leisti klausytis įvairių garsų, suteikti galimybę užuosti įvairius kvapus. |
| **2-asis žingsnis**• Domisi naujais daiktais, vaizdais, garsais, judesiais. | • Tyrinėja visus daiktus, patekusius į jo rankas.• Tyrinėja žaislus, norėdamas suprasti, kas vyksta, kai jį kratai, barškini, rideni. Domisi, kas yra žaislų viduje, juos išardydamas.• Judesiais, veido ir kūno išraiškomis reaguoja į naujus vaizdus, garsus, objektus. | • Parūpinti įvairių, atkreipiančių dėmesį, naujus potyrius žadinančių žaislų, medžiagų (skirtingų formų, tekstūros, spalvų), objektų, skleidžiančių garsus.• Medžiagų ir žaislų nuolatinis atnaujinimas, kaitaliojimas turėtų būti vaikams įprastas reiškinys.• Aplinka ir joje esantys žaislai, priemonės, naudojami veiklos metu, turėtų lavinti visus pojūčius. |
| • Atranda naujus veiksmus (tapyti ant veidrodžio, ridenti, nardinti į vandenį ir kt.) ir taiko juos daiktams tyrinėti. | • Tyrinėja naujų objektų dydžius, savybes, formas, paviršių įvairiais būdais – liesdamas, skanaudamas, apžiūrinėdamas, mėtydamas.• Atsiranda vis įvairesni veiksmai su tuo pačiu daiktu. • Emocingai reaguoja į naują patirtį (stebisi, džiaugiasi, sunerimsta). • Spontaniškais, atsitiktiniais ir nesąmoningais judesiais, piešimo priemonėmis ar pirštais palieka netikėtus pėdsakus popieriaus lape. Pajutęs džiaugsmą noriai juos kartoja. | • Naudoti žaislus, kuriuos galima išardyti, išbandyti jų formas, pritaikant tinkamiausią, taip pat garsus skleidžiančius žaislus.• Parūpinti priemonių ir skatinti veiklą, grindžiamą visų 5 pojūčių panaudojimu aplinkai tyrinėti.• Pasiūlyti žaisti dailės priemonėmis ir medžiagomis, kad eksperimentavimo metu įgyta patirtis taptų pirmuoju žingsniu kūrybos link. |
| **3-iasis žingsnis**• Atranda vis naujus dalykus artimiausioje įprastoje aplinkoje. | • Nuolat tyrinėja aplinką (ima, iškrausto, pabando), veikia bandymų ir klaidų keliu, džiaugiasi naujais atradimais, pažindamas tai, ko iki tol nebuvo regėjęs, patyręs.• Domisi dar nematytais, naujais daiktais ir reiškiniais, aptinka naujas neįprastas daiktų savybes.• Gamtoje nori išbandyti tai, ko nepatyrė – taškytis balose, voliotis sniege.• Dėlioja kaladėles, lego, sukurdamas iš jų naujus objektus. • Suteikus galimybę atranda namų reikmenų (šaukštų, puodų, kočėlų), maisto produktų (kruopų, miltų ir pan.), gamtos dovanų (gilių, kaštonų, kankorėžių ir kt.) naudojimo galimybes, sukurdamas iš jų naujus ir netikėtus produktus. • Savitai reaguoja į naują patirtį. | • Kurti saugią, džiaugsmingą, laisvą aplinką, kurioje vaikas gali eksperimentuoti su saugia medžiaga.• Siūlyti žaidimų su vandeniu. Vaikai jį gali pilstyti, sverti, semti, laistyti (prižiūrimi suaugusiųjų).• Lauke nesmarkiai lyjant ir nesant šaltam orui, tinkamai aprengus vaikus leisti braidyti po balas, taškyti vandenį, semti jį kibirėliais.• Skatinti klausti, domėtis, į klausimus atsakyti trumpai, bet aiškiai, siekiant sudominti ir skatinti toliau tyrinėti.• Vaikus skatinti daryti taip, kaip iki šiol nedarė, pasirenkant kuo įvairesnių sprendimų.• Veiklą organizuoti ir patalpose, ir lauke. |
| • Įsivaizduoja gyvūnus, augalus, daiktus, apie kuriuos jam pasakojama, skaitoma. Žaisdamas atlieka įsivaizduojamussimbolinius veiksmus. | • Įdėmiai klausosi pasakojimų apie gyvūnus, augalus, daiktus, jų išorines savybes, užduoda apie juos klausimus, pats pasakoja apie juos.• Piešdamas įvardija, ką nupiešė: * Cia truputį geltona. Cia visciukas.

• Žaisdamas vaizduoja, kad pila arbatą į puodelius. | • Skatinti vaikus savarankiškai, be suaugusiųjų pagalbos, statyti smėlio pilis, joms dekoruoti naudoti gamtos dovanas(kankorėžius, smilgas, kaštonus, medžių žiedus ir pan.), piešti, tapyti, žaisti. |
| **4-asis žingsnis**• Įžvelgia naujas įprastų daiktų bei reiškinių savybes. | • Žaidimuose realybę paverčia nauja tikrove, geba panaudoti kasdien naudojamus daiktus pagal kitą paskirtį, iš daiktų sukurti savo, naują produktą.• Derina įvairias medžiagas, buities daiktus, baldus ir sukuria naujus objektus, išbando ir jungia įvairią veiklą (pvz., iš kėdės ir lovos užtiesalo pastato kaitaliojamą pagal poreikius dekoraciją spektakliui, kurį sukuria ir vaidina kartu su kitais vaikais). | • Skatinti išbandyti įvairią veiklą, įvairius daiktų panaudojimo būdus, siekiant, kad vaikai pastebėtų, jog tą patį daiktą, priemonę, dalyką galima panaudoti įvairioms reikmėms ir tikslams (žaisti, vaidinimui kurti, dekoracijoms puošti), kaip galima pakeisti jo funkcijas, išvaizdą, skirtingai jį pritaikius ar panaudojus.• Suteikti laisvės, erdvės, laiko, pasiūlant naudoti įvairius suneštus butaforinius daiktus, kuriuos vaikai gali panaudoti kurdami vaidinimus, rinkdamiesi jiems patinkančią veiklą, režisuodami savo pačių sugalvotas istorijas.• Lavinti kūrybinį mąstymą – lankstumą, gausumą, detalumą, originalumą.• Klausti: „Kaip dar kitaip galėtum pasakyti, padaryti, ką dar tai galėtų reikšti?“(mąstymo lankstumas).• Prašyti kuo tiksliau apibūdinti kūrinį, išdailinti piešinį ir pan.• Užduodant netikėtus, fantastinius klausimus, skatinti vaiką išsakyti originalias mintis.• Vaiko prašyti drąsiai išsakyti visas į galvą atėjusias idėjas: nupiešti, išvaidinti, atlikti kuo įvairesnius judesius, sukurti melodijas ir t. t. |
| • Pasitelkia vaizduotę ką nors veikdamas: žaisdamas, pasakodamas, judėdamas, kurdamas. | • Žaisdamas persikūnija į įvairius veikėjus, sugalvoja nebūtų personažų.• Pasakodamas apie šeimą, save, prikuria nebūtų įvykių, nutikimų.• Sumanęs tampa antimi, gyvate, žirgu ir vaizduoja jų judėjimą. | • Skatinti džiaugtis savo kūriniais, aptarti, kokias sugalvotas idėjas, originalius sprendimus galima pritaikyti ar išbandytirealiame gyvenime.• Aptarti, ką naujo, originalaus pavyko sukurti, svarstyti, kaip galėtų patobulinti panašų kūrinį kitą kartą. |
| • Sugalvoja įdomių idėjų, skirtingų veikimo būdų. | • Atlieka įvairius eksperimentus su jau žinoma medžiaga: maišo spalvas, kurių dar nėra maišęs, ir žiūri, kas išeis.• Mėgsta improvizuoti, kurti naujas, netikėtas, originalias fantastines istorijas, užsiimti nauja veikla, kurioje gali atrasti ir ištirti dar nepažintus dalykus. | • Girti, įdomiausius posakius, klausimus, veiklos būdai užrašyti, skatinti idėjomis pasidalyti grupėje, kad vaikai pajustų, jog originalūs atsakymai ir mintys yra vertinami. |
| **5-asis žingsnis**• Klausinėja, aiškindamasisjam naujus, nežinomus dalykus. | • Išgirdęs naują žodį, pamatęs naują daiktą ar kūrinį, apie jį klausinėja, aiškinasi jam rūpimus dalykus. Mėgsta aiškinti kitiems tai, kas ir jam ačiam nelabai aišku, mėgsta aiškintis tyrinėdamas, eksperimentuodamas. • Inicijuoja naują veiklą aplinkai tyrinėti.• Mielai atsako, gavęs originalių, negirdėtų klausimų. Atsakymai būna netikėti, neįprasti, itin išryškėja vaizduotės ir fantazijos gebėjimai.• Supranta, domisi ir geba atsakyti į fantastinius, neįprastus klausimus, turi idėjų ir netikėtų (nestandartinių) atsakymų. Siūlo įvairius (dažnai neįprastus) problemų sprendimo būdus. Geba kelti klausimus, pastebėti trūkstamą informaciją ir t. t. | • Skatinti *kūrybiškumą*, laisvai reikšti idėjas, užduoti daug atvirojo tipo klausimų: „Kaip?..“ „Ką dar?..“ „Kas būtų?..“ ir pan.).• Klausti ir drąsinti, kad idėjų būtų kuo daugiau. Ugdyti *mąstymo lankstumą* – skatinti išsakyti, pavaizduoti kuo įvairesnes idėjas.• Ugdyti *originalumą* – prašyti išsakyti idėjas taip, kad niekas kitas taip nesugebėtų, drąsinti fantazuoti, kurti, nebijoti savo idėjų, sakyti visa, kas tik ateina į galvą. |
| • Savitai suvokia ir vaizduoja pasaulį. | • Išradingai ir kūrybingai naudoja įvairias medžiagas, priemones, atlikdamas užduotis ar kurdamas projektus. Įprastus dalykus atlieka neįprastai (sugalvoja, kaip panaudoti įvairias turimas priemones netikėtu būdu, pvz., žaislus į lentyną nuveža lėlės vežimu).• Realybę paverčia nauja tikrove, atkartoja ir interpretuoja savo veikloje – vaidindamas, piešdamas, fantazuodamas, kurdamas istorijas ir pan. • Geba kurti naujus žodžių, garsų, objektų spalvų, judesių, istorijų derinius. | • Ugdyti fantaziją, žaidžiant ir kuriant nerealias, bet prasmingas situacijas.• Prašyti sugalvoti, kaip būtų galima detaliai ištobulinti savo „objektą“, įsivaizduojant, papasakojant, išreiškiant judesiu, piešiant, kad jis būtų kuo labiau išbaigtas, dar tobulesnis.• Suteikti galimybę ir skatinti atrasti skirtumus tarp fantazijos ir realybės.• Pasiūlyti įdomios veiklos ir patirties, skatinant patirti naujų išgyvenimų.• Skatinti dalytis praeityje išgyventa įdomia patirtimi, veikla, kelionių įspūdžiais ir nuotykiais su kitais vaikais.• Vengti vertinti, „rūšiuoti“ vaikus „pagal pasiekimus (kūrybos produktai nevertinami, nelyginami vieni su kitais, nerenkami geriausieji kūriniai, vaikai nesivaržo vieni su kitais). Priimti ir palankiai vertinti visokius atsakymus, bet kokio lygio veiklos rezultatus, visais atvejais surandant, pastebint ir išsakant tai, už ką būtų galima juos pagirti. |
| • Išradingai, neįprastai naudoja įvairias medžiagas, priemones. Lengvai sugalvoja, keičia, pertvarko savitas idėjas, siūlo kelis variantus.• Džiaugiasi savitu veiksmo procesu ir rezultatu. | • Kūrybiškai naudoja įprastus objektus savo veiklai (pvz., bananas tampa telefonu, o pagaliukas sunkvežimiu). Mėgsta savitai kuriamus vaidmenų žaidimus, pasirinkdamas ir interpretuodamas auklėtojos, tėvų, brolių, seserų, įvairių profesijų atstovų vaidmenis.• Išbando įvairius piešimo būdus (vašku, dažymą pirštais ir pan.), sukuria naujus savo sugalvotus siužetus, tyrinėja ir išbando naujus žaislus, atrasdamas naujas jų savybes ir paskirtį.• Aktyviai dalyvauja kuriant ir pristatant bendrą produktą. Sėkmingai dirba su kitais. Tariasi su grupe, moka pateikti savo idėjas ieškodamas bendro sprendimo (neužgožiant kitų ar neliekant nuošalyje).• Dalijasi įspūdžiais, kaip sekėsi dirbti kartu, kaip pavyko sukurti naują kūrinį. | • Pateikti įvairių medžiagų, žaislų priemonių, skatinant vaiką kurti iš jų naujus produktus po vieną ar grupelėse. Skatinti dalytis idėjomis, dirbant porose ir (ar) grupelėse, kartu priimti sprendimus.• Organizuoti projektus, grupinę veikla. Mokyti mokytis ir dirbti grupėje, kalbėtis apie tai, kaip jaučiasi kiti vaikai, jei vienas neleidžia kitiems nieko pasakyti.• Mokymo dalytis idėjomis.Pavyzdys:* Jūs abu norite piešti šia spalva, bet ji yra tik viena. Ką jūs galite padaryti, kad ja pasidalintumėte?

• Tokie pokalbiai turėtų vykti nedidelėse grupelėse. |
| **6-asis žingsnis**• Nori atlikti ir suprasti vis daugiau naujų, nežinomų dalykų. | • Nori išmokti dar daugiau, patinka diskutuoti, aptarti kilusias idėjas, temas, užduotis. • Geba kelti klausimus, pastebėti trūkstamą informaciją ir t. t.• Patirčiai plėsti ir žinioms įgyti naudojasi tokiais šaltiniais, kaip knygos, internetas ar suaugusieji, galintys praplėsti vaiko akiratį. | • Skatinti tolesnį divergentinį mąstymą. Užduoti klausimus: „Kas būtų, jeigu?..“• Siūlyti įvairios veiklos ne tik patalpoje, bet ir lauke, skatinant pamatyti naujus, iki tol nepastebėtus įvairius gamtos reiškinius skirtingais metų laikais, stebėti augalų,paukščių gyvenimą.• Nuolat atkreipti dėmesį į visus žmogaus pojūčius. Mokytis pastebėti, įsiklausyti, užuosti, paliesti ir pajusti. |
| • Kelia probleminius klausimus, diskutuoja, svarsto, įsivaizduoja,fantazuoja. | • Smalsus, kelia klausimus, svarsto: „O kas bus toliau?“ „Kas iš to išeis?“ ir pan. Atlieka įvairius eksperimentus.• Supranta, domisi ir geba atsakyti į fantastinius, neįprastus klausimus, turi netikėtų (nestandartinių) idėjų ir nori naudotis anksčiau išbandyta medžiaga, bet ją perkuria,panaudoja kitaip, remdamasis ankstesne patirtimi, taip nuolat tobulindamas veiklos galimybes. | • Taikyti įvairius metodus irbūdus:* *smegenų audrinimas* (pvz., klausimas, ką daryti, kad žmonės būtų laimingi, kad nebūtų karo?);
* fantastiniai *klausimai* (pvz., kas būtų, jei nustotų šviesti Saulė, jei viskas išnyktų?);
* prašymas išvardyti kuo daugiau daikto naudojimo būdų (pvz., kaip dar galima panaudoti šaukštą, plastikinius butelius?);
* kūrybiniai vaidinimai (prašoma suvaidinti kokia nors tema trumpą siužetą, padalijus vaikus į dvi grupeles (vieni vaidina, kiti spėja, kas ten vaidinama);
* pasakos kūrimas sėdint ratu;
* fantastinio gyvūno piešimas (po vieną ar grupelėse).

• Prieš tai vaikams paaiškinama, kad galimi patys įvairiausi atsakymai, ir kuo jie įdomesniir labiau netikėti, tuo geriau. |
| • Ieško atsakymų, naujų idėjų, netikėtų sprendimų, neįprastų medžiagų, priemonių, atlikimo variantų, lengvai, greitai keičia, pertvarko, pritaiko, siekia savito rezultato. | • Turi daug neįprastų, netikėtų idėjų, bando ir ieško būdų, priemonių, kaip jas įgyvendinti, nuolat jas tikrina, tyrinėja, pasiekia naujų, originalių rezultatų.• Bando nuspėti kasdienos įvykius pagal tai, ką pastebi (pvz., pagal dangaus ženklus, bando nuspėti ar lis, ar bus vaivorykštė). | • Kurti žaidybinę ir tyrinėjimo aplinką suteikiant įvairių reikiamų priemonių ir medžiagų. |
| • Drąsiai, savitai eksperimentuoja,nebijo suklysti, daryti kitaip. | • Žinomas istorijas pakeičia naujais herojais ar charakteringais veikėjais.• Daug žinomų pasakų vietų pakeičia naujomis, tyrinėdamas paveikslus, piešdamas piešinius ar vaidindamas, improvizuodamas įvairias istorijas. | • Skatinti perkurti pasakas (pvz., klausiant, kas būtų, jei pasakoje vilkas taptų geras, o Raudonkepuraitė – klastinga?). |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * retai naudoja realius daiktus žaidimo tikslams, nežaidžia siužetinių žaidimų;
* kalba per daug realistiškai, joje nėra fantazijos net kūrybai atvirose situacijose (sekant grupėje pasaką ir pan.);
* susiduria su sunkumais vaizduodamas veikėjus, veiksmus;
* pažodžiui suvokia perkeltinę kalbą;
* nelabai supranta juokus;
* piešdami, konstruodami užstringa ties vienu būdu, spalva, forma ir pan.;
* mažai kuo domisi (interesai apsiriboja viena siaura sritimi, nepavyksta sudominti kita veikla);
* kūrybinėse situacijose vaiko pasiūlymai, pastebėjimai kasdieniški, neoriginalūs;
* nekuria įdomių žodžių;
* nežaidžia kurdamas melodiją, dainelę.
 | * stengiasi pasinaudoti kitų pavyzdžiais, mintimis (pvz., piešdamas truputį nusižiūri iš vieno ar dviejų draugų);
* stebi, kai kiti juokiasi, pokštauja, mėgdžioja jų elgesį;
* vaizduotės žaidimų metu renkasi pasyvesnį vaidmenį (būsiu medis, palaikysiu

pintinę). |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Skatinkite išbandyti įvairią veiklą, priemones, skirtingų spalvų, dydžių, formų daiktus.

• Siūlykite naujas žaidimų idėjas.

• Žaiskite su gerai pažįstamais daiktais – stenkitės sugalvoti daiktams kitokius pavadinimus, paskirtį.

• Švelniai juokaukite, rodydami netikėtus daikto, reiškinio aspektus (pvz.: „Na, šis sumuštinis

tikrai panašus į paklotą lovelę“).

• Kurkite vardus gyvūnams, žaislams, kt.

• Skatinkite išdrįsti padaryti ne taip kaip visi, džiaukitės originaliais sprendimais.

• Mokykite pastebėti netikėtus dalykus vaiko aplinkoje, džiaukitės netikėtumais.

• Žiūrėdami filmuką, padarykite pauzę, skatinkite sugalvoti kuo labiau netikėtą pabaigą; pasitikrinkite žiūrėdami toliau.

• Padėkite vaikui, kuris blogai girdi muzikos melodiją, pajausti jos ritmą, reaguoti į jį

judesiais.

* 1. **MOKĖJIMAS MOKYTIS**

Mokėjimo mokytis srityje vaikui ugdantis tobulėja:

**•** numatymas, ko nori išmokti;

**•** aktyvus mokymasis;

**•** gebėjimas apmąstyti, ko išmoko.

 ***Vertybinė nuostata***. Noriai mokosi, džiaugiasi tuo, ko išmoko.

***Esminis gebėjimas*** Mokosi žaisdamas, stebėdamas kitus vaikus ir suaugusiuosius, klausinėdamas, ieškodamas informacijos, išbandydamas, spręsdamas problemas, kurdamas, įvaldo kai kuriuos mokymosi būdus, pradeda suprasti mokymosi procesą.

|  |  |  |
| --- | --- | --- |
| ***Pasiekimai*** | ***Vaiko veiksenos*** | ***Ugdymo gairės*** |
| **1-asis žingsnis**• Reaguoja į kalbinimą, mimiką, žaislus, daiktus. Stebi ką nors ir susitapatina su juo, mėgdžioja, siekia išgauti tą patį rezultatą. Pradeda tyrinėti žaislus ir daiktus visais pojūčiais. | • Sutelkia dėmesį į žaislus, daiktus, žmones, reaguoja kūno judesiais, mimika, garsais, šypsena.• Žiūrėdamas į besišypsančio suaugusiojo veidą ir pats pradeda šypsotis. Stebi ir kartoja garsus, judesius. • Žaislus deda į burną, ima, meta, perima iš rankos į ranką, barškina, daužo. | • Palaikyti priežiūros tvarką, kuri sudaro galimybes žaidybinei sąveikai.• Kalbinti kūdikį, rodyti jam įdomius žaislus ar daiktus, sudaryti galimybę judėti, džiaugtis, kai kas nors pavyksta, girti.• Maitinant, maudant, žaidžiant su kūdikiu kalbėtis, rodyti ir įvardyti daiktus, veiksmus su žaislais.• Parūpinti žaislų, kurie skatina tyrinėti visais pojūčiais. |
| **2-asis žingsnis**• Nori naujų įspūdžių, todėl aktyviai domisi aplinkos daiktais – juda, norėdamas paimti, pasiekti, išbandytižaislus ar daiktus. | • Juda spontaniškai ir turėdami tikslą ką nors pasiekti, pajudinti, pabandyti. Tai daro sutelkęs dėmesį, nors pamatęs, pvz., naują žaislą, lengvai pereina prie kitos veiklos. | • Pripažinti, kad viskas, kas vyksta, gali būti naudinga žaidimui ir mokymuisi.• Pastebėti vaikų ketinimus, juos įvardyti:* Tu nori paimti smėlio formelę ir iškepti pyragą?

• Jei reikia, padėti įgyvendinti. |
| • Patraukia, pastumia, paridena, įdeda daiktus ir stebi, kas vyksta, bando pakartoti pavykusį veiksmą. Stebi, mėgdžioja, klausia. | • Mėgsta kelis kartus iš eilės žiūrėti, klausytis to paties, pvz., skaitomos pasakos, dainos ar filmuko.• Pastebėję suaugusiuosius, vyresnius ar bendraamžius vaikus ką nors darant, patys bando daryti taip pat. Klausia: „Kas čia?“ „Kur?“, prašo parodyti. | • Duoti tokių žaislų, kurie skatintų stumti, traukti, imti, čiupinėti pirštais, kišti į burną,kuriais galima įvairiais būdais manipuliuoti, esant minimaliai suaugusiojo pagalbai.• Leisti vaikams žaisti ir mokytis individualiu tempu. Į vaiko individualias pastangas, smalsumą ir tyrinėjimus žiūrėti pozityviai, išklausyti vaikus, skatinti, džiaugtis tuo, ko jie išmoko, jų mažais atradimais.• Žaislai ar žaidimui tinkamus daiktus parinkti taip, kad būtų ir tokių, su kuriais lengva veikti, ir tokių, kurie keltų iššūkius ir galėtų būti įvairiai panaudojami. |
| **3-iasis žingsnis**• Veikia spontaniškai ir tikėdamasis tam tikro rezultato. | • Žino, kad paspaudus dėžutės dangtelį, iššoka varlytė. Daug kartų kartoja veiksmą, krykštaudamas, kai sulaukia rezultato. Nustemba, apžiūrinėja dėžutę, jeigu varlytė neiššoka. | • Atkreipti dėmesį į vaiko ketinimus, norą ką nors išbandyti, pažinti, ir kurti sąlygas vaikui mokytis. |
| • Klausia, kaip kas nors vyksta, kaip veikia, atidžiai stebi, bando. Modeliuoja veiksmus ir siužetinio žaidimo epizodus. | • Klausia, kaip ir kodėl kas nors vyksta, kaip veikia, atidžiai stebi, bando, pvz., pastato bokštą iš kaladėlių, jį sugriauna ir žiūri, kas įvyksta.• Sugalvoja ir žaidžia siužetus su žaislais, kviečia aplinkinius pažaisti kartu parduotuvę ar daktarą, mėgdžioja suaugusiojo kalbą, veiksmus, žaidimą kartoja keletą kartų, sugalvoja naujų veikėjų, veiksmų. • Noriai imasi įvairių suaugusiųjų darbų, padeda valyti, padengti stalą. | • Vaikams padėti suprasti savo galimybes ir apribojimus, sudaryti visas sąlygas tobulintisavo gebėjimus individualiu tempu.• Leisti vaikams patiems pajusti ir nuspręsti, kada jiems reikalinga pagalba.• Vaikus drąsinti inicijuoti žaidimus. Kurti prasmingas ir, kur įmanoma, tikrovišką žaidimo ir darbo kontekstą. Pvz., šluota šluojamas takelis, o šlapia šluoste valoma siena. |
| • Džiaugiasi tuo, ką išmoko. | • Vaikas giriasi:* Paziūlėk, aš moku nusokti!

Ir nušoka nuo laiptelio. | • Kartu su vaiku pasidžiaugti tais dalykais, kurių jis jau išmoko: užsisegti sagas, bėgioti, sudėlioti dėlionę. |
| **4-asis žingsnis**• Pasako, parodo, ką nori išmokti. | • Paėmęs žirklutes ir neatkirpęs popieriaus, auklėtojui sako: „Man napavyko“ ir tiesia rankutes, kad auklėtojas jį pamokytų. | • Pastebėti situacijas, kuriose vaikas nori ko nors išmokti. Skatinti pasakyti, ko jis noriišmokti, sudaryti sąlygas mokytis to, ko jis nori. |
| • Mėgsta kūrybiškai žaisti, veikti, siūlo žaidimų ir veiklos idėjas, imasi iniciatyvos joms įgyvendinti, pastebi irkomentuoja padarinius. | • Patys žaidžia ir stengiasi įtraukti kitus į vis sudėtingesnio siužeto žaidimus. • Kai kurie vaikai mėgsta dėlioti dėliones, statyti namus, bokštus, konstruoti, išardyti, sugriauti ir stebėti, kas atsitinka. • Stebi, kaip tai daro kiti ir stengiasi pakartoti. | • Netrukdyti, kai vaikas įsitraukia į žaidimą, ko nors mokosi, tačiau stebėti ir padėti ar padrąsinti, kai vaikas prašo ir kai tai būtina. |
| • Pasako, ką veikė ir ką išmoko. | Pasakoja, kad su muzikos mokytoja dainavo ir išmoko padainuoti dainelę. | • Kalbėtis su vaikais apie tai, ką veikė per dieną ir ko iš jų išmoko. |
| **5-asis žingsnis**• Norėdami ką nors išmokti pasako, ko nežino ar dėl ko abejoja. | • Pasako, ko nori išmokti, pvz., nupiešti žmogų, gyvūną, drąsiai klausia suaugusiųjų, pasako, kad nemoka nupiešti katės, nes išeina panaši į žmogų. | • Vaikus drąsinti sakyti „Aš nežinau“, nebijoti suklysti ką nors darant, iškelti klausimus, problemas, galvoti, kaip rasti atsakymą ar sprendimą. Pvz., kaip iš aplinkinių daiktų pasistatyti namą, kaip nulipdyti iš plastilino norimą daiktą. |
| • Drąsiai spėja, bando, klysta ir taiso klaidas, klauso, ką sako kiti, pasitikslina. | • Įsitraukia į mokymąsi žaisdami, konstruodami, piešdami, lipdydami, pilstydami, grupuodami daiktus. | • Pripažinti, kad vaikų sugebėjimas išlaikyti dėmesį ir domėjimasis aplinkiniu pasauliu didėja. Todėl planuojant ugdymo programą numatyti įvairios veiklos, kuri padeda mokytis tyrinėti ir pažinti aplinką. |
| • Aptaria padarytus darbus, planuoja, ką darys toliau, spėlioja, kas atsitiks, jeigu... | • Suaugusiesiems ir kitiems vaikams aiškina, ką norėjo padaryti, ką padarė, ką darys toliau. • Kalba apie tai, kas gali atsitikti, jeigu pasirinks vienokią ar kitokią veiklą, pvz., jeigu iš didesnio indo pils vandenį į mažesnį, jeigu gatvę pereis ne per perėją. | • Skatinti kalbėti apie savo žaidimus, kitą veiklą ir taip plėtoti jų refleksijos gebėjimus. |
| **6-asis žingsnis**• Kalba apie tai, ką norėtų išmokti, ką darys, kad išmoktų, numato, ką veiks toliau, kai išmoks. Laiko save tikru mokiniu, atradėju. | • Vaikas pasako, kad nori išmokti rašyti, skaityti, skaičiuoti, išsiaiškinti, tyrinėti aplinką. | • „Ryto rato“ ir kitos veiklos metu pasikalbėti su vaikais, ko jie nori išmokti, kaip jie gali mokytis, pastebėti vaiko norą ir sudaryti sąlygas to išmokti. |
| • Drąsiai ieško atsakymų įklausimus, rodo iniciatyvąiškeliant ir sprendžiant problemas. Išsiaiškina, kokios informacijos reikia, randa reikiamą informaciją įvairiuose šaltiniuose, pvz., enciklopedijose, žinynuose.• Siūlo ir jungia idėjas bei strategijas joms įgyvendinti. | • Klausinėja suaugusiųjų, kas, kaip, kodėl vyksta, pats savarankiškai bando ieškoti atsakymų. • Noriai žaidžia įvairius tinkamus jo amžiui stalo ir kompiuterinius žaidimus, mėgsta klausyti skaitomų knygų, patys mielai jas varto, suranda atsakymus į iškilusius klausimus. • Savarankiškai ieško sprendimų, o pagalbos į suaugusiuosius kreipiasi tik tada, kai pats negali išspręsti. | • Leisti, siūlyti vaikams naudotis imitaciniams žaidimams tinkamomis priemonėmis (pvz., spausdinimo mašinėlė ar kompiuterio klaviatūra, skaičiuotuvai, šluotos, tuščios dėžės, kartonas, liniuotės, stiklinės, vamzdeliai, žarnelės).• Sudaryti sąlygas vaikui žaisti sudėtingus žaidimus ir kartu mokytis tyrinėti daiktus, medžiagas, jų savybes ir kitų dalykų.• Supažindinti vaikus su enciklopedijomis, internetu, siūloma bei mokoma jais naudotis. |
| • Pasako, ką jau išmoko, ką dar mokosi, paaiškina, kaip mokėsi, kaip mokysis toliau. | • Sako, kad darbelį padarė, žiūrėdamas į darbelių knygos paveikslėlius. | • Kalbėtis su vaikais ne tik apie tai, ką jie jau išmoko ar mokysis, bet ir apie tai, kaip jie mokosi, kaip dar galima mokytis. |

***ŽENKLAI, ĮSPĖJANTYS APIE POREIKĮ PRITAIKYTI UGDYMO PROCESĄ***

|  |  |
| --- | --- |
| Palyginti su bendraamžiais vaikas dažnai arba visada: | Elgesys ir gebėjimai, rodantys vaiko mėginimą kompensuoti sunkumus –„Aš galiu kitaip“ |
| * tik trumpam (2–3 kartus trumpiau nei bendraamžiai) sutelkia dėmesį į atliekamą veiklą;
* ypač judrus, nenustygsta vietoje;
* susiduria su sunkumais kopijuodami kitų vaikų veiksmus, elgesį, kalbėjimą;
* vengia žaidimų, reikalaujančių įsiminti ir atgaminti informaciją;
* nuolat kartoja tas pačias klaidas net pakartotinai paaiškinus;
* blogai išgirsta instrukciją, todėl jos nesupranta ir užduotį atlieka savaip;
* mažai domisi knygelėmis, paveikslėliais;
* neklausinėja, norėdamas sužinoti daugiau;
* nepritaiko žinių ir gebėjimų pasikeitusiose situacijose;
* sutikęs kliūtį veikloje, neieško jos įveikimo būdų (meta žaidimą, pasišalina);
* menkai tyrinėja aplinką, naujus daiktus, jais nesidomi, nemanipuliuoja norėdamas ištirti;
* išmokto veiksmo (veiklos) negali pakartoti su kitais daiktais ar (ir) kitomis sąlygomis;
* nepritaiko žinių ir gebėjimų pasikeitusiose situacijose;
* nepastebi, kad sėkmingai atliko veiksmą ar užbaigė veiklą (negeba įvertinti veiklos rezultato);
* mažai klausia apie veiklos, reiškinio, daikto paskirtį, prigimtį, veikimo būdą;
* dalyvaudamas kūrybiniuose žaidimuose laikosi įprastų, gerai žinomų veiksmų sekos, mėgdžioja kitus;
* kalbėdamas retai pasako, ką veiks toliau, kaip tai darys;
* nemoka panaudoti gautos informacijos savo veikloje;

 negeba savarankiškai planuoti veiklos. | * ieško kūrybinių žaidimų, kur gali improvizuoti;
* stebi kitų vaikų elgesį, stengiasi mėgdžioti;
* mėgina įsiminti ir taikyti tą pačią procedūrą, atlikdamas kitą veiksmą.
 |

***REKOMENDACIJOS IKIMOKYKLINIO UGDYMO***

***AUKLĖTOJAMS IR TĖVAMS***

• Skatinkite vaiko smalsumą, demonstruodami, kaip veikia vienas ar kitas daiktas, po to skatindami

išbandyti pačiam. Leiskite daryti klaidas, už jas nebarkite, bet parodykite, kaip padaryti teisingai.

• Raginkite pasitelkti visus pojūčius tyrinėjant aplinką: uoslę, lytėjimą, klausą, regėjimą, skonį.

• Kartu su vaiku stebėkite, tirkite daiktus, skatindami smalsumą ir pažinimo džiaugsmą.

• Perskaitę pasaką, klauskite, kuris veikėjas labiausiai patiko, skatinkite stebėti kitų vaizduojamus

personažus, raginkite įsitraukti.

• Mokydami naudotis kokiu nors daiktu (pvz., telefonu), pateikite daug to paties daikto modelių,

kad mokytųsi perkelti gebėjimą į kitą situaciją ir veikti su panašaus tipo daiktais.

• Pratinkite paprašyti pagalbos sudėtingose situacijose: dėliojant dėlionę, konstruojant ir pan.

• Duokite daugiau laiko užduočiai atlikti.

• Klauskite, kaip jis ar ji tai padarė, skatindami nusakyti veiksmų eigą.

• Planuodami darbą vaikų grupelėje, sudarykite ją taip, kad joje būtų skirtingų gebėjimų turinčių vaikų: vaikai, turintys specialiųjų ugdymosi poreikių, turės galimybę mokytis iš bendraamžių.

• Pasistenkite prasmingai nukreipti į tokią veiklą, į kurią vaikas įsitraukia spontaniškai.

**V. VAIKO UGDYMOSI PASIEKIMAI IR JŲ VERTINIMAS**

 Vaikų ugdymosi pasiekimai – tai ugdymo procese įgyti vaikų gebėjimai, žinios ir supratimas, nuostatos, apie kuriuos sprendžiame iš vaikų veiklos ir jos pasiektų rezultatų. Vaikų ugdymosi pažanga – tai vaikų pasiekimų ūgtelėjimas per tam tikrą laikotarpį. Vaikų pasiekimai vertinami nuolat, stebint vaiką kasdienės veiklos metu, suteikiant jam grįžtamąjį ryšį, kaip jam sekasi ir kur reikėtų dar pasistengti. Vaiko pažanga fiksuojama bet kuriuo metu, kai ikimokyklinio vaiko ugdytojai pastebi naujai atsiradusį ar patobulėjusį vaiko gebėjimą, kurį įrodo keli jo veiklos ir jos rezultatų pavyzdžiai. Gaunama informacija apie vaikų ugdymosi rezultatus padeda planuoti vaiko ar vaikų grupės tolesnio ugdymosi siekius. Vertinimo rezultatai panaudojami ugdymo proceso planavimui, individualizavimui, kokybės didinimui, tėvų ir kitų su vaiko ugdymu susijusių ugdytojų informavimui.

 Vaiko daroma pažanga yra vertinama remiantis ugdymosi programoje numatytais esminiais vaikų pasiekimais, kurie aprašyti suskaidžius juos į penkias sąlygines grupes. Kiekviena ugdymo programoje numatytų pasiekimų grupė apima tam tikras ugdymosi sritis, kurios atspindi visas aštuoniolika rekomenduojamų vaiko ugdymo sričių (Ikimokyklinio amžiaus vaikų pasiekimų aprašas. 2014).

**Vaiko pasiekimų vertinimo laikotarpiai:**

 Vaikų pasiekimams įvertinti yra pildomas vaiko pasiekimų apibendrinamasis aprašas (priedas Nr.1) tris kartus metuose: mokslo metų pradžioje (rugsėjo mėn. pabaigoje) ar naujai atėjus vaikui į įstaigą; tarpinis (sausio mėn.) ir baigiantis mokslo metams (gegužės mėn.). Esant elgesio ar įgūdžių ir patirties stokai, yra tariamasi su darželio specialiųjų ugdymosi poreikių komisija, kuri pasirūpina, kad vaikui (šeimai) būtų suteikta specialistų pagalba. Informacija apie vaiko pasiekimus yra fiksuojama ir kaupiama vaiko aplanke. Vaiko pasiekimai yra vertinami nuolat, kasdienės vaiko veiklos metu.

**Vaiko pasiekimų vertinimo dalyviai:**

 Vaiko pasiekimų vertinimo dalyviai yra pats vaikas, jo tėvai, pedagogai ir kiti vaiko ugdytojai. Pedagogai, stebėdami vaiką, kaupdami informaciją apie vaiko daromą pažangą vaiko pasiekimų aplanke dalinasi apie vaiko ugdymosi pasiekimus su vaiko tėvais ir kitais vaiko ugdytojais bei numato tolesnius vaiko ugdymosi žingsnius. Kiti su vaiko ugdymusi susiję specialistai savo pastebėjimais apie vaiko pažangą papildo vaiko pasiekimų aprašą bei dalyvauja individualiuose pokalbiuose su tėvais apie vaiko ugdymosi pasiekimus.

 Kiekvienas vaikas siekia būti įvertintas, todėl kartu su vaiku suprantama jam kalba aptariama, kaip jam sekėsi viena ar kita veikla, ar reikėtų dar pasistengti. Kartu su vaiku ne rečiau, kaip kartą per tris mėnesius ar esant poreikiui, peržvelgiamas vaiko aptariamas vaiko pasiekimų aplanko turinys išklausant vaiko nuomonės apie tai, kaip jis vertina savo pasiekimus. Šis vaiko savęs vertinimas yra labai svarbus vaiko ugdymosi motyvacijai stiprinti, todėl vaikas gali esant poreikiui pats peržvelgti savo pasiekimų aplanką.

Tėvų vertinimas vaikui yra labai svarbus ir reikšmingas. Tėvai yra skatinami stebėti savo vaiką ir dalintis su pedagogais ir kitais specialistai informacija apie tai, kas vaikui puikiai sekasi, kur jie mano jų vaikui reikėtų dar pasistengti.

**Vertinimo metodai ir būdai:**

 Vaiko pasiekimams įvertinti yra taikomi stebėjimo, pokalbio ar interviu metodai ir vaikų kūrybinės veiklos analizė. Kaupiant informaciją apie vaiko daromą pažangą pasitelkiama vaizdo kamera, fotoaparatas vaiko veiksenoms, elgesiui ar kūrybinės veiklos darbeliams fiksuoti, diktofonas vaiko kalbos, minčių raiškos fiksavimui. Vaiko pasiekimai yra vertinami žodžiu, įvairiomis neverbalinėmis priemonėmis (gestu, mimika ar pan.).

**Vaiko pasiekimų aplankas:**

 Visa informacija apie vaiko pasiekimus yra kaupiama Vaiko pasiekimų aplanke. Vaiko pasiekimų aplanke gali būti kaupiama informacija, gauta apklausus tėvus, įvairius specialistus apie vaiko individualias savybes, pasiekimus; vaiko pasiekimų aprašas ir kita aktuali informacija. Aplanke kaupiami tikslingai kartu su vaiku atrinkti darbeliai ar darbų nuotraukos. Taip pat gali būti kaupiami vaikų darbai, atlikti kompiuterio, IP pagalba. Atrenkant darbus, kurie bus kaupiami vaiko aplanke yra aptariami kartu su vaiku arba pačio vaiko. Tai padeda geriau vaikams geriau pažinti save, kaip besiugdantį, tada šis procesas taip pat svarbus, kaip ir galutinis rezultatas. Pedagogas gali įrašyti vaiko kalbėjimo, pasakojimo, diskusijos fragmentų, vėliau šį įrašą palyginti su ankstesniu ir tai padeda įvertinti vaiko gebėjimus ir stebėti jo pažangą.

 Aplankas padeda vaikui suprasti ką jis geba, ko siekia išmokti, sužinoti. Kaupiant aplanką drauge su vaiku formuojama teigiama nuostata į ugdymąsi, pabrėžiant jo ugdymosi pastangų prasmingumą, pasidžiaugiant rezultatais. Aplanko forma yra laisvai pasirenkama (segtuvas, dėžutė, aplankas, elektorinis segtuvas ar kt.).

*Aplanko turinys:*

* *duomenys apie vaiką*: vardas, pavardė, amžius, ar lankė ikimokyklinio ugdymo įstaigą, kiek laiko lankė, anketos, užpildytos tėvų, globėjų, kitų specialistų (apie vaiko individualumą, pomėgius, gebėjimus ir kt.),
* *vaikų kūrybiniai darbai* (dailės ar rankų darbai, vaikų sukurti pasakojimai, eilėraščiai, įvairių statinių nuotraukos ir kt.) ir trumpi jų komentarai,
* aktualios, tikslingos, integruotos vaiko *veiklos, elgsenos pavyzdžiai*, iliustruojantys vaiko pasiekimus (vaikų darbai, nuotraukos, filmuota medžiaga, garso medžiaga su komentarais),
* *vaiko pasiekimų apibendrinamasis aprašas* (*priedas Nr.1*),
* *kita* (pavyzdžiui, tėvų, kitų su vaiko ugdymu susijusių ugdytojų ar specialistų komentarai, pastebėjimai, kt).

**Tėvų informavimo būdai:**

 Vaiko tėvai ir ugdytojai susitaria, kaip bus aptariami vaiko pasiekimai (sutartu laiku kalbamasi individualiai, siunčiami trumpi pranešimai ar laiškai elektroniniu paštu ar žinute ir pan.). Tėvai informuojami apie tai, kokių ugdymosi rezultatų bus siekiama per tam tikrą laikotarpį, kokiais kriterijais remiantis pasiekimai bus vertinami ir kaip fiksuojami. Informacija apie pasiekimus teikiama bei du kartus per mokslo metus (pradžioje ir pabaigoje) ir pagal poreikį reguliariai apibendrinus atitinkamo laikotarpio vaikų pasiekimų rezultatus individualių pokalbių su tėvais metu.

 Apie ikimokyklinio ugdymo auklėtojo pastebėtus vaikų ką tik įgytus pasiekimus tėvai informuojami nuolat, atvedus ar pasiimant vaiką.

**VI. LITERATŪRA**

1. Ankstyvojo ugdymo vadovas: tėvams, globėjams, pedagogams: vaikas iki trejų metų, sud. O. Monkevičienė, Vilnius: Minklės leidyba, 2001.
2. Bee, H., Boyd, D. Augantis vaikas, 2011
3. Bennett B., Bennett C. Stevahn L. Mokymasis bendradarbiaujant. – V., 2000.
4. Bulotaitė L., Gudžinskienė V., Mockevičienė O., Jakučiūnienė D. Gyvenimo įgūdžių ugdymas. Ikimokyklinis amžius. – Vilnius, 2004.
5. Dodge, T. D., Colker, J. L., Heroman, C. *Ikimokyklinio amžiaus vaikų kūrybiškumo ugdymas*, 2002.
6. Jūsų vaikas – ikimokyklinukas. Švietimo aprūpinimo centras, 2015. Internetinė prieiga: https://sodas.ugdome.lt/metodiniai-dokumentai/perziura/3251
7. Irena Steišūnienė. Dešimties mažylių kelionės, 1997.
8. Į vaiką orientuotas ugdymas nuo gimimo iki trejų metų. (1997). Knyga ugdytojams.
9. Ikimokyklinio ugdymo Metodinės rekomendacijos, Švietimo aprūpinimo centras, 2015.
10. Ikimokyklinio amžiaus vaikų pasiekimų aprašas, Švietimo aprūpinimo centras, 2014.
11. Ikimokyklinio ugdymo kokybė. Švietimo problemos analizė, ŠMM, 2012, rugsėjis Nr. 13 (77), ISSN 1822-4156. 4.
12. Ikimokyklinio amžiaus vaikų pasiekimų vertinimas. Metodiniai patarimai, prieiga internetu: <https://sodas.ugdome.lt/metodiniai-dokumentai/perziura/1719>.
13. Juodaitytė A. Socializacija ir ugdymas vaikystėje. – V., 2003.
14. Lietuvos Respublikos Švietimo įstatymas. Prieiga internetu: http://www.sac.smm.lt/images/file/e\_biblioteka/Lietuvos%20Respublikos%20svietimo% 20istatymas.pdf.
15. Lietuvos higienos norma HN 75:2002 "Ikimokyklinio ugdymo įstaigos. Higienos normos ir taisyklės". Lietuvos respublikos sveikatos apsaugos ministro 2002 m. kovo 4 d. įsakymas Nr.102
16. Lietuvos vaikų ikimokyklinio ugdymo koncepcija, 1989.
17. Metodinės rekomendacijos ikimokyklinio ugdymo programai rengti, 2006.
18. Metodinis leidinys priešmokyklinio ugdymo pedagogams, 2011.
19. Piaget J. Vaiko kalba ir mąstymas. – Vilnius, 2002.
20. Priešmokyklinio ugdymo bendroji programa, Švietimo aprūpinimo centras, 2014.
21. Rauckis J., Drungilienė D. Ankstyvojo amžiaus vaikų kūno kultūros programa. – 2003.
22. Szarkowicz, D. Stebėjimas ir refleksija vaikystėje, 2011.
23. Socialinių įgūdžių ugdymo vadovas. – V., 2001.
24. Vaikų teisių konvencija, Lietuvos nacionalinis UNICEF komitetas, 2000.
25. Vaikystės fenomenas: socialinis-edukacinis aspektas: monografija. Audronė Juodaitytė. – Š., 2003.
26. Žukauskienė, R. (1996). Raidos psichologija.
27. The Full-Day Early Learning – Kindergarten Program, Canada, 2010, prieiga internetu: <http://edu.gov.on.ca/eng/curriculum/elementary/kindergarten_english_june3.pdf>

**VII. PRIEDAI**

1 Priedas

**VAIKO UGDYMOSI PASIEKIMŲ VERTINIMAS**

Vaiko vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vaiko amžius \_\_\_\_\_\_m. ( 20.....-09-..... ) Vaiko amžius \_\_\_\_\_\_m. ( 20.....-05-......)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 7 |  |  |  |  |  |  |  |  |  |  |  |  |  |  |  |  |  |  |
| 4-6 metai | 6 |  |  |  |  |  |  |  |  |  |  |  |  |  |  |  |  |  |  |
| 5 |  |  |  |  |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |  |  |  |  |
| 0-3 metai | 3 |  |  |  |  |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |  |  |  |  |
| 1 |  |  |  |  |  |  |  |  |  |  |  |  |  |  |  |  |  |  |
| AMŽIUS | Žingsniai | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| Kasdieninio gyvenimo įgūdžiai | Fizinis aktyvumas | Emocijų suvokimas ir raiška | Savireguliacija ir savikontrolė | Savivoka ir savigarba | Santykiai su suaugusiais | Santykiai su bendraamžiais | Sakytinė kalba | Rašytinė kalba | Aplinkos pažinimas | Skaičiavimas ir matavimas | Meninė raiška | Estetinis suvokimas | Iniciatyvumas ir atkaklumas | Tyrinėjimai | Problemų sprendimas | Kūrybiškumas | Mokėjimas mokytis |
| **VAIKO UGDYMO(SI) PASIEKIMŲ SRITYS** |